
tuorstaina ja lauantaina klo l/z9— l/2 10 a. p. Tilaushinta 2 mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReijoWaaralle
Antink. 15. telef. 4892, muistutukset lehden jakamisesta konttoriin.
Takaisin puhtaasti suomalaiseen alkujuureen

olisi meidän suomalaisten väellä ja voimalla pyrkiminen
kaikilla aloilla. Ruotsalainen kultuun, kaikkine hyvine
puolineen, on monessa suhteessa johtanut meitä harhaankin,
tukehuttanut paljon hyvää, aito suomalaista. Se oli jo
riistää meiltä kalliimman kansallisaarteemmekin, paraimman
terveyslähteemme, saunamme. Mutta onneksi syvien
rivien suomalainen sitkeys piti puoliaan.

Maaseuduilla on saunoja joka talossa, itsellistenkin
mökkien vierustalla, mutta miten on laita kaupungeissa.
Tosin on niissäkin saunoja, mutta minkälaisia? Harvoin
mallikelpoisessa suomalaisessa asussa j a sovellettuna nykyajan
vaatimuksiin. Syytä varmaankin olisi jo kohottaa
suomalainen sauna oikeaan arvoonsa. Sen rinnalla eivät
höyrykaapit ja lämpimät suihku-kylvyt voi puoliaan pitää.

Lähdettäköön myös aikanaan kaikkialla tarkoin tutkimaan
ja panemaan muistiin kaikkia kansamme vanhoja
terveyshoitotapoja. Ken tietää minkälaisia aarteita siellä
voisi löytyä kuonankin alta. Kansamme syömätapojakin
on paljon moitittu, mutta olkaamme moittimisessa varovaisia.
Tutkikaamme niitäkin tarkoin ja karsikaamme huonot
oksat pois, mutta itse puuta älkäämme turmelko.

Ja jokapäiväisestä puhekielestämme poistakaamme
kaikki rumentavat muukalaisuudet. Kun esim. toisiamme
tapaamme tokaisemme useinkin tuon suomalaisen korvaan
rumalta, karkealta kuuluvan: »hyvää päivää.» —

— »Terve» oli esi-isiemme lyhyt, kaunis ja sointuva tervehdyssana.
Konr. ReijoWaara.

"Jerströmi".

Kirj. Onni Tavaststjerna.

Hyvin usein kuulee kansan Savossa, ja vieläpä monessa
paikoin karjalaakin, puhuvan »jerströmistä». Mikä
tauti tämä oikeastaan on, tulemme seuraavassa selittämään.
Nyt sanottakoon heti, että kansa kutsuu sillä nimellä
kouristusta eli vetotautia, joka käy etenkin lapsissa
ja tunnetaan siitä; että lasta alkaa vetämään, silmät kääntyvät
nurin, jalat ja käsivarret kangistuvat, toisinaan
pää vetäytyy taaksepäin. Ympäristöön tekee tämä kaamean
vaikutuksen; eikä ole kummallista, että äidit suuresti
pelästyvät nähdessänsä äkkiä lapsensa makaavan
kouristuksissa.

On vaikea varmuudella sanoa, mistä nimi »jerströmi»
on saatu tälle taudille. Hyvin mahdollista on, että ruotsalainen
sana »hjertspräng», joka merkitsee sydänkouristusta,
piiloutuu tässä nimessä. Joensuun tienoilla käytetään
jerströmi-sanan asemasta »helströmi»-sanaa, kuten lääkärit
sieltä ovat kertoneet. Tämä asianhaara taitanee riippua
siitä, että siellä toimi lääkärinä useina vuosikymmeninä
äskettäin manan majoille mennyt piirilääkäri, jota kansa
hyvin tunsi ja jonka nimi oli Hällström. Sanat Hällström
ja jerström olisivat siis jollakin lailla joutuneet vaihdoksiin.

»Jerströmi» ei ole mikään erityinen tauti, vaan on se

ainoastaan seuraus jostakin muusta taudista. Jerströmikouristukset
ovat merkkejä siitä, että joku tauti vaivaa
lasta tai on siinä juuri alkamassa. Mitä erilaatuisimmat
taudit voivat synnyttää »jerströmiä». Semmoisia ovat
ripuli, tulirokko, tuhkarokko, keuhkokuume, ruusu j. n. e.
Kun lapsi jonkun näiden tautien vaikutuksesta saa kuumetta,
alkaa sen jäseniä toisinaan vetää, ja silloin on
»jerströmi kopannut lapsen». Tällaisissa tapauksissa vastaa
»jerströmi» siis niitä vilunpuistutuksia, joita useasti
näkee täysikasvuisissa, kun kuume äkkiä alkaa kohoamaan
korkealle. Mutta ilman kuumettakin nähdään »jerströmiä»
esim. riisitautia sairastavissa lapsissa, etenkin joulukuusta
aina toukokuuhun. Tavallisin »jerströmin» synnyttäjä on
kaikille tunnettu ripuli, joka useimmiten saa alkunsa siitä,
että lapsi on syönyt sopimatonta ruokaa. Hapanleipä,
kalja, hapanmaito ja muut sopimattomat ravinto-aineet
aikaansaavat pienien lapsien mahassa ja suolistossa limakalvo
tulehduksen, josta on seurauksena oksennukset, vetelät
ulostukset ja kipu eli »puru» vatsassa. Tällaista ei
lapsen hermosto voi kärsiä, vaan kuumeen noustessa alkavat
kouristukset.

Kaatuvataudin kanssa ei »jerströmillä» ole mitään
tekemistä eikä »jerströmi» voi siksi kehittyä, kuten useasti
luullaan. Totta on, että kaatuvataudissakin on kouristuksia,
mutta tämä tauti on pienissä lapsissa harvinainen
ja ainoastaan lääkäri voi ratkaista asian oikean laidan.

Ylläkerrotusta voi ymmärtää, mitenkä väärin on käydä
apteekista pyytämässä »jerströmilääkkeitä» tai vetotautirohtoja
tietämättä syytä vetotautiin. Jos lapsi sairastuu
kouristuksiin on tämä aina merkki siitä, että joku
kova tauti on alkamassa tai jo olemassa, ja sentähden on
lääkärin puoleen heti käännyttävä. Jollei lääkäriä ole
saatavissa, mitä silloin on tehtävä? Koska vatsatauti useimmin
on syynä »jerströmiin» on kai selvintä antaa kouristuksiin
sairastuvalle lapselle risiniöljyä. Tämä öljy ei ole hai

taksi vaikkei vatsatauti olisikaan kouristusten nostattajana.
Risiniöljyä annetaan yksivuotiaalle ix/2 teelusikallista
ja kaksivuotiaalle 2 teelusikallista. Parasta on antaa
ainoastaan yhden kerran ja sitten pitää lasta ruuan
puolesta tiukalla, niin etteivät lapset alle yhden vuoden
saa muuta kuin kaura vettä ensimäisenä päivänä ja vuotta
vanhemmat lapset saakoon sitä paitsi keitettyä maidon
ja veden sekoitusta. Jos lapsia alunpitäen ruokittaisiin
ymmärtäväisesti, voitaisiin useimmat »jerströmikohtaukset
» välttää.

"0nko lääketiede voimaton yskimisestä pelastamaan,
vai kuolemako ainoa auttaja"?

Näin kysyy meiltä tuskastuneena eräs neljän lääkärin
neuvoja, apua saamatta kysynyt, puoskarirehtoihinkin
jo turvautunut, 46 vuotias Terveydenhoitolehden tilaaja.

Puolentoista vuotta sitte peli alkoi. Kurkkukatarriksi
lääkäri taudin leimasi, ja määräsi rohtoja, vaan ei
lähtenyt apua, vaikka 3 kuukautta uskollisesti määrättyjä
lääkkeitä nautti.. Ehkä suurtietäjä Helsingissä neuvon
tietää, arveli sairas. Sinne siis matka. Tuli siellä tieto,
että katarria yhä vaan oli, vasenta keuhkoa oli tosin jo
likeltä hipaissut, mutta vikaa ei siinä vielä ollut. Hyvillä
toiveilla mies rupesi taas apteekin valmisteita juomaan,
vaan eivät tepsineet pääkaupunginkaan rohot. Kolmas
lääkäri, jonka puoleen nyt käännyttiin, jo kysyi, eikö
mies ollut ajatellut sanatori-hoitoa, mutta hän olikin saanut
sairashuoneesta sen käsityksen, että »olo siellä on
sama kuin vankilassa», eikä ottanut kysymyksen hoitolaan
menosta korviinsakaan. Rupesi vaan uusia lääkkeitä nauttimaan
entisellä tuloksella. Jo tuskausi lääkäreihin, rupesi
puoskarineuvoja kysymään, terva vettä ja Amerikan

petroleumia nauttimaan, sekä niiden höyryjä hengittämään.
Mutta tulos oli sama. Nousi silloin miehen mieleen
»etteivät minuun lääkkeet pysty» ja hän päätti jo kokonaan
lakata lääkkeitä käyttämästä, mutta yskä ja ahdistus ajoi
taas lääkäriltä apua etsimään. Neljäs lääkäri julisti tuomion:
»auttamaton keuhkotauti!»

Tässä siis tuo vielä joka päivä uudistuva juttu.
Aluksi vaan lieveä katarri, ehkä pieni heikkous keuhkojen
kärjissä, jota kuukausimääriä koetetaan »lääkkeillä» hävittää.
Kun kerran tuollainen kurkku- tahi keuhkokatarri ei
muutaman viikon lääkityksellä lähde, niin on asia heti
otettava vakavalta kannalta ja viipymättä pyrittävä
sanatorihoitoon, jos mieli oppia hoitamaan itseään niin,
että keuhkotaudin kynsistä pelastuu. Se on, tätä nykyä
ainakin, ainoa tulokseen vievä tie. Älköön turhilla kotilääkityksillä
kallista aikaa kulutettako hukkaan kunnes
on liian myöhäistä.

Ja sekin, joka on tällä tavoin 11/2 vuotta aikaa kuluttanut,
mutta jolla yhä näkyy olevan voimia liikkua ulkona,
jopa juostakin, hänellekin ehk'ei ole vieläkään liian
myöhäistä pyrkiä sanatorihoitoon. Onhan hänellä Takaharjun
parantola aivan lähellä. Pyrkiköön viipymättä
sinne, siinä tapauksessa, että lääkärit vielä arvelevat parenemisen
mahdolliseksi. Ei siellä ketään vankina pidetä.
Päinvastoin saavat potilaat liikkua kesät talvet virkistävässä
ulkoilmassa, kauniissa luonnonhelmassa, niinpian
ja niin paljon kun voimat sallivat.

Ja hyvää ruokaa keuhkotautiparantolassa myös sairaille
tarjotaan. Hyvää ravintoa tarvitsevatkin.

Muuta vastausta otsikossa olevaan kysymykseen:
emme siis, niin hyvin kysyjälle itselleen kuin muillekin
hänen kaltaisilleen potilaille, voi antaa kuin: menkää Takaharjulle!

Konr. ReiioWaara.

--

Uusi paiseiden hoitokeino.

Nykyaikana on saksalainen kirurgi, Professori Bier
Berlinissä, saavuttanut maailman maineen eräällä keksimällänsä
parannustavalla, joka tarkoittaa sekä keinotekoisen
verentungoksen että laskimoveren seisahduksen synnyttämistä
kysymyksessä olevan kipiän paikan alalla.
Tämä hoitotapa on oikeastaan yhtä vähän uusi kuin moni
muukaan unohduksiin joutunut yksinkertainen parannuskeino,
jota oppimaton kansa on jo muinaisina aikoina
käyttänyt. Lukiessani useita selostuksia tästä hoitotavasta
johtui mieleeni meidän omat maalaisparantajat, tunnetut
kupparieukot. Heidän menettelytapansa on monessa
suhteessa samallainen kuin Prof. Bierin esittämä. He
nostattavat siltä paikalta, jossa epäilevät jotakin kipeätä
piilevän, ihoa kupparisarvellaan ja iskevät sitten kohotettuun
sinertävän punaiseen ihoon haavoja, joista juoksuttavat
»pahaa verta» vapauttaen siten ruumiin siinä olevasta
taudista. Kieltämättä onkin olemassa kaikenlaisia
kylmettymisestä ja vähäpätöisistä ihonaarmuista tavalla
tahi toisella syntyviä paikallisia tulehduksia ja turvottumia
ihossa ja lihaksissa, jopa syvemmälläkin kudoksissa,
joihin suomalaisen kupparimuijan koneet joskus olisivat
paikallaan. Prof. Bierin menettely perustuu samaan havaintoon,
mutta on luonnollisesti yksityiskohdissakin kehitetty
monipuolinen hoitotapa. Hän on valmistanut
kokonaisen sarjan isompia ja pienempiä n. s. emälaseja
kaikkia ruumiinosia varten ja määritellyt tarkat ohjeet
kutakin tapausta varten erikseen. Imemisen vaikuttaa
niissä kaikissa voimakas, ontto kumipallo tahi kuhunkin
imukoneeseen kimitettävä käsiruiskupumppu.

Koska tämä menettelytapa kieltämättä monesti on
varsin sovelias esim. äkillisiä rumiin pinnalle syntyneitä
paiseita ja ajettumia hoitaessa, eikä luonnollisesti näitä
Bierin koneita ole saatavissa, vieläpä niiden säilyttäminen

käypi hankalaksi syystä, että kumitavarat yleensä pian alkavat
halkeilla ja murtua, jollei niitä joka päivä käytetä, niin
tahdon esittää pari lyhyttä ohjetta, joilla saadaan sama vaikutus
aikaan ilman mitään erityistä konetta. Jos esim. sormessasi
tahi varpaassasi on ajettuma tahi pakotusta synnyttävä
paiseen alku, sido aj et tuman yläpuolelle, sormen tahi
varpaan ympäri, joko kumiletku tahi paremman puutteessa
paksu nuoran pätkä siksi tiukkaan, että sormen pää vähitellen
tulee sinertäväksi, mutta ei kuitenkaan täydellisesti
turraksi. Aseta vielä lisäksi kuumaan veteen kasteltu liinatukku
tahi puurohaude sormessa tahi varpaassa olevalle
kipeälle paikalle. Pidä sormen ympärillä oleva side paikallaan
noin 20—30 min. ennenkuin sen irroitat. Uudista
tätä menettelyä muutama kerta päivässä. Usein häviää
ajettuma parin päivän perästä ilman mitään märkimistä,
eikä niin ollen leikkausta enää tarvitse ajatellakaan.

Jos sitä vastoin jossakin »lihavammassa» paikassa on
paiseen alku tahi syvemmällä olevasta tulehduksesta johtuvaa
kipua, niin koettele saada aikaan saman tapainen
verentungos varovaisesti köytetyn siteen avulla joka estää
laskimo veren palaamista sydämeen päin. Ota sitten esim.
juomalasin tahi kahvikupin, pane sen sisään pienen tappura-
tahi pumpulitukon, sytytä se palamaan ja aseta eli
paina samalla astian aukko ihoa vastaan niin että sen reunat
käyvät siihen tasaisesti joka puolelta. Huomaat silloin,
että pumpuli tukon palaminen heti loppuu — hapen puutteesta
— ja iho kohoaa aukon kohdalta ylös kupin tahi
lasin onteloon päin, synnyttäen aivan saman ilmiön kuin
kupparin sarvi. Vaikutus on siis sama, mutta tämä menettelytapa
on vaan paljon siistimpi ja mielyttävämpi, kuin
sellaisen sarven käyttäminen, jonka pinnat ovat röyhkyläiset
ja vaikeammat puhdistaa. Jos tällä tavalla nostatetun
ihon kohdalla huomaa sormitunnustelemalla hyllymistä,
joka johtuu ihon alla olevasta märkäpesästä, niin
voipi sitä kohtaa vielä hautoa puurolla tahi kuumalla kääreellä,

jolloin märkäpesä piankin puhkeaa ulospäin. Vielä
parempi olisi tietysti sellaisessa tapauksessa antaa lääkärin
aukoa märkäpesän. Olen jonkun verran kokeillut käyttämällä
näitä keinoja ja siksi hyvällä menestyksellä, että
voin suositella niitä muillekin, etupäässä siitä syystä, että
niihin tarvittavat apuneuvot ovat aina saatavissa. Vahinkoa
eivät ne missään tapauksessa voi tuottaa.

A. J. Hällström.
Pikku Briita.

Kirj. G. V. L.

Olimme lähteneet useita perhekuntia lapsinemme
saareen eväitten kanssa ja kokopäiväksi. Lapsia oli kaiken
ikäisiä, toiset heistä keräsivät kasvia, toiset onkivat kaloja
ja lomalla leikkiä löivät rantahiekalla. Kaikki nauttivat
kesäpäivän kauneudesta, mutta enin kuitenkin pikku
Briita, vaikk'ei hänellä ollut leikkitoveria, kuten toisilla.
Pikku Briita oli ainoastaan 3 vuotias, aina touhussa ja
liikkeessä. Vesi oli lämmintä ja hänen paras huvinsa oli
kun sai rantahiekassa kaivaa kanavia ja kävellä vedessä.
Ennen pitkää olivat pikku Briitan kaikki vaatteet likomärät,
sillä ei Briita vettä pelännyt. Vaatteet täytyi ripustaa lepän
oksalle kuivumaan ja Briita jäi märkä paita päällä
yhä leikkimään ja juoksentelemaan vedessä, niin että'
vesi roiski ympärillä, ja jos vanhempi sisar yritti tulla
ottamaan vedestä pois, niin Briita tiesi roiskuttaa vettä
sisaren päälle, ettei uskaltanut sisar tulla edes likelle.
Äitikään ei tahtonut kieltää pikkuisen temmellystä, sillä
ei Briita niin usein päässyt saareen. Kun vaatteet jonkun
verran kuivuivat — puettiin ne Briitan päälle, mutta ei
kestänyt kauan, ennen kun ne taas olivat märät. Briita

sai vuoroin olla alasti vuoroin märissä vaatteissa koko
päivän. Kaikki muut pelkäsivät Briitan kylmettyvän,
paitsi oma äiti; joka tunsi Briitan tavat. Tätä vedessä juoksentelemista
sanoi Briita uimiseksi, ja kun muut sisaret
sittemmin kesän kuluessa joka päivä kävivät uimassa, niin
Briitan piti päästä mukaan, siinä ei auttanut mikään.
Briitan uiminen supistui siihen, että hän istui uimahuoneen
portailla ja roiskutteli jaloillaan vettä, sillä uimahuoneen
edustalla oli vesi liian syvää niin lyhkösille jaloille.

Kun elokuussa sisarien uimamatkat loppuivat, niin
meni monta päivää, ettei Briita päässyt veteen. Tämä oli
ikävää Briitasta ja pani hänet miettimään, miten saisi
vedessä pulikoida. Briita löysi sopivan saavin, jonka suuren
puuhan perästä sai raastetuksi vesitynnyrin alle keskelle
pihaa. Siihen laski hän tynnyristä vettä. Nyt kiireimmän
kautta heittämään vaatteet päältä pois ja alasti
juoksemaan äidin luo sanomaan, että äiti tulisi katsomaan
kuinka Briita pihassa ui. Briita istuutui saaviin ja siinä
käsin ja jaloin ruiskuttamaan vettä. Tällaisia kylpyjä
Briita sitten otti monta kertaa uimakauden päätyttyä.

Vielä syksylläkin Briita muisti kesäiset nimisensä
ja heitti toisinaan kaikki vaatteet päältään pois ja
juoksenteli kaikkien huoneiden läpi edes takaisin monet
kerrat, pistäytyipä joskus pihallakin, kun äidin silmä
vältti.

Briita on pysynyt terveenä, hänellä ei ole ollut nuhaa
eikä yskää/eivätkä nielurisat ole turvonneet. Poskissa on
terve, verevä leima, iho on kova ja kiinteä, aivan kuin se
olisi kireä pingoituksesta. Syksysin jo moni Briitan ikäinen
lapsi juo yskän lääkettä; mutta Briitaan eivät syksyn
kylmät pystyneet, sillä hän sai seurata luonnollista
vaistoaan ja on siten tullut karaistuksi.

Ottakaahan ensi kesänä muutkin vanhemmat Briitan
kokemukset varteen.

Ruusu-tauti.

Esivanhempamme olivat vahvasti vakuutetut siitä,
että kaikki taudit ovat eläviä olentoja, jotka milloin mistäkin
salaloukosta, kadehtiain lähettäminä tahi pahain haltiain
nostattamina, karkaavat ihmisten kimppuun. Ja
sama ajatus vielä nytkin pohjimpana piilee kansan käsityksessä
taudeista.

Ruusu on yksi noita kansan mielikuvituksen luomia
tautiolennoita, joka välin päässä porottelee, välin sääriä
haavoille nakertelee, kasvoja ruupxittelee, raajoja rakkoihin
panee tahi punottavaan ajetukseen ajaa j. n. e. p.

Maalaispuoskarimme väittävät g:ää ruusulajia tuntevansa,
mutta kun näillä kansanparantajilla ei ole tarpeeksi
voimallisia laseja nähdä, mikä ruusu-etana milloinkin
on potilasta kalvamassa, ovat he tautia parantaessa
keksineet näppärän keinon osatakseen aina rohdoillaan
oikeaan. Valmistavat n. s. »summa-rohtoja>>. .Ruusuja
kun on g;ää lajia, sekoitetaan ruusu-voiteesecn g:än eri
ainetta, esimerkiksi: uuninhikeä, tervavarppia, kanväriä,
humalakäp3^ä, malin siemeniä, liitua, koiran sontaa, liinoja
sekä mustia villoja. Kai sitten tällainen summa-rohto
tepsii, sattui sen eteen mikä noista 9 ruusulajista tahansa.
Mitä muuten summarohtoihin tulee käyttivät lääkäritkin
aikanaan sellaisia. Kuulu, vieläkin kotilääkkeenä käytetty
»theriac» esim. on todellinen summa-rohto.

Näin kaikessa tapauksessa ajattelee vieläkin ja toimii
maalaispuoskarimme moniaalla.

Mutta mitä ajattelevat ja tietävät oppineet lääkärit
ruususta. Lääkärien tiedot ovat jo täysin varmat. Siinä
käyvät kuitenkin maalaispuoskarien olettamisen kanssa
yhteen, että ruusu todellakin aiheutuu elollisten olentojen
vaikutuksesta ruumiissa. Nykyajan lääkäreillä on voimalliset
tarkastus ja isonnuskojeet, joiden avulla voivat
suorastaan näyttää toteen sen, minkä suomen kansa ammoisista

ajoista saakka jo tavallaan on aavistanut, että nimittäin
todellakin löytyy elollisia, paljaalle silmälle näkymättömiä
olentoja, jotka saavat ihmisruumiin sairaaksi,
joll'ei ihminen ole pystynyt varaamaan itseään niiden salahyökkäyksiä
vastaan.

Ruusueläimetkin ovat nyt, niinhyvin muodoltaan kun
ominaisuuksiltaan, lääkäreille täysin tunnetut. Me jo varmasti
tiedämme senkin, miten voimme suojata itseämme
noita vihollisolentoja vastaan.

Ruusutaudin aiheuttajina ovat pienen pienet, muodoltaan
pyöreät bakterilajit, joita etupäässä löytyy kaikellaisessa
liassa. Niitä tapaa m. m. kynsipäiden alla
ja ruumiinpinnalla olevassa liassa, likaisissa riuvuissa j.

n. e. p. Puhtaus niitä karkoittaa ja hävittää. Puhtaus siis
varmin varauskeino niitä vastaankin.
Eheään ihoon nuo pikkupomot eivät kuitenkaan
pysty, mutta annappas kun ihoon vaan syntyy pieninkään
haava tahi halkeama, niinkin pieni, etfei sitä huomaakaan,
esim. neulan, okan tahi tikun pistämä, niin kyllä piankin
tapojaan näyttävät, silloin kun vaan mailla ovat, eikä
tuota pikku haavoittumaa ja sen ympäristöä heti huolellisesti
puhdisteta. Ne tunkevat tuosta pikku aukosta
sisään niin kuin mitkäkin ampiaiset, luikertelevat ihonalaiseen
kudokseen, sikiöivät siinä ja alkavat myrkkyään
vereen työntämään. Siitä ensin nousee useissakin tapauksissa
ankara vilun pudistaja selkäpiitä karmimaan. Samassa
myös ilmenee arkuutta j a punotusta ihoon sille kohdalle,
mistä vihollinen on luikerrellut sisään. Punotus
laajenee, iho turpoaa ajettuen ja -pingottuu, arkuus käy
yhä tuimemmaksi. Kasvoruusussa esim., jonka lähtökohta
tavallisesti on joku pieni halkeama sieraimissa tahi
suupielissä, ajettuvat useinkin kasvot ja koko pää tuntemattomaksi
möhkäleeksi, jonka sisään tavallisesti silmät
ikäänkuin painuvat umpeen.

Kun ruusu kerran pääsee tuollaiseen suurvaltaan ja

kuume ankarana suonissa kiehuu, on henki suorastaan
vaarassa. Ja vähäpätöiseltäkin näyttävä ruusua]ettuman
alku voi piankin kehittyä tappavaksi verenmyrkytykseksi,
elFei saada nuo bakterit alkuperäänsä kukistetuiksi. Se
onnistuukin usein jos heti pesee araksi käyneen kohdan,
esim. lämpimällä 3 prosentin väkevällä lysolivedellä tahi
saippualla ja niin kuumalla vedellä kuin iho sietää sekä
sitten siveltää jodilla eikä liikahuta jäsentään. Jos vaan
lääkäri on läheisyydessä, älköön kuitenkaan kukaan ominpäin
ryhtykö ruusun kanssa puoskaroimaan, vaan haettakoon
lääkärin apua viipymättä.

Mutta joH'ei lääkärin apu ole saatavissa, ja sanotun
tapaisesta puhdistamisesta huolimatta punotus ja ajettuma
alkaa laajeta, niin levitettäköön tervaa kaksinkerroin taivutettavan
hurstikankaan sisäpinnalle ja kiinnitettäköön
sitten tuo kipeälle kohdalle. Tämä keino on kerran pelastanut
isävainajani käsivarsi-ruusun aiheuttamasta kuolemanvaarasta.

Konr. ReijolVaara.

Luonnonomainen umpilisäketulehduksen
parannuskeino.

Umpilisäketulehduksen parantamiseksi, - lieveäm-,
missä ja uudistuvissa tapauksissa, on eräs saksalainen
keksinyt hieman omituisen keinon, joka ei ole aivankaan
hullu (olen sitä tuloksella potilaille neuvonut), niin eläimelliseltä
kun tuntuukin, sillä tämän keinon kautta joutuvat
sisälmykset, ainakin muutamia kertoja päivässä, pois
tavallisesta, useinkin henkilön työtavan takia luonnottomista
asennoistaan ja siitä nähtävästi on se hyvä seuraus,
että umpilisäke pääsee tyhjentämään sisältöään umpisuoleen
ja verenkulku sisälmysten verisuonissa vapautuu
tungoksesta j. n. e. p. Mutta selitykset tässä sikseen. Mainittu

saksalainen lääkäri määrää potilaitaan 4 kertaa päivässä
20 minuutiksi kulkemaan koiran tavoin nelin ryömin
ja kerrotaan, että hän tällä yksinkertaisella hoitokeinollaan
olisi parantanut montakin ihmistä. Varmaankaan ei tuo
keino voi ketään vahingoittaa niinkauan kun tauti on
alkuvaiheissaan, eikä mitään uhkaavampaa taudin merkkiä
vielä ole ilmautunut. Viime mainitussa tapauksessa
ei sitä vastoin useinkaan enää ole muu neuvoksi kuin veitsi
ja koko lisäke pois.

Konr. ReijoWaara.

Huonemätä.

Huonesieni (merulius domesticus) eli n. s. »huonemätä
» on sienilaji, joka on hyvin paha permannon alla lahottamaan
lattiapalkeita, lattiahirsiä ja itse rakennuksen
alushirsiäkin, varsinkin kosteissa huoneissa. Se on tehnyt
ja tekee paljon vahinkoa rakennuksille. Tuntuupa siltä
kun sen ei olisi asujamien terveydellekään aivan vaaraton.

Tätä ruttoa ei kuitenkaan ole helppo hävittää. Väkevät,
nestemäiset desinfisioimisaineetkaan eivät siihen
kuulu pystyvän. Sitä vastoin on saksalainen, tohtori
Rich. Falck tehnyt sen huomion, ett'ei tuo paholainen
siedä kovinkaan suurta lämpöä. 40 asteen lämpö jo tappaa
tuon sienen i tunnissa. Olisi siis vaan keksittävä sopiva
keino niillä puhaltaa kuumaa ilmaa noitten nakertajain
niskaan, niin lakkaisivat puita koloamasta. Kuuma ilma ei
tekisi puulle mitään vahinkoa, päinvastoin.

Konr. ReijolVaara.

Kirjallisuutta.

M. H1NDHEDE: Ravintomme uudistus. Suomentanut
L ä ä k. i i n s e n s. P. A. Koskenko vi.

1907. Ravintokysymys on ammoisista ajoista saakka ollut,

on vieläkin ja tulee aina olemaan, tärkeimpiä yhteiskun-,
nallisia kysymyksiämme. Se onkin sentähden kaikkina aikoma
vetänyt niinhyvin teidemiesten kuin suuren yleisönkin
huomion puoleensa. Jota huokeammalla voi, terveyttä

vahingoittamatta, tyydyttää ruumiin ravintotarvetta sitä
enemmän liikenee varoja muihinkin elämän tarpeisiin.
Tiedemiesten tutkimisiin ja auktoriteetiin perustuen on
tähän saakka yleensä oltu sitä mieltä, että ihminen m. m.
tarvitsee päivässä vähintäin 118 grmaa valkuaisainetta,
jota on etupäässä kalleimmissa ruokalajeissamme, liharuuissa.
Mutta nyt tulee tanskalainen lääkäri Hindhede
ja kääntää tämän, vuosikymmenien kuluessa ammattimiehiin
uskonkappaleeksi juurtuneen opin nurin, väittäen ja
vakuuttavalla tavalla todistaen, että ihminen vallan hyvin
voi tulla toimeen puolella sanotusta valkuaisamäärästä.
Jopa väittää hän, että ihminen pysyy terveempänäkin tuntuvasti
rajoittamalla ruokansa valkuaismäärää. Suomalaiselle
ei itse asiassa Hindheden väitteessä ole mitää.n
niinkään outoa. Suomen kansa ei ole mikään lihansyöjä
kansa. Se Hindheden kirjasta saa tukea pysymään pääpiirteissä
vanhoissa ruokailutavoissaan. Onkin hyvä tietovarastossaan
omistaa tällaista tukea.

Näistä, kunkin talouteenkin koskevista kysymyksistä,
on t oh t. H. antanut kirjassaan kansantajuisessa muodossa
valaisevaa, mukaansa tempaavaa selvittelyä, johon
suomalaisten vielä erikoisesti senkin takia on syytä tutustua,
kun kirjanen esiintyy mallikelpoisessa kielellisessäkin
asussa, jota valitettavasti ei voi sanoa käännöskirjallisuudestamme
yleensä.

Kustantaja Werner Söderstöm O. Y. Porvoossa, lupaa
suomeksi vielä kustantaa Hindheden kokkikirjankin,
josta saa oppia miten terveellinen ja huokea ravinto on
valmistettava, jos huomaa, että nyt kyseessä olevan kirjan
runsas menekki osottaa Suomen yleisössä olevan yhtä

suurta harrastusta asiaan kun Tanskan yleisössä on ilmennyt.
Suosittelen lämpimästi kirjan kansalaisteni huomioon.

Konr. ReijolVaara.

Tärkeimmät terveydenhoitosäännöt
koulunuorisolle on 10 sivun tekstiä sisältävä,
Kuopion Suom. yhteiskoulun lääkärin, toht. G. Forströmin,
prof. L. Burgensteinin mukaan toimittama, pieni vihkonen,
jonka sopisi pistää jokahisen koululapsen käteen. Yhden
neuvon olisimme kuitenkin suoneet toisin kuuluvan. Kirjasessa
sanotaan: »Älä tupakoi liian aikaseen;» ikäänkuin
tupakasta ei olisi ikäisemmillekin haittaa.

Konr. ReijoWaara.

Niitä näitä.

Pakkanen on Pohjolan voimalähde, niin uskomattomalta kun
kuulostaakin. Tosin se vaatii polttoaineita ruumiiseemme — niinkuin
puita takkaankin — vaatii vahvasti puuroa, voita ja hyvää maitoa. Mutta
voimia se antaakin vastapalkkioksi. Ulos siis, nuorukainen, neitonen,
maalla ja kaupungissa; ulos Pohjolan pakkaseen, tuiskuun ja tuuleenkin;
aluksi pienet tovit kerrallaan, väliin huoneeseen lämmittelemään,
jos äitisi on sinua hemmotellut, ja sitte taas ulos. Pian saat kokea,
että jos Pohjolan pakkanen aluksi pureekin, niin se myös karaisee ja
nostaa ruusuja poskillesi. K. R.

Pakkanen antaa ruokahalua. Se virkistää ruuansulatus elimien
toimintaa voimallisesti. Parisilainen tiedemies Rauol Pictet, jota
6 vuotta oli vaivannut mahalaukun häiriöstä aiheutunut huono ruokahalu
(dyspepsi), parani tuosta vaivastaan antamalla pakkasen 8—10
minuuttia kerrallaan hivellä paljastettua vatsaihoaan mahalaukun
kohdalta. K. R.

Terveysliittoa on hommattu Pielavedellekin, jonka homman
näkyväisenä tuloksena on ollut sairaanhoitajan hankkiminen kuntaan,
pääasiallisesti köyhiä varten, sekä ompeluseura, joka pitää huolta
käyttövarojen ja vaatevaraston, lakanoiden, pyyhkeiden, pikkulasten
vaatteiden y. m. s. hankkimisesta hoitajan käytettäväksi köyhille taudin 
sattuessa.

Elimäen terv. liittovaliokunnalta on saapunut vuosikertomus,
josta käy ilmi, että valiokunnan toimesta, paitsi mitä tässä lehdessä jo
ennen on kerrottu, on pidetty v. 1907 9 terveydenhoitoesitelmää,
levitetty terveydenhoitolehteä kuntaan 41 kpl. ja muutoinkin ahkeraan
kylvetty terveydenhoito-siemeniä tulevaisuuden toivossa.

Kirjelaatikko.

481 rastaasta on vuosien kuluessa annettu Terveydenhoitolehden
Kirjelaatikossa, joista viime vuonna 77.

482. "E R." »Vatsapuhallusta ja vatsahappoa" vastaan, jotka
teitä vaivaavat, purkaa joka aamu hyvin hienoksi, ja nielkää sitte,
herneen kokoisen, rabarberi juuresta irtileikatun palasen. Saadaan
apteekista.

483. Toivotoin. Lakatkaa ajattelemasta herkkää siemenvuotoanne
ja tarkastamasta virtsaanne. Mainitsemanne merkit eivät ole
mitään vaarallisia. Kaipaatte työtä ulkoilmassa ja urheilua y. m. s.
Mahdollisesti on teissä vähän veren heikkouttakin, johon ehkä jokin
vahvistava lääke olisi hyödyksi. Luopukaa kahvesta.

484. W. Korvasuhina riippuu nähtävästi korvatärykalvon sisäänpainumisesta
ja kaipaisi ilmapumppausta. Lääkärin tarkastus sen täytyy
ratkaista. Niskain ja hartiain jokapäiväistä hieromista sopisi kuitenkin
jo sitä ennen koettaa. Eivätkä kylmät, lämmittävät kääreetkään
haitaksi ole.

485. 21 vuotias. Jolla on taipumusta henkikurkkukatarriin
tulisi karaista jalkojaan pesemällä niitä joka ilta huoneen lämpöisessä
vedessä, harjalla ja saippualla. Itse katarrin kohtaukset kaipaavat huolellista
lääkärihoitoa, koska on keuhkotautia suvussa. Henkikurkku
olisi myös peilillä tutkittava, jolPei pian parane.
Myöhästyneisiin kysymyksiin vastaus seuraavassa numerossa.

Toimitukselle tullutta kirjallisuutta.

Pyrkijä 11 — 12; Betania 12; Kylväjä 49—52; Koti ja yhteiskunta
12; Naisten ääni 12; Pellervo 23, 24; Lukutupa 21—22; Pohjan
tähti 11, 12; Karjalaisten joulu; Historiallinen aikakauskirja 6; Kansan
kalenteri 1908.

Helsinki, 1908, K. F. Puromiehen kirjapaino.

--

Nro 2 HELMIKUU XX vrkerta

Cerueydenboitolebti

Duodecim-seuran toimittama ja kustantama.

Helsinki Päätoimittaja Konr. ReijoWaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo l/z9—l/2 10 a. p. Tilaushinta 2mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr, ReijoWaaralle
Antink. 15. telef. 4892, muistutukset lehden jakamisesta konttoriin.
Mitä vaatii nykyaika lääkäreiltä, lääkintähallitukselta,
papeilta ja suurelta yleisöltäkin?

Kirj. Konr. Rei/oWaara.

Viimeisiin aikoihin saakka on Suomen kansa joteskin
yleensä ollut hyvinkin väliäpitämätön ruumiinsa terveydenhoidosta.
Sielun terveydenhoito on maassamme ollut
paremmalla kannalla; mutta lieneekö sekään täydelleen
jaksanut kehittyä muuttuvien olojen ja ajan vaatimusten
mukaan kansaa suojelevaksi, eläväksitekevaksi voimaksi,
on kysymys, joka sietää kaikkien vakavaa harkintaa.

Ei monikaan suomalainen terveenä ollessa ole tähän
saakka huolinut perehtyä terveenä pysymisen edellytyksiin
ja niihin keinoihin, joiden avulla hän voisi vahvistaa
ja suojella kalliinta omaisuuttaan, Jumalalta saamaansa
leiviskää, sekä oman että lastensa terveyttä.

Useimmat vieläkin ovat sitä mieltä, että ainoastaan
sairaat kaipaavat asianymmärtävän neuvoja ja ohjauksia,
mutta eivät terveet. Moniko perhe terveyden päivinä
kysyy lääkärinsä ja sielunpaimenensa mieltä elämäntavoistaan,
moniko edes sairaaksi tultuaan? Moniko äitt
sivistyneimmistäkään piireistä tutkituttaa lastaan lääkärillä,
vaikka jo huomaa siinä arveluttaviakin häiriöiden

oireita, kuten luonnotonta ärtyisyyttä, kiukkua, oikullisuutta
ja monenmoista muutakin mielenlaadun muutosta?
Moniko neuvottelee lääkärinsä kanssa vaikka tietää lastaan
olevan uhkaamassa perinnöllinen taipumus johonkin
tautiin, kuten sydänvikaan, syflikseen, keuhkotautiin

t. m. s., tahi vaikka näkee lapsensa hoipertelevan juoppouden,
haureuden t. m. s. paheiden pimeillä poluilla.
Lääkäriltä on yleisö tähän saakka pääasiassa vaan
hakenut lääkemääräyksiä, reseptiä; itse asiassa siis etsinyt
taikakaluja, taikakeinoja, joiden avulla asianomainen
toivoo pääsevänsä vaivoistaan ja tuskistaan, tarvitsematta
itse mitään tehdä, tarvitsematta edes sairaaksi jouduttuaan
muuttaa tautia aiheuttaneita tottumuksiaan ja
nurjia elämäntapojahan. Jos lääkäri 011 rajoittanut neuvojaan
yleisten terveydenhoito-ohjeiden antamiseen,
vaikka hän siihen olisi kuluttanut kuinkakin paljon kallista
aikaansa, kirjoittamatta lääkereseptiä, niin ovat
varsinkin maalaiset tällaisia neuvoja ja ohjeita usein siihenkin
määrin oudoksuneet ja halveksineet, että ovat
menneet ihan kummiinsa jos lääkäri mokomista neuvoista
ja »lääkärityöstä» vielä on kehdannut maksuakin vaatia.
Ei ole vielä kulunut kuin toista kymmentä vuotta sitte
kun esim. allekirjoittaneesta halveksien lausuttiin julkisesti
eräässä kuntakokouksessa: »eihän se ole mikään sairaitten,
vaan terveitten lääkäri». Tämän mainetodistuksen
en tietysti pannut laisinkaan pahakseni; päinvastoin.
Mutta sattuvasti se kuvaa kansan katsantokantaa, varsinkin
niiltä ajoilta, jolloin Terveydenhoitolehti aiot ti vaatimatonta,
usein työlästä uudisviljeliän raivaus-ja muokkaustyötään.

Moneltakin taholta viime kahden vuosikymmenen
kuluessa kylvetyt siemenet ovat kuitenkin siellä täällä,
kautta koko Suomen niemen, langenneet otolliseen, voimaperäiseen
maahan ja alkavat jo orasta lykkäämään. Kansa
kaikkialla jo herää huomaamaan, etteivät terveysolot

Suomessa ole sellaiset kuin niiden olla pitäisi; huomaamaan
että niin hyvin yleiset kuin yksityiset terveydenhoito
varustukset, kuin myös tiedot terveenä säilymisen!
edellytyksistä, ehdoista ja keinoista ovat peräti puutteelliset.
Ja seurauksena tästä alkaa jo varsinainen kansakin,
toisaalla jo hyvinkin selvästi, toisaalla vielä himmeästi,
käsittämään, että sen tulee lääkäreiltäänkin vaatia ja,
odottaa hieman muutakin kuin yksistään paikkaamista"
laastaroimista ja reseptiä.

Mutta ovatko maamme lääkärit tarpeellisella innolla
ja tarmolla jaksaneet tyydyttää kansassamme heräävää
terveydenhoitotarvetta ja terveydenhoitotietojen kaipuutta.
Toiset ovat kyllä jaksaneet, mutta suurin osa ei..

Miksi asianlaita on tällainen sen kyllä käsittää, varsinkin
se, joka lääkärinä on toiminut maaseuduilla tukalissa
oloissa. Työtähän on uupumiseen saakka aamusta.
iltaan sairaitten hoidosta, paikkaamisesta ja laastaroimisesta,
työntekijöitä kun lääkäriammatin alalla maassamme
vielä on kovin vähän. Mutta, raskaasta työtaakastammekin
huolimatta, meidän täytyy kaikkien ruveta ponnista
maan voimiamme pysyäksemme kehityksen mukanaan,
tuomien uusien vaatimusten tasalla. Siihen vaatii kansan,
etu ja oma arvommekin. Jos^mme jaksa kansamme:
terveydenhoitovaatimllksia tyydyttää, kadotamme me lääkärit
helpostikin, sekä kansamme että lääkärikunnan vahingoksi,
meille kuuluvan johtavan ja ohjaavan aseman"
ja kansa helposti joutuu harhailemaan väärille poluille"
kun sen ehdottomasti kaikissa tapauksissa täytyy pyrkiä
tyydyttämään kasvavaa terveydenhoito tarvettaan ja tiedonjanoaan
ominkin päin, jolFei se saa tehokasta apua
ja tukea lääkäreiltään, niinkuin se vielä tätä nykyä hartaastikin
odottaa ja toivoo saavansa.

Että tyytymättömyyttä tätä nykyä todellakin on.
olemassa kansan keskuudessa lääkäreihin siitä syystä"
että lääkärit kansan mielestä ovat kovin haluttomat antamaan

terveydenhoitoneuvoja, muun muassa kansantajuisten
esitelmien muodossa, ja ottamaan osaa paikallisiin
terveydenhoitoharrastuksiin ja toimiin, tuli joteskin selvästi
esille esim. 1906 vuoden yliopistollisten lomakursien
aikana pidetyssä Suomen Kansallisen Terveysliiton perustamistilaisuudessa.
Väitettiin m. m. olevan hyvin yleisenä
kansassa se käsitys, että lääkärit oman hyötynsä takia
eivät olisi halukkaita, neuvomaan kansalle terveydenhoitoa,
sillä »terveyttä edistäessään he vähentävät omat ja apteekarien
tulot» arveli munankin. Ja monta kirjettä on
allekirjoittanut senkin jälkeen saanut, jossa viritetään
samaa säveltä. Eräs kirjeen lähettäjäkin arvelee, etfei lääkärienkään
väliäpitämättömyyttä pitäisi kosketella niin
kovin hellävaroen kun useinkin ymmärtämättömältä
kansalta jo niin paljon nykyään vaaditaan.

Täytyy siis olla syytä sepissä jos sysissäkin, vaikkakin
tyytymättömyyden syitä olisi jonkun verran liioiteltukin.

Meidän, Suomen lääkärien, kaupungeissa ja maaseuduilla,
on siis tarpeen aikanaan herätä vakavasti ja omantunnonmukaisesti
itseltämme kysymään, olemmeko tehneet
ja teemmekö voitavamme tyydyttääksemme kansassa
heräävää ja herännyttä terveydenhoitoa koskevaa
tiedonhalua? Ja jos meidän täytyy vastata, etfemme ole
sitä tähän saakka tehneet, niin rientäkäämme tästä lähtien
työssä j a toimessa osottamaan, etfei meiltä ainakaan
puutu hyvää tahtoa, niin pitkälle kuin suinkin voimia
riittää.

Olen puolestani vakuutettu siitä, että jos vaan me
lääkärit, kukin puoleltamme, käytämme kaikki otolliset
tilaisuudet selvitelläksemme kansalle terveydenhoidon
yksinkertaiset ongelmat ja salaisuudet, niin ei ole kauankaan
kestävä ennenkuin Suomen kansa on kaikkialla heräävä
omintakeiseen työhön ja toimintaan terveytensä
suojelemiseksi ja kohottamiseksi.

Mutta ei riitä se, että yksityiset lääkärit, kukin vaan
erillään, pyrkivät tällä alalla tekemään parastaan; tahi
ovat ehkä tekemättäkin. Välttämätöntä on, että maamme
Lääkintähallituskin suunnittelevalla, ohjaavalla ja yhdistävällä
tarmolla tarttuu terveydenhoidon ohjaksiin; järjestelmällisemmin
ja voimaperäisemmin kuin tähän saakka
on tapahtunut. Vaikka terveydenhoitoasetuksemme onkin
puutteellinen, voitaisiin sen avulla sittenkin saada paljon
enemmän aikaan kuin tähän saakka on saatu, kun vaan
ne joilla terveydenhoitoasioissa on sananvaltaa ja voimakeinot
hallussaan käyttäisivät valtaansa oloihimme soveltuvalla
tavalla ja tarmolla, m. m. myös antautuisivat
suoranaiseen kosketukseenkin itse kansan kanssa.

Ja pappienkaan tehtävä, niin hyvin ruumiin kuin
sielunkinhoidon alalla, ei ole suinkaan halpana pidettävä.
Papin vaikutusvalta ei ole vähäksi arvattava.
Eikä ole suinkaan papin syytä vetäytyä myötävaikuttamasta
työhön kansan ruumiillisenkaan terveyden kohottamiseksi,
samoin kuin lääkärienkään ei pitäisi katsoa sielun
hoitoa miksikään heille kuulumattomaksi tehtäväksi.
Mitä voimallisimmalta näyttävä ruumis voi helposti murtua
levottoman sieluelämän ristiaallokossa. Jumalan
rauhasta osallinen, siveellisesti valveutunut, synnin orjuudesta
vapautettu henki taas voi kauan pitää heikkoakin
ruumista pystyssä ja kohottaa sitä vielä voimalliseksikin
välikappaleeksi valon palveluksessa. Sielu ja ruumis kuuluvat
yhteen, niiden hoitokin on käyvä käsitysten. Lääkärien
ja pappien tulisi yhteisvoimin tehdä työtä kansansa
ruumiin ja sielun terveyden suojaamiseksi ja kohottamiseksi,
silloin siitä hyvä tulisi. Varsinkin nykyinen kuohuntaaika 
kehottamalla kehottaa sellaiseen yhteistoimintaan

Mutta tehkööt kuitenkin syrjäiset minkä tekevät,
lopputulos riippuu kuitenkin siitä, että kansa itse itsetietoisena
ottaa terveytensä ohjakset omiin käsiinsä, että

kansalaiset, ylhäiset j a alhaiset, liittyvät yhteen »Kansalliseen
terveysliittoon» suurta päämäärää tavottelemaan:
»terve sielu terveessä ruumiissa.»

Sananen ravinnostamme.

Kirj. P. A. Koskenhovi.

Ruumiimme täytyy saada jokapäiväisessä ravinnossaan
korvatuksi se häviö, joka siinä alituisesti elämän
aikana tapahtuu. Paitsi kivennäiskuntaan kuuluvia aineita,
täytyy sen saada myöskin elimellisiä eli organisia
aineita: valkuaista, rasvaa ja hiilihydraatteja. Viimeksi mainituilla
tarkoitetaan tärkkelystä ja sokeria. Näitä mainittuja
ravintoaineita emme kuitenkaan koskaan nauti
sellaisina, kemiallisesti puhtaassa mudossa, vaan sisältyvät
ne niihin mo&a-aineihin, joista ateriamme valmistamme.
Hiilihydraatteja on runsaimmin, melkeinpä yksinomaan,
kasvikuntaan kuuluvissa ruoka-aineissa, mutta valkuaista
ja varsinkin rasvaa voi ruumiimme mukavimmin saada
niistä ruoka-aineista, jotka ovat eläinkunnasta peräisin.
Tämä jo viittaa siihen, että meidän on soveliainta syödä
ruokaa, joka on valmistettu sekä kasvi- että eläinkuntaan
kuuluvista ruuaksista. Kivennäisaineista emme tarvitse
erikoista huolta pitää, koska ruoka-aineemme yleensä
sisältävät niitä sen verran kuin ruumiimme niitä kaipaa,
ja keittosuolaa käytämme jo yksistään maunkin takia.
Tärkeä kysymys on nyt kuitenkin kummalleko puolelle
on pää-paino pantava, onko ruokamme valmistettava etupäässä
kasvikuntaan vaiko eläinkuntaan kuuluvista ruuaksista.
Vastaus tulee ensiksikin jossakin määrin riippumaan
siitä, missä ilmanalassa ihminen elää. Etelämaissa
sisältävät monet hedelmät, kuten esim. mantelit jo niin
runsaasti rasvaa että sen tarpeen voipi saada kasvikunnasta
tyydytetyksi, mutta niin ei ole laita kylmässä pohjolassa.

Täällä on meidän edullisinta tyydyttää se tarve
eläinkunnasta saadulla ruualla. Se tulee ehdottomasti
halvemmaksi kuin etelän rasvaisten hedelmien nauttiminen.
Siitä ollaan kyllä yksimielisiä. Mutta toinen kysymys
on, mistä on valkuainen otettava? Ilman sitäkään ei voi
ruumiimme toimeen tulla. Se tarvitsee valkuaista ehdot
tomasti. Eläinkunta tarjoaa sitä tosin runsaammin kuin
kasvikunta; niinpä sisältää esim. naudan liha 18—20 %
valkuaista, viljat ja juurikasvit sitä vastoin paljo vähemmän,
pehmyt ruisleipä esim. ei enempää kuin 8 % valkuaista.
Mutta eläinkunnasta saadut ruoka-aineet ovat
monin verroin kalliimpia, kuin kasvikunnasta saadut.
Sisältävätkö ne sitte myöskin niin paljo enemmän valkuaista,
että niitä kalleudestaan huolimatta sittekin kannattaa
ostaa. Siinä kysymys! Vastausta ei voi antaa ennenkuin
on tiedossa kuinka paljon oikeastaan ihmisen täytyy
välttämättä nauttia valkuaista, esim. päivää kohti,
pysyäkseen kaikin puolin kunnossa ja työkykyisenä. Tähän
asti on pidetty yleensä sääntönä, että tavallista työtä
tekevän täysikasvuisen miehen pitää saada sitä vähintäin
120 gr. päivässä jos hän sen ohella nauttii rasvaa noin 50
gr. ja noin 500 gr. hiilihydraatteja. Tämä valkuaismäärä
on kuitenkin jo niin suuri, että jos aikoisi elää yksistään
kasvikunnan antirnilla ei jaksaisi niitä niin paljon syödä,
että valkuaistarve tulisi tyydytetyksi, tahi sitte pitäisi
syödä erikoisesti muutamia kallishintaisia kasviruuaksia,
joiden valkuaispitoisuus on korkea, mutta jotka myöskin
samalla ovat hinnaltaan kalliita. Lisäksi on väitetty että.
kasvikunnan valkuaisesta ei ole ihmisruumiille samaa hyötyä
kuin eläinkunnasta saadulla. Siksipä on yleensä vaadittu,
että ainakin puolet edellä mainitusta valkuaismäärästä
on otettava eläinkunnasta ja etupäässä juuri lihasta.
Tavallisen työmiehen olisi siis päivässä syötävä muun ruokansa
ohella noin 300 gr. raavaanlihaa päivässä saadakseen
60 gr. eläinkuntaan kuuluvaa valkuaista ruumiiseensa

--

edellyttämällä ettei hän nauti valkuaista munissa, juustossa
ja muissa sellaisissa -~ muutoin ei muka hän pysy
työkykyisenä. Niin on meidän ravintotieteemme asian
pyrkinyt ratkaisemaan. Mutta se, joka tietää, mitä meidän
työmiehemme yleensä syövät, hän heti huomaa, että
tieteen täytyy tässä erehtyä tahi sitte nuot työmiehet
elävät ravinnolla, j oka ei kykene pysyttämään heidän ruumistaan
työkykyisenä. Jälkimäisen vaihtopuolen on kuitenkin
kokemus osuttanut pätemättömäksi. Olemme nähneet"
että moni suomalainen työmies ei kuukausmääriin
näekään lihaa, vaan syöpi leipää, perunoita, puuroja,
läskiä, suolaa ja vettä, sekä väliin vähän maitoa ja kuitenkin
kykenee suorittamaan työnsä vallan hyvin ja jos
laskemme kuinka paljon hänen nauttimansa ruoka on
sisältänyt valkuaista kaikkiaan, huomaamme sen useinkin
jäävän noin 5o:een grammaan ja siitäkin tulee ainoastaan
pieni osa maidosta, juustosta, silavasta ja kalasta saadun
valkuaisen osalle.

Uusin ravintotiede onkin jo tunnustanut, että valkuaisen
merkitys ihmisen ravinnossa on tähän asti arvioitu
yleensä liian korkeaksi. Onpa todistettu jo sekin,
että on hyödytöntä ellei suorastaan vahingollista nauttia
valkuaista liika suuria määriä. Samalla on osoitettu, että
kasvikunnasta saatu valkuainen ei suinkaan ole vaikeammin
sulavaa ja ruumiille vähempiarvoista kuin eläinkunnasta
saatu, pikemmin on asianlaita päinvastoin.
Mitä tämä tietää? Sitä, että me ravinnossamme voimme
supistaa monet eläinkunnasta saadut ruuakset ja varsinkin
kallishintaisen lihan hyvin vähiin ja nauttia etupäässä
leipää, maitoa, perunoita, velliä, puuroja, palkohedelmiä
ja halpoja rasvalajeja, ellemme tahdo nauttia kallishintaista
voita. Mutta noin yksinkertaiseen ruokaan varmaankin
pian kyllästyisi, vastannee moni. Asianlaita
on kuitenkin aivan päinvastainen. Herkkuihin kyllästyy,
mutta yksinkertaiseen ruokaan ei kyllästy. Sitä paitsi ei

ole pakko sitä laittaa yksitoikkoisiksi. Halpahintaisistakin
ruoka-aineista voipi valmistaa monenlaisia sangen
maukkaita, ravitsevia ruokalajeja j a samalla elää halvalla,
jopa niin halvalla, että sitä tähän asti ei monikaan liene
mahdollisena pitänyt. Erityisessä kirjoituksessa tahdomme
esittää kuinka halvalla voi elää ja kuitenkin antaa ruumiille
riittävä ravinto.

Lastemme kynnet.

Oskari Heikinheimo.

Joku on sanonut, että ihmisten sivistysmäärän voi
arvostella heidän kynsistään. En tiedä; mutta ainakin
minä lasten kynsistä tekisin varsin painavia johtopäätöksiä
vanhempain suhteen.

Sanotaan, ettei aina ole aikaa katsoa lasten sormia
ja varpaita. Ja kun lääkäri tervehtien ojentaa kätensä
pikku potilaalleen nähdäkseen, minkälaiset kynnet hänellä
on, niin äiti ensin kehoittelee: »Anna kättä sedälle!» mutta
kohta taas kiiruhtaa piilottamaan lapsen käsiä: »Ai ai,
kun ei huomattu kotoa lähtiessä noita kynsiä!»

Sitäkö varten ne kynnet sitten ovat puhtaina pidettävät,
että niitä saisi vieraallekin näytellä? -- On sillä
asialla toki paljon muutakin merkitystä.

Ylimalkaan on niin, että mistä ihminen on oikein
huvitettu, mitä hän oikein mielellään tekee, sitä hän ei
unhota. Ja jos se on niin vähäinen toimitus, kuin kynsien
puhdistaminen, niin kyllä siihen aina aikaa riittää.
Sakset on joka talossa, tahi ainakin keritsemit. Puukko
huonosti sopii lasten kynsiin.

Vai ettekö tiedä, miten kynsien leikkaaminen tapahtuu?

Näin se isä sanelee: »Tuleppas tänne, pikku sirpukkani!
Tuohon polvelleni! Näytä sormesi! Kas tässä sakset.
Elä pelkää! Ei satu ensinkään. Kuulehan, kun kerron!
Olipa kerran lapsi, jonka kynsiä ei koskaan leikattu. Ne
olivat niin hirveän pitkät ja likaiset. Usein hän kynsi
niillä sieraimiaan. Nenän päähän tuli ruma rupi. Juoksi
märkää kauan aikaa. Kerran tuli silmäluomeenkin rupi."
Tuli ruma näppy silmän sisäänkin. Tohtori setä sanoi,
että olisi voinut koko silmä mennä pilalle. - - Näytäppäs,
kuinka monta varvasta sinulla on! Kas niin! Kerronko
vielä? — Se lapsi kynsi niillä likaisilla kynsillään vatsaansa
ja jalkojansa. Ja joka paikkaan tuli kipeitä paiseita.
Kerran hän lankesi. Repesi pitkä kynsi. Tuli haava kynnen
alle. Meni likaa haavan sisään. Tuli sormeen paise.
Se pakotti niin hirveästi. Ei voinut nukkaakaan. Viimein
lähti koko kynsi irti sormesta. Tuli ruma sormi. - - Kas
noin! Nyt ovat kauniit ja puhtaat kaikki lapsen kynnet.»

Ja lapsen mielestä isä tekee kaikki asiat niin erinomaisen
taitavasti. Isän sylissä on niin hyvä olla. Ei tarvitse
mitään pelätäkään.

Mutta kenen lapsi se oli, jonka kynsiä ei koskaan
leikattu? Oliko se sinun, arvoisa lukija? Vai oliko se
naapurisi? Kun siellä käyt, niin katso niihin pitkään oikein
pitkään ja kallistele vähän päätäsi! Eiköhän se
mahtaisi auttaa.

Mistä hampaat pilaantuvat.

Kirj. G. V. L.

Jos ihminen aina söisi karkeata ruokaa, jonka hienontamisessa
hampaita täytyisi käyttää enemmän kuin
mitä tehdään, niin hampaat pysyisivät lujina ja kovina.
Mutta nykyään on ruuan valmistus kehittynyt siihen

suuntaan, että hampaita ei tarvitse käyttää kuin nimeksi,
ruoka melkein sulaa itsestään suussa. Sen vuoksi pääsevät
hampaat yhä huonontumaan, sillä mitä vähemmmin
jotain elintä käytetään, sitä huonommaksi se jää, sen
kehitys pysähtyy tai se muuttuu aineosiltaan ja kokoomukseltaan
heikommaksi. Tämä on niin päivän selvä asia,
että se ei kaipaisi mitään todistusta. Sen todistaa kokemus
omasta maastammekin. Niissä osissa Suomea, joissa
syödään kovaa leipää, ovat ihmisten hampaat yleensä
paremmat kuin siellä, missä käytetään yksinomaan pehmeätä
leipää. Samoin on luonnon kansoilla hyvät ja kiiltävät
hampaat, jota vastoin ne sivistyskansoilla ovat huonommat.
Mutta ei ainoastaan ruuan pehmeys vaikuta
hampaitten huonontumiseen, vaan myöskin se, kun syödään
sellaista ruokaa, joka jää hampaisiin kiinni, kuten
vasta leivottu leipä, pehmeät leivokset y. m. Ruuan jätteet
pysähtyvät silloin suuhun ja synnyttävät happoja, jotka
syövyttävät hampaita. Toisilla ihmisillä tarttuu taas
hampaiden väliin aina lihan säikeitä, jotka sitten mädättävät
hampaita. Myöskin liian kuuma ja liian kylmä ruoka
ja juoma vioittaa hampaita, siten, että ne halkeilevat, ja
rakoihin pääsee mätänemisoireita.

Paitsi hampaiden vähäinen käyttäminen ja ruokien
sopimattomuus, on hampaiden huonontumiseen vielä
syynä kehitysviat hampaiden, asennossa. Toiset hampaat
sopivat nimittäin paremmin vastakkaisiin hampaisiin, kuin
toiset. Toiset hampaat tekevät silloin päätehtävän puremisessa,
jotavastoin toiset ainoastaan vähäisessä määrässä
ottavat osaa ruuan hienontamiseen. Kun ruuan jätteet
jäävät suuhun ja suussa siten muodostuu happamia ja
mätäneviä aineita, niin käyttämättömät tai vähemmin
käytetyt hampaat viottuvat ensiksi, niihin muodostuu koloja
ja lopulta ne murentuvat rikki.

Myöskin yleiset taudit vaikuttavat hampaisiin. Kun
sairas makaa esim. kuumetaudissa useita"päiviä niin suu

tulee paksuun tahnaan, syljen eritys vähenee, joten mätänevät
aineet pääsevät kehittymään suussa synnyttäen
hampaita syövyttäviä aineita. Mahakatarrit ja happamet
röyhtäykset tekevät hampaat helliksi ja jouduttavat kolon
muodostumista hampaisiin. len-mätä, joka on joko paikallinen
tauti tai seuraus jostakin yleisestä taudista, kuten
keripukista, elohopeamyrkytyksestä tai muusta sellaisesta,
pilaa usein hampaat, saattaen ne lahoamaan. Monet
aineenvaihtotaudit sekä usein uusiutuva raskaus hävittävät
hampailta niiden kestävyyden. Myöskin riisitauti,
synnynnäinen kuppatauti, ja risa tauti lapsissa tekee, että
maitohampaat ovat jossakin määrässä puutteelliset. Jos
lapsi on syntynyt terveistä vanhemmista ja ensimmäisinä
kehitysvuosinaan pysynyt terveenä, niin sen hampaat
ovat myös puhjetessaan vankemmat kuin sellaisen lapsen,
joka pienestä asti on potenut mahatauteja ja muuta heikoutta.
Jo lapsuudesta asti on useinkin etsittävä syy
hampaiden hyvyydelle ja kestävyydelle niinkuin huonoudellekin.

Mikä hätänä?

Pikku Maiju on pistänyt lasisen helmen korvaansa,
ja istuu tyytyväisenä nukkensa ääressä lattialla' leikiten.

Lapsen piika hädissään huoneessa häärii, hakee jonkun
aseen, millä saada tuon vieraan kappaleen pois pienokaisen
korvasta. Vihdoin hän löytää emännän sukkapuikon,
sieppaa Maijun kädestä syliinsä, ruvetakseen
helmeä ulos puikolla kaivamaan, mutta silloin Maiju täyttä
kurkkua parkumaan ja ponnahtaa sylistä lattialle.
»Mikä hätänä?» -- äiti syöksee pirtin ovesta lastenkamariin,
saa kuulla mitä on tapahtunut ja rauhottuu.

— »Eihän tässä mitään kiirettä, pane pois tuo vaarallinen

puikko, sellaisella ei saa mennä lapsen korvaa kaivelemaan;
onhan täällä lääkäri lähellä» -- puhelee äiti tyynenä.
Hänelle oli usein sattunut, että joku hänen monista
lapsistaan oli- korvaansa pistänyt jonkun esineen, mikä
herneen, mikä napin, ja oli oppinut, etfei tuollaisissa tapauksissa
saa hätääntyä tyhmyyksiä tekemään. Kerran
oli hän itse korvakauhalla koettanut onkia Vilho-pojan
korvasta porslini-napin sillä seurauksella, että oli vaan
painanut sen syvemmälle; lääkärikään ei enää tahtonut
saada sitä ulos. Silloin oli tohtori huomauttanut, että
jos lapsi toiste saa jonkun esineen korvaansa tahi sieraimeensa,
ei saa oppimaton hätääntyä onnistumattomiin
onkimiskonsteihin, vaan tuotakoon lapsi heti lääkärille.

— Ei tuollaisesta esineestä yleensä ole niinkään suurta
vaaraa, hän oli lisännyt, — mutta taitamattomat, ulosonkimistemput
voivat pian rikkoa tärykalvon tahi muutoin
vaarallisesti loukata herkkätuntoisia elimiä.
Pankoot äidit yleensä kaiken tämän mieleensä.

Konr. ReijoWaara.

Tällä tavoin ihmisystävällinen" nylkyriliike koettaa
uhrejaan ansaan houkutella.

»Arvoisa Ystävä! — Luettuanne etevien pappien,
johtavien liikemiesten ja valtion virkamiesten sekä tässä
maassa että Europassa olevien sairaiden suositukset ja
todistukset, voi ainoastaan olla yksi selitettävissä oleva
syy, miksi ette vielä ole ottanut vastaan aulista tarjoustamme
lääkärinhoidosta ja se on, että ette katso voivanne
maksaa sellaista määrää jostakin, joka Teistä voi näyttää
epävarmalta. Määrä jonka pyysimme on alhainen, mutta
ylläolevien olosuhteiden johdosta olemme päättänyt tehdä

Teille tarjouksen, joka tulee leille täydelleen vakuuttamaan
oman suuren luottamuksemme lääkkeisiimme.

Saadessamme 30 Suomen markkaa tahdomme lähettää
Teille täydelliset lääkkeet, jotka on määrätty tautianne
varten. Kuin olette käyttänyt lääkkeet ja olette vakuutettuna
tyydyttävästä tuloksesta, niin voitte maksaa
meille lopun lääkkeiden hinnasta.

Tahdomme siinä suhteessa täydellisesti luottaa rehellisyyteenne
ja määräämiimme lääkkeisiin, emmekä
edes tule kirjoihimme merkitsemään jälellä olevasta määrästä.

Toivomme, että tämä viimeinen tarjouksemme on
Teille täydelleen tyydyttävä ja että nyt tahdotte hyväksyä
tarjouksemme. Määrä jonka pyydämme ei edes korvaa
vaivojamme lääkkeiden valmistamisessa. Jos sentähden
emme olisi vakuutettuna lääkkeiden tyydyttävästä
vaikutuksesta, niin emme voisi tehdä Teille tällaista tarjousta
ja jos emme olisi vakuutettuna siitä, että ette meille
maksaisi meille jälellä olevan lääkärin palkkion, niin emme
uskaltaisi tehdä Teille tällaista tarjousta. Olemme nyt
auttanut Teitä enämpi kuin puolimatkan ottamalla kaiken
vastuun. Voitteko odottaa enämpää. Sallikaa pian saada
tilauksenne.

Kunnioituksella,
The J. W. Kidd Co. pr. S. F. S."

Tämäntapaisia, kuten huomaa Suomenkielisiä »preivejä
» kuulema satelee niille, jotka eivät heti tartu petkuttajan
onkeen. Muun muassa Nurmijärven Klaukkalan
metsäkylään on niitä tullut, ja paljon herkkäuskoisia
sanotaan sielä ansaan menneenkin. Mitenkäs muuten?
Kun saa 50 markan rohdot 30 markalla. Pyhä yksinkertaisuus!
Kyllä varmaan Kiddin kannattaisi nuo valmisteensa
antaa 3:stakin markasta ja ansaitsisi sittekin.
Mutta mitä hyötyä noista petos-lääkkeistä ostajille on,
vaikka markallakin koko satsin saisivat, se on suuri kysymysmerkki.

Tuollaiset rohdot tekevät useinkin nauttijansa
»rohtosairaaksi», aivan niinkuin alkoholi vaatii orjiaan
yhä uudelleen ja uudelleen uhraamaan varojaan tuon
myrkkynesteen hankkimiseen. Kauankohan vielä kansamme
aikoo ropojaan uhrata ulkomaalaishuijarien moo

lokki-kitaan? Konr ReijoWaara,

Jalka-, kainalo- ja käsihikoilua vastaan

on koetettu koko joukko keinoja. Viimeksi on paljon käytetty
10—20 % formaliniliuvosta, jopa penslausta puhtaalla
formalinilläkin; mutta kovin väkevä formalini, joskin
se vaikuttaa, vaikuttaa kovin rajusti, se kuu kerrassaan
hävittää hikirauhaset ja sekään ei terveydelle yleensä
ole eduksi. Joku aika sitte ehdotti toht. Saalfeld sanottuun
tarkoitukseen käytettäväksi erästä »vetosol» nimistä,
formaldehydia, sinkkiä ja booria sisältävää voidesekoitusta,
jota hän suuresti kehui ja sen ei pitäisi vaikuttaa
turmiollisesti. Voide hierotaan 3—4 päivää perättäin
hikoilevaan ruumiinosaan ja tuo hoito pitäisi tepsiä karkoittamaan
vastuksellisen hikoilemisen 4—6 viikoksi,
jolloin hoito tietysti on uusittava. Luonnollista on, että
hikoilevia osia on tämän ohessa säännöllisesti puhtaina
pidettävä ja kylmillä pesuillakin karaistava. Varsinkin
jalkapohjat ovat joka ilta ensin kuumalla saippuavedellä
harjattavat ja sitte pistettävät vielä kylmään veteen
sekä kuivattavat.

Konr. ReijoWaara.

Niitä näitä.

lfi/i

Elimäen terveysliittovaliokunnan toimesta oli »terveyspäivät"
Moision kansakoululla. Lähes 300:aan nouseva kuulijakunta
seurasi mielenkiinnolla toht. Kahelinin ja ReijoWaaran pitämiä terveydenhoitoesitelmiä.

Välillä tarjottiin laulua ja virvokkeita. Mieliala
hilpeä. Toimeenpanijat voivat olla tyytyväisiä.

Puhtauden merkityksestä terveydelle; Kirj. K. F. Hirvisalo.
Sekä: Lasten hoitoa; Kirj. Konr. ReijoWaara, ovat kaksi pientä

Terveydenhoitoyhdistyksen kustannuksella ilmestynyttä vihkosta, joitten
kummankin hinta on 25 p:iä. Edellinen päättyy seuraaviin sanoihin:
"Ilolla on tervehdittävä sitä suuremmoista hanketta, jonka juuri tiedämme
olevan syntymässä, nimitt. Koko maata käsittävän terveysliiton.
Pystyköön se korvaamaan menneitten aikojen laiminlyönnit, panemaan
alulle ja kehittämään sitä uudistustyötä kansamme terveydellisen tilan
kohottamiseksi, jota se välttämättä tarvitsee pysyäkseen elinvoimaisena
kansana!"

Lukekaa myös lehden ilmoituksia: Terveysesineiden erikoisliikkeestä
saa sairaille ja terveille sopivia ravintoaineita. Sidorowin
adopta pöytä suojelee epäterveelliseltä istuma-asennolta. Chymos-,
Pomril- ja Hartvallin tehtaista saa terveellisiä ja virvoittavia mehuja
ja juomia. Takaharju tarjoaa terveyttä keuhkotautisille. Teetä saa
kotimaisestakin liikkeestä, ei tarvitse turvautua muukalaisiin. Perheensä
toimeentuloa voi turvata vakuuttamalla henkeään Suomi-yhtiössä, omaisuuttaan
Pohjolassa ja tapaturman varalta tekemällä välipuhetta Kullervo-yhtiön 
kanssa. 

Terv.-hoitolehden sarjoja vielä pieni määrä tarjona.

Kirjelaatikko.

486. S. K. Paleltumisen johdosta, varsinkin iltasin, kutkuavia
jalkojanne, koettakaa pari 3 kertaa viikossa, illoin, pitää 10 minuuttia
niin kuumassa vedessä kun siedätte ja heti sen jälkeen pankaa ne
20° veteen 1/z minuutiksi. Sitä paitsi käyttäkää sinksalva vaatteelle
levitettynä.

487. »Sairas 21". Kova särky lanteissanne on varmaankin
seurauksena varomattomasta liikkeestä "pukkia hypätessänne", jonka
jälkeen ette ole voineet voimistella. Pankaa joka ilta kylmä, lämmittävä
kääre ympäri ruumiinne länteitten kohdalta ja antakaa viikkomääriä
kerta päivässä hierottaa selän, lanteen ja reidenkin lihaksia.

488. Nuori äiti sekä M. R—/. Kun pienen lapsen vatsa keinotekoisesta
ravinnosta pysyy kovana, ulostukset kuivina, ovat pienet jokapäiväiset
vesiruiskeet (huonelämpöisiä eli noin 20° lämp. vettä) paras
hoitokeino. Mutta sen ohessa on vatsa joka päivä kiertoliikkeissä
hierottava saippualinimentillä oikealta vasempaan ja lapsi niin pian kun
se on oppinut kävelemään harjoitettava suorittamaan vatsalihaksia vahvistavia
voimisteluliikkeitä. Vähän vanhemmille ovat kypsät hedelmät
sen ohessa paikallaan ja kun puremaan pystyy, johdonmukaisesti opetettava
«syömisen taitoa".
Tilan puute lykännyt muutamia vastauksia seur. N:oon.

Helsinki, 1908, K. F. Puromiehen kirjapaino.

--

N:o 3 MAALISKUU XX v:kerta
Ceruevdenboitolebti

Duodecim-seuran toimittama ja kustantama,

Helsinki Päätoimittaja Konr. ReijolVaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo l/z 9—1/2 10 a. p. Tilaushinta 2mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReljoWaaralle
Antink. 15. telef. 4892, muistutukset lehden jakamisesta konttoriin.
Vähäisimpien alkoholimäärien vaikutuksesta
eläinruumiiseen.

Jo kauemman aikaa olemme tietäneet suurempien,
jopa niin sanottujen »kohtuullistenkin» alkoholimäärien,
olevan ihmis- ja eläinruumiille vahingollisia. Koska nyt
kohtuus-sanalla tarkoitetaan^hyvin erisuuria määriä alkoholijuomia,
toinen nimittäin pitää sitä määrää vielä kohtuutena,
jonka toinen arvostelee liiallisuudeksi, niin on
ehdottoman tärkeätä saada tieteellisesti tarkoin määrätyksi
pienin mahdollinen alkoholimäärä, joka vielä on
kykenevä synnyttämään yhden tai toisenlaisia häiriöitä
ruumiissamme. Tätä tarkoitusta varten on allekirjoittanut
tehnyt eläinkokeita vuosikausia.

Koe-eläinten, kaniinien ja marsujen, on annettu olla
siististi laitetussa tallissa, ruokittu hyvin sekä pidetty
puhtaana. Toisille näistä eläimistä, jotka muuten ovat
olleet kaikki aivan samoissa oloissa, on annettu puhdasta
vettä, toisille taas vettä, johon on sekoitettu niin paljo
alkoholia, että se vastaa jotenkin tarkalleen sitä alkoholimäärä
minkä täysikasvuinen ihminen saisi nautiessaan
vaan yhden lasin olutta päivässä, se on 0,10 kuutiosenttimetriä
joka kilolle ruumiin painosta. Tätä määrää pitää

varmaan ainakin jokainen alkoholijuomien nauttija hyvin
pienenä. Alkoholin antamista samalle eläimelle on jatkettu
useiden kuukausien kuluessa.

Voidaksemme nyt näyttää, missä määrin alkoholipitoinen
vesi on ollut koe-eläimille vaarallisempaa kuin tavallinen
vesi on otettu huomioon muun muassa seuraavia
seikkoja. On koeteltu ensiksikin punaisten verisoluj en vahvuutta,
niiden kestävyyttä toisen eläimen (lehmän) verenserumin
hajoittavaa voimaa vastaan, ja on näy tt ay nyt
alkoholipitoista vettä saaneiden eläinten verisolut heikommiksi
kuin sellaisten eläinten verisolut, jotka ovat saaneet
vaan vettä. Vielä koeteltiin josko alkoholia saaneet koeeläimet
olivat tulleet heikommiksi difteriamyrkkyä ja
erästä kanineissa tautia synnyttävää bakteriota vastaan
ja huomattiin siinäkin suhteessa alkoholia saaneiden koeeläinten
olevan heikompia kuin paljasta vettä saaneet koeeläimet.
Kaikkien tärkeintä oli kumminkin huomata, että
alkoholia saaneiden koe-eläinten poikasista jäi elämään
huomattavasti pienempi määrä kuin vettä saaneiden eläinten
poikasista ja että alkoholia saaneiden koe-eläinten
poikaset olivat alkujaan pienempiä sekä kasvoivat hitaammin
kuin vettä saaneiden eläinten poikaset. Nämät
seikat näyttävät siis auttamattomasti todistavan alkoholin
näinkin vähässä määrässä vaikuttaneen vahingollisesti
koe-eläimiin.

Koska nyt olisi mitä tärkeintä voida tieteellisesti
näyttää josko näin pienet alkoholi määrät myöskin ihmisissä
vaikuttavat samalla tavalla, pyydän teitä, hyvä lukija,
antamaan tämän lehden mukana seuraavan kyselykaavan
joillekin pienen lapsen vanhemmille tai sellaisille, joille
pieni lapsi on tulossa, pyynnöllä, että vastaisivat siinä
tehtyihin kysymyksiin ja punnitsisivat lapsen, esim.
joka viikko samoina päivinä ja merkitsisivät painot samaan
kaavaan ja lähettäisivät kaavakkeen allekirjoittaneelle
sen jälkeen kun lapsi on kehittynyt 8 kuukauden

vanhaksi tai heti jos lapsi sitä ennen kuolee. Hyvä olisi
myöskin lähettää kaavake täytettynä takasin siinä tapauksessa,
että sattuu tulemaan keskenmeno. Kuta huolellisemmin
kaavakkeet täyttettäisiin sitä tarkempia tuloksia
voisimme saada. Kaavakkeita tietysti voi antaa niinhyvin
alkoholia nauttiville kuin raittiille perheille. — Olisi erittäin
ilahuttavaa jos kaikki hyvää tarkoittavat kansalaiset
tahtoisivat avustaa näin tärkeitä asioita tieteellisesti tutkittaessa;
eikä kenenkään pitäisi ajatella niin, ettei se merkitse
mitään jos minä jätän sen tekemättä, päin vastoin
pitäisi jokaisen ajatella osansa olevan kaikkein tähellisimmän.
Rohkenen vielä pyytää Teitä hyväntahtoisesti täyttämään
pyyntöäni. j ^ Taav. Laitinen *

Keuhkotaudin leveneminen maassamme.

Kirj. Akseli Koskimies.

Muutamassa keuhkotautikysymystä käsittelevässä
kansantajuisessa kirjasessa, joka on palkittu korkeimmalla
palkinnolla yleisessä »kongressissa tuberkulosin vastustamista
varten,» sanotaan: »uusimmat tiedot osoittavat
kuitenkin, että kuolevaisuus keuhkotautiin on viime vuosina
vähentynyt.» ,-

Tämän kuolevaisuuden aleneminen katsotaan johtuneen
pääasiallisesti yleisterveydenhoidollisten olojen ja taloudellisen
aseman parantumisesta sekä siitä laajasuuntaisesta,
järjestelmällisestä taistelusta, jota kaikkialla sivistysmaissa
viime aikoina on käyty juuri keuhkotaudin levenemisen
ehkäisemiseksi.

Niin! -- näin ilahduttava on todellakin asianlaita
useissa sivistysmaissa - - keuhkotautisten luku on niissä
vähenemässä.

Miten meillä? Tilastollisten tietojen mukaan oli
kuolevaisuus keuhkotautiin maassamme vuosina 1886—95
jokaista 10,000 asukasta kohti keskimäärin 25,7, viisivuotiskautena
1896—1900 27,2 ja vuosina 1901—05 29,1. —
Keuhkotautisten luku meidän maassamme on siis vuosi vuodelta
yhä vaan lisääntymässä.

Miten keuhkotauti on maamme eri osissa levinnyt
ja missä määrin se niissä on lisääntynyt selviää seuraavasta
taulusta, jossa numerot osoittavat kuolevaisuutta
jokaista 10,000 asukasta kohti.

1886—95 1896—oo 1901—05
Mikkelin lääni . . . 18.5 16.31 16.94
Viipurin » . . . . 23.0 22.1 22.51
Uudenmaan » . . . . 24.5 24.01 25.45
Hämeen » . . . . 25.2 26.33 26.99
Turun ja Porin ... . 28.1 31.17 3J47
Oulun » . . . . 26.2 29.54 33-QÖ
Kuopion » . . . . 31.3 30.10 34-76
Vaasan » . . . . 25.9 3141 35-T2

Lukuunottamatta Mikkelin lääniä, jossa kuolevaisuus
keuhkotautiin aina on ollut pienin maassamme ja jossa
se todellakin näyttää olevan alenemassa, ja Viipurin lääniä,
jossa kuolevaisuus kuluneina 20 vuotena on ollut
koko ajan jotenkin samassa määrässä, on kaikissa muissa
lääneissä keuhkotautisten luku lisääntymässä — arveluttavassa
määrässä Vaasan ja Oulun lääneissä, joissa jokaisesta
10,000 hengestä vuosittain 34—35 kuolee keuhkotautiin.
Vertauksen vuoksi mainittakoon että vastaava luku
Preusissa nykyisin on 19.

Sanotaan, että joka 7henkilö maailmassa kuolee keuhkotautiin.
Jos tarkastamme tässä suhteessa oloja omassa maassamme
niin sortuu esim. Vaasan läänissä nykyisin vuoden

kuluessa, kaikista samana aikana kuolleista, joka viides
henkilö keuhkotautiin. Näin on asian laita koko lääniin
nähden ja ottamalla laskuihin myöskin lapset ja vanhukset,
joiden joukossa keuhkotauti on harvinaisempi. Mutta
jos tarkastamme kuolevaisuus-suhteita keski-ikäisen, s. o.
työkykyisimmän väestön keskuudessa eri osissa nyt puheena
olevaa lääniä, niin saamme tietää, että paikoin joka
kolmas jopa muutamassa kunnassa joka toinenkin henkilö
kuolee keuhkotautiin.

Numerot puhuvat todellakin pelottavaa kieltään.
Jokaista meistä vaativat ne työhön ja uhrauksiin keuhkotaudin
vallan murtamiseksi. Työ ei ole toivotonta. Keuhkotaudin
leveneminen on ehkäistävissä meilläkin kuten
muualla sivistyneessä maailmassa on tapahtunut; se on
ehkäistävissä »viisaan hallituksen, innokkaiden lääkärien
ja valistuneen yleisön yhteistoiminnan kautta.»

Heräjä! Nouse!

Maalliseen onneen kulkee tie ruumiillisen terveyden
vahvaa siltaa myöten. Jos tämä silta lahoo silloin eivät
auta enää rikkaudet eivätkä valtaasemat. Ja taivaallisenkin
onnen saavuttamisen tikapuut.,horjuvat jalkojesi alla
jos ruumiisi ja sen mukana sielusikin voimat joutuvat tasapainostaan.

Heräjä siis sinä, joka nukut. Nouse sinä, joka vielä
makaat; nouse puolustamaan maallisen ja taivaallisen
onnesi tukia. Älä laske vaanivaa vihollista aarre-aittaasi,
sieltä ryöstämään taivaallisen isäsi lahjoittamat antimet.

Terveen ruumiin, terveen sielun antoi luoja köyhimmänkin
lapselle. Ihmiset itse sokeudessaan riistävät itseltään,
turmelevat lapsiltaan Jumalan lahjat, kun he poikkeavat

luojan asettamista, muuttumattomista, yhtä hyvin
ruumista kuin sieluakin koskevista terveyssäännöistä.

Ruumiillista terveyttä ei ole ilman sielun terveyttä.
Jos kerran ruumiillinen terveys on murtunut kärsii siitä
sielunkin voima. Täydellisesti terveysopinmukainen on
Jesuksen vuorisaarnassaan lausuma totuus: »etsikää ensin
Jumalan valtakuntaa ja hänen vanhurskauttaan, niin
kaikki muukin sen ohessa teille annetaan.» Se joka vilpittömästi
tavoittelee Jumalan valtakuntaa ja hänen vanhurskauttaan,
hän näet ei voi tahallaan ruumiinsakaan
terveydenhoitoa laiminlyödä, sillä apostoli Paavalin kirje
Korinttilaisille on hänelle opettanut, joll'ei hän sitä muutoin
jo käsittäisi, että ihmisen ruumis on Jumalan templi,
jossa siis tulisi aina asua Jumalan henki. Joka Jumalan
templin turmelee, sen Jumala turmelee.

Ei sovi pakanoillekaan, mutta vielä vähemmin kristityille,
jos todellakin tahtovat kristityn nimeä kantaa ja
elämän tietä kulkea, laiminlyödä ruumiinsa, yhtävähän
kuin sielunsakaan terveydenhoitoa.

Kuulee useinkin kristittyjen arvelevan, ett'ei ruumiista
niin suurta väliä, kunhan vaan sielu pelastuu. Mutta
he eivät silloin tunne Jumalaa, eivätkä ajattele miten mahdotonta
on erottaa ruumiin ja sielun toisistaan. Herätkööt
siis tosi-kristitytkin käsittämään suorastaan kristilliseksi
velvollisuudekseen käydä tarmolla työhön ruumiinsa jos
sielunsakin terveyden suojaamiseksi ja vahvistamiseksi.
Huomatkoot suorastaan kristilliseksi velvollisuudekseen
perehtyä niin hyvin ruumiin kuin sielunkin terveyden
hoidon edellytyksiin ja apukeinoihin, sekä ryhtykööt tarmolla
elämässään tarkoin noudattamaan ruumiillisenkin
terveydenhoidon, Jumalan säätämiä sääntöjä j a määräyksiä,
joita totta tosiaan ei yksikään ihminen voi rikkoa saamatta
siitä, muodossa tahi toisessa, rangaistuksen omassa
ruumiissaan tahi lastensa ruumiissa.

Viimeiset ajat ovat monessakin suhteessa olleet heräyksen

aikoja Suomen kansalle. Mutta vielä sitä nukutaankin.
Avautukoot nyt jo kaikkien silmät ja korvat
selvästi käsittämään terveydenkinhoidoii vaatimuksia.

Terveysliittoja ollaan jo tekemässä moniaalla maassamme.
Solmittakoon sellaisia joka kunnassa. Näihin yhtykööt
kristitytkin kaikkialla innolla ja tarmolla. Antakoot
kynttilänsä valo loistaa terveysliitoissakin. Papit
ja lääkärit lyökäät; tämän kansallemme tärkeän asian
ajamisessa, kädet kätehen, sormet sormien lomihin. Silloin
terveydenhoitoliike maassamme vielä on saava ihmeitä aitaan;
on vievä pientä kansaamme eheänä, murtumattomin
voimin elämän myrskyjen läpi rauhalliseen satamaan.

Konr. ReijoWaara.

Lääkärikö vai pappi?

On tauteja, joiden syy on selvästi ruumiillinen.
Niiden parantamiseen tarvitaan lääkärin apua. Samoin
on ihmisen henkiolennossa sairaloisuuksia, jotka ehdottomasti
kaipaavat sielunpaimenen apua. Tätä asian tilaa ei
kukaan kieltäne.

Mutta usein kohtaamme sellaisia henkilöitä, jotka
•ovat selvästi sairaloisia, mutta j öiden sairaloisuus on luonteeltaan
osaksi henkistä osaksi ruumiillista. Silloin joutuu
vaikeaan asemaan auttajaa hakiessa, ja ajatukset pyörivät,
olisiko tästä mentävä papin vai lääkärin puheille. Pappina
olen tullut tekemisiin sellaisten tähän ryhmään kuuluvain
potilaitten kanssa, jotka ovat katsoneet tarvitsevansa
puhutella etupäässä sielunpaimenta. Heitä vaivaa omituinen
levottomuus, synkkämielisyys, joka on vienyt työkalun,
ruokahalun, yöunen ja kaikkein näiden yhteydessä
myös elämänhalun kokonaan. Joskus on tällainen heikkous

niin suuri, että potilas näkee jo harhanako jakin, kuulee
outoja ääniä j. m. s. Meillä papeilla on heille tarjottavana
osaaottavainen sana, rukous, Jumalan sanan lukeminen
sekä sairaan mielenlaadusta riippuen Herran Ehtoollinenkin.
Ja ilokseen saa huomata, että nämä yksinkertaiset
välikappaleet vaikuttavat rauhoittavasti. Mutta aina
päättyy tällaisen sairaan luona käynti kehoitukseen, että.
sairas kääntyisi myös lääkärin puoleen. Tosin joku potilas
saattaa vastustaa tätä ehdotusta, mutta moni sitä noudattaakin
-- ja varmasti suureksi hyödyksi terveydelleen.
Hänen tilansa oli sellainen, että hän tarvitsi sekä pappia
että lääkäriä. Joskus olen tullut tekemisiin sairaiden
kanssa, jotka ovat »hermostumisessaan» kääntyneet ensin
lääkärin puoleen, mutta kun tuskat eivät ole lakanneet,
on lopuksi kutsuttu pappi. Kutsujina ovat olleet joko sairaat
itse tai joku heidän omaisensa. Olen ihmetellyt, miksi
eivät lääkärit tälläisissakaan tapauksissa ole neuvoneet
papin puheille. Olisivatko ennakkoluulot tässä tiellä?
Pari esimerkkiä. Eräs äiti kutsui minut tyttärensä luo.
Tämä oli noin 20 vuotias konttoristi-neiti. Onnettomana
hän kiemurteli vuoteellaan. Sisäisen ihmisen tuskat olivat
suuret, sen heti huomasi. Lääkäri oli ollut. Potilas oli kertonut
lääkärille tautinsa syyn. Se oli siveellisesti alentava.
Lääkäri oli tuuminut että sehän »on vain - —.» Mutta
tästä eivät tuskat loppuneet. Hänen tilansa tuli arveluttavaksi,
lähes kuin mielipuolen. -- Kun kutsuttuna
pappina olin hänen kanssaan kahden kesken, mainitsi hän
syntinsä olevan sitä laatua, että siitä puhuminenkin olisi
synti, vaikka, lisäsi hän, ei kukaan ole minulle pahaa tehnyt,
enkä minä kellekään — paitsi itselleni. Enempää en
tarvinnut tietääkään. Julistin synnin synniksi, mutta puhuin
armosta, joka Jumalalla on syntistä kohtaan. Hän
sai Herran Ehtoollisen ja rauhottui. Kun kävin seuraavana
päivänä jälleen hänen luonaan, oli hän kuin terve ihminen.

Kerran kutsuttiin minut erääseen Helsingin sairashuoneeseen.

Perille tultuani sanoi sairaanhoitaja, ettei
hän tiedä, mitä hyötyä lie sellaisen sairaan puhuttelemisesta,
joka alituiseen itkee ja voivottaa, mutta kun hän
on yhä kiusannut kutsumaan pappia, niin lopulta täytyi
se tehdä. Sairas pyysi puhua kahdenkesken. Menimme
sivuhuoneeseen. Kysymykseeni, mikä häntä vaivaa, en
aluksi tahtonut saada vastausta. Ikäänkuin joku henkivoima
olisi tahtonut häntä peittämään totuuden tuon
paljon käytetyn »yleisen syntisyyden» verhoon. Suuren
sisäisen taistelun jälkeen sai hän- kuitenkin sanotuksi,
mikä hänen omaatuntoaan poltti, ja sitte taas huutoja
ja voivotuksia niin onnettomia että harvoin kuulee. Hän
kiemurteli lattialla kuin ankerias. Tämä omantunnon
polte oli hänellä ollut vuosikymmeniä, mutta hän ei ollut
saanut voimaa kenellekään elämässään sitä tunnustamaan.
Siksi se oli hänet vienyt perikadon partaalle sekä henkisesti
että ruumiillisesti. Hän tarvitsi synteinanteeksisaamisen
vakuutusta. Jumalan sanoja hänelle lausuin ja sinetiksi
hän nautti Herran Ehtoollisen. Kun sairas oli saatettu
jälleen vuoteelleensa, sanoin hoitajalle: Luulen että teimme
leikkauksen, joka vaikuttaa käänteen sairaanne tilassa.
Kun seuraavan kerran saavuin samaan sairashuoneeseen, •
ei hän ollut enää siellä. Missä sitte, kysyin? Hoitaja vastasi:
Hän on mennyt jälleen palveluspaikkaansa.

Kannatti siis kutsua papin tällaisenkin sairaan luo.

Luonnollisesti on sellaisiakin sairaita, joihin papin
käynti ei ratkaisevasti vaikuta sitä tai tätä. Mutta eiköhän
yleensä olisi syytä lääkärien kiinnittää entistä enemmän
huomiota siihen tosiasiaan, että sairaalla on tavallisesti
sydämellään huolia, joista hänen olisi parasta päästä irti.
Miltei poikkeuksetta kuulee sairaiden lausuvan heidän luotaan
lähtiessä, että jo tuntuu nyt keveämmältä kuin ennen.
Miksi? Kaiketi siksi, että ovat saaneet keventää huoliaan
ja ehkä raskaimmasta huolestaan, sielun levottomuudesta,
ainaiseksi päässeet. Voihan pappikin erehtyä sairasvuoteen

äärellä, kuten lääkärikin, mutta kaikesta huolimatta
uskallan kuitenkin vähäiset huomioni lopettaa toivomuksella:
enemmän yhteistoimintaa lääkärein ja pappien
kesken sairaiden hoidossa!

A. W. K.
Miks eivät kaikkien kokemukset käy yhteen?

Eräs lehtemme lukija meille kirjottaa hämmästyksellä
huomanneensa, että Terveydenhoitolehdessä kehotetaan
ihmisiä noudattamaan »syömisen taitoa,» varsinkin
kun neuvotaan opettamaan sitä lapsillekin. Hän epäilee
tokko ne, jotka ovat lehdessä neuvojaan antaneet, ovat
koettaneet niitä noudattaa. Itse sanoo koettaneensa sillä
ikävällä seurauksella, että tuli kovin hermostuneeksi ja
sai vatsaansa kipuja (liikahappoisuuden aiheuttamia), kadotti
työkuntoisuutensa sekä pilasi ennen hyvän vatsansa
ehkäpä ainaiseksi j. n. e. Pari hänen tuttavistaankin
kuuluvat tehneen samansuuntaisia ikäviä kokemuksia.
Kirjeenvaihtajamme lopettaa kirjeensä: »ei vatsa puremisella
täyty; täytyy syödä tarpeeksi, mutta (Bramsenin) kirjaa
seuratessa ei tule sitä tehneeksi- -paljasta lorua ruveta
sitä kirjaa seuraamaan.»

Toisaalta olemme taas saaneet hyvinkin usein kirjeitä,
jotka osottavat, että asianomaiset ovat olleet hyvin
tyytyväisiä Bramsenin neuvoihin ja päässeet, niitä aluksi
varovaisesti noudattaen, monivuotisista ruuansulatushäiriöistään y. m. s.

Miten ovat nämä eri kokemukset selitettävissä?
Varmaankin siten, että huonoihin tuloksiin
tulleet ovat pyrkineet mestareiksi yhdellä iskulla. Eivät
ole varmaankaan malttaneet vähitellen harjoitella veltostuneita
puremis-lihaksiaan, vaan het ialusta vaivanneet
niitä ihan uupumiseen saakka, siten saaneet liian vähän
ravintoa mahaansa, hermostuneet ja ehkä muutoinkin

käyneet pahoinvoiviksi siitäkin syystä, että täyttäviin
ruokaannoksiin tottunut mahalaukku on ruvennut nurkumaan
yhtäkkiä ilmestynyttä tyhjyyden tunnetta, vaikka
ravinto itsessään olisikin ollut riittävä.

Outoon työhön ei saa koskaan rynnätä ihan kuin
kilpa] ouksuun. Menköönpä lukumies maalaisen kanssa
kilpailemaan heinänteossa, ennen kuin hän jokapäiväisellä
harjoittelulla vähitellen on saanut lihaksiaan sellaiseen
kuntoon, että todellakin uupumatta jaksavat suorittaa
maamiehen töitä, niin varmaankin hän turmelee terveyttään,
ehkäpä ikipäiviksikin. Ja kuitenkaan ei mikään olisi
lukumiehen terveydelle tärkeämpää kuin että hän jokapäiväisessä
ruumiillisessa työssä harjoittelisi lihaksiaan niin
että kestäisivät ankariakin ponnistuksia.

Kunnollinen ruuan pureksiminen ei ole sekään mikään
lapsen leikki. Kyllä se väsyttää nykyajan ihmisten puremislihaksia
siksi paljon, että jollei siihenkin työhön ryhdy
asteettain, saattaa siitä helpostikin syntyä arveluttavia
terveydenhäiriöitä. Ja juuri sentähden tulisi meidän vähitellen
opettaa jo lapsillemme huolellisen ruuan puremisen
taitoa. Silloin eivät tarvitsisi vanhoina päivinä ruveta
hikoilemaan sen tärkeän taidon oppimisessa.

Konr. ReijoWaara.

Terveyshoidollinen epäkohta yliopistossamme.

Kirj. Konr. ReijoWaara.

Luulisi, että ainakin maamme korkeakoulussa, jos
missään, pidettäisiin tarkkaa huolta siitä, että terveydenhoidon
vaatimuksia tarkoin noudatetaan; etfei ilma pääsisi
ummehtumaan. Mutta menkääpähän esim. johonkin
huoneustoon, jossa yliopistollisia kirjoituskokeita suoritetaan.

Tapaatte useampia kymmeniä henkilöitä moneksi
tunniksi yhteen sullottuna suhteellisesti pienessä
huoneessa, jossa on peräti huono ilmanvaihto, jos sitä on
nimeksikään. Menkää sinne pari kolme tuntia senjaikeen
kuin kokeet ovat alkaneet, niin saatte tuntea minkälaisessa
myrkkyilmassa nuoret miehet ja neitoset saavat hikoilla
kirjoituskokeittensa ääressä maamme ylimmäisessä oppilaitoksessa.
Ja kuitenkin vaaditaan, että noita kokeita
suorittaessa aivojen pitäisi voida pysyä terävinä ja työkuntoisina.

En huoli tuhlata tämän enempää mustetta selvän
asian selvittämiseksi. Tahdon vaan täten saada yliopistomme
viranomaisten huomion johdetuksi tämän ei suinkaan
vähäarvoisen asian puoleen. Kyllä toki jo nykyaikana
sopisi odottaa, että ylioppilaamme saisivat suorittaa
kokeensa sellaisessa ilmassa, ettei pää siinä mene
sekasin. Ovat nuo kokeet jo itsessään omiansa siksi paljon
kysymään ajatuksen terävyyttä, ettei pitäisi olla syytä
lamauttaa yliopisto-nuorison aivoja ummehtuneessa ilmassa.

Kuinka halvalla voi elää?

Kirj. P. A. Koskenhovi.

Olemme sivulla 22 jo maininneet, että valkuaistarpeemme
voimme tyydyttää vaikka emme söisi sitä enempää
kuin noin. 50—60 grammaa päivässä ja senkin voimme suurimmaksi
osaksi ottaa vielä kasvikuntaan kuuluvista ruuaksista,
jotka hinnaltaan ovat eläinkuntaan kuuluvia
ruoka-aineita paljoa halvemmat. Nyt on kuitenkin ensiksi
tehtävä selkoa siitä, kuinka paljon ihmisen tulee syödä,
jotta hän voisi pitää itsensä riittävästi ravittuna. Tämä
riippuu siitä mitä ruoka-aineita hän käyttää, sillä kullakin

ravinto-aineella, valkuaisella, rasvalla jahiilihydrateilla, on
oma ravintoarvonsa, jonka määrää se lämpömäärä minkä
knkin niistä ruumiissa palaessaan synnyttää. Niinpä i gr.
valkuaista palaessaan synnyttää lämpöä niin paljon, että
sillä voisi kohottaa yhden vesikilon lämpöä 4,1° C. Hiilihydraattien
lämpöä synnyttävä kyky on aivan yhtä suuri,
mutta rasvan paljoa suurempi, i gr. rasvaa kykenee palaessaan
nostamaan vesikilon lämpöä 9,3° C. Toisin sanoen:
ravintoaineiden ruumiille tuottama hyöty-arvo las

ketaan lämpöyksiköissä, jolloin
i gr. valkuaista synnyttää 4,1 lämpöyksikköä
i gr. hiilihydraatteja » 4,1 »
i gr. rasvaa » 9,3 »

Nyt pidetään todistettuna, että tavallista työtä tekevän
miehen täytyy saada noin 2,500—2,700 lämpöyksikköä
päivässä ja silloin nousee eteemme kysymys, missä
ruoka-aineissa on hänen nämät lämpöyksiköt nauttiva,
jotta, hän saisi ne halvimmalla hinnalla j a kuitenkin ruoka
olisi sekä maukasta että vaihtelevaa ja kaikin puolin terveellistä.
Silloin on katseet käännettävät etupäässä kasviruuaksiin,
eläinkunnasta ei kannata ottaa muuta kuin rasvaa ja
sitäkin mahdollisimman vähän ja halpoja rasvalajeja kuten
silavaa, tahi margarinia j. n. e. Sopivasti valikoimalla
ruoka-aineita voimme silloin saada 2,500—2,700 lämpöyksikköä
35:lla ä 40 pennillä ja se ei ole enää paljon miehen
ruuasta päivässä kun ruoka samalla on maukasta ja
kaikin puolin terveellistä. Huomattava on myöskin ettei
pidä valita kovin paljon sellaisia ruoka-aineita, jotka ottavat
suurta tilaa. Sillä niitä ei jaksa syödä niin paljon, että saisi
riittävän määrän lämpöyksiköitä. Mutta toiselta puolen
pitää ruuan olla sen verran tilaa ottavaa, että tarpeelliset
lämpöyksiköt nautittuaan ei ole enää nälkä. Sopivasti
ruokansa valikoimalla voipi saada kuten jo sanoimme päivän
muonan noin 35:llä—4o:llä pennillä. Hinnat tietysti

vaihtelevat hieman eri seuduilla. Esimerkiksi sopii mainita
seuraava ruokalista:

Aamiaiseksi: 600 gr. veteen keitettyä ohraryynipuuroa
(100 gr. ryyniä ja 500 gr. vettä) ynnä 10 gr. sokeria
sekä puoli litraa kuorittua maitoa.

Tämä sisältää 600 lämpöyksikköä ja maksaa 5,3
penniä.

Päivälliseksi: 400 gr. kaalikeittoa, 100 gr. vehnäleipää,
150 gr. perunoita, 250 gr, pannukakkua, 90 gr. raparperihilloketta,
12 gr. sokeria.

Tämä sisältää 1,291 lämpöyksikköä ja maksaa 20
penniä.

Illaliseksi: 50 gr. ruisleipää, 100 gr. lestyjauholeipää,
180 gr. perunasalattia, 25 gr. ruokavoita ja kuppi teetä
ynnä pari lasia maitoa.

Tämä sisältää 860 lämpöyksikköä ja maksaa noia
13 penniä.

Yhteensä siis 2751 lämpöyksikköä j#,j.7/a pennillä.

Tällaisia halpoja ruokalistoja voisi esittää suurenkin
valikoiman. Kellä on niukat tulot, eikä tahdo ruokaansa
tuhlata enempää kuin ruumis ravinnokseen välttämättä
tarvitsee, hänelle voisi niitä suosittaa.

Äskettäin on painosta ilmestynyt, suomeksi käännettynä,
T.h. lehdessä siv. 13, jo mainittu tanskalaisen
lääkärin Heindheden teos »Ravintomme uudistus» j a siellä
on seikkaperäisesti selvitelty, millä tavalla ruoka on laitettava
jotta se tulisi halvaksi ja samalla terveelliseksi
ynnä ravitsevaksi. Ketä tämä kysymys huvittaa hän on
tästä teoksesta löytävä tarkan selonteon niistä kysymyksistä
joihin edellä olemme kosketelleet.

Kihomadot.

Kirj. G. V. L.

Kihomadot ovat pienimmät kaikista ihmisen ruumiissa
tavattavista madoista; ne ovat noin kynnen pituisia,
rihmamaisia matoja ja ovat kaikkein kiusallisimmat,
sillä ne tuottavat sairaalle alituista kutkua peräreijän
seutuun. Ne ovat kiusalliset vielä toisessakin suhteessa
nimittäin siinä, että ne eivät tahdo vähällä hävitä, ei
ainakaan niin yksinkertaisilla keinoilla kuin lapamato
ja värttinämato. Paitsi alituista kutkua synnyttävät ne
peräsuolesta limavuotoa, vieläpä ihottumaakin. Naisilla
ja varsinkin tyttölapsilla tämä liman vuoto ärsyttää uikosynnyttimiä,
joten kutka leviää niihinkin. Tästä voi olla
arvelluttavia seurauksia, pienet tytöt voivat nimittäin
siitä saada aiheen itsesaastutukseen ja siten joutua aivan
onnettomiksi. Oppineet sanovat, että lapset saavat kihomatoja
likaisista sormistaan. Niiden lisääntymisestä ja
leviämisestä emme tässä tahdo tarkemmin kertoa, mainitsemme
vaan kaksi yleistä seikkaa nimittäin, että kihomatoja
yleensä tavataan köyhemmissä kansankerroksissa,
ja että kun yhdessä lapsessa on huomattu kihomatoja,
niin on niitä melkein aina kaikissa saman perheen lapsissa.
Ne ovat silloin varmasti tarttuneet toisesta lapsesta

toiseen.

Kokemus on osoittanut, että seuraava hoitotapa
ainakin lapsista hävittää kihomadot. Siihen kuuluu ensiksi,
että lapsen sormet ovat pestävät aivan puhtaiksi joka
aamu saippualla ja vedellä ja katsottava, että kynnen aluksetkin
ovat puhtaat. Opeta ja totuta lasta katsomaan, ettei
se vie mitään suuhunsa likaisilla sormillaan eikä tietysti
sormiaankaan. Sitten on hankittava lääkäriltä matolääke,
jolla pitää olla se ominaisuus, että se tekee vatsan veteläksi.
Sinä päivänä, jolloin matolääkettä annetaan lapselle aamupäivällä,

annettakoon hänelle iltapäivällä peräruiske, jolla
suolisto puhdistuu. Tavallisesti on parasta antaa kaksi
ruisketta, ensimmäinen paljasta haaleata vettä ja jälkimmäinen
vettä, johon on pantu i tai 2 ruokalusikallista
ruokaetikkaa litraa kohti tai myös pieneksi leikelty sipuli.
Viikon päästä on tehtävä samalla lailla: ensin matolääketta
ja kun vatsa on tyhjentynyt, ruisketta. Vielä viikon kuluttua
uudistetaan sama temppu. Ruiskutettava vesimäärä
riippuu lapsen ijästä, mutta voit huoletta ruiskuttaa
peräsuoleen niin paljon vettä kuin sinne helposti
menee, noin ]/2—i litra. Jos vielä senkin jälestä huomataan
»valkoisia rihmanpätkiä» lapsen ulostuksissa, niin
on hoito vieläkin uudistettava jonkun viikon kuluttua.
Äiti ottakoon tavakseen joka päivä tarkastaa kaikkien lastensa
ulostukset kun kerran yhden ulostuksissa huomaa
matoja. Yleisin kihoriiadon lääke on santoniini risiiniöljyn
kanssa, mutta muut lääkkeet voivat olla yhtä tehosat.

Aikaihmisiltä eivät kihomadot lähde niin helposti,
vaan täytyy ruiskutuksia tehdä joka tai joka toinen päivä
parin viikon aikana. Jos tauti uudistuu, niin täytyy hoitokin
uudistaa ja aina toimittaa se yhtä huolellisesti. Puhtaus
on tärkein hoitotapa tässä niinkuin niin monessa
muussakin taudissa.

Ruumiinlämpömittari

Olisi ainakin tautisina aikoina hankittava joka taloon,
maalla ja kaupungeissa, jollei ennen ole tullut hankituksi.
Ja heti kun joku talossa käy pahoinvoivaksi, mitattakoon
hänen ruumiinsalämpö 3 kertaa päivässä. Monta ikävyyttä
voi siten välttää. Taudin luonne ja laatu selviää nopeammin
ja tautiinsa voi alusta pitäen saada varmat hoitoneuvot.
Jos tauti alkaa rutosti korkealla (39°—40°) kuumeella ja
iV2 vuorokauden kuluessa ilmenee punaista ihottumaa
rintaan sekä kurkku kipeytyy j a ajettuu on epäiltävä sairaassa

tulirokkoa. Ankara kuume, sekä 2—3 vuorokautta
taudin alkamisesta ihoon koholle nousevat pienet, myöhemmin
rakkulapäiset, punaiset näppylät, panee tätä
nykyä epäilemään isoa rokkoa. Kuume ja kurkun kipeytyminen
ynnä laajat, märkäiset täplät nielurisasissa on
kurkkumädän merkkejä. Kova alku vilu, korkea kuume,
tuskalliset pistokset ynnä yskä sekä veripiiruja ysköksissä,
ovat keuhkotulehduksen ilmauksia.

Varsinkin näitä tauteja pidettäköön tätä nykyä mielessä.
Ja ylipäänsä jos kerran sairaassa huomaa kuumetta,
pantakoon mittausten tulokset paperille ja käytäköön niin
pian kuin suinkin lääkärin puheilla. Sitä ei tarvitse katua,
mutta usein saa katkerastikin katua kun kuumetaudeissa
ensin rupeaa puoskaroimaan kaikenmoisilla kuumepulvereilla
y. m. s. ennenkuin lääkärin neuvoa kysyy. Kylmiä
kääreitä ja kylmiä pesuja voi ominkinpäin aluksi käyttää,
mutta umpimähkäisillä lääkkeillä usein vaan hämmentää
taudin luonnollista kulkua ja hidastuttaa paranemisen.

Konr. ReijolVaara.

"Keuhkotautisten hyväksi"

Ostakaa ja käyttäkää kirjevaihdossanne
taiteilia Aksel Gallen-Kallelan piirtämiä
kirjemerkkejä. l

Joka kerta kun käyttää tällaista 5 pennin
merkkiä uhraa roponsa kansan vihollisen
kukistamiseksi. Merkkien hinnasta kertyvä
raha tulee hoitolain ylläpitämiseksi
vähävaraisia keuhkotautisia varten. Merkki on yllä olevan
kuvan muotoinen, mutta painettu puna-valkoisissa väreissä
ja saadaan mukavimmin lähettämällä postiosotuskortilla
tasaisin markoin se summa, jolla merkkejä tahdotaan

1) Kirjeiden, ristisiteiden y. m. s. lähetysten sulkemiseksi, mutta
postikortteihin niitä ei ole lupa kiinnittää.

kulloinkin ostaa, lehtorin rouva Alma Jalavalle,
Vironkatu 5, Helsinki. 5 markalla saa 100 merkkiä sovitettuna
erityiseen kannelliseen kirjaseen.

Konr. ReijoWaara.

Kirjelaatikko.

489. »Äiti". Pieni nyrkinkokoinen napapullistuma joka «tuntuu
kuin siinä olisi suolet", on n. s. napatyrä ja aiheutuu suolimutkan
tunkeutumisesta heikontuneen kohdan läpi vatsapeitteissä. Se olisi
aikanaan leikattava, ommeltava tyräportti kiini, muutoin Teille tulee
siitä vielä suuria vastuksia. Tuo leikkaus ei ole vaarallinen.

490. E. E. Varsinkin istuessa ja kovassa työssä ilmenevä
pakotus hartioissanne, riippuu nähtävästi pitkällisestä tulehduksesta
hartia tahi lapalihaksissa. Niitä tulee hieroa, aluksi joka päivä, myöhemmin
2—3 k. viikossa noin V* tuntia kerrallaan.
49J. M. T. Louis Kuhnen kirja on oikea humbugikirja, jossa
on moskaa runsaasti, jos hyvääkin seassa; mutta meidän on mahdoton
ottaa seuloaksemme sen kirjan nisut akanoista.

492. "Tietoa haluava". Hiusten valkoisiksi muuttumista ei
voida estää.

493. »Tuulikki". Ihoonne paikottain ilmeneviä valkoisia »laikkoja"
tulisi Teidän näyttää jollekin iholääkärille. Näkemättä, tutkimatta,
mahdoton sanoa voidaanko ne parantaa vaiko ei ja miten.

494. E. B. Mahalaukun tienoille, varsinkin huonojen ilmojen
edellä, ilmenevää polttoa vastaan käyttäkää kiehuvasta vedestä väännekuivaksi
puserrettua käärettä, niin kuumana kun iho sietää. Väliaikoina
viikkomääriä pantava kylmä- lämmittävä kääre joka ilta mahalaukun
seudulle.

495. H. Influensan lukkoon panemiin korviin tulee antaa lääkärin
puhaltaa nenän kautta ilmaa ja kangistunutta niskaa tulee hierottaa
joka päivä.

496. Sydänvikainen. Sydänvikoja on niin monta eri lajia, että
on tutkimatta mahdoton osapuillekaan arvata mitä lajia Teillä esim. on.
Kaikessa tapauksessa on ihon hoito hyvin tärkeä ja iltaseksi ei saa
syödä paljon eikä koskaan juuri ennen maateponoa. Lääkärin valvonnan
alla voi hiilihappo- y. m. kylvyistä olla hyötyä. Lääkkeitäkin
useimmiten vähän väliä tarvitaan. Collins Medical Institute on yksi
niitä amerikalaisia petkutus ja humbugiliikkeitä, joihin suomalaiset
mielellään näkyvät uhraavan varojaan ja usein terveyttäänkin.

497. Käsityöläinen. Varsinkin istuma tahi m. s. työtä tehdessä"

synnyttää yksipuolinen veto - - esim. hatarasta akkunasta, lattiasta
j. n. e. — helposti reumatismia ja muita kolotustauteja, yskää ja sen
semmoisia. Mutta karaisemalla itseään — esim. kuumaasa saunalöylyssä
ja sen jälkeen kylmässä puolikylvyssä, käyttämällä kylmiä pesuja,
varsinkin pesemällä illoin jalkojaan viileässä vedessä, voimistelulla
y. m. s. tavalla — voi tottua sairastumatta kestämään vetoakin.

498. J. E. Hengitystä vaikeuttava räkä keuhkoissa on aina
arveluttavan taudin merkki, jonka takia pitäisi olla jatkuvan läakärihoidon
alla. Voitte kuitenki joka ilta panna rinnan ympäri kylmä,
lämmittävä vesikääre.

499. H. Verenkiertokulkuhäiriö voi aiheutua niin peräti erilaisista,
yhtähyvin synnynnäisistä kuin satunnaisistakin syistä, että on
mahdotonta selvityksestänne arvata mikä laji häiriötä Teitä vaivaa.
Jalkojen viileät pesut illoin ovat kylmille, hikisille jaloille suositettavat.

500. »Toini". Sieraimiin kasvava hengitystä vaikeuttava rupi
aiheutunee niissä löytyvistä haavoista, jotka varmaankin kaipaavat
jotakin voimallisempaa syövyttämishoitoa, koska kahden lääkärin määräämät
salvat eivät ole tepsineet. Olisi syytä kääntyä jonkun ihotautispesialistin
puoleen.

507. Pankkilainen. Järjestelmällistä 1—10 ja 10—1 appelsiinin
syömistä illoin" emme Voi suositella vähäveriselle; sitä vastoin
hedelmien, siis appelsiinienkin ja varsinkin omenain nauttimisen säännöllisesti
jälkiruokana, sitä mukaan kuin vatsa hyvästi sietää.

502. Toivova. Teitä vaivaa hermovoimattomuus eli n. s. neurastenia
ja siihen löydätte neuvoja tämän lehden vuosikerrassa 1905,
siv. 21 ja 26. Vuosikerta vielä saatavana, maksaa 1: 50 p.

503. A. Le. Terveydelliseltä kannalta yhdentekevä käytti lyhyitä
tahi pitkiä housuja, kun vaan sopivalla tavalla, sään mukaan,
suojelee jalkavarsiaan.

504. W. Kysymyksiin, joihin ei käy lehdessä vastaaminen,
annetaan lehden tilaajille pyydettäessä vastausta yksityiskirjeessäkin,
kun kysymyskirjettä seuraa 5 mk. korvaukseksi.

505. Uusi tilaaja. Matojen lisääntymistä suolissa ei voida estää
millään hapolla. Mansikat ja viinamarjatkin niitä jonkun verran ahdistavat
ja poistavat. Ainoa keino välttää matojen lisääntymistä on
olla syömättä raakaa kalaa ja raakaa lihaa sitte kun entiset matolääkkeillä
on ajettu ulos.

506. »Terveydestään levoton11 voi olla levollinen kun kerran
on vapautunut 2l/% vuotta harjoittamastaan onaniasta. Sen seuraukset:
levottomuus sydämessä, luistelemiset, sätkähtelemiset y m. s., piankin
häviävät urheilun ja ruumiillisen työn avulla. Kesällä juoksemaan
avojaloin, uimaan, kalastelemaan j. n. e. Kahvea ei saa nauttia, ei

teetäkään. Maitoa sitävastoin runsaasti. Lihaa mahdollisimman vähän.
Ei saa tupakoida. Aikasin ylös aamulla, hyvissä ajoin levolle illoin.

507. Apua etsivä. Tapaus on siksi mutkikas, ettemme voi
antaa muuta neuvoa kuin kehottaa jatkuvaan hoitoon jonkun hermospesialistin
luo.

508. E. R. Hiuksenne lähtemistä vastaan käyttäkää pääkamaran
ahkeraa hieromista ja pesemistä tervasaippualla ynnä sen jälkeen
valelu puhtaalla vedellä. Sitä paitsi päähän voideltava pienet määrät
parainta, tuoretta ruokaöljyä.
50P. Asianomainen. Kyllä täytyy nykyaikana pitää "kuulumattomana"
että kouluhuoneustossa, jossa on 40 oppilasta, ei ole
eteistä eikä käsityöhuonetta, vaan "oppilaiden on pakko tuoda päällysvaatteet
ruuat y. m. luokkahuoneeseen". Ja välttämätöntä on, että
koulun luokkahuone välitunneilla tuuletetaan, sillä kyllä lapset huonosta
ilmasta sairastuvat eivätkä pakkasesta, ulkona juoksennellessa
huoneita tuuletettaessa. Mutta yhtä luonnollista on, että luokkahuoneen
tulee olla niin varustettuna, että se saadaan lämmityksellä lämpimäksi.
Kansakouluntarkastajan asia on pitää huolta siitä, eUä koulun
huoneusto täyttää edes terveydenhoidon alimpia vaatimuksia.

5/0. D. K. Kyllä useinkin voidaan ottaa ulos hampaita »kivuttomastiu.

511. »Orja". Vapautuakseen tupakin orjuudesta tulee lopettaa
kerrassaan, siitä ei ole ruumiille mitään vaaraa. Pureskelkaa vähän
kalmusjuurta kun himo alkaa kiusata.

572. "76 vuotias". Viipurissa asuva lääkäri Karl Schröder on
usein kesäkuussa ottanut sammaltavia parannettavakseen. Häneltä
sopii kirjeessä käsyä tarkemmin. Muita emme tunne.

573. Apua etsivä. Teidän tulisi pitemmän aikaa olla korvatautien
erikoistuntian hoidossa, esim. täällä Helsingissä.

574. L. K. Meillä on juuri lehteä varten tekeillä kirjoitus
lasten yöllisestä vuoteensa kastelemisesta.

575. Eksynyt, olisi tarpeen tutkia Teidät voidakseen neuvoja antaa.

576. Opettaja. Heikkoja keuhkojakin sopii paraiten vahvistaa
talvella hiihtämisellä ja halkojen sahuulla, kesällä juoksulla. Sitä
paitsi on pidettävä aina makuuhuoneensa puhtaana. Ravinnon tulee
olla voimallinen. Kahveesta y. m. s. luovuttava.

577. K. P. Uskokaa vaivanne, yhtä avoimesti kun kirjeessänne,
vakavaluontoiselle vanhemmalle ystävälle, opettajalle tahi papille. Kaipaatte
sellaisen tukea ja ohjausta parantuaksenne.
Helsinki 1908, K. F. Puromiehen kirjapaino.

N:o 4 HUHTIKUU XX v:kerta
Cerueydenboitolebti

Duodecim-seuran toimittama ja kustantama,

Helsinki Päätoimittaja Konr. ReijoWaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo l/z 9— l/z 10 a. p. Tilaushinta 2mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. Re5joWaaralle
Antink. 15. telef. 4892, muistutukset lehden jakamisesta konttoriin.
Liittykää, järjestykää Suomen Kansallisen terveysliiton
lippujen ympäri joka kunnassa, joka kylässä,
Suomen kansan terveyden vihollisia torjumaan.

Kirj. Konr. ReijoWaara.

»Eräs nuorukainen S:n kunnassa kuoli keuhkotautiin.
Vainajalla oli orpana L:maalla. Tälle orpanalle lähetettiin
vainajan vaatteita ja tämä rupesi niitä kohta käyttämään.
Pidettyään nuo vaatteet pari kuukautta oli hänellä vika
keuhkoissa. Ennen pitkää tauti yltyi pahaksikin ja vuoden
perästä hän kuoli.»

»Erään talon emäntä kuoli keuhkotautiin. Leski nai
toisen vaimon eräästä täysin terveestä suvusta. Vuoden
päästä häiden jälkeen syntyi emännälle lapsi. Laspivuoteelle
ruvetessaan tuotiin hänen alleen samat sänky vaatteet,
joissa entinen emäntä oli keukhotautiaan sairastanut.
Ei kestänyt kauvan ennenkuin toinenkin emäntä oli keuhkotaudin
kahleissa ja muutamassa viikossa se vei hänet
hautaan.» Nain kertoo meille kirjeessä eräs harmaantunut,
maaseutumme oloja tunteva kansanystävä.

Tällaisia esimerkkejä voisi luetella pinottain. Ei
vielä monessakaan talossa armaassa Suomessamme ymmärretä
taatusti puhdistaa keuhkotautisten, yhtä vähän

kuin muita tarttuvia tautejakaan sairastaneiden vaatteita.
Keuhkotautiin y. m. tarttuviin tauteihin kuolleiden vaatteita
vielä useinkin myydään puhdistamatta julkisissa
huutokaupoissakin kaikkialla maassamme j. n. e. Seuraus
onkin hyvin usein kuten mainitutkin erimerkit selvästi
osottavat, että ne, jotka tuollaisia puhdistamattomia
vaatteita rupeavat käyttämään, ennen pitkää sairastuvat
ja kuolevatkin samaan tautiin kuin edellinen käyttäjä.
Mutta kansa on sittekin sokea ja lohduttaa itseään sokeassa
tietämättömyydessään sillä, ettei muka »tauti tartu
eikä rutto rupea.» Kuinka kauan on tämä peli vielä maassamme
jatkuva? Milloin kansamme herää kodeistaan torjumaan
ne terveysvaarat, joita helpostikin voitaisiin

välttää?

Kyllä paikallisilla terveysliitto-järjestöillä on tehtävää.
Paikallisten terveys-liittotoimikuntien sopisi ennen
kaikkea ruveta, selvästi suunnitellun, niin sanoakseni
sotasuunnitelman mukaan, kaikkien järjestön jäsenten
avulla, vaikuttamaan suorastaan perheisiin ja yksityisiin
kansalaisiin, niin että todellakin jokahinen kuntalainen,
kyläläinen, mies ja nainen, vanha ja nuori, vähitellen
oppisi mikäli hänestä riippuu toimimaan siten, että keuhkotauti-
ja muu tartunta ei pääsisi suoranaisen huolettomuuden
ja toimettomuuden kautta leviämään.

Siunaukseksi, arvaamattomaksi siunaukseksi on Suomen
kansallinen terveysliitto oleva koko Suomen kansalle,
niinpian kun se on ehtinyt järjestäytyä, kuten sen tulee, todelliseksi,
lujaksi sotajärjestoksi kotien ja yhteiskunnan
terveysvihollisia vastaan. Riennettäköön vaan joka kunnassa,
joka kylässä tällaisia järjestöjä viipymättä muodostamaan
kansamme terveyden suojaksi ja sen vastustuskyvyn
kohottamiseksi.

Piakkoin (28/5—10/6) Helsingissä pidettävissä yliopistollisissa
lomakursseissa on tarkoituksena lopullisesti
järjestää ja lujittaa terveysliiton toimintaa, olisipa hauska

jos siihen mennen olisi vielä toukokuun kuluessa muodostunut
useitakin paikallisia terveysliittojärjestöjä, jotka
lähettäisivät edustajia tuohon neuvottelu-kokoukseen.
Se luultavasti pidetään kesäkuun 4 p:nä i. p.

Tuberkuloosi ja koulumme,

Yllä olevan nimisessä kirjoituksessa, Hels. Sanomissa
n:o 51, ehdottaa t:ri Max Oker-Blom, että keuhkotautiset
oppilaat eristettäisiin siten, että heille toimitettaisiin
»erityiset koulut, joihin yksinomaan otettaisiin keuhkotautisia
tahi muita tuberkelitartuntaan perustuvia tauteja
potevia. Näissä kouluissa tarjoutuisi myöskin keuhkotautisille
opettajille tilaisuus toimia omalla alallaan asettamatta
muitten lapsia tuberkelitartunnalle alttiiksi.>> YÄ
ole luultavaa että tällaiset ehdotukset, niin hyvää tarkoittavia
kuin ovatkin, antavat aihetta mihinkään todelliseen
toimenpiteeseen, varsinkaan siinä laajuudessa ja
muodossa kun ehdotuksessa tarkoitettaan. Käytännössä
osottaisivat nimittäin niinhyvin taloudellisista kuin
etenkin yhteiskunnallisista oloista j ontuvat vaikeudet
piankin ehdotuksen mahdottomaksi. Lienee kuitenkin
tästä huolimatta syytä hieman kosketella ehdotusta.
Jos nyt tällaiselle uralle kerran antauduttaisiin, ei meillä
tietenkään olisi oikeutta pysähtyä siihen, että ainoastaan
tuberkulootiset oppilaat ja opettajat eristetään; tottakai
olisivat myöskin muilla aloilla toimivat keuhkotautiset
pantavat samaan asemaan. Niinikään olisi ryhdyttävä
toimenpiteisiin, että keuhkotautiset oppilaat koulusta
päästyään olisivat tilaisuudessa työskentelemään erillään
muista. Tulisi välttämättömästi kaikilla aloilla, missä
työskentelevät ja toimivat henkilöt työn laadun tähden
tulevat läheiseen tekemiseen toistensa kanssa, hankkia eri
työhuoneet keuhkotautisia varten j. n. e. — Mitenkä olisi

meneteltävä esim. matkustajajunien kanssa? Voivathan
nekin helposti esiintyä tuberkuloosin levittäjänä.
Sanalla sanoen yhteiskuntaan olisi perustettava siitä erillään
oleva keuhkotautisten }7hteistkunta, mikä tietenkin
vie mahdottomuuksiin.

Mihinkä ikävään asemaan jo opettajatkin, ellemme
ajattele ehdotusta sen pitemmälle, joutuisivat kysymyksessä
olevien toimenpiteitten kautta pitäisi olla selvä.
Kukahan tahtoisi enään olla lähemmässä tekemisessä henkilöiden
kanssa, jotka tällä tavalla tulisivat virallisesti
julistetuiksi tartuntaa levittäviksi ja sentähden vaarallisiksi.
Kaikki vetäytyisivät vähitellen heistä pois ja opettajat
tulisivat, oli sitte tarkoitus sellainen tahi ei, olojen
pakosta niin eristetyiksi, että heistä tavallaan muodostuisi
jonkinlainen pelätty ja loitolla pidettävä luokka yhteiskunnassa.

Saattaa kyllä kuulua kauniilta huomautus että
»keuhkotautisten opettajien oikeutettu vaatimus on saada
toiminnan ja ansion tilaissuutta oloissa, joissa heidän
omasta terveystilastaan ei koituisi oppilaille vaaraa,»
mutta on jotenkin luultava, että kysymyksessä oleva ehdotuksen
mukaisesti eristetyn opettajan ansaitsema leipä
olisi jotakuinkin karvasta lajia, mikä ei suinkaan antaisi
intoa ja voimia työhön.

Aivan ontuvaa on verrata nyt ehdotettua toimenpidettä
tarttumataudin kohtausten aiheuttamiin toimenpiteisiin
ja ottaa siitä tukea; jälkimäisessä on nimittäin
kysymyksessä aivan lyhyt eristämisaika, edellisessä sitävastoin
koko jälellä oleva ikä. Ei ole myöskään luultavaa,
että koulut erikoisemmassa määrässä kuin muutkaan laitokset
olisivat tähänkään saakka levittäneet keuhkotautia.
Puutteelliset asunnot ja kodit tietenkin edelleen ovat varsinaisia
levittäjiä ja ellemme kykene asiaa auttamaan
ilman ehdotettua pakkokeinoa — sellaiseksi nimittäin usein

mainittu ehdotus todellisuudessa muodostuisi niin
emme silläkään saa paljon aikaan.

Vakaumuksemme on, että meidän tulee jatkaa työtä
samaan suuntaan kuin tähänkin saakka, mutta suuremmalla
ponnella. Ja mitä koulujen osaan tulee, niin ovat
koulutalot saatavat siihen kuntoon, että ne sekä sellaisinaan
että etenkin hoitonsa puolesta eivät anna muistutuksille sijaa;
toiselta puolen ovat oppilaat, mikäli tuberkuloosin
ja sen levenemiseen tule aivan erikoisesti
opetettavat, niin että ovat täysin selvillä asiasta, ja että
kouluissa saadaan voimaan sellaiset tavat ja sellainen järjestys,
mikä on välttämätön taudin levenemisen vastustamiseksi.
Tähän saakka ei todennäköisesti ole tehty likimainkaan
riittävästi työtä, koski se sitte huoneustojen
hoitoa tahi oppilaiden opettamista.

Tämän yhteydessä, jos kohta ei suoranaisesti siihen
kuuluvana, niin kuitenkin läheisesti sitä koskevana, lienee
paikallaan tehdä pieni huomautus tuberkuloosin vastustamisyhdistyksen
toiminnasta. Mielessämme ei yhdistyksen
tulisi tyytyä ajamaan asiaa ainoastaan levittämällä lentokirjasia
ja pitämällä esitelmiä, joista tulos ,kuten kokemus
muilta aloilta osottaa, on ponnistuksiin nähden suhteellisesti
pieni, vaan olisi niin laajassa määrässä kuin suinkin
mahdollista pyrittävä tällä alalla suoranaiseen henkilökohtaiseen1
eli perhekohtaiseen työhön. Tätä ei tietysti
Helsingissä sijaitseva yhdistys sellaisenaan voi tehdä, vaan
täytyisi sen muodostaa haara-osastoja maaseuduille. Nämät
taasen voisivat helpommin tutustuttaa jäseniään yhdistyksen
tarkoitukseen ja työalaan sekä saattaa heitä
läheisempään tekemiseen tuberkuloosikysymyksen kanssa.
Sen lisäksi voisivat haaraosastot, ulkomaisen, menettelytavan
mukaan, missä voimat ja varat riittävät, perustaa

*) toiminta muoto jo ohjelmassa sekä tuberkuloosin että muitten terveysvaarojen
torjumiseksi. Toim.

jonkinlaisia neuvonantotoimistoja, järjestämällä aluksi
tilaisuuden kaikille sitä haluaville tutkittamaan itsensä
maksuttomasti. Tunnettuahan on, että useimmat henkilöt
keuhkotaudin alkuaikoina, jolloin tauti ei erikoissemmin
rasita, pitävät sitä tavallisena ohimenevänä yskänä,
eivätkä sentähden, välttääkseen kuluja, käänny lääkärin
puoleen. Jos tällainen tarkastus olisi ilmaiseksi saatavissa,
tulisivat useat alkavat tapaukset ajoissa hoitoon. Mitään
varsinaista hoitoa ei toimiston mielestämme tulisi antaa,
vaan saisivat asianomaiset kääntyä kenenkä lääkärin puoleen
haluavat, mutta sen asemesta tulisi toimiston ottaa
selkoa kunkin keuhkotautiseksi havaitun kotioloista ja
elintavoista sekä tässä suhteessa antaa seikkaperäistä,
tehtyihin havaintoihin perustuvia neuvoja. Niinikään
voisi toimsto, missä se tarpeelliseksi havaitaan, mahdollisesti
kysymykseen tulevien hyväntekeväisyyslaitosten eli
kunnallislaitosten väritykselle, koettaa hankkia asianomaisille
avustusta. Niin supistettu toiminta-ala ei vaatisi
suuria varoja ja voitaisiin siinä menestyksellä käyttää
kiertävää sairaanhoitajaa apuna. Olisi varsinkin suuresta
merkityksestä, että toimisto tulisi henkilö- eli perhekohtaiseen
tekemiseen kunkin keuhkotautisen kanssa. Onhan
tuberkuloosikysymys ensi sijassa asuntokysymys, jonka
parantamiseksi kysymykseen tulevissa tapauksissa juuri
tarvitaan henkilökohtaista tuntemista.

Viktor Manner.

Lastemme hampaat.

Kirj. G. V. L.

Jos lapsi on vankka ja terve, niin hampaat puhkeavat
kivutta; korkeintaan huomataan vähän lisääntynyttä
syljen vuotoa tai levottomuutta. Yleensä luullaan, että
vatsan häiriöt johtuisivat hampaitten puhkeamisesta,

mutta se on väärä luulo. Kun lapselle 2 vuoden kuluessa
puhkeaa 20 hammasta, niin sattuu tietysti usein, että
joku hammas on tulossa vatsan vetelällä ollessa. Toiset
lapset pistävät ahkeraan sormia suuhunsa, kun joku hammas 
on puhkeamassa ja antavat mielellään hieroa ikeniä
puhkeavan hampaan kohdalta, mikä osoittaa, että ikenessä
on jonkun verran pingoitusta hampaan puhjetessa.
Tämä pingoitus on harvoin niin tuskallinen, että se estäisi
lasta nukkumasta; mutta joskus sattuu sellaista kuitenkin,
voipa lapsi joskus saada kouristuksiakin. Tällöin
täytyy lääkärin halkaista ien puhkeavan hampaan kohdalta,
jonka jälkeen lapsi rauhoittuu ja kouristukset häviävät.

Hampaan tulonaikana lisääntyy syljen vuoto, joka
on aika runsasta siihen aikaan kun viimeiset maitohampaat
esiintyvät, s. o. 2—2 1/2 v. ijässä. Tämä syljen eritys
on myös luonnollinen suojeluskeino hampaille, sillä se
huuhtoo hampaat puhtaiksi ruuan jätteistä. Sylki on
kemialliselta kokoomukseltaan hiukan alkaalista (lipeämäistä,
happamen vastakohta), joka ei hampaisiin pysty.
Hampaat taas ovat kalkkimaista ainetta, johon taas hapot
vaikuttavat syövyttävästi. Lapsella on vaistomainen
vastenmielisyys kaikkeen happameen, ja sitä vaistoa on
seurattava, sillä se suojelee hampaat. Vasta 3 v. jälkeen
oppii lapsi syömään hapanta maitoa, happamia hedelmiä
ja marjoja, mutta silloin juuri alkavatkin maitohampaat
tavallisesti pilaantua. Myöskin lasten vatsa eli ruuansulatus
on ensi vuosina herkkä happamille, se nimittäin helposti
joutuu epäkuntoon happamista ruuista, varsinkin
marjoista.

Jos taas lapsen vatsa joutuu epäkuntoon, niin se
vaikuttaa myös suuhun siten, että kieli tulee tahmaiseksi
sekä samoin hampaat tahnan peittämiksi. Täten voi vatsatauti
vahingoittaa hampaita varsinkin jos se kestää kauemman
aikaa tai usein uusiutuu.

haitallisesti hampaisiin, jos nimittäin lapset totutetaan
saamaan n. s. välipalaa, jolloin he leikkiensä ja puuhiensä
ohessa syövät leipää malttamatta pureksia sitä tarpeeksi,
jolloin leivän murusia ja leivän pinnalla olevaa jauhoa jää
hampaitten väliin. Lasta on sentähden opetettava syömään
määrättyinä aikoina ja lopuksi on heidän juotava
jotain ruuan päälle, tai huuhdottava suunsa, joten hampaat
huuhtoutuvat puhtaiksi.

Lapsi karttaa ottamasta suuhunsa liian kylmää
tai liian kuumaa, sillä sen kieli on paljon herkempi kuin
aikaihmisen. Tämä luonnollinen vaisto on säilytettävä
niin kauan kuin suinkin, sillä äkkinäiset lämmön muutokset
pilaavat hampaat. Hampaitten kova kiillepinta siitä
helposti halkeilee ja hammasmätä pääsee rakoihin syövyttämään.

Luonnollista on myös, että taudit ja varsinkin kuumetaudit
vaikuttavat hampaisiin, sillä silloin syljen eritys
vähenee ja hampaisiin pysähtyy tahmaa, ruuan jätteitä

y. m. s. Sentähden on hyvin tärkeätä, että lasten samoin
kuin täysikäistenkin suuta pestään tai huuhdotaan ahkeraan
kuumeen aikana.
Muutamia terveysneuvoja naisille.

Puhtaus on terveyden alkulähde. Kirkas vesi puhtauden
perikuva. Vesi voitehistakin vanhin, sanoo suomalainen
loitsuruno.

Oli kuitenkin aika, jolloin usein lääkäritkin pelkäsivät
vettä pahemmin kuin ruttoa. Eivät tohtineet käyttää
vettä esim. rokkotautisille, eivätkä päästää raitista
ilmaa kuumetautistenkaan makuuhuoneeseen. Ja suomalaisen
saunan pitivät useat turmion pesäpaikkana.

Vielä nykyaikana on naisia, niin omituiselta kuin se

tuntuukin, jotka 12 kertaa vuodessa noin viikon verran
tuskin tohtivat pestä käsiään ja kasvojaan, eivätkä saunaan
mennä pesemään tahran ihostaan. Ja alusvaatteita
eivät niinä päivinä vaihda.

Monellekin naiselle ovat tällaiset juurtuneet harhaluulot
tauteja tuottaneet. Aika olisi kaikkien naisten
oppia käsittämään, että varsinkin kuukautisten aikana,
jos muulloinkin, tulee heidän pitää ihoaan mallikelpoisessa
puhtaudessa ja suojella alusvaatteitaankin, ettei tautibaktereita
pääsisi vuotaviin verisuoniin tunkeutumaan ja
turvonneita elimiä tulehduttamaan.

Moni nainen on valko juoksun t. m. s. vaivan takia
pakotettu ahkeraan käyttämään ruiskeita ja huuhteluja,
mutta 'hyvinkin usein huomaa, etteivät kaikki naiset ymmärrä
miten välttämätöntä on sellaisissa tapauksissa,
käyttämisen jälkeen, mitä suurimmalla huolella puhdistaa
huuhdeastian, letkut y. m. apuneuvot. Ellei sitä tee jää
kärkiin, letkuihin ja huuhdeastioihin limaa ja baktereita,
joista voi olla mitä turmiollisimpia vaikutuksia, kun noita
kojeita taas puhdistamatta käyttää.

Jalkojenkin puhtaanapitäminen, se on niiden jokapäiväinen
peseminen, on varsinkin kuukautisten aikana
ja raskaudenaikana mitä suurimmasta terveyshoidollisesta
merkityksestä. Niinikään ei pitäisi koskaan unhottaa
kainalokuoppienkaan jokapäiväistä pesemistä, yhtävähän
kuin suunkaan puhdistamista, hampaiden harjaamista
sekä kynsien alustojen vapauttamista siihen kasaantuneesta
liasta j. n. e. Konr. ReijoWaara.

Lasten yöllinen vuoteensakasteleminen.

Kirj. Konr. ReijoWaara.

Ei ole aivankaan tavatonta, että useampia vuosiakin
vanha lapsi unissaan laskee vetensä alleen. Tämä on

monenkin äidin huolen esineenä. Ja moni tuskastuneena
kysyy, mistä vika johtuu ja miten on sattava makuuksiaan
kasteleva lapsi siitä vierotetuksi? Syynä voi olla yleinen
heikkous ja siitä johtuva velttous rakon sulku-lihaksissa.
Harva äiti kuitenkin tietää ja ajattelee, että tämä vika
useimmiten sentään johtuu velttoudesta lapsen kasvatuksessa,
sekä että vian korjaaminenkin sellaisissa tapauksissa
on enemmän kasvatuksen kuin lääkkeiden varassa.

Lapsi voidaan jo hyvin nuoresta opettaa ilmaisemaan
vesitarvettaan sekä laskerraan vetensä astiaan
eikä alleen, kun vaan hoitaja eli äiti on tarpeeksi valpas.
Kolmen neljän kuukauden, vanha lapsi on jo helpostikin harjoitettavissa
siksi hyvissä ajoin ja selvästi ilmaisemaan
tarpeitaan, että hyvästikin ehtii nostaa se astialle. Ja
lapsi, joka pienestä on harjautunut siihen, ei niinkään helposti
vanhempana rupea vuodettaan kastelemaan.

Ne hermot, jotka ohjaavat virstarakon sulkulihaksia
lähtevät aivojen kuoriosasta. Unessa on kuoriosan kiihottuvaisuus
hyvin vähäinen ja tietysti sitä enemmän lamassa
jota syvemmässä unessa lapsi on. Ja lapsi, joka
koko päivän on juossut ulkona, ponnistanut voimiaan väsyksiin
saakka, vaipuu luonnollisista syistä siksi syvään
uneen, ettei rakon täyttyminen unessa niinkään helposti
tule aivojen tietoon. Siitä seuraa, etteivät aivot aina
ajoissa ehdi antaa rakon sulkulihaksille käskyä portin sulkemisesta,
vaan virtsa valuu omia aikojaan lapsen alle.

Milloin syy vuoteensa kastelemiseen on tämä, ja
useimmiten se onkin pääsyynä, niin ei muuta neuvoa kuin
hoitajan ruveta tarkoin tekemään huomioita mihin aikaan
yötä lapsi laskee veden alleen ja ennen sitä aikaa on se
sitte johdonmukaisesti herätettävä ja samalla saatava
sen mieleen ikään kuin painetuksi, että sen täytyy tottua
itsekin silloin heräämään laskeakseen tarvettaan astiaan
eikä alleen. Mutta tässä ei saa menetellä ankaruudella
eikä kovuudella. Vitsat ja uhkaukset eivät siinä auta.

Ne useinkin vaan vaikuttavat päinvastaiseen suuntaan.
On vaan rohkaisevilla kehoituksilla ja vakuutuksilla saatava
lapsi vakuutetuksi siitä, että se kyllä voi tästä ikävästä
viastaan päästä kun se oppii aikanaan yöllä heräämään;
ja se on myös saatava vakuutetuksi, että herääminen
riippuu siitäkin, että se jo edeltäpäin tahtoo siihen aikaan
herätä.

Kun lapsi vaan jonkun aikaa herätetään keskellä
yötä sopivaan aikaan alkaa vähitellen lapsen uni siihen
aikaan yötä muuttumaan vähemmän syväksi. Seurauksena
tästä on, että rakon täyttyminen rupeaa oikealla ajalla
tulemaan aivojen tietoon, lapsi alkaa herätä silloin ja vähitellen
vaivastaan vapautua. Uudistumisia voi tietysti
sentään sattua.

Kokemus osottaa, että lapsen kasvattaminen vapaaksi
tuosta ikävästä viasta aina onnistuu paremmin
vieraissa oloissa kuin kodissa, siitä syystä, että kun lapsi
joutuu vieraan henkilön käsiin se ei tunne itseään unissaankaan
niin turvalliseksi kuin. kotioloissaan. Lähetettäköön
senvuoksi unissaan kasteleva lapsi viastaan vapautuakseen
jonkun hyväntahtoisen, mutta silti lujaluontoisen
ja vakavan tädin luo oppiin.

Apukeinona hyvän tuloksen saavuttamiseen sopii
illoin aamuin pestä lapsen vatsanpohjaa miedolla viinalla
(spriinsekaisella vedellä). Usein kyllä on lääkkeistäkin
hyötyä, varsinkin jos lasta myös vaivaa verenheikkous
tahi muu tauti. On siis syytä aina kysyä lääkärinkin
neuvoa, mutta älköön vaan sittekään odotettako parannusta
yksistään lääkkeistä. Kyllä sairastakin lasta
on kasvatettava tuosta viasta vapaaksi. Kasvattava
hoito on kuitenkin tällaisessa tapauksessa pitkäveteisempi.
Hermostuneita lapsia varsinkin saa hyvinkin suurella maltilla
ja kestävyydellä hoidella ja kasvattaa ennenkuin paranevat.

Jos lapsella on tapana nukkua suu avoinna ja se kuorsaa

nukkuessa, tulee tarkastuttaa sen nenäontelon takaosaa
ja leikkauttaa pois siinä mahdollisesti löytyviä pieniä kasvannaisia
(polypeja t. m. s.). Lapsi, jota nenäpolyypit
vaivaavat, useinkin verrattain pian vapautuu kastelemisviastaan
kun pääsee polypeistaan ja alkaa nenän kautta
hengittämään.

Tulee myös totuttaa lapsia päivin laskemaan vetensä
aivan määräajoin, paraiten noin 3 tunnin väliajoilla, sillä
usein lapsi on niin kiintynyt leikkeihinsä, ettei se pane
mitään huomiota vesitarpeeseensa, vaan pidättää sitä
liian kauan, antaa sitte mennä päivälläkin vaatteisiin
tahi mihin vaan sattuu; tahi laskee lapsi päivällä liian
vähän vettä, niin että yön vesimäärä käy suuremmaksi
kuin päivän määrä, vaikka pitäisi olla päinvastain, ja
sekin johtaa helposti vuoteensakastelemiseen.

Kylmettyminen on omiansa pahentamaan* kyseessä
olevaa vikaa, mutta silti ei saa ruveta hemmottelemaan
lastaan araksi ulkoilmalle, vaan tulee päinvastoin kesäaikana
totuttaa lastaan juoksentelemaan avojaloin ja
ohuesssa vaatetuksessa ulkona, niin että se karaistuu ja
voimistuu sekä käy lujaksi vilustumatta kestämään syksyn
sateet, talven pakkaset ja kevään tuulet.

Usein huomataan olevan hyödyksi vuodettaan kastelevan
lapsen hoidolle kohottaa vuoteen jalkapuolta asettamalla
25 sm. vahvuiset pölkyt sängyn alapään jalkojen alle
sekä siitäkin, että lapselle iltaseksi annetaan pääasiallisesti
vaan kuivaa ruokaa, mutta muina päivän aikoina ei ole
syytä lapselta kieltää juomia tahi särvintä.

Maito kotilääkkeenä.

Maito on ihmisen luonnollisin ravinto. Sairaat enimmäkseen
pannaan maitoruualle, sillä maito on se ravinto

aine, jota useimpain ihmisten heikontuneetkin ruuansulatuselimet
paraiten kestävät, harva poikkeus lukuunottamatta.

Mutta maidolla on suorastaan parantavakin kyky.
On huomattu, että jos pannaan ihminen yksinomaiselle
maitoruualle. vähenevät turmiolliset suolibakterit hyvin
nopeasti. Eräs tutkia huomasi, että 5 päivässä oh 70 bakteristä
enää vaan yksi jälellä. Voidakseen tällä tavoin
ikäänkuin puhdistaa suolistoa täytyy maidon tietysti ollatäysin
puhdas.

Mutta ei ainoastaan nuori maito ole ihmiselle terveydeksi.
Puhtaasta maidosta tehty fiili ja piimä ovat
myös erinomaisia suolistohäiriöiden korjaajia.

Maito tuoreena ja fiilinä enentää vielä ruumiin vastustuskykyä
esim. keuhkotautia, hermoheikkoutta ynnä
muita sellaisia tauteja vastaan. ,

Maito ei siis ole ainoastaan paras ravintoaine, vaan
ehdottomasti paras kotilääkekin. Jos tahdot terveenä
säilyä ja taudeista parata nauti joka päivä riittävästi
maitoa. Mutta katsokin, etfei maitoon pääse likaa ja baktereita,
silloin sen lääkitsevä voima vähenee.

Pidä siis aina lehmäsi mallikelpoisen puhtaana; pese
käsiäsi ja lehmänutareita joka kerta ennen kuin lypsyyn
ryhdyt. Lypsä ainoastaan taatusti puhtaisiin astioihin.
Säilytä maito niin etfei siihen pääse pölyä ja tautisiemeniä.

Ja älköön suomalainen antautuko sellaiseksi meijerin
orjaksi, että karkottaa fiilin ja piimän jokapäiväisestä
ruokalistastaan. Ennemmin toki luovuttakoon hermostoa
myrkyttävästä, ruuansulatuselimiä turmelevasta kahvesta
kuin kumpiakin vahvistavasta maidosta ja fiilistä.

Konr. ReijoWaara.

--

Niitä näitä.

Tyrvännän terveysliitolta v:lta 1907 tullut vuosikertomus osottaa,
ett liittoon on yhtynyt 7 eri seuraa, joissa valiokunnan jäsenten
toimesta vilkkaasti on keskusteltu puhtauden merkityksestä. Terv.hoitolehteä
(40 kpl.) ja kulkutautikirjasia (200 kpl.) on levitetty. "Terveyspäivät"
pidettiin huhtikuussa sekä urheilujuhla kesällä. Valiokunnalle
on perustettu oma kirjasto, johon ensimäiseksi ostettiin Terv.hoitolehden
koko sarja (1889—1907X Kätilön käytettäväksi köyhissä
kodeissa on hankittu liinavarasto. Piirilääkäri, toht. Karl v. Fieandt
on valittu liiton neuvoa-antavaksi jäseneksi. "Työ on ollut uutisviljelijän
työtä, pellon raivaamista uudelle asialle."

Tyrvännän terveysliittotoimikunta on tänä vuonna päättänyt ruveta
tutustua kunnan terveydenhoito-ohjesääntöon sekä avustaa terveyslautakuntaa,
että sääntöä ruvettaisiin seuraamaan. On päätetty ruveta
usein panemaan toimeen vaatimattomia »kyläkokouksia" eri kylissä,
toimikunnan kokousten ohessa. Ja kesänajaksi aijotaan koettaa
saada paikkakunnalle ruuanlaittokurssit. 3 p:nä viime kuuta oli kirkonkylässä
raittiusseuran talossa onnistuneet "terveyspäivät".

Karttulan kunnassa perustettiin lo/4 terveysliitto, jonka puheenjohtajaksi
valittiin kunnan lääkäri, toht. J. Huttunen.

Yliopistollisissa lomakursseissa (2%—io/«) otetaan terveysliittoasia
lopullisen pohdinnan alaiseksi ja toivottava on että tuloksena sitte
on oleva reipas toiminta asian hyväksi ympäri koko maan.

Pieniä neuvoja.

Pitkällistä umpilisäketulehdusta ja tulehdusta paksussa suolessa
on usein vaikea varmuudella erottaa toisistaan. Tällaisissa epäilyksenalaisissa 
tapauksissa neuvoo professori Boas viikkokausia toi

mittamaan säännöllisiä ruumiinlämmön mittauksia, yhtaikaa peräsuolessa
ja kainalokuopassa. Pitkällisessä paksunsuolen tulehduksessa
ei koskaan ruumiin lämpö kohoa yli säännöllisen määräänsä, mutta jos
tuontuostakin mitatessa huomaa ruumiinlämmön hieman kohoavan,
varsinkin jos ilmenee melkoisia eroavaisuuksia kainalokuopan ja peräsuolen
lämpömäärässä, niin arvelee Boas tämän osottavan, että taudin
pesä löytyy umpisuolessa ja sen yhteydessä olevassa lisäkkeessä. Taudin 
hoidolle on tärkeä päästä varmuuteen missä paikassa tulehdus

sijaitsee. Umpilisäketulehduksen vaaraa jo yleensäkin tunnetaan ja
siitä teimme 1905 vuoden ensimäisessä vihkossa siv. 11'tarkemmin selkoa.

Yksinkertaisen keinon saada sairaita, joita vaivaa ruokanivo,
ottamaan ravintoa, on eräs saksalainen lääkäri keksinyt. Hän pistää
sairaan sieraimiin pumpulitukkoja. Seuraus siitä on, että sairaan täytyy
hengittää yksistään suun kautta, josta suun limakalvo kuivuu ja
sairaalle tulee jano. Kun nyt sairaalle, janon sammuttamiseksi, antaa
jonkunverran jähdytettyjä nesteitä, kuten maitoa, kirnupiimää, tavalista
piimää, munamaitoa, kermalla sekoitettua, sokuroitua kahvea y. m. s.,
niin voi tällä tavoin saada sairasta pitkin päivää nauttimaan melkoisia
määriä ravintoa, silloin kuin se ei ole millään muulla keinolla onnistunut.

Kirjelaatikko.

518. E. K, Tavasta lukiessa ja miettiessä kiertää hiuksenne
sormiin, "niin että siitä muisti, mielikuvitus ja hiusten kasvu on kärsinyt",
pääsette suojaamalla hiuksianne hajamieliyydestänne ohkasesta
kankaasta tehdyllä patalakin tapaisella päähineellä.

519. —st.—. Kostea lämmittävät vesikääreet eivät ole kuukautisten
aikana vahingoksi. Tuskallisissa kuukautisissa ne useinkin
ovat paraimpana lievityskeinonakin.

520. H. Jos lumput ovat desinfisioitut, ovat niistä tehdyt vaatteetkin
puhtaat. Kylpyvedeksi sopii käyttää kovaakin lähdevettä, mutta
pehmeä on parempi. Veritulppo kuumetaudin jälkeen aiheutuu enimmäkseen
tarttumaaineen synnättämästä tulehduksesta laskimossa.

521. J. E. Kynsien kohdalle ilmenevää haavaa tulisi suojella
tulehtumiselta, esim. tipahuttamalls siihen collodiumia. Kaatumatauti
ei ole tarttuva, mutta arkaluontoinen voi säikähtyä kohtauksesta jollei
taudista tiedä ennakolta mitään.

522. Samo T. Vahvistava hoito voi tykkänään poistaa keuhkotautivaaran
vaikka onkin pieniä tuberkulotisia rauhasia kaulassa. Takaharjutuumanne
on paikallaan.

523. 21 vuotias. Sierrettyviin, halkeileviin käsiin, joita ei glyseriini-voitelu 
paranna, sopii käyttää illoin lanolin-creme voidetta ja
aamulla pestä pehmeässä vedessä, johon on sekotettu teelusikan kärellinen
boraksi-pulveria.

524. 32 vuotias. Alaosien ihokutkaa vastaan kehutaan 10 %>
anästesin-vaselin voidetta. Hengen löyhkääminen aiheutuu useimmiten
mätähampaasta, joka on paikattava.

525. H. S. Nivelreumatismia poteneen tulee ensinnäkin tutkituttaa
sydäntään, ett'ei siinä ole vikaa. Sydänvika kaipaa tarkkaa
erikoishoitoa. Jos ei ole sydänvikaa, sopii ahkeraan, taudin uusimista
välttääkseen, hierotuttaa ruuminsa sekä lääkärin ohjausten mukaan käyttää
vuoron hyvin kuumia ja viileitä kylpyjä, auringonkylpyjä y. m. s.
Meidän oloihin soveltuvaa lääkärikirjaa emme tunne parempaa kuin
Leander & Oker-Blomin Kodin lääkärikirjaa.

526. Lempi, Tytön päähän ilmestyneitä valkeita, kuivia, kivuttomia
rupia sopii illoin voidella kalanmaksaöljyllä sekä aamulla huolellisesti
pestä tervasaippualla. ElPei tämä riitä, olisi lääkärin kautta
lisäksi saatava jotakin elohopea tahi muuta hakteritappavaa voidetta.

527. Epätoivonen Kertokaa papille, johon luotatte, avoimesti
syyn teitä kohdanneeseen mielenliikutukseen, sadaksenne rauhaa sielullenne.
Se on tie paranemisellenne.
528.. Tilaaja. Pojan punottavaan, nestettä kihoavaan korvantaustaan
sirotettava kuivia potatijauhoja. Lähettäkää listan, lapsen tultua
8 k. vanhaksi, Prof. Laitiselle.

529. Pietarilainen. Postin kautta tilaaja, joka ei ole saanut'
lehteään, pyytäköön asianomaisen postivirkailian reklameerata puuttuvat
numerot.

530. Nuori. Kesakot eli teireh pisamat kaipaavat lääkkeitä,
joita ei saa ilman lääkärireseptiä. Pesua piimäheralla sopii kotilääkkeena
koettaa.

531. T. h. l:n ystävä. Pienelle lapselle on terveellistä, jopa
tarppeellistakin antaa vettä janoon. Viini on lapselle myrkkyä. Lapselle,
joka saa myöhään hampaita, sopii antaa fosforihapp. kalkkia pienen
herneen verran ruuassa pari kertaa päivässä.

532. Th. L; U. S. of A. Suolitoiminnan häiriöissä ovat kylmän
kosteat vesikääreet yöksi, viikkomäärin, mainiot. Aamulla vatsa
pestävä kylmällä vedellä ja hierottava paljain käsin kuivaksi; tehtävä
sitä ennen voimisteluliikkeitä, varsinkin yläruumiin kiertoliikkeitä
Päätteeksi 1/4 litran suuruinen, 20° ä 18° C lämpöinen peräruiske (puhdasta
vettä) ja sen jälkeen mentävä tarpeelle. Ravinnoksi hedelmäruokia,
puuroja, maitoa. Ei kahvea. Lihamäärä ruuasta vähennettävä;
ruoka huolellisesti purtava.

533. Nuori mies. Hiusten ländön ja konnan vastustamiseen
soveltuu Lassarin hoitotapa, josta selitetään T. h. lehdessä v. 1889.
Siv. 45. Vuosikerta konttorista vielä saatavana l m:kalla. Sileäksi
paljastuneisiin kohtiin ei tule enää hiuksia.
Helsinki 1908, K. F. Puromiehen kirjapaino.

N:o 5 TOUKOKUU XX v:kerta
Cerueydenboitolebti

Duodecim-seuran toimittama ja kustantama,

Helsinki Päätoimittaja Konr. ReijoWaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo l/z 9—1/z 10 a. p. Tilaushinta 2 mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReijoWaaralle
Antink. 15. telef. 4892, muistutukset lehden jakamisesta konttoriin.
Jokainen olkoon oma lääkärinsä.

Kirj. G. F. L.

Olen kuullut sanottavan, että sellaiset kirjat kuin
Kodin lääkärikirja opettavat vaan puoskaroimaan. Tokkohan
siinä väitteessä lienee perää? Eikö ruumiin rakennuksen
tunteminen opeta meitä—kaikkia hoitamaan ruumistamme
niin, että se pysyy terveenä; eikö tautien syiden
tunteminen opeta meitä karttamaan tautia ja eikö lopuksi,
kun olemme sairastuneet, taudin selitys vahvistq, meitä
uskomaan, että parannus on mahdollinen. Sen vuoksi
emme suinkaan saa tuomita opinhaluista, kun hän tahtoo
oppia ymmärtämään tautia; kun hän tahtoo tietää mistä
tauti tulee, mitkä syyt taudin aiheuttavat, vaan päinvastoin
meidän tulee opettaa juuri sitä, sillä päämäärämme
tulee olla estää tauteja ja tautisuutta, muuttaa yhteiskunnalliset
olot siihen suuntaan, että taudit häviäisivät;
kääntää yhteiskunnan huomio kaikkeen, mikä vahingoittaa
yksityisten terveyttä. Sen. vuoksi ei myöskään
Kodin lääkärikirja enemmän kuin Terveydenhoitolehti
opeta puoskaroimaan, vaan se opettaa suoranaisesti
terveysoppia, ja selittämällä tautien syntyä ja karttamista
se estää terveyden menettämistä. Jos me näemme vaaran,

niin emme vaaraan antaudu, jos me tunnemme, mikä on
epäterveellistä, mitkä taudit kehittyvät luonnottomista
elämäntavoista, niin emme vastoin parempaa tietoamme
enää jatka huonoa elämäämme, vaan koetamme epäkohtaa
korjata.

Nykyään opetetaan kouluissa kaikkea, mitä pidetään
tärkeänä ihmisen elämälle, siveysopista käsitöihin asti,
mutta miten paljon opetetaan ruumiimme tuntemisesta?
Sen verran, että tiedämme olevamme luita, lihaa ja verta,
mutta ei myöskään enempää. Kaikki elintoiminnat, elämämme
pää-ilmiöt, ruuansulatuksesta ajatuskykyymme
asti, jäävät kokonaan selittämättä, puhumattakaan häiriöistä
eli taudeista elimissämme. Ja mikä olisikaan tärkeämpää
tuntea kuin elämän ehdot ja kivuloisuudensyyt.
Sentähdcn pitäisi terveysopin olla ensimmäisiä oppiaineita
kouluissamme eikä, niinkuin nykyään, kokonaan koulun
ulkopuolella opittavana aineena. Senvuoksi luulen, että
se, joka lueskelee tervcyshoidollisia kirjoja ja lehtiä, ei
yleensä opi puoskaroimaan, vaan hän oppii ymmärtämään
terveysopin pääpiirteet, oppii tautiopin ensi alkeet, josta
taas on se hyöty, että hän oppii hoitamaan ruumistaan
oikealla tavalla ja oppii karttamaan tautia. Ja tästä taas
seuraa, että sielun voimat pysyvät terveinä eikä ihminen
vaivu sairaloisiin mielihaaveiluihin. Täten jokainen oppii
olemaan oma lääkärinsä ja parantajansa, sillä ei suinkaan
pääasia taudin paranemiselle ole siinä, että sairas saa lääkäriltä
reseptin, vaan sairaan tulee myös oppia itseään
yleensä hoitamaan ja muuttamaan niitä elämäntapojaan,
jotka ovat taudin synnyttäneet. Sitä ei taas sairas kykene
tekemään, jollei hän ole perillä terveys- ja tautiopin
ensi alkeista.

Muutamista kansakouluopettajiamme rasittavista
taudeista*

Kirj. Konr. ReijoWaara.

Lähes 30 vuotisesta kokemuksesta lääkärinä eri
osissa maatamme tiedän, että kansakouluopettajiamme,
niinhyvin mies kuin naisopettajia, arveluttavan suuressa
määrässä vaivaa lamauttava hermoheikkoisuus ja hermo
voimattomuus, mieltä ja voimia masentavat ruuansulatushäiriöt
sekä kiusalliset henkikurkku-katarrit ja äänijanteiden
väsymys; johon lisäksi vielä usein tulee, enimmäkseen
vastustuskyvyn heikkonemisesta aiheutunut
keuhkotauti.

Ovatko nämä häiriöt ja taudit välttämättömiä opettajatoimen
seuraajia? Eivät suinkaan ole. Opettajatoimi
tosin panee varsinkin äänijanteet ja hermoston koetuksille,
muuta kyllä näitä elimiä jaksaa 8 kuukautta kovastikin
koetella, se jolla on 4 kuukauden virkistysloma vuodessa,
jos vaan ymmärtää ja tahtoo terveyttään hoitaa
ja hermo voima varastoaan loma-aikoina uudistaa ja
vahvistaa sekä työssä ollessa käyttää äänivarojaan
maltilla.

Olen huomannut, että useatkin opettajat eivät selvästi
käsitä millä tavoin heidän tulisi terästää ja suojella
työaseitaan jotteivät ennenaikaansa ruostuisi ja kadottaisi
joustavuutensa. Vika lienee suureksi osaksi seminaareissammekin,
joissa ei vieläkään annettane tuleville
kansan opettajille tarpeellisen perinpohjaista opastusta,
miten heidän tulisi ja voisi suojata itseään ammatissa
kohtaavia terveysvaaroja vastaan, yhtävähän kun heille
tarpeellisella asiantuntemuksella neuvottane ja opetettane
miten heidän tulisi käytännössä teroittaa terveydendpidon
perussääntöjä oppilaittensa mieleen.

Harva opettaja tietää, että johdonmukaisella keuhkovoimistelulla,

ja varsinkin pallean (diafragman) totuttamisella
voimalliseen osanottoon hengityksessä, voidaan
vahvistaa ja ikäänkuin tukea äänij anteitakin väsymättä
kestämään suuriakin ponnistuksia. Tällaista olisi seminaareissa
opetettava. Eivät kaikki opettajat sitäkään
ajattele, että tupakoimisella voivat turmella äänijanteitaan.

Entä hermot ja mahalaukku; miksi ne menevät
opettajilla pilalle? Syyt ovat moninaiset. Muutamat niistä
tässä mainittakoon. Useatkin opettajat, varsinkin naisopettajat,
nauttivat liiaksi paljon kahvea. Kuiva ruoka ja kahvi
särpimeksi, siinä monenkin jokapäiväinen ruokalista, joka
ehdottomasti vie hermoston pilalle. Kahvi-ruokajärjestys
on tavallisimpana syynä opettajia niin usein rasittavaan
vatsakatarriinkin ja ruuansulatus-häiriöihin.

Vielä yksi varsin tärkeä syy. Opettajia, kuten muitakin
kuolevaisia, kohtaa joka päivä kaikenlaiset pikkuvastukset.
Kotona on esim. lapsi yöllä ollut kiukkuinen.
Siitä on yörauha häiriytynyt ja juuri sinä päivänä sattuvat
oppilaatkin olemaan niin tavattoman vallattomat ja kiusalliset
— syy heissäkö vai opettajassa -- eivät seuraa
opettajan selityksiä, nauravat, kuiskaavat keskenään j. n.

e. p. Opettaja tuosta, väsyneenä kun on, tuskastuu, ei
jaksa pysyä tyynenä, suuttuu ja tekee vihapäissään tyhmyyksiä,
jotka eivät kohota hänen arvoaan oppilaiden
eikä hänen omissakaan silmissään. Koko päivä on pilalla,
ruoka ei maistu, ruokalepokaan ei tunnu levolta. Tämä
uudistuu tuontuostakin ja opettajan mieli käy yhä ärtyisemmäksi,
hermosto lannistuu lannistumistaan. Terveydenhoidon
vaatimuksia ymmärtävä opettaja sitä vastoin
ei välitä vähääkään pikku vastuksista, vaan pitää hermojaan
aisoissa; jos itse on väsynyt ja ärtyisellä tuulella, hän
ei ole oppilaiden viattomia kujeita näkevinään, nukkuu
makeasti väsyttävät opetustunnit päätettyään ja on seuraavalla
kerralla pirteä ja iloisella tuulella, eikä väsynyt

laisinkaan, vaikka lapsi silloin tällöin hallitsisikin hänen
yörauhaansa.

Moni opettaja ei pidä tarpeellista huolta ilmanvaihetuksesta
makuuhuoneessaan. Sekin lamauttaa hermostoa,
heikontaa veren, pilaa ruuansulatuksen, valmistaa otollista
maaperää keuhkotaudille. Eräässä kansakouluopettaja
perheessä pelkäsi vaimo siihen määrään vetoa, että jo torui
jos mies kovin äkisti liikutti vaatekaapin ovea. Pelkäsi
siitä vetoa ummehtuneessa ilmassa heikontuneisiin lapsiinsa.

Joka tahtoo hermovoimaansa säilyttää, hän oppikoon
ennen kaikkea hillistemään luontoaan. Kiivaus, suuttumus
ja ärtyisyys ovat huonoja hermo jäntevyyden säilyttäjiä.
Tyyneys ja mielenmaltti kiusallisimmissakin oloissa pitävät
paraiten jännitettyjäkin hermoja tasapainossa. Tyyneys
ja maltti tosin nekin jonkun verran kuluttavat hermovoimaa.
Mutta jokahisen ihmisen, varsinkin sen, jonka
täytyy paljon kuluttaa hermo voimaa, hänen tulee huolehtia
hermovoimavarastonsa uudistamisestakin. Ja siihen
on ainoa, mutta ehdottomasti varma keino ruumiillinen
työ, sekä ihon huolellinen hoito, varsinkin jalkapohjien
hoito ja karaiseminen, Tämän ohessa tulee tietysti ravinnonkin
olla riittävä ja tarkoitustaan vastaava.

Talvellakin tulisi jok'ainoan opettajan ehdottomasti
tottua uhraamaan ainakin puolen tuntia esim. halkojen
sahaamiseen ja hakkaamiseen. Ja se työ sopii vallanmainiosti
naisopettajillekin. Työn voi suorittaa joko aamusin,
illoin tahi päivälläkin, miten kullekin paraiten sopii. Ja
työn päätyttyä sekä sisälle tultua on aina nopeasti
pestävä koko ruumis kylmällä vedellä ja sitte on kostutettu
iho paljain käsin nopein voimisteluliikkein, Miillerin
tavoin, hierottava kuivaksi ja lämpimäksi. Tämän lisäksi
ovat jalat pari kertaa viikossa illoin pestävät ensin kuumassa
vedessä saippualla ja sitte käytettävät kylmässä
vedessä sekä pyhittävät kuiviksi. Välipäivinä ovat ne

pestävät yksistään viileässä vedessä saippualla. Pesussa
ovat jalkapohjat voimallisesti hangattavat kylpyharjalla
tahi karkealla vaatteella.

Kesäaikana tulee taas tottua liikkumaan avojaloin,
sekä ohuessa vaatetukessa joka päivä harjoitella juoksua,
alussa ainoastaan 5—10 minuuttia kerrallaan, mutta 3—4
kertaa päivässä. Tämän ohessa tulisi tietysti kesälläkin
harjoitella varismäistä ruumiillista työtäkin niin paljon
kuin suinkin, puutarhassa, pelloilla j. n. e. Kalastus,
soutaminen, sauvominen virtoja ylös y. m. s. toimet ja
urheilumuodot ovat niinikään paikoillaan. Uintia ei pitäisi
myöskään laimilyödä, missä siihen on tilaisuutta.

Opettaja, joka tällä tahi muullakin tavalla ahkeraan
kesällä kartuttaa hermovarastoaan, karaisee ja harjoittelee
ihoaan ja lihaksiaan, eikä talvellakaan vieraudu ruumiillisesta
työstä, hän piankin on huomaava, että on vielä
hermoissakin terästä vaikka jo kovin heikoiksi niitä luuli.
Vatsa on vahvistuva, keuhkotautivaara poistuva j. n. e.

Opettajan toimi, pitkine lomaaikoineen, on omiansa
pitämään miestään ja naistaan terveenä ja työkuntoisena,
kun vaan toimenpitäjä itse pitää terveydestään tarpeellista
huolta.

Millä tavoin aijotte käyttää virkalomanne ensi
kesänä.

Kirj. Konr. ReijoWaara.

Nykyinen, höyryn, sähkön ja telefonin, ihmisten
hermo voimaa kuluttava aikakausi, pakottaa suuren osan
kaupunkilaisia, jopa jo maaseutulaisiakin enemmän kuin
koskaan ennen, pyrkimään etupäässä kesäksi irti jokapäiväisistä
askareistaan »hermojaan levähtämään». Monelle
tuo lomalle pyrkiminen itse teossa on vaan muotiasia,
mutta hyvinkin monelle tositarpeen vaatima.

Harva lomalle pyrkijä kuitenkin ymmärtää, että
lepo semmoisenaan, esim. hyvinkin tavanmukainen loikoileminen
pitkin päivää riippumatossa, nojatuolissa
istuminen y. m. sellainen laiskana olo, vaikkapa kuinkakin
puhtaassa ilmassa ja ihanassa luonnossa, ei yksistään riitä
palauttamaan kulunutta hermovoimaa, voimistuttamaan
heikontunutta sydäntä, vahvistamaan keuhkoja ja luomaan
jäntevyyttä veltostuneisiin lihaksiin, vaan että
siihen ehdottomasti tarvitaan jotain muutakin. Tietysti
tarvitsee hermoväsynyt jonkun verran lepoakin, mutta
ennen kaikkea kaipaa hänen ruumiinsa mekanista kiihotusta.

Jok'ainoa ilmaviima, joka pyhkäisee ihohermojen
päätyjä, karkean hiekan kosketus paljaisiin jalkapohjiin
avojaloin kävellessä tahi vielä enemmän juostessa, paljastettua
tahi ohuesti peitettyä ihoa tapaavat auringon
säteet ja ruumiillinen työ -- kaikellaiset tällaiset vaikuttimet
synnyttävät ensinnäkin hermoissa, pinnalta ylös
aivoihin nousevia sähkön tapaisia hermovirtoja. Ja mekanisen
kiihotuksen aikaansaamat hermovirrat ovat välttämättä
tarpeen saadaksemme henkisessä työssä uuvutettuja
hermosoluja uudistetuksi ja aivojen varastokammioihin.
uutta hermovoimavarastoa uusiin hermoponnistuksiin.
Samat mekaniset vaikutukset, joko suoraan tahi hermoston
välitykselle, palauttavat vielä lisäksi kadonneen ruokahalun,
vilkastuttavat sisäisen ainevaihdon, antavat sydämellekin
uutta voimaa, enentävät keuhkojen toimintakykyä,
karaisevat ihon, tuovat jäntevyyttä lihaksiin j. n. e.

Kun siis, arvoisa Kansalainen, hankit itsellesi kesälomaa,
uudistaaksesi veltostunutta ruumistasi, älä lähde
maalle, luonnon helmaan, »makailemaan» ja »loikoilemaan»,
vaan maata muokkaamaan, niittyä perkkaamaan, puistoa
puhdistamaan, avojaloin juoksemaan, soutelemaan, kalastelemaan,
kylpemään -- sanalla sanoen, lähde työtä
tekemään otsasi hiessä ja olet luonnon ehtymättömistä

lähteistä rahatta ammentava takaisin kadonnutta voimaasi
ruumiisi varastohuoneisiin.

Ja muuta varmaa keinoa heikon jälleen voimistua
ei itse asiassa löydykään. Pahoin pettyy se, joka luulee
voivansa, itse sormeaan liikahtamatta, rahalla ja lääkkeitä
nauttimalla hankkia itselleen takaisin menetettyä
nuoruuden jäntevyyttä ja tuhlattua voimapääomaa, mutta
luonto sen voi työtä tekevälle lahjoittaa.

Jos terveytesi jo on saanut jonkun pahemman
kolauksen, niin on tietysti tarpeen sinun neuvotella lääkärisi
kanssa, mikä työ sinulle aluksi paraiten sopii, mitä
kiihotusta heikontunut ruumiisi alkuaikoina voi kestää.
Sillä asteettaan, lähtien keveämmästä raskaampaan, tulee
tietysti ruumiillisesta työstä vieraantuneen ja siitä heikontuneen
ihmisen käyttää työnkin siunausta hyväkseen.
Mutta kyllä ruumiillinen työ, muodossa tahi toisessa,
soveltuu heikommallekin ja on aina oleva kaikille paras
hoitokeino.

Pidä siis tämä mielessäsi kun taas ensi kesäksi
lähdet maalle hermojasi korjaamaan. Ja kun maalta tulet
takaisin kaupungin kihisevään, kuluttavaan talvielämään,
uhraa kaupungissakin edes tunnin päivässä ruumiilliseen
työhön, esim. halkojen sahuun ja hakkaamiseen, ja olet
huomaava, että se aika ei ole hukkaan mennyttä, vaan'
että päälle päätteeksi ennätät ja jaksat suorittaa suhteellisesti
enemmän henkistäkin työtä kuin ennen.

Luonto kostaa joiremme sen vaatimuksia tottele
ja luonto vaatii ehdottomasti, niin hyvin rikkaita kuin
köyhiäkin, oppineita kuin oppimattomia, tekemään ruumiillista
työtä, sekä sen ohessa välttämään kuluttavia
nautinnoita.

Noudata näitä luonnon vaatimuksia ja terveenä
olet pysyvä kunnes levollisesti vaivut vanhuuden viimeiseen
uneen.

Muutama sana epätasaisesti toimivasta sydämestä
ja sen hoidosta.

Vuorotellen ihmisen sydän kouristuu ja supistuu,
pumppulaitoksen tavoin pitäen veren ruumiissa alituisessa
liikkeessä.

Sydämen supistuminen ja laajeneminen tapahtuu
säännöllisissä oloissa tasaisessa tahdissa. Tosin siinä silloin
tällöin huomaa vähäpätöisempia poikkeuksia, varsinkin
lapsuudessa. Mutta pysyväinen tahi helposti ilmenevä
säännöttömyys osottaa, etteivät asiat ole niinkuin olla
pitäisi. Jos esim. kävellessä vähän nopeammin, portaita
tahi mäkeä noustessa, t. m. s. ruumiillista työtä tehdessä,
säännöllisesti ja tuntuvammin rupeaa henkeä ahdistamaan,
on syytä ohjata huomiotaan sydämensä toimintaan ja
aikanaan ryhtyä hoitopunhiin siinä tapauksessa, että
toiminta todellakin on säännöistä poikkeava.

Kun kuuntelee sydämen ääniä tahi koettelee rannevaltimon
lyöntiä, huomaa esim. että sydän tuontuostakin
tekee pari kolme hätäistä liikettä, niinkuin aikoisi se tehdä
kuperikeikan, jatkaa sitte taas tointaan levollisesti, vähän
ajan perästä uudistaakseen tuon kuperikeikkatempun.
Toisella taas sydän tuon tuostakin pysähtyy ikäänkuin
levähtääkseen; joka kolmannen, neljännen tahi useamman
lyönnin jälkeen sydän ikäänkuin seisahtuu hetkiseksi.
Tällaiset säännöttömyydet jo osottavat, että terveys on
uhattu. Syy tällaiseen häiriöön voi kuitenkin olla ei ainoastaan
itse sydämessä, vaan jossain muuallakin ruumiissa,
joste^ kiihotus hermojen välityksellä heijastuu sydänlihakseen.
Suolistossa olevat madot esim. voivat aikaansaada
tällaisia heijastus-häiriöitä. Tupakkamyrkky myöskin
usein on syynä sydäntoiminnan epätasaisuuteen, joka
tavallisesti loppuu kun tupakoimisesta luopuu.

Jos syy sydämen toiminnan häiriöön on itse sydämessä,
esiintyy häiriö tavallisesti selvimmin kun henkilö

on tehnyt muutamia voimallisempia ruumiinliikkeitä.
Siinä tapauksessa sitä vastoin, että sydäntoiminnan
epätasaisuus on hermoheijastuksen aikaansaama, käy
säännötön sydäntoiminta voimisteluliikkeiden j aikeen
tavallisesti vähäksi aikaa säännölliseksi.

Tavallisimpia itse sydämessä olevia syitä toiminnan
epäsäännöllisyyteen, on sydänlihas-säikeidin heikontuminen,
osa niistä kun on muuttunut työn suorittamiseen
kelpaamattomaksi rasvaksi. Ei ole kuitenkaan mitään
tavatonta, että tällätavoin heikontuneenkin sydämen
toiminnassa ei tavallisissa oloissa ilmene mitään häiriötä.
Lääkäri kyllä huomaa, että sydämen äänissä ei ole terveen
sydämen sointua. Mutta kun tällainen henkilö äkkiä tulee
ponnistaneeksi voimiaan, tahi hän joutuu ankaramman
kuumetaudin valtaan, vilustuu, tahi n. p. p., silloin hän
piankin herpoutuu, sydän alkaa hätäillä, uupua ja toimia
epätasaisesti.

Alkuperäisenä syynä sydänlihaksen heikontumiseen
on hyvinkin usein, jollei useimmiten, alkoholijuomien,
ja varsinkin oluen säännöllinen, kohtuu lii nenkin nautinto.
Märkäkuumeet ja muutkin tarttuvat kuumetaudit useinkin
jättävät sydämen hiekontuneena, samoin kovin tiheät
lapsivuoteetkin, uuvuttava työnteko ummehtuneessa huoneilmassa
j. n. e.

Kellä nyt syystä tahi toisesta on heikontunut, rasvautunut
sydänlihas, hän ryhtyköön sitä aikanaan lääkärin
johdolla hoitamaan. Useimmiten on tulos hoidosta
hyvä. Kesäaika on paras käydä hoitoon käsiksi. Ulkona
liikkuminen niin paljon kuin suinkin, mutta ennenkaikkea
luopuminen alkoholijuomista, kahvesta, tupakista ja
ylenmääräisestä syömisestä ja juomisesta yleensä, varsinkin
lihan syömisestä, ovat hoidon kulmakiviä. Maito
ja maitoruuat, puurot, hedelmä-, marja- ja vihannesruuat

y. m. s. ovat soveliaimmat heikkosydämisen ravinnoksi.
Varovaiset kylvyt, ihon, ja varsinkin jalkojen hoito, on

välttämätön. Suolahierontakin, josta kerroin 1907 vuoden
kesäkuun numerossa, on usein paikallaan. Ken on tilaisuudessa
hän menköön kesäksi johonkin kylpylaitokseen,

m. m. myös oppiakseen miten hoito talvellakin olisi kodissa
jatkettava. Sillä vaikkapa saakin odottaa hyviä tuloksia
hoidosta, täytyy alusta pitäen olla selvillä siitä, että
kuluu sentään aina vuosia ennenkuin saa täysin työkykyisiä
lihassäikeitä rasvautuneiden sijalle. Vanhemmalla ij ällä
ei tietysti sovi odottaakaan saavansa nuoruuden voimiaan
takaisin, varsinkin kuli silloin jo useimmiten verisuonetkin
ovat kangistuneet ja kadottaneet kimmoavaisuutensa,
mutta kyllä voi vanhakin, sydänheikoutta poteva henkilö
järkevässä hoidossa saavuttaa tasapainon ja kauvan säilyttää
kykyään suorittaa levollista työtä, vaikkei hänen
sovikkaan enää ruveta nuorten kanssa kilpaa juoksemaan.
Työ on lopulta vanhankin paras elämänöljy, työstä luopuminen
hänen kuolemansa alkuoireita.
Ravinnosta.

i. Mitä aineita on muassamme?
Kirj. G. V. L.
Kaikissa ravinto-aineissamme on kolme pääainetta:
munavalkuaisaineet,1) rasva j a hiilihydraatit. Munavalkuaisaine
on saanut nimensä siitä, että sitä munassa on runsaasti,
yhdessä rasvan kanssa. Mutta munan valkuaisainetta
on yleensä kaikessa ravinnossa, jyvissäkin ja muissa
kasvikunnan tuotteissa, vaikka vähemmässä määrässä
kuin eläinkunnasta saatavissa tuotteissa. Lihassa on noin
20 % munavalkuaisainetta, kananmunassa noin 13 %,
maidossa noin 3 1/2 %> juustossa noin 27 %, kaloissa noin
12 %, ruisjauhoissa u x/2 %, mutta leivässä se alenee puoleen
siitä, sillä vettä tulee lisäksi. Pavuissa j a herneissä sitä

*) Kutsutaan myös lyhyesti: valkuaisaineiksi. Toim.

on enemmän, noin 24 %; perunoissa ja juuri-kasveissa
taas vähän, i tai 2 %. Rasvaa on enin voissa, nim. noin
85 %, riippuen kumminkin siitä, miten tarkkaan vesi on
puserrettu pois, sianlihassa 33 %, raavaanlihassa noin 5 %,
kananmunassa noin 12 %, jyvissä noin 2 %. Hiilihydraateiksi
sanotaan yhteisellä nimellä niitä kasvikunnasta
saatuja sulavia aineita, joita ravinnoksemme tarvitsemme.
Niistä ovat tärkkelys ja sokeri pääaineet. Lihassa on tuskin
ollenkaan hiilihydraatteja, mutta maidossa (5 %) ja maidosta
valmistetuissa tuotteissa on niitä jonkun verran.
Riisissä on 77 %, viljalajeissa 60—70 %, leivässä n. 50 %,
perunoissa 20 %. Hiilidydraattia on hedelmissä taas
vähemmän, sillä niissä on paljon vettä.

Jos kemiallisilla apuneuvoilla tutkimme ravintoaineitamme,
niin huomaamme niissä pääasiallisesti seuraavia
alkuaineita: hiiltä (C), vetyä (H), happea (O),
typpeä (N), sekä vähässä määrässä rikkiä (S), ja fosforia
(F). Hiilihydraatit ja rasva sisältävät pelkästään hiiltä,
vetyä ja happea, muna valkuaisaineet sen lisäksi typpeä
ja rikkiä. Mutta kaikista ravintoaineista jää kemiallisesti
tutkittaessa vielä tuhkaa, jossa tapaamme kaikenlaisia
kivennäisaineita, kuten fosforia, rautaa y. m.

Ruumiissamme nämät ravintoaineet hajaantuvat
eli palavat ja eritessään ruumiista ovat hiilihydraatit ja
rasva hajaantuneet niin yksinkertaisiksi aineiksi kuin hiilihapoksi
(C O2) ja vedeksi (H2 O). Typpipitoiset ravintoaineet,
s. o. ennen mainitut munavalkuaisaineet, eivät
hajaannu niin yksinkertaisiksi, vaan jättävät ruumiin
virsta-aineena ja virtsahappoisina suoloina. Kaikessa
aineiden hajaantumisessa eli palamisessa syntyy lämpöä
ja tämä lämpöä synnyttävä ominaisuus on erilainen eri
yhdistyksillä, nimittäin hiilihydraateilla, rasvalla ja munavalkuaisaineilla.
Voidaksemme määrätä eri ravinto-aineiden
arvoa, on koetettu laskea tätä lämpöä ja tultu huomaamaan,
että i gramma muna valkuaisainetta antaa

4,1 läpöyksikköä, i gr. rasvaa 9,3 lämpöykikköä ja l gr.
hiilihydraattia (tärkkelystä tai sokeria) 4,1 lämpöyksikköä.
Näitä lämpöyksikköj ä sanotaan vieraalla nimellä kalorioiksi.

Laskemalla ja punnitsemalla ravintoaineitamme on
arvosteltu, että ihminen tullakseen toimeen ja pysyäkseen
työkykyisenä, tarvitsee vuorokautta kohti 118 gr. munavalkuaisainetta,
56 gr. rasvaa ja 500 gr. hiilihydraatteja.
Kun siis lasketaan, montako lämpöyksikköä eli koloriaa
tämä määrä antaa, saadaan:

muna valkuaisaineet . . 188 gr. x 4,1 — 483,8 kaloriaa
rasva 56 gr. x 9,3 — 520, »
hiilihydraatit 500 gr. x 4,1 = 2050, »

Yhteensä 3054,6 »

Tämän perusteella väitettiin ennen, että ihminen
tarvitsee vähintäin 3000 lämpöyksikköä ja munavalkuaisainetta
vähintäin 120 gr., sillä sitä pidettiin tärkeimpänä
ravintona. Viimeaikaiset tutkimukset ovat kumminkin
kumonneet tämän väitteen.

Nuorten liikarasitusJ

Nuoria, kasvavia lapsia ei saa rasittaa yli heidän
voimiaan. Ei saa panna heitä kantamaan liian raskaita
taakkoja. Luulisi maalaisten ainakin tuon säännön käsittävän,
kun tietävät, että varsojakin täytyy heidän kasvu
aikana säästää, jos mieli saada heistä kunnollisia hevosia.

Ja kuitenkin näkee aivan yleensä miten pannaan
10 ja 12 vuotisia, jopa nuorempiakin, kulettamaan raskaita
vesiämpäriä, kantamaan vuodenkin vanhoja sisaruksiaan

j. n. e. Ollaanpa aivan, yleensä sitä mieltä, että nuoret
tytöt ovat ihan kun luodut lapsenpiioiksi. Ja kuitenkaan
ei mikään ole nuorten tyttöjen ruumiinkehitykselle niin

--

turmiollista kuin lasten piikoma tomiminen, etupäässä
sen vuoksi, että nurja tapa vaatii lapsen piikaa kanneskelemaan
kuukausia ja vuodenkin vanhaa lasta käsivarsillaan.

Tapa kantaa lasta käsivarrella on itse lapsellekin
turmioksi. Siitä lapsenkin luusto, samoin kuin nuoren
kantajankin luusto, käyristyy, kiertyy ja vääntyy.

Pieniä lapsia älköön totutettako sylivauvoiksi ja
nuoria tyttöjä älköön pantako raskaita taakkoja kantamaan.
Aivan pienenkin lapsen luusto ja lihakset kehittyvät
paraiten luonnonmukaisiksi ja voimallisiksi jos se alusta
pitäen saa vapaasti pyöriä ja hyöriä, potkia ja ryömiä
puhtaalla lattialla, eikä sitä sylissä pidetä tahi käsissä
kanneta. Äidillekin on suureksi helpoitukseksi jos hän
tällä tavoin opettaa pienokaisiaan omintakeiseen toimintaan
heti kapalosta päästyä.

Pitäkää äidit ja isät aina mielessänne, että jos tahdotte
nähdä poikianne ja tyttäriänne terveinä, ruumiillisesti
ja henkisesti pirteinä ja voimallisina, niin älkää
panko heille työtä, joka ei sovellu heidän kehityksessä
olevalle ruumiilleen. Tämä ei kuitenkaan siten ymmärrettynä,
että tulisi antaa lapsen kehittyä laiskuudessa.
Eipä, suinkaan. Työhön ja toimeliaisuuteen on ihmisalku
pienestä pitäen totutettava, mutta työ on oleva tekijän
voimien ja kehitysasteen mukainen.

Konr. ReijoWaara.

Perunain eli potaattien maku

aiheutuu niissä lyötyvistä fosforihapon ja kaliumisuolan
yhdistyksistä, jotka ovat vedessä liukenevia. Jos perunat
kuorimattomina keitetään höyryssä, eivät ne kuitenkaan
kadota nimeksikään noita makuaineitaan, mutta kuorittuna
ne höyryssäkin kadottavat 4 % kaliumisuolojaan ja
5 % fosforihapostaan. Jos ne vedessä taas keitetään, kadottavat

--

ne kuoripäisinä yllämainituista aineista 3 % ja
i %, mutta kuorittuina kokonaista 33 % ja 23 %.

Ruuan, niin myös perunain ravintoarvo ei aivankaan
vähässä määrässä riipu niissä löytyvistä makuaantavista
aineista, joita siis ei millään muotoa valmistuksessa pitäisi
niistä poistaa.

Perunoita meidän ylläolevan perustuksella siis ei koskaan
pitäisi keittää muuten kuin kuoripäisinä j a höyryssä.
Se käy vallan hyvin päinsä tavallisessa padassakin. On vaan
laitettava läkkipellistä, tiheään 1/2 senttimetrin suuruisilla
reijillä varustettu pyöreä levy, sellainen, että se mahtuu
padan sisään, vaan jää pohjasta ylös noin 10 senttimetriä.
Tämän välikannen alle pannaan vettä, sen päälle perunat
ja sitte kannella peitetty pata tulelle. Höyry keittämistä
varten löytyy varta vastenkin tehtyjä patoja.

Konr. ReijoWaara.

Kirjasia.

Duodecim seuran kirjanen tulirokosta on näinä päivinä ilmestynyt
3:as, lisätty ja korjattu painos. Se saadaan Terveydenhoitolehden
konttorista 10 p:illä kappale (siihen lisäksi 5 p:iä postimaksuksi);
55 kpl. saadaan postivapaasti 5 markalla ja 120 kpl. 10 mk:lla. Tätä
kirjasta tulisi kunn.-lautakuntien ja terveysliittojen y. m. koettaa laajalti
levittää, tulirokko kun on vaarallisimpia tarttuvia tautejamme. — Toinen
laajaa leviämistä ansaitseva, niinikään äsken ilmestynyt julkaisu, on
»Tuberkulosin vastustamisyhdistyksen" painattama ja siltä 10 piillä kpl.
saatavana oleva kirjanen, joka, hauskaan muotoon kirjoitettuna, opettaa
»Kuinka tuberkulosin leviäminen kodeissa on estettävissä".

Kirjelaatikko.

534. T. R. Myöhemmin kuin kuukauden viime päiviin tulleet
kysymykset eivät useinkaan joudu seuraajassa kuussa ilmestyvään
numeroon vastattaviksi. — Koko talven tavattoman kylmässä huoneessa
nukkunut voi huoleti jo toukokuussa nukkua huoneessa, jossa ei ole
tulisijaa, kun vaan patja tuodaan sinne yöksi lämmitetystä huoneesta ja
on tarpeeksi lämmin peite. -- Toukokuun loppupuolella voi järvessä

--

alottaa uimisen, kun aluksi vaan pistäytyy vedessä. Kylvyn jälkeen
tulee juosta tai kävellä lämpimäkseen.

535. B. G—n. Vesikääreestä ja jääpussista kirjotamme piakkoin.

536. "/7 vuotias". Syyliä voi vähitellen poistaa siten, että
kastaa lasipuikon etikkahappoon eli n. s. etikka-spriihin ja sillä kostuttaa
kunkin syylän keskikohtaa. Suojellakseen ympäröivän ihon, on syylä
ympäröitävä vaseliinirenkaalla. Kun happo on vaikuttanut muutamia
minuutteja huuhdotaan se vedellä pois. Hoito uudistetaan muutaman
päivän väliajalla kunnes syylät ovat hävinneet,

537. H. S. Joditinktuuri on hyvä ulkonainen lääke useimmissa
tulehdus (ajettuma) tapauksissa. Kuumeissa ovat viileät kylvyt tehokkaimmat
ja samalla vaarattomat hoitokeinot; kuumepulverit sitävastoin
useinkin vaaralliset yleisön ominpäin käyttää.

538. Ella. On mahdotonta sillä tapaa kun oletatte pitää toista
henkilöä hypnotiseerattuna. Teidän oma mielikuvituksenne se on, joka
Teidät sitoo ; ja noista siteistä päästää vakuutus siitä, että Te itse itseänne
aivan suotta vaivaatte. Ei ofmt mitään kummaa siinä, että hävittömästä
kohtelusta hämmästyitte sanattomaksi. Tapahtuu sellaista suulaallekin,
riippumatta mistään hypnotiseeraavasta vaikutuksesta.

539. A. Unissaan hampaitaan pureskeleminen on useinkin
merkkinä matojen temmellyksistä suolissa. Ne ovat silloin ajettavat
ulos. Joirei yskä, jota nimitätte "tavalliseksi yskäksi", hyvin pian lähde
esim. hunajan tahi salmiakkimikstuurin nauttimisella, on jo aihetta
otaksua arveluttavampaa syytä yskimiseen olevan ja ehdottomasti
käännyttävä lääkärin puoleen,

540. J. H. Kirjevaihdon välittäminen muitten lehtien kanssa
ei kuulu ohjelmaamme. Kyllä kirje tulee perille jos kirjotatte suoraankin.
•547. Toivoton. Pitkällistäkin suolikatarria kyllä voidaan parantaa
hyvin järjestetyssä hoidossa: tarkka ruuan järjestys, suolihuuhteluja,
kääreitä ja lääkkeitä sisällisesti — lääkärin kutakin eri tapausta varten
antamain ohjeiden mukaan.

542. K. B. Epämääräiset kohtauksenne voivat aiheutua katarrista
umpisuolessa, mutta vaikea sanoa onko umpilisäkekin jo tulehtunut.
Hoitotapanne on oikeen osattu.

543. Laiha. Lihoittamiseksenne luopukaa ensiksikin tupakista
ja kahvesta ehdottomasti.* Syökää runsaasti maitoa ja voita. Teidän
on nukuttava (lämpimässä peitteessä) huoneessa, jossa akkuna osaksi
on avoinna koko yön. Jalat pestävät joka ilta. Lisäksi Teidän on
saatava lääkärin kautta alkuajoiksi ruokahalua kiihottavaa lääkettä.

544. O. J. P. 54-vuotias ei vielä ole ikäloppu, joskin jo silloin
vanhentumisen oireet alkavat käydä tuntuviksi. Noudattakaa tässäkin
Nrossa annettuja neuvoja ruumiin ainevaihdon vilkastuttamiseksi hermoston
ja ihon karaisemiseksi. Ne soveltuvat teillekin.

545. Nuori mies. Katsokaa vastausta 533. Lukekaa myös
T. h. lehdessä 1900 s. 53 "Tukan hoidosta" ja 1906 siv. 106 "Kaljupäisyyden
syitä". Irtautuvaa tukkaa hoitaessa on paras pitää tukkaansa
lyhyeksi leikattuna.

546. M. N. Vaiva kyljessänne on selityksistänne päättäen lihaksista
aiheutuva. Vaihtakaa siihen lämmittävä kylmä kääre joka toinen
tunti.

547. S. Arkuutenne kylmälle ja tuskallinen lämmön tunne
liikkuessa voi aiheutua keuhkojen, sydämen, veren t. m. s. heikkoudesta.
Tutkituttakaa siis lääkärillä.

548. Edla. Lukekaa T.h.lehdessä 1907 siv. 125 kirjoitusta:
Ihomadot ja ihonäppyiät".

549. N. J. A—e. Kiitos saapuneista kirjoituksista.

550. J. K. Latuskajalan tuottamia vaivoja voidaan jonkunverran
huojentaa käyttämällä erityisesti sitä varten tehtyjä kenkiä. Outo
tukkeutumisen tunne nenän sisässä aiheutuu luultavasti polypeista,
jotka ovat poistettavat. Käykää siis nenätauti spesialistia puhuttelemassa.
Suomen kansallisen terveysliiton kokous lomakurssien
aikana on 4 p. kesäkuuta i. p.

Huom.I Lehtemme heinä- ja elokuun numerot ilmestyvät
kaksoisnumerona heinäkuussa.

Ennenkuin on liian myöhäistä

täydentäkää kirjastoanne Terveydenhoitolehden vanhoillakin vuosikerroilla.
Niillä on pysyvä, jopa kohoava arvonsa.

Vuosikerrat 1890, 91, 92, 93, 95, 97, 98, 1903 ja 1904 maksavat
50 p:iä vuosikerta 1889, 1896, 1900 ja 1901 ä l mk. ja 1894,
1899, 1905,—06 ja 07 ä 1: 50 p:iä.

Vuosikerta 1902 ei ole enää erikseen saatavana. Koko
sarja (vuosikerrat 1889—1907) myydään vielä pienempi määrä
kirjastoille ja lukutuville 6 m:kasta. Yksityisille on sarjan
hinta nyt jo korotettu 12 m:kaan.

Kun tähän hintaan myytäväksi määrätty varasto on loppuunmyyty
korotetaan hinta melkoisesti.

--

Kotimaassakin voidaan keuhkotaudista parantua, sen
ovat keuhkotautiparantolat Suomessa selvään osottaneet.

Cakabarjun
Keuhkotautisten Parantola,
joka on rakennettu mäntymetsään kuivalle
hiekkaharjulle luonnonihanuudestaan ja terveellisestä
ilmanalastaan kuuluksi tulleeseen
Punkaharjun kruununpuistoon,
on jo ollut viidettä vuotta avoinna keuhkotautia sairastavia
varten.

Noin yhdeksänsataa on jo ollut potilaita; verrattomasti suurin
osa niistä on hoidettu suotuisalla tuloksella. Enemmän kuin
puolet poispäässeet paranevina, 20 % paremmaksi tulleina.
Että nämät ovat pysyväisesti parantuneet, sen osoittavat
jälkeenpäin saadut tiedot potilasten olosta ja työkyvystä
kotonaan.

Alkavasta keuhkotaudista on poikkeuksetta ollut
suotuisimmat tulokset,
Useat parantumattomana poislähteneet ovat jatkamalla parantolassa
opittua hoitotapaa
saaneet takaisin menetetyn työkykynsä.

Kunkin parantolaan pyrkivän on ensin lähetettävä kirjallinen
pyyntö parantolan lääkärille. Hakemusta tulee seurata:
Papin todistus; Lääkärin todistus; Varallisuustodistus tai
maksusitoumus; vapaa-paikalle myös varattomuuden todistus
kirkkoherralta ja kunnallislautak. esimieheltä.

Parantolapäivämaksut ovat: 5:stä 8:aan markkaan, jota
paitsi on tarjona myös puoleksi vapaapaikkoja ä 3 m:kaa
vuorokaudelta.

Rajoitettu määrä vapaapaikkoja löytyy. Matkustaminen
kesällä joko laivalla Savonlinnasta tahi, samoin kuin talvella,
rautatietse Punkaharjun asemalle.

Kirjallisiin kysymyksiin vastaa
parantolan ylilääkäri
Os. Punkaharju.

Helsinki 1908, K. F. Puromiehen kirjapaino.

--

N:o 6 KESÄKUU XX v:kerta
Ceruevdenboitolebti

Duodecim-seuran toimittama ja kustantama.

Helsinki Päätoimittaja Konr. ReijoWaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo 1/2 9—1/2 10 a. p. Tilaushinta 2mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReijoWaaralle
Antink. 15. telef. 4892, muistutukset lehden jakamisesta konttoriin.
Mitä tarkottaa "Suomen kansallinen terveysliitto?"

Lukuisat ovat ne viholliset, jotka saalimhimosina vaanivat
Suomen kansan terveyttä. Kaikkia uhkaava, yhteinen
vaara on kuitenkin omiansa avaamaan ihmisten
silmiä näkemään vaarojen syitäkin niiden oikeassa valossaan
sekä osottamaan tien epäkohtien- korjaamiseksi. Mutta
käsittääkö Suomen kansa, että sen terveyttä todellakin
uhkaa siksi ylivoimaisia vihollisia, ettei niitä voida voittaa
ja kukistaa muuten kuin kaikkien kansalaisten yhdistynein
voimin? Tähän kysymykseen emme voi antaa
myöntävää vastausta. Tosin on Suomen kansa jo heräämäisillään
terveyshoidollisesta välinpitämättömyydestään,
mutta ei se vielä ole herännyt siksi selvään tajuntaan terveysvihollistensa
voimasta ja hyökkäämistavoista, että se
yleensä ja omasta alotteestaan liittyisi yhteen yhteisiä terveys
vihollisiaan torjumaan.

Tällainen yhteenliittyminen on kuitenkin aivan välttämätön,
jos Suomen kansan 011 mieli päästä kehittymään
täysin kykeneväksi"suorittamaan niitä tehtäviä, joita varten
Jumala antoi tälle kansalle kauniin, tuhatjärvisen
kotimaan Pohjan raukoilla rajoilla, Idän vierujen rinteillä.

Suomen kansan kaikki kerrokset kullakin eri paikkakunnalla

--

ovat herätettävät terveyshoidolliseen itsetietoisuuteen
ja käytännölliseen yhteistomintaan kansalaisten
terveyden suojaamiseksi sekä koko kansan terveysalan
kohottamiseksi.

Mutta kuka on ottava tämän herätystyön varsinaiseksi
asiakseen? Meillä on jo ehkä liiaksikin seuroja,
yhdistyksiä y. m. s. järjestöjä, rohjetaksemme sanottua
tarkoitusta varten perustaa mitään uutta yhdistystä. Tämä
ei ole tarpeenkaan. On v. 1906 perustetussa Suomen
Kansallisessa terveysliitossa jo saatu muoto yhteenliittymiselle
terveydenhoito-aatten ympäri, tarvitsematta käydä
perustamaan mitään uutta järjestöä. Terveydenhoitokysymysten
pohtiminen on saatava jos suinkin mahdollista
kaikkien jo toimessa olevien seurojen, yhdistysten y. m. s.
toimintaohjelmaan, sillä tapaa kuin oheenliitetyt Suomen
kansallisen terveysliiton, kokouksessa VG 1908 hyväksytyt,
säännöt seikkaperäisemmin osottavat.

Niinhyvin yleinen kuin yksilökohtainenkin terveyden
ja sairaanhoito koskee niin läheisesti jokainoata yksityistäkin
yhteiskunnan jäsentä — voipihan jo yksi ainoa tarttuvatautitapaus
panna kokonaisen kunnan ja lähikuntiakin
vaaraan -- sekä koskettelee niin oleellisesti kaikkia
yhteiskunnallisia edistysrientojakin, mitä laatua muutoin
lienevätkin, että terveydenhoitokysymysten ottaminen kaikkien
seurojen ja yhdistysten ohjelmiin ei mitenkään voi
olla niiden varsinaisille tehtäville -vahingoksi, vaan päinvastoin
ne tuottaisivat usein hyvinkin tervetullutta vaihtelua
kokousten ohjelmiin. Hyvinkin monet järjestöt ovat
tämän jo oivaltaneetkin. Raittiusyhdistykset, urheilu- ja
nuorisoseurat, nais- ja emäntäyhdistykset, kotikasvatusyhdistykset,
ynnä monet muut jo ahkeraan pohtivat terveydenhoitokysymyksiä
kokouksissaan, mutta useinkin toistensa
toimista samalla paikkakunnallakaan mitään tietämättä.
Seurojen terveydenhoitoharrastuksia yhdistävä side
olisi omiansa antamaan niille suurempaa kantavuutta ja

--

pontta. Ja vaikkeivät meidän valtiolliset järjestöt vielä
nimenomaan ole ottaneet terveydenhoitoasiat ohjelmiinsa,
on sekin vaan osotuksena siitä, miten vähän kansamme
vielä on valveutunut johdonmukaisesti itse puuttumaan
terveyshoitoasioittensa johtoon. Terveyden ja sairaanhoitokysymykset
kuuluvat ehdottomasti valtiollistenkin järjestöjen
ohjelmiin ja ne ovat yleensä sitä laatua, että ainakin
näissä kysymyksissä pitäisi voida saada yhteistä
harkintaa ja yhteistoimintaa toimeen, yhteiseen terveysliittotoimikuntaan
valittujen edustajain välityksellä, eri
valtiollisellakin kannalla olevien kansalaisten kesken.

Terveysliiton säännöistä käy jo ilmi, miten on ajateltu
liiton toiminta järjestettäväksi; mutta erikosesti lienee
syytä huomauttaa paikallisten terveysliittotoimikuntien
tehtävästä perheiden ja yksityisten kuntalaisten herättämiseksi
toteuttamaan niinhyvin ruumiin kuin sielunkin
terveydenhoidon periaatteita kodin piirissä ja lasten
kasvatuksessa.

Jotta taas paikallisia terveysliitto-toimikuntia syntyisi
niinpian kuin suinkin joka kuntaan, joka kylään, on tarpeen,
että ne arvoisat kansalaiset, jotka oivaltavat asian
tärkeyden viipymättä paikkakunnallaan herättävät kysymyksen
asianomaisissa seuroissa. Eikä ole syytä seurojen
ulkopuolellakaan olevien henkilöiden pysytellä tässä
asiassa toimetomia.

Konr. ReijoWaara.

Ravinnosta.

2.
Millä munavalkuaismäärällä tulee ihminen toimeen?
Kirj. G. V. L.
Viime vuosina ovat tiedemiehet tehneet paljon kokeita
ravitsemiskysymyksessä ja varsinkin on muna valkuaiskysymys

ollut tutkittavana. Ja nyt on tultu huomaamaan,
että ihminen tulee toimeen paljon vähemmällä
kuin ennen luultiin. Tahdomme ensimäiseksi mainita
oman kansalaisemme tohtori Sivenin omaan itseensä
kohdistuvat tutkimuksensa. Hän käytti viittä eri ruokajärjestelrnää,
vähensi niissä asteettain munavalkuaispitoiset
ravinnot niin, että hän lopuksi eli niin sanoaksemme
nälkäravinnolla. Voidakseen tarkoin laskea munavalkuaismäärät
hän tietysti punnitsi kaiken "ravinnon,-jonka hän
nautti ja myös kaikki ulostuksensa. Luonnollistahan on. että
se ylijäämä, jota ihminen ei tarvitse, erkanee pois ruumiista.
Luvut osoittavat grammoja.

Koe I II III IV V
9 päivää 6 päivää 6 päivää* 4 päivää 7 päivää
Leipää-t A f\ 140 -t A r\140 ^ A r\140
Voita ^85 100 115 120 60
Perunoita 150 200 300 600 200
Sokeria 40 60 100 105 300
Maitoa 800 400 — — —
Kermaa 30 30 45 45 —
Riisiä 200 200 —
— —
Omenoita — 200 300 700
Teetä 400 600 800 400 —
Kahvia 200 200 300 500 —
Olutta 330 330 330 330 —
Viiniä — 400

Näissä ravintoaineissa oli gr:ssa laskettuna:

Munavalkuaisaineita 64,69 54,44 39,12 28,25 15.19
Rasvaa 117,1 115,8 113,1 116,0 51,0
Hiilihydraattia 256,3 267,7 284,1 2903,0 398,8
Kaloriioja 2505,0 2486,0 2477,0 2444,0 2441,0
Munavalkuais-tasapaino -f 6,56 -f 7,50 + 2,80 + 0,25 — 5,44

--

Niinkuin näemme, on jo I sarjassa käytetty ainoastaan
puolet siitä munavalkuaismäärästä,' mikä ennen
pidettiin välttämättömänä ja II sarjassp sitä on vähennetty
54 gr., mutta molemmissa sarjoissa erittyi vielä
runsaasti munavalkuaista ja kuitenkaan ei hän nauttinut
muuta ruokaa kuin leipää, voita, perunoita, maitoa
ja riissipuuroa. III sarjassa hän jättää maidon ja riissipuuron
pois ja vielä on hyvä ylijäämä munavalkuaisainetta
ulostuksissa, nimittäin 2,so. Vasta IV sarjassa,
kun leipä ja maito jäävät kokonaan pois, hän saavuttaa
tasapainon munavalkuaismenekissä. Ruumis saa siinä
voista, kermasta ja perunoista sen pienen munavalkuaismäärän,
mikä menee jokapäiväiseen kudoksien kulutukseen.
Tässä hän siis käytti vain noin Y± osan siitä ruunavalkuaismäärästä,
mitä ennen pidettiin välttämättömänä.
Tohtori Siven mainitsee vielä, että hän koko kokeiluajan
pysyi virkeänä ja työkykyisenä eikä huomannut
minkäänlaista väsymystä. Ainoastaan IV ja V sarjassa
hän alkoi kyllästyä ruuan yksitoikkoisuuteen ja kaivata
lisää, mutta eihän kukaan rapeakaan elämään "ilman leipää.
Luonto alkoi silloin vaatia omansa, kuten sanotaan.

Lämmittävä kylmä vesikääre.

Kirj. Konr. Reijo Waara.

Lämmitttävä kylmä vesikääre on ehdottomasti vaikuttavimpia,
mukavimpia ja samalla hyvinkin moneen
tautiin soveltuva hoitomuoto, johon jokahisen tulisi olla
täysin perehtynyt, syystä että se vaikuttavaisuutensa ohessa
on vaaraton kenen hyvänsä ominkmpäin taudeissa ja pahoinvoinnin
tapauksissa käyttää, kun vaan osaa sitä oikealla
tavalla asettaa ja vaihtaa. Se ei sitä paitsi maksa

--

mitään, soveltuu siis köyhillekin yhtä hyvin kuin varakkaille,
ja on aina, keskellä yötäkin, heti saatavissa.

Valmistustapa on seuraava:

Kipeän ruumiinosan suuruinen tahi vähän suurempikin,
6—8 kerroksinen, karkeakuteinen, pellava , aivinatahi
pumpulikangas kastetaan mieluimmin jääkylmään,
tahi ainakin 16—18 asteen eli huoneenlämpöiseen veteen
ja väännetään siksi kuivaksi, ettei siitä tipu vettä.

Tämä kastettu, väännekuiva, useakerroksinen kangas
asetetaan määrätylle ruumiinosalle tasaisesti, ettei se
muodosta mitään poimuja. Sen päälle levitetään, myöskin
hyvin tasaisesti, kastettua vaatekerrosta koolta kaikkiin
suuntiin laajempi, kolmen tahi neljän kerroksinen
kuiva villakangas; silloin kuin sairaassa ei ole kuumetta
on kostean ja kuivan vaatekerroksen väliin asetettava
kastetun vaatekerroksen kokoinen yahakangaskappale tahi
muu veden haihtumista estävä kerros (öljy- tahi kumikangasta,
vahataftia, voipaperia, nahankappale tahi muu
sellainen).

Mukavinta on sovittaa kaikki kääreen kerrokset
päällekkäin ja yhtaikaa sitte asettaa ne paikalleen, kastettu
vaate ihoa vasten. Lopuksi ovat nuo käärekerrokset
kiinnitettävät paikalleen yhdenkertaisella liinalla eli
huivilla, joka tasaisesti, tiukkaan ja ilmaapitävästi kierretään
yhteen kertaan kysymyksessä olevan ruumiinosan
ympäri, ja sen pää kiinnitetään pitkin pituuttaan säppiiieuloilla.
— — Kääre vaihdetaan asianhaarain mukaan
yhden, kahden, kolmen tunnin väliajoilla siten, että ihoa
likinnä oleva kostea kerros kastetaan uudestaan ja kääre
asetetaan paikalleen kuten erisi kerrallakin. Kiinuitysliinaa
ei tarvitse täydellisesti vaihdoksessa poistaa, ainoastaan
päästää päät irralleen. Ellei muutoin tiedä, miten
usein kääre eri tapauksissa olisi vaihdettava, sopii noudattaa
sitä sääntöä, että vaihtaa niinpian kuin sairaasta

olo kääreessä käy tukalaksi tahi vaihtaminen hänelle
muusta syystä tuntuisi miellyttävältä.

Parempi kuin joka kääreen vaihdossa uudelleen kastaa
samaa vaatekappaletta, on pitää kaksi käärekertaa
käytännössä, niin että toinen on valmiiksi kastettuna heti
paikalleen asetettavaksi kun käytännössä ollut poistetaan,
sillä muutoin on useinkin vaikea saada kastettava vaatekerros
riittävän kylmäksi, eikä jää tilaisuutta sen puhtaaksi
huuhtomiseen, mikä tuontuostakin on välttämättömän tarpeellista.
Kääreeseen näet ilmestyy ihon pinnalta hikeä,
tautiaiheita ja likaa, josta iho helposti ärtyy.

Vaikka käärekangasta pidetään puhtaanakin, on silti
useimmiten tarpeen, kun kääreitä täytyy jatkaa piternmälti,
jättää kääre pois kunakin vuorokautena muutamaksi
tunniksi; muutoin syntyy helposti ihoon kutkuavaa
ihottumaa, joka voi tehdä mahdottomaksi koko kääreen
käyttämisen moneksi päväksi. Jos iho on niin arka,
että kääre-ihottumaa syntyy kovin nopeasti, on iho silloin
tällöin kuivana ollessa, ennenkuin kääre asetetaan, voivoideltava
vaselinillä tahi jollakin muulla puhtaalla rasvaaineella;
tuore kermakin siihen soveltuu. Joka kerta kun
kääreen käyttäminen keskeytetään tahi tykkänään lopetetaan,
on iho nopeasti pestävä viileään veteen kastetulla
vaatteella ja sitte pyyhittävä kuivaksi.

Kun kylmän kostea kääre asetetaan iholle, synnyttää
se tietysti ensin kylmän tunnetta, mutta tämä tunne
kestää vaan muutamia sekunteja jos kääre on oikein asetettu.
Siinä tapauksessa sitä vastoin, ettei kylmän tunne
nopeasti väisty, vaan kääre jatkuvasti uhkuu kylmää,
riippuu se enimmäkseen siitä, että joko kiiniiityskangas
ei ole tarpeeksi tiukkaan lujitettu tahi että kosteaa kerrosta
peittävä villakerros on liian ohut. Nämä viat ovat
ehdottomasti ja heti korjattavat jollei kääre pian ala tuntua
lämpimältä; muutoin se suorastaan vahingoittaa, helposti

pahentaen taudin sen sijaan että sen pitäisi hyödyttää
ja parantaa.

Toiste kerron erikseen siitä miten lämmittävä kylmä
kääre vaikuttaa ja millaisissa tautitapauksissa sitä jparaiten
sopii käyttää.

Suomen lääkärien raittiusseuran tiedonantoja.

18/n

Suom. lääk. raitt.seura, joka perustettiin 1906 ja jossa tätä
nykyä on lähes 30 jäsentä, on päättänyt levittää tieteelliseen tutkimukseen
perustuvia tietoja alkoholin vaikutuksesta ihmisruumiiseen sekä näihin
tutkimuksiin perustuvia neuvoja. Terveydenhoitolehden kautta pyytää
seura nyt ensimmäiseksi saattaa lehden lukijoitten huomioon, Saksan
kielialueen ehdottomasti raittiiden lääkärien julkaiseman muistilehden
mukaan,

1. Mitä nuorien vaimojen ja äitien tulee tietää?
l:ksi. Älkää koskaan antautuko miehenne syleilyyn, silloin
kuin hän on nauttinut alkoholia tahi on juovuksissa.
Useat lääkärit ovat sitä mieltä, että juopumustilassa siitetyt
lapset syntyvät taipumuksella yleiseen heikkouteen,
kaatuvaan tautiin, nöyräpäisyyteen, jopa tylsämielisyyteenkin;
niissä tavataan usein epämuodostuksia tahi syntyvät
kuolleina.

2:ksi. Älkää raskauden aikana nauttiko mitään alkoholipitoista
juomaa. Väärä on luulo, että odottamanne lapsi
siitä vahvistuisi tahi että niiden nauttimisesta synnytys
helpottuisi; alkoholijuomat eivät ravitse eivätkä voimista.
Väärä on myös luulo, että viinien ja oluen nautinto tekisi
teidät kykenevämmiksi imettämään pienokaisianne.
Tosiasia on, että raskaudenaikana nautitut väkijuomat voivat
vahingoittaa lapsen kehitystä; monikin lapsi, jonka
äiti raskaudenaikana säännöllisesti nauttii alkoholijuomaa,
kasvaa hitaammin ja jää pienemmäksi, syntyy pienempänä
ja heikompana, tuottaa kasvattajalleen enemmän
vaivaa ja huolta, sairastuu helpommin ja on alttiimpi

kuolemalle kuin lapsi, jonka äiti ei ole tällaisia juomia
maistanut.

3:ksi. Älkää nauttiko alkoholijuomia synnytyksen kestäessä
Siitä ei ole mitään hyötyä, vaan päinvastoin käyvät
alkoholista poltot heikommiksi, lyhyemmiksi ja epäsäännöllisemmäksi;
josta, vaaraksi äidille ja lapselle, synnytys
hidastuu ja ilmenee helpommin arveluttava verenvuotokin.
Hedelmät, hedelmänesteet ja sokurivesi sitä
vastoin antavat voimia synnytystyöhön.

4:ksi. Lapsivuoteessa olevan tulee huolellisesti varoa
kaikkia alkoholijuomia. Ne kiihottavat, tekevät jälkipoltot
tuskallisemmiksi, aiheuttavat usein jälkivuotoja ja hidastuttavat
synnytyselinten palautumista luonnolliseen tilaansa,
sen kautta että aiheuttavat liiallista verentungosta
niihin.

5:ksi. Karttakaa väkijuomia niin kauan kuin imetätte
lastanne. Älkää uskoko niitä, jotka väittävät saavanne
enemmän maitoa rintoihinne oluen ja viinin nauttimisesta.
Siinä ei ole perää. Viinistä ja oluesta siirtyy huumaavaa
myrkkyä imettävän maitoon; ja vähänenkin
määrä tätä myrkkyä vahingoittaa hentoa pienokaista. Huumaus,
kouristukset, vatsa- ja suolistohäiriöt sekä lapsukaisen
ruumiinkehityksen hidastuminen on siitä useimmitenkin
seurauksena.

6;ksi. Älkää koskaan antako lapsillenne minkäänlaista
alkoholipitoista -juomaa. On sangen vaarallista pienten lasten
rauhoittamiseksi antaa heille olutta, viiniä tahi viinaa.
Eikä suinkaan ole vähemmän haitallista antaa vanhemmille
lapsille n. s. lääkeviinejä, voimaolutta t. m. s. Lasten 
henkiset kyyt ja ruumis siitä kärsivät. Se, joka lapsille
tällaisia juomia tarjoo, on niiden vihollinen. Jota
kauemmin säilyvät väkijuomien kirouksilta sitä terveemmiksi,
voimallisemmiksi ja hyödyllisemmiksi yhteiskunnan
jäseniksi kehittyvät.

Konr. ReijoWaara

--

Hiuslääke Javol,

jota meilläkin käytetään, sanotaan olevan lanolini-, risiniöljy-,
boraksi-, kiinakuori-, saunakukka-sekotusta ynnä eteeristä
öljyä ja jotakin tuntematonta hajuainetta. Vaikkei

se siis pitäisi sisältää mitään vaarallista ainetta, on kuitenkin
toht. Klose huomannut, että se eräässä tapauksessa
aiheutti vastuksellista ihottumaa päähän ja kasvoihin.
Ilmestyi kutkaa, nestettä kohosi ihosta, silmäluomet ja
korvalehdet ajettuivat sekä muodostui rupeja. Viikon
kesti hoitaa ennenkuin vaivat hävisivät, mutta ilmestyivät
kohta uudestaan kun potilas voiteli Javolia päähänsä.
Tämän on Javolin käyttäjien syytä panna mieleensä, ja
keskeyttää voitelun jos ilmestyisi sanotuntapaisia ihokiihotuksen
merkkejä.

Konr. ReijoWaara.

Suomen kansallisen terveysliiton säännöt.

1 §•

Suomen kansallisen terveysliiton tarkotus on herättää
eri paikkakunnilla kaikki kansankerrokset tietoperäiseen,
omintakeiseen työhön ja yhteistoimintaan kansalaisten
terveyden suojaamiseksi sekä kansan yleisen terveydentilan
kohottamiseksi.

2 §•

Suomen kansallisen terveysliiton yhteisiä asioita
hoitaa keskustoimikunta Helsingissä, joka on liiton kotipaikka.

3 §•
Suomen kansallisen terveysliiton muodostavat paikalliset
terveysliitot eli kaikki ne samalla paikkakunnalla eli rajoitetulla

alueella (kunnassa, kylässä, tehdasalueella j. n. e.)
toimivat seurat, yhdistykset y. m. s. järjestöt, jotka
ohjelmaansa ottavat myöskin terveydenhoitokysymysten
pohtimisen sekä näissä kysymyksissä ryhtyvät toistensa
kanssa yhteisvaikutukseen, paikallisen terveysliittotoimikunnan
välityksellä.

Kunkin paikallisliittoon yhtyneen järjestön tulee
paikallis-terveysliittotoimikuntaan keskuudestaan valita
seuraavaksi kalenterivuodeksi kaksi henkilöä. Valitsemainsa
jäsenten puolesta järjestöt suorittavat paikallisterveysliittotoimikunnan
tarpeisiin menevät vuosimaksut.
Paikalliseen terveysliittoon voi jokainen terveydenhoitoa
harrastava paikkakuntalainen, joka suostuu maksamaan
säädetyn jäsenmaksun, kannattavana jäsenenä yhtyä.

4§-'
Paikallisen terveysliiton toimikunta kokoontuu tammikuulla
vuosikokoukseen, jossa joko toimikunnan jäsenten
tahi liittoon yhtyneiden yksityisten jäsenten keskuudesta
valitaan puheenjohtaja, pöytäkirjuri, rahastonhoitaja y.

m. mahdollisesti tarvittavia toimihenkilöitä. Vuosikokouksessa
sitäpaitsi valitaan 2 tilintarkastajaa ja niille
varajäsen; luetaan edellisen toimikunnan, liiton keskustoimikunnalle
lähetettävä kertomus edellisen vuoden toiminnasta
ja varojen hoidosta; päätetään rahastonhoitajan
vastuuvapaudesta ja pohditaan muitakin liiton toimialaan
kuuluvia kysymyksiä.

5 §•
Paikallisliittotoimikunnan tilit päätetään kalenterivuosittain
ja ovat ne tarkastettavat ennen 15 päivää
tammikuuta.

--

6§-

Paikallisliittotoimikunta kokoontuu vuoden kuluessa
neuvotteluihin joko edeltäpäin sovituilla ajoilla tahi puheenjohtajan
kutsumuksesta.

Se harkitsee ja valmistaa, muun muassa liittoon
kuuluvissa seuroissa ja yhdistyksissä pohdittavaksi, terveydenhoitokysymyksiä,
jotka kulloinkin ovat omiansa
kiinnittämään paikkakuntalaisten huomiota; panee toimeen
yleisiä esitelmiä ja keskustelu- kokouksia eli n. s.
»terveyspäiviä», vuorotellen eri osissa toimintapiiriään;
pitää huolta hyvän terveydenhoitokirjallisuuden leviämisestä
paikkakuntalaisten keskuuteen ja koettaa ennen
kaikkea, edeltäpäin harkitun ohjelman ja paikkakunnan
olojen mukaisesti, niin hyvin jäsentensä kuin myös sitä
varten erikoisesti valittujen apuhenkilöitten (m. m. kiertävän
sairaanhoitajan) avulla mieskohtaisestikin vaikuttaa
perheisiin ja yksityisiin, terveyden ja sairashoidon
parantamiseksi kodeissa.

7 §•

Paikallis-terveysliitto toimikunnan sekä kannattavain
jäsenten vuosimaksun suuruuden määrää paikallinen liittotoimikunnan
vuosikokous. Jäsenmaksu ei kuitenkaan saa
olla 50 p:niä alhaisempi eikä 5 markkaa korkeampi. Kerta
kaikkiaan voi suorittaa jäsenmaksun järjestöön 50 markalla.
Jäsenmaksut suoritetaan tammikuun kuluessa.

8§,

Paikallisterveysliittotoimikunnan tulee vuosittain
helmikuussa lähettää keskustoimikunnalle 4:nessä §:ssä
mainittu kertomus.

9 §•

Suomen kansallisen terveysliiton yleinen vuosikokous
pidetään joka toinen vuosi, edellisen kokouksen tai keskustoimikunnan
päättämässä paikassa ja ajalla.

ylimääräinen liiton yleinen kokous voidaan kutsua
kokoon milloin keskustoimikunta katsoo sen tarpeelliseksi.

Yleisessä kokouksessa ovat äänioikeutettuja paikallisten
terveysliittotoimikuntain valitsemat edustajat.
Kullakin liittotoimikunnalla on oikeus valita 2 edustajaa.
Kukin edustaja äänestää yhdellä äänellä. Muillakin terveydenhoitoa
harrastavilla kansalaisilla on oikeus ottaa
osaa yleiseen kokoukseen ja on heillä siinä puhe-, mutta
ei äänestys-valta.

10 §.

Yleisien kokouksien ajasta ja paikasta on vähintäin
kuukausi ennen kokouksen alkamista tieto annettava vähintäin
kahdessa pääkaupungissa ilmestyvässä lehdessä
painetun ilmoituksen kautta. Muut tiedonannot liiton
jäsenille toimitetaan keskustoimikunnan kussakin tapanksessa
päättämällä tavalla.

ii §-

Yleisen vuosikokouksen tehtävänä on:

Tarkastaa keskustoimikunnan toimintakertomus
yleisten vuosikokousten välisellä ajalla.
Tilintarkastajien lausunnon nojalla päättää keskustoimikunnan
vastuuvapaudesta.
Päättää yhteisiin menoihin tarvittavien varojen
hankkimiskeinoista.

Valita keskustoimikunnan, puheenjohtaja ja jäsenet
seuraavaan yleiseen vuosikokoukseen asti. Valittu
toimikunta ryhtyy toimeensa kohta vaalin jälkeen.

Valita 2 tilintarkastajaa ja niille 2 vara-tiliatarkastajaa.

Keskustella muistakin keskustoimikunnan kokoukselle
esittämistä, liiton toiminta-alaa koskevista kysy_
mvksistä.

--

Yksityistenkin herättämiä kysymyksiä voidaan ottaa
vuosikokouksessa pohdittaviksi, jos aikaa riittää ja
kokous siihen suostuu sekä kysymyksistä on viimestäin
kokouksen alussa puheenjohtajalle ilmoitettu.

12 §.
Keskustoimikuntaan kuuluu puheenjohjata ja 10
muuta jäsentä sekä on, päätösvaltainen kun 5 jäsentä
on saapuvilla. Toimikunta valitsee keskuudestaan varapuheenjohtajan
ja keskuudestaan tahi ulkopuoleltaan
sihteerin ja rahastonhoitajan sekä määrää niiden palkat.
Varojen hoidcsta on toimikunta kokonaisuudessaan vastuussa.
13 §-
Keskustoimikunnan tehtävä on:
Pitää liiton toimintaa vireillä, antaa paikallisliittotoimikunnille
tarpeellisia neuvoja ja ohjeita, koettaa tarvittaessa
toimittaa maaseudulle puhujia tahi esitelmän
pitäjiä sekä toimittaa julkaisuja j. n. e., mikäli varoja
voidaan siihen hankkia; pitää huolta yleisten kokousten
kokoonkutsumisesta ja järjestämisestä sekä toimeenpanna
yleisten kokousten päätökset ja hoitaa liiton yhteiset
varat ja omaisuuden.
Keskustoimikunta on oikeutettu vahvistamaan näitten
sääntöjen hengessä laadittuja paikallisliittojen ja piireiksi
yhtyvien paikallisliittojen sääntöjä.

14 §•

Tilintarkastajien tulee tarkastaa keskustoimikunnan
tilit niin hyvissä ajoin ennen vuosikokousta, että tilikertomus
voidaan kokoukselle esittää.

15 §.

Liitolla on oikeus ottaa vastaan lahjoja ja testamentteja
sekä muillakin laillisilla keinoilla koota varoja toimintaansa
varten ja myös omistaa kiinteimistöjä.

16 §.

Muutosehdotukset sääntöihin ovat toimitettavat keskustoimikunnalle
viimestäin kuukausi ennen yleistä vuosikokousta.
Voimaanastuakseen tarvitsevat ehdotukset
yleisessä kokouksessa läsnäolevien äänioikeutettujen jäsenten
kahden kolmatta osan kannatuksen.

17 §.

Kysymys liiton hajottamisesta on käsiteltävä samallatapaa
kuin sääntöjen muutoksista on sanottu.
Mutta hajotuspäätös on vahvistettava jälkeenpäin niin
pian kuin mahdollista pidettävässä ylimääräisessä kokouksessa.

Jos lopullinen hajottamispäätös tehdään, on liiton
omaisuus siirrettävä »Duodecim»-nimiselle lääkäriseuralle,
jonka tulee käyttää omaisuuden tuottamat korot kansamme
terveydenhoidon edistämiseksi.

Suomen kansallisen terveysliiton varsinaisessa perustavassa
kokouksessa 4/e1908, yliopiston juhlasalissa, jossa oli saapuvilla paikallisliittojen
edustajia ja lomakurssilaisia, noin 200 henkilöä, hyväksyttiin
liiton säännöt yllä olevassa muodossa sekä valittiin liiton keskustoimikunnan
jäseniksi: Prof. Taav. Laitinen (puheenjohtajaksi),
toht. Elin Elmgren. rouvat Maisi Erkko ja Alma Jalava, tohtorit K

F. Hirvisalo, Akseli Koskimies, Max Äker-Blom, Valter Parviainen,
Konr. ReijoWaara, K. Taskinen ja Paavo Wirkkunen. Valitulle keskustoimikunnalle
jätettiin toimeksi hakea hyväksytyille säännöille vahvistuksen.
Nyt siis kaikkialla vaan tositoimiin aatetta toteuttamaan.

--

102

Kirjelaatikko.

557. Maaseutulainen. Sairaanhoitaja, samoin muukin kuntalainen,
voi paraiten toimia keuhkotaudin vastustamiseksi ahkeraan käymällä
kodeissa, missä on tätä tautia potevia, neuvomassa, että sairaan
paranemisenkin välttämättömimpiä ehtoja on johdonmukainen ja kaikinpuolinen
puhtaus, että jos sairas esim. hengittää omistakin, lattialle
y. m. kuivunneista ysköksistään lähtenyttä pölyä y. m. s., tauti siitä
aina saa pahemman luonteen. Tämän ohessa on henkilökohtaisesti
neuvottava, miten on puhdasta pidettävä, miten ysköksiä hoidettava j.
n. e. Hyvinä oppaina ovat N. J. Arppen kirjanen Keuhkotaudista (saadaan
maksutta piirilääkäriltä) sekä Paavo Pirilän kirjoittama "Kuinka
on tuberkulosin leviäminen kodeissa estettävissä."

552. »Yksi monista" Jolla on "pisamien" ja "teeren pilkkuihin"
taipuvainen iho hänen tulisi suojata kasvojaan, vaan ei muuta
osaa ruumiistaan, auringon suoranaisilta säteiltä. Katsokaa vastausta 530.

553. F. E. Kysymyksessä olevista suuvesistä on jotenkin yh•
dentekevä minkä käyttää, kun ei vaan unohda hampaanharjaa. Vatsakatarria
potevalle on kuuma vesi aamusin terveellisempi kuin kahvi
ja tee.

556. K. K—nen. ja H. S. Piakkoin otamme Kuhnen väitteet
puheeksi

555. »Elämänhaluinen" Kyllä sopii uida ja ottaa mäntyhavukylpyjä
yhtaikaa, mutta jolla on "reumatismia" ja "sydänvikaa" ei pitäisi
käyttää kumpaakaan, muuta kuin lääkärin suoranaisen ohjauksen
mukaan. Onanian jälkivaikutuksia ette enää tarvitse pelätä.

556. »Äiti" Kun ei 3 vuotias lapsenne ulosta ilman ruisketta,
on hänen vatsansa hierottava joka päivä ja lapselle annettava hedelmä
(keitettyä) ravintoa. Mahdollisesti on peräaukko myös ahdas ja kaipaisi
helposti aikaansaatua laajentamista. Näyttäkää siis lääkärille.

557. »Nainen" Eiköhän Teillä ole liian ahdas sormus koska
sormenne sen alta alkaa »kutistamaan" sormusta käyttäessä. Taipumusta
näärännäppylöihin tulee karkoittaa hieromalla luomien reunoihin
joka ilta lanolini-cremiä ja välttämällä yksipuolista vetoa. Kipuunne
kyljessä ovat kylmät lämmittävät vesikääreet yöksi paikallaan;
mutta tutkituttakaa vatsanne, ett'ei siinä vaan ole jotakin kasvannaista.
H u o m! Heinä- ja Elokuun numerot ilmestyvät
kaksoisnumerona heinäkuussa.

--

Nro 7 & 8 HEINÄ—ELOKUU XX vrkerta

Cerueydenboitolebti

Duodecim-seuran toimittama ja kustantama,
Helsinki Päätoimittaja Konr. ReijoWaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo l/z9—1/2 10 a. p. Tilaushinta 2mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReijoWaaralle
Antink. 15. telef. 4892, muistutukset lehden jakamisesta konttoriin.
Numeroiden selvää kieltä.

Suomessa kuoli keuhkotautiin vuosina 1886—1895
keskimäärin vuodessa 25.7 henkilöä 10,000:esta. Nykyään
kuolee tähän tautiin maassamme noin 29 io,ooo:esta;
jopa Vaasan, Kuopion ja Oulun lääneissä 35 ja 34.

Preussissa kuoli 1886 31 henkilöä io,ooo:esta tuberkulosiin,
mutta vuonna 1906 ainoastaan vähän päälle 17.
Siellä on siis keuhkotauti huimaavaa vauhtia vähenemässä,
meillä yhä vaan huolestuttavalla tavallalisääntymässäpäin.

Mutta Preussissa onkin toimittu sillävälin kun meillä
on nukuttu. Preussissa oli v. 1892 4 kansansanatoriota
243:lla sairasvuoteella ja v. 1907 oli tällaisten sanatorioiden
luku jo kasvanut 57, niissä yhteensä 5,651 vuodetta. Meillä
ei vielä ole jaksettu saada yhtään ainoatakaan varsinaista
kansansanatoriota pystöön, vaikka siitä jo 1897 vuoden
valtiopäivät anoivat. Toki on vihoviimein päätetty ryhtyä
ensimmäisen perustamiseen Kuortaneelle.

Muualla toimitaan jo muullakin tavoin voimallisesti
keuhkotaudin kukistamiseksi. Meillä ollaan kaikissa suhteissa
vasta alkuvalmistuksissa, mutta kyllä ylläolevat
numerot osottavat, että meilläkin jo olisi aika kansan
kaikkialla herätä tositoimintaan.

--

Perustettakoon viipymättä terveysliittoja j oka kuntaan,
joka kylään; ja ne ottakoot kaikkialla ensi työkseen
keuhkotaudin (sekä muittenkin tarttuvien tautien) vastustamisen,
m. m. kansaa opettamalla käsittämään vaaran
ja ymmärtämään, että jokainoastä yksityisestä henkilöstä
lopulta ja etupäässä riippuu, milloin keuhkotaudilta
ja muilta senkaltaisilta kansallis-vihollisiltamme saamme
kynnet leikatuksi.

Konr. Reijo Waara.

Muutamia koulukysymyksiä.

Kirj. N. J. Arppe.

Kuri meillä yleinen oppipakko on tulossa, on syytä
ottaa puheeksi muutamia koulunkäynnistä johtuvia terveysvaaroja
ja niiden torjumista. Yhteiskunnan velvollisuus
on huoltaa, etfei sen laitoksista eikä sen, kansalaisille
asettamista vaatimuksista koidu yksilöille mitään vaaraa.

Koulunuorison terveydenhoidolle on viime aikoina
omistettu paljon huomiota ja paljon on siinä jo parannuksiakin
saatu aikaan. Kouluhuoneistolle, niiden tuuleuttamiselle
ja puhtaanapidolle sekä opetusvälineiden
järjestämiselle terveydenhoidon vaatimusten mukaisiksi,
on omistettu paljon huolta. Samoin on tarkoituksenmukaisen
opetussuunnitelman kautta koetettu vähimpään supistaa
opetuksesta johtuvaa liikarasitusta. Ilmeistä kuitenkin
on, etfeivät asiat ole vieläkään kaikin puolin tyydyttävästi
järjestetyt, vaan että lapsissa kaikesta huolimatta
koulunkäynti-aikana ilmestyy tautisuutta, josta,
vaikkakin vaan välillisesti, voi syyttää juuri koulunkäyntiä.
Tätä koulunkäynnin aiheuttamaa taudillisuutta on huomattavissa
niin kaupunki- kuin maalaisoloissa, niin oppikuin
kansa- ja kiertokouluissa.

Seuraavassa tahdon kajota pariin seikkaan., jotka

nekin ovat vaikuttamassa koululaisten heikontumiseen
ja tautisuuteen.

L Koululaisten hermostumisen syitä.

Voiko yleensä enää kaikkien koulualalla tapahtuneiden
ajanmukaisten uudistusten jälkeen puhuakaan
koulutyön aiheuttamasta liikarasituksesta ja hermostumisesta?
Onhan valmistelu kouluissa entistään perinpohjaisempi
ja sen kautta läksyjen luku kuin myös kotityö
yleensäkin helpoitettu ja supistettu, onhan ylioppilastutkinto
ainakin osaksi menettänyt kärkensä, kun nykyään
kirjoitetaan kahdesti vuodessa! On kyllä, ja onhan niitä
paljon muitakin tarpeellisia uudistuksia tehty, mutta kaikesta
tästä huolimatta on varmaa, että liikarasitusta on
suuressa osassa koulunuorisossa huomattavissa. Sitä ei
kukaan ainakaan lukuvuoden loppupuolella tahtone kieltää.

Ensiksikin on huomattava, etfei koulun oppimäärää
ole supistettu, vaan monessa aineessa päinvastoin laajennettu,
eikä oppiaikaa valtion eikä useimmissa yksityiskouluissa
ole silti pidennetty. Enemmän siis opittavaa samassa
entisessä ajassa. Mitä taas kotityön supistukseen
tulee huolellisemman valmistuksen kautta, on se monessa
koulussa ainoastaan näennäinen. Läksyjä on sama määrä
kuin ennenkin ja entistä enemmän on muuta lasten loma-aikaa
supistavaa työtä, joka varsinkin lukukauden loppupuolella
on pingoitettua ja rasittavaa. Jokainen opettaja
tavottelee aineessaan mahdollisen suurta ennätystä ajattelematta
että toisissa aineissa on yhtä innokkaita opettajia.
Koekirjoitusten ja pitkien kertaamisläksyjen kautta
supistuvat lasten virvoitusajat tällöin vähimpään. Tähän

tulee lisäksi se jännitys, joka seuraa kokeita yleensä, mutta
eritoten lukukauden lopulla olevia, joista ainakin lapset
luulevat kaiken rippuvan.

Hermostumisen ja liikarasituksen syitä on koulun
ulkopuolellakin.

Koulunuorison ravinnontarpeen tyydyttäminen on
tässä ennen kaikkea otettava huomioon. Nykyinen tuntijako
oppikouluissa, sekä osaksi myös kansakouluissa, jättää
paljon aihetta oikeutettuihin muistutuksiin. Huomattavin
epäkohta on siinä, että koululaiset saavat aamulla
olla liika kauan ilman varsinaista ravintoa. Kouluun x/2 8
ajoissa lähtiessään eivät heikoimmat, joista tässä etupäässä
on puhe, jaksa syödä juuri mitään. Vaikka valmistaisikin
puuroa tahi muita herkkuja, joka kuitenkin näin
varhain monastikin on vaikea, niin monikaan lapsi niitä
tuskin jaksaa maistaakaan. Ainoa mikä ehkä vähän luistaa
on kahvi. Sitä sentähden annetaan, kun siinä muassa
kuitenkin saa houkutelluksi vähän leipääkin. Tällä heikolla
eineellä saavat lapset olla aina 1/212 saakka. Päivä
on täten ehtinyt kulua puoleen ennenkuin lapsi saa ensi
ateriansa. Iltapäivällä on hänen siten nautittava päivän
kaikki kolme ateriaa. Toisesta ateriasta toiseen ei heikoimmille
ehdi tulla nälkä.

Täten jää koululaisten ravintotarpeen tyydyttäminen
useimmiten aivan heikolle kannalle, eikä näin ollen
ole ihmettä, että heidän ravitsemustilansa sekä yleensä
terveytensä kärsii.

Koululaisten levontarvekin on monella tavalla
kodeissa ehkäisty. Useassakin kodissa omistetaan tälle
liian vähän huomiota. Voisi ehkä luulla, että vaan varakkaissa
ja sivistyneissä perheissä seuraelämä kaikenlaisine
huveineen vaikuttaisi häiritsevästi. Mutta vähävaraisessa
työläisperheessä on koululaisen levolle ehkä vielä enemmän
esteitä. Kun ei ole varaa pitää lapsille eri huonetta, ova,t
nämä pakoitetut lukemaan läksynsä ja toimittamaan
muut kotityönsä samassa huoneessa, missä myöhään iltaan
toimitetaan kaikenlaatuisia askareita, missä syödään ja
ehkä hoidetaan sairaita, missä isällä tahi äidillä on vieraita,
joiden puhe kiinnittää lapsen huomiota enemmän kuin
kirjat; samassa huoneessa, missä ehkä pidetään myöhään

yöhön kokouksia tahi muuta lystiä, josta lasten illallinen
ja maatapanoaika lykkäytyy puoliyöhön. Niin kauan
kuin lapsi on vankka, eikä liikarasituksien oireita vielä ole
huomattavissa, käy kaikki kuitenkin hyvin; lapsi nukkuu
kaikesta touhusta ympärillään huolimatta kuin pölkky,
mutta jo luku vuoden loppuluolella,j a ainakin sitte kun lapsi
on päässyt ylemmille luokille sekä sen lukuhalu ja kunnianhimo
on herännyt, on tästä lapsen terveydelle ilmeistä
haittaa.

Ei siis sillä ole kaikki vanhurskaus täytetty, että
pyrkii saamaan lapsensa kouluutetuksi. Nykyään yleiseksi
käynyt kouluuttamisen halu, aiheutukoon se kansan valveutuneesta
sivistystarpeesta tahi lapsen omasta tiedonhalusta,
taikka vaan vanhempien kunnianhimosta, pitäsi
joka tapauksessa myös herättää kaikissa elävämpää vastuuntunnetta
lapsen ruumiillisenkin menestymisen huoltamisesta.

Talousjätteiden hävittämisestä.

Kirj. A. J. Hällström.

L

Kotitaloudesta ja keittiöstä poistettavien jätteiden
järjestäminen ja hävittäminen on seikka, jolle meillä täällä
Suomessa vielä annetaan hyvin vähän arvoa. Kaikki heitetään
ne vaan tunkiolle. Sekasin siellä on eläinten ja ihmisten
lannan joukossa luun palasia, paperia, pahvikappaleita,
luutien jätteitä, ruuan tähteitä, lasisirpaleita, särkyneitä
astioita, anjovis, sardini y. m. läkkipeltilaatikoita
ja palasia j. n. e. Tämä kaikki joutuu varsinaisen arvokkaan
lannan joukkoon. Mutta mitä hyötyä sellaisesta
menettelytavasta on, kysyttänee? Joku osa näistä luettelemistamme
aineista voinee ehkä pitkien aikojen kuluttua

mädäntyä ja imeytyä peltomultaan, jonne se peltojen
lannoittamista varten muun varsinaisen lanta-aineen
mukana viedään. Mutta mitä hyötyä luullaan todellakin
olevan lasi-, astian-, paperi-, läkkipelttipalasien y. m. s.
säilyttämisestä lannan joukossa?

Näistä ei luulisi peltomullan kovinkaan paljon kostuvan.
Päinvastoin. Kun ne heitetään muiden taloudesta
tulevien jätteiden mukana tunkiolle tahi lantaruumaan,
sekaantuvat ne siellä lantaan ja joutuvat sitte pelloille.
Siellä ne tosin1 jonkun verran hajaantuvat laajemmalle
pinta-alalle, mutta nuo teräväsärrnäiset sirpaleet jäävät
kun jäävätkin usein mullan pinnalle, josta ne voivat joutua
kyntöhevosten ja pellolla työskentelevien ihmisten
jalkoihin. Jos tällaista lantaa vedetään esim. puutarhoihin,
niin on siitä vieläkin enemmän kiusaa. Puutarhamultaa tullaan
aina käsin liikuttelemaan joko kylvön tahi sadonkorjausaikana.
Totisesti ei ole kummasteltava, jos tuollaiset
teräväsärmäiset esineet silloin sattuisivat käsiä haavottamaan,
ja sen kautta tuottamaan aivan viattomasti toisten
huolimattomuuden kautta pitkällisiä kiusoja työntekijöille.
On nim. muistettava, että peltomulta voipi sisältää kaikenlaisia
tarttuma-aineita, m. m. sellaisia, jotka synnyttävät
haavassa märkimistä, kuumetta, jopa jäykkä-kouristustakin.

Kuten edellisessä olen huomauttanut, on tämä meidän
oloissamme aivan yleinen tapa heittää kaikenlaiset
taloudesta joutuneet särkyneet esineet ja muut jätteet
lantakuoppiin, hyvin huono ja järkeä vastaan sotiva.

Skandinavian ja muissa sivistysmaissa, joissa terveydenhoitolainsäädäntö
ja poliisijärjestys ovat kehittyneemmällä
kannalla kuin meillä, on yleisissä kunkin valtakunnan
säätämissä asetuksissa tarkasti määrätty, millä
tavalla ruuan y. m. jätteet ovat säilytettävät ennenkuin
ne viedään pois kartanoista. Niinpä Ruotsin kaupungeissa
varsinainen eläimien lanta on koottava erityisiin matalan

puoleisiin maanpinnalle sementistä valettuihin laareihin;
ihmisen ulostuksia varten on makkihuoneen alla pidettävä
vapaasti sementtij alustalla seisovia, helposti tyhjennettäviä
tynnyreitä ja varsinaisista talouden jätteistä ovat kosteat
aineet kaadettavat lika viemärikai voihin, missä niitä on,
muussa tapauksessa joko erityisiin tiviiksi rakennettuihin
kuoppiin tahi suuriin tynnyreihin. Mutta kaikki teräväsärmäiset
esineet ja kuivat jätteet, kuten ruuan tähteet,
paperit y. m. 3., ovat kerättävät pieniin laatikoihin ja
nämät määräaikoina tyhjennettävät erityisiin vaunuihin,
joilla ne kuljetetaan määrättyihin kuoppiin tahi kaatopaikkoihin
paikkakunnan ulkopuolella.

Niin muualla, toisin meillä. Seuraavassa kirj otuksessa
teemme lyhyesti selkoa siitä, kuinka yllä mainittu
epäkohta olisi maamme kaupungeissa ja isommissa kylissä
parhaiten järjestettävä.

Ravinnosta.

3. Jaappanilaisten ruoka ja kestävyys.
Kir j. G. V. L.

Jaappaniri kansa elää melkein yksinomaan kasviruualla.
Heidän jokapäiväinen ruokansa on riissi, jota
he syövät keitettynä. Sen lisäksi he syövät perunoita,
ohraa, kastanjoita ja juurikasveja. Lihaa ei köyhä kansa
käytä ollenkaan ja hyvin harvoin kalaa. Lehmän antimia,
nimittäin maitoa, voita ja juustoa, eivät he myöskään käytä,
koska heillä yleensä ei ole lehmiä. Ruumiiltaan ovat jaappanilaiset
lyhyitä ja tanakoita; he ovat tunnetut kestävyydestään
varsinkin juoksussa. Professori Breltz kertoo:
»Minulla oli 2 miestä vaunun vetäjinä, 22 ja 25 v. vanhoja,
jotka olivat vuosittain tehneet samaa työtä. He saivat
jatkaa tavallista ruokajärjestystään, mutta tästä puolin
pantiin muistoon, mitä he kulloinkin söivät. He saivat

toimekseen vetää minua 40 km. joka päivä pienissä kaksipyöräisissä
vaunuissa ja tavallista ravikyytiä. Tätä he
tekivät kolme viikkoa kesähelteessä elokuulla. Heidän
ravintonsa sisälsi ainoastaan puolet siitä rasvasta, jonka
me pidämme välttämättömänä ja 60 tai korkeintaan 80 %
siitä munavälkuaismäärästä, minkä me Voitin mukaan
pidämme alimpana tarvittavana määränä. 14 päivän kuluttua
punnittiin miehet, toinen oli pysynyt entisessä painossaan,
toinen oli l/2 naulaa lisääntynyt. Nyt esitin miehille,
että annan teille lihaa syötäväksi. He olivat hyvin
kiitollisia siitä, sillä liha oli heistä ylellisyyttä! Annoin heille
siis hiilihydraattien asemesta jonkun verran muna valkuaisainetta.
Mutta kolmen päivän perästä pyysivät miehet
päästä lihasta ja saada entisen ruokajärjestyksensä,
sillä he olivat väsyneitä, eivätkä jaksaneet juosta niin
hyvin kuin ennen.»

Me pitäisimme 40 kilom. kävelyä jo tavallisena voiman
koetuksena, varsinkin jos tekisimme sitä joka päivä.
Ja nämät2 miestä vetivät juosten kärryä, jossa istui tavallisen
painoinen mies.

Sama Prof. Breltz kertoo vielä toisen jutun, joka
kuulustaa vielä uskomattomammalta. »Matkustin Tokiosta
Nikkoon, joka on vuoristossa ja jonne on no km. Lähdin,
iltasella kl. 6 ja aamulla kl. 8 olin perillä, sillä päivällä
oli kauhean kuuma. Tällä välin muutin 6 kertaa hevosta.
Tokiosta lähtiessäni näin toisen matkustajan myös lähtevän
samalle matkalle, mutta häntä veti mies ajokorissa.
Tämä matkustaja tulix/2 tuntia myöhemniin perille sellaisen
miehen vetämänä, joka eli kasviruuista.»

Nämät esimerkit osoittavat, että ruumiillinen kestävyys
ei riipu liharuuista eikä suurista munavalkuaismääristä,
sillä jaappanilaisten ruuassa ei ole enempää
munavalkuaista kuin juuri sen verran kuin ihminen tarvitsee
ja sekin on kasvikunnasta saatua.

Verenmyrkytyksestä.

Kansankin keskuudessa kuulee usein puhuttavan verenmyrkytyksestä.
Joku henkilö on saanut verenmyrkytyksen
eikä ollutkaan kuin muutaman päivän sairaana
kun jo kuolema äkkiä tempasi hänet pois. Jokainen
lääkäri on joka vuoden kuluessa tilaisuudessa hoitamaan
lukemattomia semmoisia potilaita, jotka ovat saaneet
tuon n. s. verenmyrkytyksen. Jopa sattuu joka vuoden
kuluessa muutamia ankarampia verenmyrkytystapauksia,
jotka päättyvät kuolemalla, ja tavallisesti tämä onnettomuus
kohtaa nuoria ihmisiä.

Seuraavassa jätän huomioonottamatta ne verenmyrkytykset,
jotka aiheutuvat kemiallisten myrkkyjen,
kuten arsenikin, lyijyn, fosforin y. m. s. vaikutuksesta, koskettellakseni
lyhyesti vaan n. s. märkäbakterien aikaansaamia
verenmyrkytyksiä.

Huomattava on, että paljaalle silmälle näkymättömät
oliot, märkäbakterit, joita voi nähdä ainoastaan
erikoisten värjäyskeinojen ja monen sadan kertaisen suurennuksen
avulla, eivät yleensä pääse terveen ihon ja limakalvojen
läpi ruumiiseen ellei se ole jollain tavalla loukkaantunut
eli muuttunut. Tavallisesti tapahtuu ihon
loukkaantuminen siten, että siihen on tullut pieni naarmu
raapaistessa tahi on ihoon tullut pienempi eli suurempi
haava, jonka siihen on tehnyt veitsi, kirves eli muu terävä
ase, tahi on henkilö langennut terävään kiveen, puun
särmään t. m. sellaiseen. Tällaisten ihohaavain kautta
on baktereilla helppo pääsy vereen ja verenkiertokulkuun.
Aivan hämmästyttävä on se suuri tietämättömyys ja tapa
kansassamme, millä tällaisia alunpitäen puhtaita ihohaavoja
hoidetaan. Siteiksi kelpaavat vanhat rievut, matot,
vanhat likaiset paidan kappaleet; haavaan työnnetään
milloin lehtiä mistäkin kasvista, milloin tuohta, milloin
tervaa, härskiintynyttä vanhaa voita ja yleensä mitä kummallisimpia

sekoituksia eri aineista. Tällä tavoin siis
ikäänkuin tahallaan tahdotaan saastuttaa haava, yhä lisää
viedä baktereja ruumiiseen.

Suorastaan hengen vaarallisina ovat pidettävät niin
kutsutut lävistävät haavat, s, o. haavat jotka ovat kohdanneet
sellaisia ruumiin paikkoja, missä on onteloita eli
onttoja kohtia. Tällaisiä ovat pääkopan läpi aivokalvoon
ja aivoihin asti menevät haarat ja ne, jotka ovat rintakehän
lävistäneet ja keuhkoihin asti ulottuvat tahi vatsanseinämän
puhkaisseet, niin että osa suolta eli suolilivettä on
päässyt aukosta ulos tunkeutumaan. Niinikään ovat vaarallisia
sellaiset haavat, jotka ovat niveleen puhkaisseet,
minkä huomaa heti jo siitä, että kirkasta nivelnestettä
alkaa haavasta valumaan ulos. Tavallisimmat näistä ovat
lävistävät polvinivelhaavat.

Jos potilas on saanut tuollaisen hengen vaarallisen
haavan, jonka laatuisia olen edellä olevassa juuri luetellut,
älköön hän edes yrittäkökään ruveta itse sitä kotonaanhoitamaan,
vaan on semmoisissa tapauksissa heti käännyttävä
lääkärin puoleen. Sillä juuri tällaisista tapauksista ovat
nuo ankarimmat verenmyrkytykset seurauksena, ja muutaman
päivän sairastettuaan potilas jo heittää henkensä.
En löydä kylliksi sanoja teroittaakseni ihmisten mieliin,
mitenkä vakavalta kannalta tuollaiset »perforeeraavat»
eli lävistävät haavat ovat otettavat, joista lääkäreillä on
niin monen monia surullisia kokemuksia ja joiden hoitaminen
vaatii lääkäriltäkin mitä suurinta valppautta ja
tarkkuutta.

Verenmyrkytystilassa on sairaalla loukkaantuneessa
ruumiin kohdassa mitä ankarin särky ja pakotus, pitemmänkin
aikaa. Ei ole lepoa yöllä ei päivällä. Alussa on
ankaroita vilunväristyksiä, väliin myös oksennuksia; usein
nousee kuume 40° C., jota voi jatkua monta viikkoa.
Vihdoin valittaa sairas särkyä joka paikassa ruumiissaan,
ruokahalunsa on kokonaan kadonnut, päätä särkee ankarasti,

potilas hourailee, kadottaa tajuntansa ja kuolema
vihdoin, ellei mistään apua tule, vapauttaa onnettoman
kärsimyksistään. Tässä on lyhykäisyydessään kerrottu
taudin kulku, mikä semmoisenaan pitäisi herättää ihmisissä
pelkoa ja olla vakavana varoituksena siihen, että haavojen
hoitamisessa on noudatettava mitä suurinta puhtautta.

Kuinka on siis haavoja hoidettava ja mitä on pantava
haavaan köyhässä mökissä eli torpassa, jossa ei ole minkään
moisia lääke-aineita olemassa? Jos haava on matala, eikä
kovin pitkä, on se pestävä puhtaaksi keitetyllä vedellä,
jonka on annettu haalistua ja päälle on pantava side puhtaasta,
valkoisesta liinavaatteesta, puhtaimmasta, mitä
talosta voi löytää. Ellei mitään erikoisempaa särkyä ole,
voi siteen antaa olla muuttamatta vaikkapa pari kolme
vuorokautta, jonka perästä se varovasti avataan ja uusi
samanlainen side pannaan entisen sijaan. Jos haava taas
on pitkä, syvä ja ammottava, on parasta heti kääntyä
lääkärin puoleen, sillä tuollaisen haavan paranteleminen
kotioloissa vie sangen paljon aikaa hukkaan, jolloin potilas
tietysti on työhön kykenemätön. Jos haava vuotaa runsaasti
verta, on koitettava puristaa haavan reunoja ynnä sen
yläpuolta jonkun aikaa, jolloin pienemmistä verisuonista
lähtevä vuoto tavallisesti asettuu, ja sidekkin on pantava
päälle vähän lujemmalle. Ellei verenvuotoa saada asettumaan
on pikasesti etsittävä lääkärinapua, ennenkuin potilas
ehtii »vuotaa kuiviin».

Alkoholilla on vahva baktereja tappava vaikutus ja
semmoisena on sillä haavaakin puhdistava vaikutus.
Mutta näinä raittiina kieltolain aikoina muuttuu tämäkin
yhä harvinaisemmaksi tavaraksi. Harva on se talo, jossa
on karboolivettä eli lysooliakaan saatavissa. Nämä ovat
kylläkin voimakkaita puhdistus eli desinfisioimis-aineita,
vaan puhtaisiin haavoihin ei näitä pidä jättää ainakaan
pitemmäksi ajaksi, sillä niillä on silloin turmiollisen kiihoittava
vaikutus. Paras aine, varsinkin märkivien haavojen

hoitamisessa on sublimaatti, jota ei kuitenkaan saa apteekista
ilman lääkärin määräystä, sen suuren myrkyllisyyden
takia. Erinomaisen parantava vaikutus haavoihin on myös
jodofonnilla, jota ei kuitenkaan kaikki ihmiset siedä, vaan
saavat toiset hyvin pian jodoformimyrkytyksen, joka
sopivalla hoidolla kummnikin pian paranee.

Tähän pieneen kyhäykseen on minulle antanut aihetta
lukuisat, sangen vaikeaa ja ilkeää laatua olevat verenmyrkytystapaukset
joita aivan viime aikoina on ollut
minun hoidossa useampia. Tämä pitäisi kehottaa ihmisiä
mitä suurinta varovaisuutta noudattamaan pienempienkin
haavojen hoitamisessa.

E. L—n.
Syöpätauti ja kansan leveäpäräisyys.

Koulua käydessäni sain usein kuulla opetettavan,
että Suomen kansa on edistyskansa ja että yleinen kansan
sivistys on täällä verrattain korkea, vieläpä ehkä korkeampikin
kuin useissa vanhoissa kulttuurimaissa. Olemme
tosin muutamissa yhteiskunnallisissa uudistuksissa astuneet
edelle muista kansoista, vaan paljossa olemme vielä
jälellä jopa kokonaan takapajulla. Paljon tietämättömyyttä
ja ymmärtämättömyyttä tapaamme varsinkin
kansamme käsityksessä taudeista ja niiden hoidosta.
Ihmeteltävä on sen välinpitämättömyys tarttumatautien
suhteen, se halveksuminen ja uhmailu tartuntavaaraa vastaan,
jota kaikkialla kansan keskuudessa tapaa. Mutta
ei siinä kylläksi. Hyvin usein henkilöt, jotka kuukausia,
jopa toisinaan vuosiakin ovat poteneet hivuttavaa ja varmasti
tappavaa tautia, eivät etsi muuta apua vaivaansa kun
mahdollisesti jonkun puoskarin keittämiä voiteita tai
lähimmän naapurin neuvomia menettelytapoja. Ei pälkähdäkään
päähän, että lääkäriin olisi ensiksi lähdettävä.
Löytyypä vielä kotiväessä usein henkilöitä, jotka estelevät

lääkäriin menoa, siitä yksinkertaisesta syystä, että mahdollisesti
olisi leikkaus tarpeellinen. Ja kun potilaalla itselläänkin
jo on synnynnäinen vastenmielisyys kaikkea järkiperäistä
lääkärinhoitoa kohtaan, saa hän mielipiteelleen
täten muidenkin kannatuksen ja päättää käyttää »viisaitten
» ukkojen ja akkojen neuvoja hyväkseen. - Tauti
pahenee ja potilas huononee uhkaavassa määrässä. Sitten
vihdoin viimein päätetään kääntyä lääkärin puoleen. Mahdollisesti
menee potilas sairaalaankin, vaan silloin on usein
aika kulunut niin pitkälle, että apua on mahdoton saada.

Näin käy meillä hyvin usein syöpätaudissa, joka on
hivuttava, ilman leikkausta aina varmasti hautaanvievä
tauti, ja jonka taudin kamaluus on kaikille hyvin tunnettu.
Huolimatta siitä että usea potilas hyvin tietää, ainakin
useimmassa tapauksessa aavistaa tautinsa luonteen, menettelee
hän edellä kerrotulla tavalla.

Tämä koskee varsinkin syöpää huulessa ja naisten
rinnoissa. Ani harva maalainen, joka moisen taudin on
saanut, tulee taudin alussa lääkärin hoitoon.

Huulisyöpä ja rintainsyöpä ovat niitä tauteja, joissa
aikaseen toimitettu leikkaus tuottaa hyviä tuloksia ja siksipä
onkin sairaan jo taudin alussa pyrkiminen lääkärinhoitoon.
Syöpä mainituissa ruumiin osissa, kuten muualla
kin, on alussa paikallinen tauti ja siis pahan poistamisen
kautta autettavissa. Vaan lyhyessä ajassa, muutamassa
viikossa, voi se jo levitä lähellä oleviin rauhasiin ja muihin
elimiin ja silloin on leikkauksen tuottama apu usein liian
myöhäinen.

Huuli-ja rintainsyöpä alkaa pienenä kovana pahkana.
Se on alussa kivuton, joka on omiaan jossain määrin
selittämään kyseessä olevan huolimattomuuden ja välin
pitämättömyyden. Huulisyöpä ilmestyy enimmäkseen,
piippua polttaville miehille ja rintainsyöpä imettäneille
naisille, vaan joskus muillekin.

Tällä kirjoitelmallani olen tarkoittanut vaikuttaa

jossain määrin siihen, että kansa rupeaisi syöpätaudeissa
ajoissa kääntymään lääkäriin. Vanhoissa kulttuurimaissa
ollaan tässä meistä paljon edellä. Kun nykyisin näissä
taudeissa voidaan toimittaa kysymykseen tulevat leikkaukset
vaarattomasti ja kivuttomasti, eivät epäillykset ole
oikeutettuja. Jokainen siis, jonka huuleen tai rintaan alkaa
pahka muodostua, kääntyköön heti kotiseutunsa lääkärin

• puoleen. Pois puoskarit ja aikaa kuluttava hyödytön kotihoito,
sillä niistä ei ole muuta kun pahennusta. Ja lääkäriin
menoa ei saa lykätä huomiseen, sillä jokainen kadotettu
päivä on askel turmiota kohden.
K. Öhman.
Älkää ensi hädässä antako vedättää hampaita pois.

Kirj. G. V. L.

Hampaan hoitoon kuuluu hampaiden puhdista

minen etupäässä hammasharjalla. Tätä on tehtävä joka

päivä aamusin ja iltasin. Sen lisäksi on hampaita suojeltava

liian kylmältä ja liian kuumalta. Suun kautta hengittäminen

ei myöskään ole hyvä hampaille, sillä siitä suu kuivuu

eikä sylki siten kykene suojelemaan hampaita.

Maitohampaat ovat säilytettävät viimeiseen asti,

kunnes niiden aika tulee pudota pois. Jos uusi hammas

puhkeaa kohdalleen, niin maitohammas lopulta irtaantuu

melkein itsestään, sillä sen juuret häviävät. Ainoastaan siinä

tapauksessa, että pysyvä hammas puhkeaa maitohämpaan

viereen sen sisä tai ulkopuolelle, on maitohammas heti

otettava pois, vaikka sillä vielä olisikin pitkät juuret, sillä

siten siirtyy pysyvä hammas pikemmin oikealle paikalleen

huulen tai posken painamisesta. Jos taas maitohampaaseen

tulee kolo, niin on hammas kuitenkin säilytettävä, varsin

kin jos vielä on monta vuotta siihen, kun sen sijalle kohoo

pysyvä hammas. Mutta että hammasmätä ei tästä ensimmaisesta

kolosta leviäisi muihin hampaisiin, on se paikattava,
jos se vaan on mahdollista. Jos maitohampaan juureen on
tullut tulehdus, s. o. jos sen kohdalla oleva liha on turvoksissa
ja hammas on puremiselle ja koskettamiselle hellä, niin
silloin useinkin on parasta kohta ottaa pois koko hammas,
jollei ole tilaisuutta kääntyä jonkun hammaslääkärin
puoleen.

Kuuden vuoden ijässä alkavat pysyvät hampaat
puhjeta ja silloin tulee esiin ensimmäinen pysyvä poskihammas
eli syömähammas maitohampaiden taakse. Tämä
ensimäinen poskihammas on koko hammasrivin kulmakivi»
jonka tähden on erityisesti pidettävä huolta siitä, ettei se
pääse pilaantumaan. Jos siihen ilmestyy kolo, niin se on
heti täytettävä, sillä tämä hammas on säilytettävä vanhuuden
päiville asti. Jos pääsee menemään pilalle, niin että se
täytyy ottaa pois, niin sen taakse ilmestyvät poskihampaat
kyllä ensin täyttävät tehtävänsä, mutta sitten vähitellen
siirtyvät eteenpäin ja siirtyessään joutuvat kallellaan olevaan
asemaan, jolloin ne helposti vikaantuvat tai ainakin
heikkenevät, eivätkä enään täytä tarkoitustaan. Siirtyessään
eteenpäin ne eivät vastaa samaa hammasta yhtä aikaa,
josta syystä ne taas helpommin vikaantuvat. — Hampaan
otosta on siis yleensä se haitta, että muut hampaat joutuvat
epäluonnolliseen-asemaan, mikä seikka aikaa myöten tuottaa
niille tuhon. Ainoa hammas, jonka poistamisesta ei
juuri ole sanottavaa haittaa, on viimeinen poskihammas
eli n. s. »viisauden hammas».

Etuhampaat ja välihampaat eivät ole yhtä tarpeelliset
pureskelemiselle, mutta ne ovat tärkeät puhumiseen
sekä säilyttämään suun ulkonäköä. Vaillinainen hammasrivi
tekee vanhan ja raihnaisen vaikutuksen, jonka tähden
myöskin etuhampaat ovat aina hammaslääkärin korjattavat.
Eläsentähden odota hammassärkyä, ennenkun menet
lääkäriin, vaan kun huomaat kolon ilmestyneen, niin mene.
heti korjauttamaan se, ettei hammasta tarvitseisi ottaa

pois. Muista myös, etteivät tekohampaat koskaan täydellisesti
vastaa luonnollisia. Pidä huolta lastesi hampaista
varsinkin 6:nen ikävuoden jälkeen.

Imeväisten ravitsemisesta.*)

(Berlinin kaupungin julkaiseman lehtisen mukaan.)
Kirj. T:ri A. Frestadius.

1. Jr s lastasi rakastat, niin anna sille rintaa.
Sinä suojelet sitä vaikealta ripulilta, kuihtumiselta,
kouristuksilta j a riisitaudilta, ennen kaikkea pelastat usein
sen henkeä. ioo:sta pullolapsesta kuolee ensimmäisenä
ikävuotena 50, rintalapsista vaan 7. Jos sinulla alussa
onkin vähän maitoa, älä siitä ole huolissasi. Jos sinä vaan
kärsivällisesti yhä uudelleen panet lapsen rinnalle, tulee
maitoa pian runsaammin. Ja vaikka tunnet itsesi heikoksi,
voit vaaratta imettää. Ainoastaan varsin harvat vakavat
taudit estävät imettämisen. Epäilyttävissä tapauksissa
kysy neuvoa lääkäriltä. Jos sinulla pysyväisesti on liian
vähän maitoa, niin anna pullomaitoa avuksi. Ainoastaan
siinä tapauksessa, ettei rinnoista ensinkään maitoa tule,
olet oikeutettu pullomaidolla lastasi ravitsemaan.

2. Äidin maidon voi korvata ainoastaan tuore,
mahdollisimman puhtaasti lypsetty, heti lypsämisen jälkeen
jäähdytetty, terveen lehmän maito. Tavallinen puoti- ja
kellarimaito ei ole sopiva imeväisten ravinnoksi, usein
vaarallistakin. Yhtä sopimattomia ovat lasten jauhot,
tiivistetty (kondenseerattu) maito ja muut samantapaiset
tehdas valmisteet. Niin pian kuin maitoon, sen pitemmän
aikaa seisottua, muodostuu likainen pohjasako, on se imeväisten
ravinnoksi kelpaamaton. Kesällä hae tuoretta
maitoa jos mahdollista kahdesti kolmasti päivässä.
Varsinkin kuumana vuodenaikana mieleen pantavaksi.

3. Maito on tuotava mahdollisimman puhtaassa ja
siistissä astiassa, kotona heti kiehutettava 3—5 minuuttia
ja sitten heti kaadettava kannelliseen astiaan, joka on
säilytettävä kylmässä vedessä.

4. Puhdista maitopullo joka syömisen jälkeen lämpimällä
vedellä ja sannalla, huuhdo sitten puhtaalla vedellä
ja aseta pullo suu alaspäin puhtaalle paikalle. Puhdista
myös imuke huolellisesti joka syömisen jälkeen sekä päältä
että sisältä ja säilytä se tyhjässä puhtaassa kupissa.

5. Älä anna 24 tunnissa, äskensyntyneelle j a kymmenen
päivää vanhalle, pulloa useammin kuin joka 3:5 tunti,
ja kaikkiaan ei useammin kuin 7 kertaa vuorokaudessa;
kolmannesta viikosta alkaen korkeintaan joka 3:5 tunti
ja ei useammin kuin 6 kertaa vuorokaudessa. Pitkä väliaika
yöllä on pullolapselle välttämättomampi kun rintalapselle.

6. Lapsen tulee saada vuorokaudessa:
Ensimmäisellä viikolla 7 ateriaa, jokainen 50—70 gr.
ja siinä yksi osa maitoa ja 2 osaa vettä.
Toisella viikolla 6 ateriaa, jokainen 80—100 gr. -ja
siinä i osa maitoa ja 2 osaa vettä.
Kolmannella ja neljännellä viikolla 6 ateriaa, jokainen
120—130 gr, ja siinä i osa maitoa ja 2 osaa vettä.
Toisella kuukaudella 6 ateriaa, jokainen 140—170
gr. ja siinä i osa maitoa ja i osa vettä.
Kolmannella kuukaudella 6 ateriaa, jokainen 160—
180 gr. ja siinä yhtä paljon kumpaakin, kuten toisellakin
kuukaudella.

Neljännellä — kuudennella kuukaudella 6 ateriaa,
160—180 gr. ja siinä 2 osaa maitoa ja i osa vettä.

Kuudennen kuukauden jälestä voidaan varovaisesti jo
antaa täyttä maitoa. Sekoituksiin lisätään ateriaa kohti
1/2 teelusikallista hiennonnettua sokeria ja hiukkanen
suolaa.

7. Älä koskaan pakota lapselle enempää*, kuin se
hyvällä ruokahalulla ottaa. Liian suuret määrät ja liian

tiheät annokset rasittavat liikanaisesti vatsaa ja aikaansaavat
ruuansulatus tauteja.

8. Lämmitä maitoa ainoastaan yhtä ateriaa varten,
pidä astia, missä jälellä oleva maito on, aina kylmänä. Jos
lapsi ei juo kaikkia, niin kaada loppu pois.

9. Seitsemää kuukautta vanhalle imeväiselle ei ole
välttämätöntä enää yksinomaan maitoa antaa. Seitsemännestä
kuukaudesta alkaen voidaan kerran päivässä antaa
marjamehukeitosta, kahdeksannesta kuukaudesta samoin
kerran päivässä 2 eli 3 ruokalusik. riisiryyni - - kauraryyni
— eli jauhovelliä. Kymmenentenä kuukautena voidaan
jo koettaa antaa hiukan vihanneksia, spinaattia,
porkkanaa, peruna- ja omena muhennosta.

10. Heti ensimäisen ripuli- eli oksennuskohtauksen
sattuessa on neuvoteltava lääkärin kanssa, samoin jos
lapsen paino ei tyydyttävästi lisäänny, lapselle ilmestyy
sampaita eli sierottumaa
Avatkaa yöksi makuuhuoneenne akkuna.

Kirj. Konr. ReijoWaara.

Ilmassa oleva happi on elämän ylläpitäjä. Jollei
ihminen saa h appea keuhkoihinsa seuraa siitä miltei silmänräpäyksellinen
kuolema. Jos hengitetty happimäärä taas
ei ole täysin riittävä tahi jos se on sekoitettu ihmisruumiille
sopimattomilla tahi myrkyllisillä aineilla käy ruumis kivuloiseksi.

Se ilma, jota ihminen jokaisen hengenvedon jälkeen
puhaltaa ulos, sisältää hiilihappoa ja muita myrkyllisiä,
sisällisen ainevaihdon jätteitä. Jos ihminen, varsinkin
yöllä nukkuessaan, vetäsee jälleen keuhkoihinsa niitä
myrkkykaasuja, joita hän juuri on puhaltanut u]os keuhkoistaan,
täytyy hänen terveytensä siitä kärsiä ja hänen
työkykynsä siitä alenee. Välttääkseen tätä vaaraa on

pidettävä huolta siitä, että ilmavaihetuksen avulla huoneistamme
poistamme myrkkykaasut ja hankimme itsellemme
puhdasta happiilmaa huoneessakin ollessa.

Siitä happimäärästä, jonka ihminen yhden vuorokauden
kuluessa kuluttaa, ottaa hän keuhkoihinsa päivän
kuluessa ainoastaan 30 prosettia, mutta yöllä 70 %. Ja
siitä hiilihappomäärästä, joka keuhkojen kautta vuorokauden
kuluessa poistuu, poistuu päivän kuluessa 70 %
ja yöllä 30 %. Varsinkin yöllä tarvitsee ihminen siis
puhdasta ilmaa. Mutta minkälainen on se ilma, jonka
useimmat ihmiset suljetuissa makuuhuoneissaan vetävät
keuhkoihinsa? Siitä haju makuuhuoneessa aamulla antaa
kouraan tuntuvan vastauksen.

Ja kuitenkin meillä on hyvin yksinkertainen keino
välttää tuota makuuhuoneilman myrkyttämistä ahtaissa
kin asunnoissa. Pidä makuuhuoneesi akkuna yölläkin
avoinna, niin kyllä poistuvat kaikki turmiolliset kaasut
ja saat keuhkoihisi, vereesi puhdasta elämän virikettä
päivänkin työn varalle, ja pysyt sen kautta terveenä, tahi
jos olet kivuloinen saavutat sen kautta terveytesi takaisin.

JolTet, hyvä lukia, vedon ja vilustumisen pelosta,
tahdo sanoihini luottaa, kysy keuhkotautiselta, joka muutamia
kuukausia on Takaharjulla oppinut nukkumaan avoimin
akkunoin, tahtoisiko hän, vaikka on ehkä vieläkin
heikko ja kivuloinen, tahtoisiko hän enää nukkua huoneessa,
jossa ei yöllä ole avonaista ilmareikää. Tuskin itse
ainakaan tahtoisi, vaikka keuhkotautista useinkin, hänen
parantolasta kotiin palattua, suorastaan hänen vahingokseen
pakotetaan yöksi sulkemaan makuuhuoneen akkuna,
muu talonväki kun ei tahdo luopua piintyneestä, turmiollisesta
tavastaan nukkua ummehtuneessa, myrkytetyssä
makuuhuone ilmassa.

Jos tahdot pysyä terveenä, totu siis makaamaan
huoneessa, jonka akkuna yöllä osaksi tahi kokonaan on.
avoinna.^Kylmenpänä vuoden aikana on tietysti uuni lämmitettävä

niin, ette'ei lämpö pääse huoneessa laskeutumaan
alle 8 ä 10 asteen, mutta siihen se voi huoletikin laskeutua.
Myös lapset, pienetkin, pian tottuvat tähän. Pidä yöllä
riittävästi peitettä päälläsi. Vuoteet ovat tietysti järjestettävät
siten, ettei tuule suoraan niihin. Paras on
varustaa akkunan ylä osaa avattavaksi sillä tavoin, että
alareunaan laitetaan saran at, j olioin ulkoa tuleva ilma ensin
pyrkii kattoa kohti ja siinä lämpenee ennenkuin laskeutuu
alas. Jolla on useampia huoneita tahi huone ja kyökki eli
keittiö käytettävänään, pitäköön alkuaikoina akkuna
avoinna vierashuoneessa ja ovi tämän huoneen sekä makuuhuoneen
välillä tietysti myös avoinna, mutta edullisinta
on vähitellen tottua pitämään riittävän suuria ilmareikiä
avoinna itse makuuhuoneessa. Kesäaika varsinkin on sopiva
tällaiseen totuttelemiseen.

Mansikat hermovaivojen parannuskeinona sekä
matojen ilmisaantikeinona.

Kerrotaan suuren luonnontutkijan, Linnen, kerran
vuoteenomana sairastaneen lonkkahermosärkyä, johon
hänelle neuvottiin käyttämään runsaasti kypsiä mansikoita.
Niistä hän kohta tunsikin suurta lievennystä vaivoihinsa,
sekä vaipui virkistävään uneen. Seuraavina
päivinä hän söi mansikoita niin paljon kuin ikinä vaan
jaksoi, sillä seurauksella, että hän muutaman päivän kuluttua
ihka terveenä saattoi jättää vuoteensa. Mansikat
olivat sen jälkeen Linnen lempiruokia. Ja kukapa ei
mansikoista pitäisikin. Mutta olisi tosiaankin syytä niiden,
jotka ovat hermo tulehdus- t. m. s. kivuissa, koettaa
pitemmän aikaa nauttia runsaasti mansikoita lääkkeenä.
Mansikka-ruokajarjestys on yksinkertainen ja vaaraton,
sekä varsinkin etelä- ja itä-Suomen asukkaille huokea

M. Hindhede: Säästötaloudellinen keittokirja.
hintainenkin parannuskeino, kun sairas useimmiten itse
voi noutaa lääkkeensä metsästä.

Mansikoilla on vielä sekin hyvä ominaisuus, että
useinkin hätyyttävät madot näkyviin, jos niitä sattuu
olemaan suolistossa vaivana. Kun madot ensin mansikkojen
avulla on saatu näyttäytymään, on varsinainen
matolääke vielä tarpeen, mutta se vaikuttaa paljon paremmin
kun ensin on käytetty tuollaista valmistavaa
mansikkahoitoa.

Mainitsemista tämän yhteydessä ehkä ansainnee,
että löytyy joitakuita, onneksi harvoja, henkilöitä, jotka
eivät siedä mansikoita, vaan saavat niistä kuumetta ja
ihottumaa. Sellaiset henkilöt eivät voi ruveta nauttimaan
suurempia määriä mansikoita.

Mansikoissa on sairaille ja terveillekin hyödyllisiä
hedelmähappoja ja hedelmäsuoloja, joista niiden hermovaivojakin
parantava vaikutuksensa aiheutunee. Monet
muutkin marja- ja hedelmälajit ovat, samoin kuin mansikatkin,
terveellisiä hermo vai voissa ja heikko verisillekin;
mansikat ehkä sentään kaikista paraimmat.

Konr. ReijoWaara.

M. Hindhede: Säästötaloudellinen keittokirja.
Suomennos.

Lehtemme tammikuun numerossa suosittelin M.
Hindheden: »Ravintomme uudistus». Nyt on, myöskin
Werner Söderström osakeyhtiön kustannuksella, ilmestynyt
M. Hindheden: »Säästötaloudellinen keittokirja»,
josta jokainen emäntä voi oppia miten Hindheden periaatteet
ovat kotitaloudessa toteutettavissa. Ja tässä
keittokirjassa ei ole ainoastaan erityisten ruokalajien valmistusreseptejä,
vaan vielä tarkoin jokaisen aineksen
jälkeen merkitty sen hintakin, joten emännät näitten

kaavojen mukaan tarkasti myöskin voivat laskea, mitä
kukin eri ruokalaji tulee maksamaan. Sitäpaitsi on kirjassa
muutamia alkupuheen tapaisia lukujakin, joissa

m. m. huomautetaan, miten nuoriso olisi opetettava elämään,
ennenkuin jo elämä on lopussa; opastetaan kansantajuiseen
fysiologiaan; kajotaan yhteiskunnalliseen kysymykseen
sekä teroitetaan lukijan mieleen, mitä jokaisen
perheenemännän tulisi tietää. On siis syytä, varsinkin
perheen emäntien, jotka tahtovat tietovarastoaan kartuttaa,
tutustua tähän uudenaikaiseen keittokirjaan.
Konr. ReijoWaara.

Kysymyksen Suomen Kansallisen terveysliiton ja
raittiusyhdistyksen sekä raittiusliittojen välisistä
suhteista,

alusti toht. Konr. ReijoWaara Haminan yleisessä raittiuskokouksessa
16 p:nä kesäkuuta, ja päättyi alustus seuraaviin
ponsiin, jotka 500 ä 600 nouseva raittiusväki yksimielisesti
hyväksyi:

1) »Yleiseen kokoukseen kokoontuneena Suomen
raittiusväki pitää terveysliittoaatteen oivallisena keinona
saattamaan kaikki kansankerrokset hedelmälliseen, omintakeiseen
työhön kansalaisten yleisen terveydentilan kohottamiseksi.
»

2) »Raittius-yhdistyksien ja -liittojen kaikkialla tulisi
asianaan pitää viipymättä ryhtyä alotteeseen paikallisten
terveysliittojen aikaansaamiseksi missä sellaisia vielä ei
ole sekä yhtyä niihin missä liitto muitten alotteesta on
syntynyt tahi syntyy.»

Kun nyt valtiolliset vaalitkin ovat ohi, sopii toivoa,
että vitkastelematta todellakin ryhdytään kaikkialla terveysliittoja
perustamaan.

Terveydenhoitolehti tulee edelleenkin toimimaan
Suom. kans. terveysliiton äänenkannattajana .sekä siis

m. m. julkaisemaan lyhyitä tietoa liittojen toiminnasta,
sikäli kun sellaisia lehdelle saapuu ja pyydetään sen
vuoksi, että niistä sitä myöten kun syntyvät, annettaisi
tuon tuostakin tämän lehden päätoimittajalle tietoja. Terveysliiton
sääntöjä, sellaisina kun kokous 4/6 08 ne hyväksyi,
saadaan kun pyytäessä liitetään 5 penniä kappaleelta
postikuluihin.
Kertomus1 Suomen kansallisen terveysliiton väliaikaisen
terveysliiton väliaikaisen keskustoimikunnan
toiminnasta vuosina 1906—1908.

Suomen kansan terveyttä uhkaavat kaikemmoiset
vaarat. Keuhkotaiiti ei ole maassamme kadottanut valtaansa;
päinvastoin siihen tautiin kuolee nykyään Suomessa
enemmänkin henkilöitä kuin parikymmentä vuotta
sitte. Kulkutaudit raivoavat varsinkin maaseuduilla yhtä
vapaasti kuin ennenkin, vaikka tiede jo on osottanut varmoja
keinoja niiden vastustamiseksi. Lasten kuolevaisuus
näihin ja muihinkin tauteihin on ylen suuri. Käsitys
huolellisen puhtaanapidon ja huone-ilman vaihtamisen
merkityksestä terveydelle on vielä huolestuttavan puutteellinen.
Kaikellaiset siveellisiä käsiteittä hämmentävät
aatevirtaukset pyrkivät saamaan turmelevaa jalansijaa
nuorison keskuudessa ja niin poispäin.

Näin ollen herätettiin kaksi vuotta sitte pidetyissä
yliopistollisissa lomakursseissa, 21 p:nä elokuuta 1906,
kysymys Suomen kansallisen terveysliiton perustamisesta,
tarkoituksessa saada kaikki kansan kerrokset eri paikka

1 Luettu Suomen Kansallisen terveysliiton varsinaisessa perustavassa
kokouksessa yliopiston juhlasalissa 4/e 08.

kunnilla heräämään omintakeiseen työhön kansalaisten
terveyden suojaamiseksi ja koko kansan yleisen terveydentilan
kohottamiseksi.

Ehdotus sai osakseen yksimielisen kannatuksen ja
valittiin väliaikainen toimikunta pitämään asian vireillä
sekä jätettiin tänä vuonna lomakurssien aikana pidettävälle
uudelle kokoukselle lopullisesti päätettäväksi, miten
liiton johto ja vastainen toiminta olisi järjestettävä.

24 p:nä syyskuuta 1906 hyväksyi keskustoimikunta
kirjoituksen, jossa pääpiirteissä selviteltiin yleisölle liiton
tarkoitus sekä kehoitettiin yhtymään »Suomen kansalliseen
terveysliittoon.» Tämä kehoitus julaistiin maan molemmilla
kielillä pääkaupungin sanomalehdissä, paitsi
Hufvudstadsbladetissa, joka tuntemattomista syistä ei
sitä painattanut. Kehoitus-kirjelmä on sitäpaitsi korrehtuurivetona
annettu asiaaharrastaville ja levitetty ympäri
maata satoja kappaleita.

17 p:nä maaliskuuta 1907 laati keskustoimikunta,
Suomen terveydenhoitoyhdistyksen johtokunnan kanssa
tapahtuneiden neuvottelujen, johdosta, toisen kehoituskirjoituksen:
»Suomen kansallinen terveysliitto» j a »Suomen
terveydenhoitoyhdistys,» joka julaistiin Terveydenhoitolehden
huhtikuun numerossa sekä ruotsinkielisenä» Tidskrift
för Hälsovärd» nimisen aikakauslehden saman kuun numerossa.

Suullisestikin ovat keskustoimikunnan puheenjohtaja
ja sihteeri olleet tilaisuudessa puhumaan terveysliitto
aatteesta yhteensä 25:ssä eri esitelmä- ja luento-tilaisuudessa,
paitsi että kummatkin kirjeissä ja yksityiskeskusteluissa
ovat asian monellekin selvitelleet. Perustuvassa
kokouksessa päätettiin pitää Terveydenhoitolehti liiton
äänenkannattajana. Lehdessä onkin sen johdosta ollut

useita liittoa koskevia kirjoituksia sekä tietoja paikallisliittojen
toiminnasta.

Heti liiton toiminnan alussa ilmoitti Suomen naisyhdistys
olevansa valmis asettumaan yhteistoimintaan
liiton kanssa sekä onkin vaikuttanut liiton hyväksi. Kuten
jo mainittiin on päästy sovinnolliseen yhteistoimintaan
Suomen terveydenhoitoyhdistyksenkin kanssa. Keskustoimikunta
kääntyi maaliskuussa 1907 »Raittiuden
ystävät» ja »Svenska nykterhetsförbundet i Finland» nimisten
järjestöjen puoleen kysymyksellä, eivätkö nämäkin
järjestöt, haaraosastoj ensa kautta, tahtoisi ryhtyä alotteeseen
paikallisten terveysliittojen toimeen saamiseksi.
Näihin pyyntöihin tosin ei ole tullut mitään virallista vastausta,
mutta suullisesti on saatu tietää, että »Svenska
nykterhetsförbundet» aikoo kosketella kysymystä tämän
vuoden vuosikokousta varten julaistavassa vuosikirjassaan,
ja »Raittiuden ystävien» keskushallitus on kokouksessaan
(viime kuun 19 p:nä) päättänyt ottaa kysymyksen pohdittaval^
si tämän kuun 16 p:nä, yleisessä raittiuskokouksessa
Haminassa, sekä pyytänyt allek. alustamaan kysymyksen.

Paikalllisia tervey^liittoja on tähän saakka muodostunut:
Elimäellä, Tyrvännällä, Äänekoskella, Viipurin,
kaupungissa, Parikkalassa, Impilahdella, Mäntsälässä, Tuusulassa,
Pornaisissa, Askulassa, Haminassa, Nastolassa,
Karttulassa, Tervakoskella Janakkalassa sekä Ky miu kunnassa.
Sitäpaitsi on kysymys jo vireillä monessa muussakin
paikassa, josta on tullut tiedusteluja keskustoimikunnalta.
Ruotsia puhuvien keskuudessa ei ole vielä mitään
terveysliittoa syntynyt, eikä ruotsalaisista paikkakunnista
ole tullut mitään tiedusteluakaan.

Mitään suurempaa toiminta-vireyttä eivät muodostuneet
paikallisliitot vielä ole osottaneet, paitsi Elimäen,
Tyrvännän, Äänekosken ja Viipurin liitot; mutta asian
uutuuden takia ei sitä sovi; niin suuresti kummeksuakaan,
kun vielä valtiollinenkin elämä on vetänyt yleisön huomion

puoleensa niin valtaavalla voimalla näinä kuluneina
vuosina. Varsinaisia sääntöjäkin on kaivattu, jota puutetta
tässä kokouksessa ollaan tilaisuudessa täyttämään,
kun keskustoimikunta, 1906 saadun mandaatin mukaisesti,
on laatinut ehdotuksen liiton säännöiksi, tämän kokouksen
hyväksyttäviksi.1)

Ruotsissakin on jo meidän terveysliittoaatteemme
herättänyt huomiota. »Hälsovännen»-nimisessä ruotsalaisessa
terveydenhoitolehdessä, N:o 20 viime vuodelta, oli
nim. julaistuna keskustoimikunnan, alussa mainittu keho
ituskirj oitus kokonaisuudessaan, ja lopuksi lausuu lehden
päätoimittaja sen johdosta m. m. seuraavaa: »Kysymys,
jonka tämän merkillisen asiakirjan lukeminen ehdottomasti
tuo mieleen on, olisiko täälJä Ruotsissakin syytä
ja voisimmeko perustaa samallaisen, Ruotsin kansallisen
terveysliiton?» --— — »Suomalaiset ovat harvalukuisemmat
kuin me, mutta nähtävästi he aikovat sivuuttaa
meidät. Tuleeko meidän antaa se tapahtua?»

Sivuuttamisesta ei nyt meillä toki voi olla puhettakaan,
siksi paljon edellä meitä ovat ruotsinmaalaiset.
Kunpahan edes pian joutuisimme ruotsalaisten tasalle
terveydenhoitoharrastuksissamme.

Menoja on keskustoimikunnalla ollut, painatus-,
kirjevaihto- y. m. s. kustannuksiin, noin 65 markkaa,
joista yksityisesti on huolta pidetty, kun toimikunnalla
ei ole ollut mitään varoja tahi tuloja käytettävänään.

Suomen kansallisen terveysliiton väliaikaiseen keskustoimikuntaan
ovat kuuluneet: Professori Taav. Laitinen,
puheenjohtajana, sekä .jäseninä Lääkintähallituksen
päätirehtööri Rich. Sievers, tohtorit Akseli Koskimies,
Elin Elmgren, Max Oker-Blom, Valter Parviainen ja
Oskar v. Hellens, neidit Alexandra Gripenberg j a Hilda
Käkikoski, opettajat A. Kohonen ja W. Sippola, maanviljelijä
K. Ojanen, toimittaja Yrjö Sirola, insinööri S.

*) Julaistut kesäkuun numerossa.

Alanne, Apteekari G. A. H. Tollet sekä allekirjoittanut,
joka on toiminut keskustoimikunnan sihteerinä. Useat
näistä 1906 valituista keskustoimikunnan jäsenistä eivät
ole olleet laisinkaan tilaisuudessa ottamaan osaa toimikunnan
töihin. Jäsenien keskustoimikuntaan vastaisuudessa
valitessa olisi sen vuoksi tärkeätä pitää mielessä,
että valitaan ainoastaan sellaisia henkilöitä, joilla on aikaa
ja ennen kaikkea halua tämän aatteen hyväksi toimia.
Helsinki 4/VI 1908. Konr_ Reij0Waara.

Paikallis-terveysliittojen toiminnasta])

on saapunut kertomuksia ainoastaan Elimäen, Tyrvännän ja (sihteerin sairauden
takia vasta eilen) Viipurin liitolta. Niistä tässä muutamia otteita.

Elimäen terveysliitto oli maassamme ensimmäinen,
joka perustettiin, 7 p:nä lokak. 1906. Se on vilkkaasti
toiminut Terveydenhoitolehden sekä muunkin terveydenhoitokirjallisuuden 
ja keuhkotautimerkkien levittämisessä.
V. 1907 sai liitto kuntansa taivutetuksi palkkaamaan
kunnanlääkärin avuksi kulkutautien vastustamisessa
erityisen terveys-katsastusmiehen. Sekä 1907 että
1908 on liitto tammikuussa pannut toimeen luento-kokouksia
eli »terveyspä!via», joissa oli paljon väkeä saapuvilla
ja sitäpaitsi on liiton toimesta pidetty 6 ä 7 esitelmää seuroissa.
Talvella 1906 ja kesällä 1907 oli liitto jäsentensä
toimeliaisuuden kautta tilaisuudessa tehokkaalla tavalla
myötävaikuttamaan tulirokon raj ottamiseksi kunnassa. Liiton
toimikunta on pitänyt 5 kokousta vuosina 1906—1907.
Kaikesta päättäen liiton työ ei ole ollut turha, vaan kuten
kertomuksessakin sanotaan »hiljaisuudessa on kylvetty
siemen, josta vähitellen voi kehittyä hedelmiä tuottavaa
terveydenhoito-harrastusta paikkakunnan väestössä.»
Tyrvännän terveysliitto, joka perustettiin 18/2 1907
on myös ahkeraan levitellyt Terveydenhoitolehteä, hankkien

x) Luettu suom. kans. terv. liit. vars. perust. kokouksessa 4A 08.

sille paljon tilaajia, sekä muutakin terveydenhoitokirjallisuutta.
Toimikunnalle on perustettu oma kirjastonsa,
johon ensimmäiseksi ostettiin kaikki Terveydenhoitolehden
vanhat vuosikerrat. Kunnan kätilön käytettäväksi
varattomissa kodeissa on hankittu joukko liinavaatteita.
Kaksi kertaa, kevät-talvella 1907 ja 1908, on
pantu toimeen onnistuneita »terveyspäiviä» ja kesällä
1907 urheilujuhla. Liiton alotteesta on kunnan eri seuroissa
vilkkaasti keskusteltu siisteyden ja puhtauden aikaansaamisesta.
Kunnan terveydenhoito-ohjesääntö on otettu
pohdinnan alaiseksi. Liitto on myös yhtynyt vuosijäseneksi
Suomen terveydenhoito-yhdistykseen. Neuvoaantavaksi
jäsenekseen on liitto kutsunut piirilääkäri K.
von Fieandtin. Liiton työ on, kuten kertomuksessa sanotaan,
»uutisviljeliän työtä, pellon raivaamista uudelle
asialle.» Tuloja on toimikunnalla ollut avustuksen muodossa
eri seuroilta, iltamista j. n. e. 127: 70 p:niä sekä
menoja lähes 100 mk.

Viipurin terveysliitto yritti taipaleelle jo 25 p:nä
lokak. v. 1906, mutta alkuunpanijoita kohtasi alussa siksi
paljon vastuksia, että olivat jo vähällä uupua, mutta keväällä
1907 saivat ilmaa siipiensä alle ja pääsivät vihdoin
niin pitkälle, että saattoivat 21/4 1907 panna toimeen
koko päivän kestävät »karjalan terveyspäivät», joihin
kokoutui edustajia, paitsi Viipurin kaupungin edistysseuroista,
g:sästä maaseutukunnastakin sekä paljon
muutakin yleisöä esitelmiä ja puheita kuuntelemaan.

Liiton toimikunta on pitänyt keskuudessaan 5 kokousta
sekä yhden suuremman, johon oli kutsuttu syrjästäkin
edustajia. Viimemainitussa kokouksessa tehtiin
päätös jakaa kaupunki toimintapiireihin ja asetettiin
kullekkin edusmiehensä, joiden tuli muodostaa jonkunmoisen
vapaehtoisen terveydenhoito-valvoj akunnan tarkoituksella
vointinsa mukaan antaa kuntalaisille tarvittaessa
mieskohtaisia terveydenhoito-neuvoja ja ohjausta.

Näkyvämpiä käytännöllisiä tuloksia tämä päätös ei vielä
kuulu saaneen aikaan, mutta oikealla tolalla viipurilaiset
tällä hankkeella ovat ja toivottavasti siitä vähitellen näkyviäkin
jälkiä ilmenee. Samalla tapaa pitäisi muuallakin
koetettaman käydä asioihin ja henkilöihin käsiksi.

Työväen-asuntokysymyksen on liitto myös päättänyt
ottaa pohdinnan alaiseksi. Liiton ala-osastona on
perustettu n. s. »kapaloseura», jonka tarkoituksena on
hankkia vaatteita vastasyntyneille ja tarvittaessa vanhemmillekin
lapsille vähävarasissa perheissä. Kapaloseura
on jo jakanut 14 paria sukkia, 9 pukua, 6 housut, 2 peitettä
y. m. pienempiä vaatekappaleita.

Maaliskuun i p:nä tänä vuonna pani liitto toimeen
tuberkulosi-esitelmäkokouksen sekä aikoo joka vuosi viettää
tätä päivää tuberkulosipäivänä. 2 muutakin iltamaa
on pidetty.

N. s. »pennilistoilla» on liitto 25 ja 50 pennisissä
saanut kokoon 1,197: 23 p:niä pohjarahaksi keuhkotautihoitolaa
varten Karjalaan sekä iltamilla y. m. s. tavalla
220: 20 p. käyttövaroiksi, joista 209: 05 on kulunut. Liitto
on ahkeraan levitellyt terveydenhoitokirjallisuutta.
Alustapitäen oli liitolla tarkoituksena ulottaa herättävää
vaikutustaan ja tointaan ei ainoastaan Viipurin
kaupunkiin" vaan koko Karjalaankin ja liitto onkin jo
käynyt tätä aij et taan siten toteuttamaan että se viime
huhtikuun 12 p:nä on hyväksynyt säännötkin »Suomen
kansallisen terveysliiton karjalaiselle haaraosastolle» sekä
aikoo ensi tilassa hakea asianomaista vahvistusta niille.
Tämä on ilahuttava elonmerkki, josta sopii toivoa vielä runsas
ta satoa. Parikkalan terveysliitto on ensimmäinen viipurilaisten
vaikutuksesta jo 18/io 1907 syntynyt j a j oteskin uutterasti
toiminut paikallisliitto, j osta ei keskustoimikunnalla
täällä kuitenkaan ole ollut mitään tietoa ennen kuin se nähtiin
eilen saapuneesta Viipurin liiton toimintakertomuksesta.

Äänekoskella on tiettävästi, ainakin alkuaikoina,

toimittu joteskin innokkaasti kulkutautien vastustamiseksi,
vaikkei keskustoimikunta pitkiin aikoihin ole sieltä saanut
mitään tietoa eikä toimikertomustakaan ole lähetetty.
Liitto perustettiin jo 27/1 1907.

Nastolassa taas on paikallisliitolle laadittu erityinen
ohjesääntö. Onko vielä muihinkin toimiin ryhdytty
on meille tuntematonta, mutta kai sielläkin toimeen herätään,
kun jo keuhkotautisten, hoitolakin on siellä saatu
katon alle. Helsingissä 4 p:nä kesäkuuta 1908.

Konr. ReijoWaara.

[Alastomuutta.

Terveydenhoitoa harrastavissa piireissä on jo aikoja
sitte oltu selvillä siitä, että jos mieli vastustaa nykyajan hermostumista
ja kansan ruumiillisten ja henkisten voimien
heikontumista, on jokaisen käytävä johdonmukaisesti luonnonomaisilla
keinoilla kohottamaan vastustuskyky ään ja
vahvistamaan hermo voimaansa. Ja parempaa keinoa tämän
tarkoitusperän saavuttamiseksi ei ole kuin ulkoilmassa,
päivän ja auringon valossa, suoritettu ruumiillinen työ
ja urheilu niin vähissä vaatteissa kuin suinkin, sekä sen
ohessa ihon puhtaanapito ja karaiseminen kylvyillä ja pesuilla,
sekä yksinkertainen riittävä ravinto.

Ulkomailla onkin jo monin paikoin kuntien puolelta
hankittu asutuksien läheisyyteen erityisiä eristettyjä puistoja
ja kenttiä, missä nuoret ja vanhat ovat tilaisuudessa
vapaasti urheilla ja työskennellä, vaikkapa ihka alastominakin,
ja tällaisia paikkoja kuulutaan ahkerasti käytettävän
sekä auringon paisteessa että huonommallakin säällä.

Nämä aatteet alkavat jo juurtua meidänkin kansamme
tietoisuuteen. Niistä on jo paljon puhuttu ja kirjoitettu,
m. m. Terveydenhoitolehdessäkin. Kylvö alkaa
kantamaan hyviä hedelmiä. Urheiliat jo yleensä esiintyvät
joteskin keveässä puvussa. Muut eivät tähän saakka yleisemmin
liene ottaneet esimerkkiä noudattaakseen. Kuulin

kuitenkin äsken, että Tampereella jotkut kattojen maalaajat
eli tervaajat olisivat ihmisten ihmeeksi ruvenneet
työskentelemään vyötäjäisiä myöten alastomina ja Sörnäisissä
Helsingissä kuuluvat jotkut katujen kaivajat tehneen
samoin. Mutta tämä ei näy miellyttävän kaikkia,
siitä päättäen, että aivan äsken (ruotsinkielisessä viikkolehdessä
»Lördagen», N:o 27 4/7 08) eräs »Observator» oli
aivan kauhuissaan siitä, että lämpiminä päivinä Sörnäisissä
kaupungin dräneeraus-y.m. töissä olevat työmiehet suorittavat
työnsä, kuten hän sanoo, »miltei aivan alastomina, tarjoten
yleisön nähtäväksi ruskeaksi paistuneita ruumiitaan
ja siten esiintyvät kuten todelliset villit ja punanahat.»

Kyllähän alastomuus-urheilussa julkisissa paikoissa
voidaan mennä moittittavaan raakuuteenkin, mutta jos
työmiehet työtä tehdessä esiintyvät paljain rinnoin ja käsivarsin,
niin eipä suinkaan pitäisi olla mitään syytä sitä
moittia. Parempi varmaankin olisi jos kauhistus ja moite
kohdistuisi sentapaista, suorastaan siveetöntä alastomuutta
vastaan, jota useinkin esitetään variete-näytännöissä,
posti-kuvakorteillä j. n. p. p.

Omasta kokemuksestani tiedän miten virkistävältä
ja voimistuttavalta tuntuu tehdä ruumiillista työtä takitta
ja paidatta. Sellaisessa asussa kesäaikana liiterissä
aamusin sahaan ja hakkaan halkoja, ja olen siitä voinut
aivan mainiosti, enkä tunne kylmyyttäkään edes viileämmällä
ilmalla, vaikka välistä tuuleekin aikalailla avonaisesta
liiteriluukusta. Päinvastoin kiertelee ihossa miellyttävä
lämpö. Rohkenen siis kehottaa muitakin ikähenkilöitä
tällä tavoin (joskin varovaisesti alussa) kokoelemaan
hermo voimaa talven varalle ja karaisemaan ihoaan.

___ __ Konr. ReijoWaara.

Niitä näitä.
Kymin terveysliitto perustettiin viime toukok. 31 p. Liiton
väliaikaiseksi puheenjohtajaksi valittiin telegrafisti H. Salokannel ja

samoin väliaikaiseksi sihteriksi neiti Tilda Hampspinnar. Liitto on
päättänyt ensi töikseen panna toimeen aatetta valaisevia esitelmiä
Kymin eri kylissä mikäli voimia on saatavissa, levittää kirjallisuutta,
sekä piakkoin pitää suuremman kokouksen, johon on saatavissa joku
lääkäri esitelmänpitäjäksi. Kaksi lääkäriä on ilmoittanut antavansa
siveellistä kannatusta asialle ja toivottavasti he tulevat Liittoa suoranaisellakin
työllä muistamaan.

Suolahieronnasta kirjoittaa meille eräs lehdemme tilaaja: "käyttämällä
lehdessänne (v. 1907 siv. 93) suositeltua suolahoitokeinoa,
on useita vuosia pakottanut oikea käsivarteni täydellisesti parantunut."

Pohjois-Savon Keuhkotaudin vastustamisyhdistys on muodostunut
Kuopion ja Iisalmen kaupunkia sekä maaseurakuntia ja Rautalammin
kihlakuntaa varten. Yhdistyksen säännöt hyväksytyt 25/4 08.

Kirjelaatikko.

558. »Anni Marja'''' kertoo 6 vuotia työskenneltyä valokuvaamossa,
jossa tuli paljon pitäneeksi käsiään kylmässä vedessä, suolavedessä
y. m. s. valokuviin tarvittavissa liuvoksissa, saneensa nivelreumatismiä
sormiinsa (välin toinen, välin toinen sorminivel turpoaa),
jopa kipua muihinkin ruumiin osiin, ja kysyy mitä tehdä päästäkseen
noista vaivoista. Arvelee m. m., että olisivatkohan kylmät valelut
paikallaan? Ja olisiko hyödyksi syödä pari "selläriä" päivässä sekä
juoda veden, jossa nämä ovat keitetyt?
"Sellerikuurista" ei nyt ainakaan ole vahinkoa. Muuten kehotamme
pari kolme kertaa viikossa pitää kädet 5 minuutia 42 asteen
lämpöisessä ja sitte l minuutin 20 ast lämp. vedessä sekä joka ilta voidella
turvonneet niveleet lamppuöljyllä. Auringonkylvyt ja niiden
jälkeen viileät pesut ovat myös paikoillaan, sekä juoksu ja avojaloin
kävely useat tovit päivässä. Jalat illoin pestävät.

55P. Epätietoinen. Teidän tulee kesänaikana, lääkärin valvonnalla,
karaista ja voimistuttaa itseänne.

560. "75 vuotias.1' Noudattakaa T. h. lehdessä 1906 s. 160 ja
176 ann. neuvoja. Oikein hyvää kirjallisuutta tällä alalla ei ikävä kyllä
ole; ulkomaalaisen lääkärin parittelu-neuvo on ehdottomasti turmiollinen.
Huom.! Lehden seuraava numero ilmestyy syyskuun
keskivaiheella.

Helsinki 1908. K. F. Puromiehen kirjapaino.

N:o 9 SYYSKUU XX v:kerta
Ceroeydenboitolebti

Duodecim-seuran toimittama ja kustantama,

Helsinki Päätoimittaja Konr. ReijoWaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo 1/2 9—1/z 10 a. p. Tilaushinta 2mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReijoWaaraUe
Antink. 15. telef. 4892, muistutukset lehden jakamisesta konttoriin.

Onko meillä syytä jatkaa kaikkien lasten pakollinen
rokottaminen tähänastiseen tapaan,

Isorokko, joka entisaikoina oli tuhoavimpia kulkutautejamme
j a vielä kolme vuosikymmentä sitte Suomessa
surmasi keskimäärin pari kolme tuhatta henkilöä vuodessa,
on viime aikoina käynyt siksi harvinaiseksi vieraaksi
maassamme ettei monikaan nuorempi lääkäri ole isorokkotautista
nähnytkään.

Tämä suotuisa tulos lasketaan, ja täydellä syyllä,
pääasiallisesti rokotuksen ansioksi. Vannaan yleensä
paremmat hygieniset olosuhteetkin maassamme, ja
varsinkin jonkunverran valppaampi toiminta isonrokon
jossakin ilmestyttyä, on siihen viime aikoina
suuresti myötävaikuttanut. Mitä itse rokotukseen
tulee, tuntuu kuitenkin siltä kuin ulkomailla monet
asiantuntijatkin rupeaisivat jonkunverran epäilemään
sen tehoisuutta ja siitäkin syystä vastustamaan koko
rokotusta. Omasta puolestani olen, lähes 20 vuotta sitte
Haapajärven piirilääkäripiirissä raivonneen isorokko-epidemian
aikana saavuttamani kokemuksen nojalla, täysin
vakuutettu siitä, että rokotus on erinomainen apukeino

ainakin jonkun aikaa suojaamaan taudilta niitäkin, jotka
joutuvat rokkotautisten kanssa suoranaiseen tekemiseen.
Mutta joskin rokotus on hyvä suoj eluskeino ja siis
hyvä apukeino taistelussa taudin leviämistä vastaan, siitä
ei suinkaan vielä seuraa, että meidän olisi syytä ijät
päivät jatkaa kaikkien lasten rokottamista silloinkin kun
ei mitään taudinuhkaa ole olemassa. Ei voida näet väittää,
ettei rokotus voisi tuottaa lapsukaisille terveysvaaraakin.
Sitte kun meillä on otettu vasikkarokon käyttäminen
aivan yleiseksi, eikä enää rokoteta lapsia kädestä käteen,
kuten vielä joku aika sitte tapahtui, niin ei tosin enää
tarvinne pelätä mahdollisesti istuttavansa panentarokon
kanssa lapsiin syfilistautia tahi tnberkulosia. Mutta
kyllä nytkin toisinaan tapahtuu, että rokotettu lapsi rokotuksen
jälkeen alkaa arveluttavalla tavalla kitua ja sairastella,
ja että siihen täytyy otaksua rokotuksen antaneen
aihetta. Tämä koskee mikäli olen voinut huomata lapsia,
joissa on ollut taipumusta ihotauteihin tahi skrofulosiin,
tahi muutoin ovat ruumiillisesti heikkoja ja siitä syystä
taipuvaisia sairastamaan, ja joita siitä huolimatta on

rokotettu.

Moniaalla (esim. Englannissa) onkin jo pakollinen
rokotus lakkautettu tahi supistettu. Ruotsissakin on kysymys
tänä vuonna joutunut valtiopäivien käsiteltäväksi
ja todennäköisesti sielläkin piakkoin ryhdytään ainakin
rokotuspakon supistamiseen. Meilläkin kytee asia monen
mielessä, sekä ansaitsee joutua vakavan harkinnan alaiseksi,
sillä on jo paljonkin kysymyksen kehitystä muualla
seuranneita vanhempia, jotka ainoastaan vastenmielisesti
alistuvat rokotuttamaan lapsiaan.

Rokotus maksaakin meillä jo vuosittain noin 86,000
markkaa. Tämä summa ei ole suuri siihen todellakin suureen
hyötyyn verraten, mikä pakollinen rokotus on tuottanut
kansallemme. Mutta kun kärki isolta rokolta jo on
ikäänkuin taittunut, kannattanee ottaa harkinnan alaiseksi,

--

137

voitaisiinko ehkä käyttää osa noista rahoista jo
hyödyllisemmällä tavalla yleisen terveyden hoidon hyväksi,
kuin jatkuvasti ylläpitämällä yleistä pakollista rokotusta.

Allekirjoittanut puolestaan on sitä mieltä, että niinpian
kun olemme saaneet kulkutautien vastustustoimenpiteet
järjestetyiksi eduskunnan myötävaikutuksella syntyneen,
valtiota, kuntia ja yksityisiä ehdottomasti velvoittavan,
selväpiirteisen, koko maata käsittävän suunnitelman
mukaisesti, ja siten on olemassa täydet takeet siitä,
että kaikki isoonrokkoonkin sairastuneet heti joutuvat
eristettyyn ja mallikelpoiseen hoitoon, voitaisiin varmaankin
vaaratta luopua yleisestä pakkorokotuksesta ja tyytyä
siihen, että pantaisiin toimeen rokotus ainoastaan silloin
kun isorokko todellakin ilmautuu sekä vaan siellä, mihin
olisi syytä epäillä tartunta-aineita mahdollisesti levinneen.

Mutta niinkauan kuin ennakkovarustukset ja koko
järjestelmä yleensä kulkutautien torjumiseksi on niin horjuva
ja tehoton kuin se todellisuudessa vielä tätä nykyä
Suomessa on, olisi varmaankin uskallettua luopua pakkorokotuksesta.
J os suinkin mahdollista välttääkseen kaikkia
ikäviä seurauksia lapsille, on kuitenkin tärkeätä pitää
silmällä, ettei rokoteta lapsia, niinkauan kuin niissä on
vähintäkään heikkouden tahi kivuloisuuden oiretta. Omasta
puolestani olen jo aikoja sitte aina rokottajilleni teroittanut
mieleen, että heidän tulee lykätä rokotuksen toistaiseksi
kun vaan on vähintäkin syytä epäillä, ettei lapsi ole
täysin terve ja puhdas ihoinen tahi se vasta äsken on
toipunut ankarammasta taudista.

Piiri- ja kunnanlääkäreitä sekä yleistä terveydenhoitoa
koskevien asetusten uudistamista varten asetetun,
aivan äsken työnsä lopettaneen komitean mietinnön johdosta
toivottavasti piakkoin annettanee eduskunnalle armollinen
esitys tehokkaaksi kulkutautiasetukseksi maallemme. Vasta
sellaisen saatuamme, on aika nostaa meilläkin kysymys
rokotuspakon lakkauttamisesta tahi supistamisesta. Ilman

--

138

eduskunnan myötävaikutusta ei taas ole mahdollista
ajatellakaan mitään tehokasta kulkutautiasetusta, sellainen
kun edellyttää tärkeitä supistuksia personallisessa
toimintavapaudessa.

Konr. ReijoWacua.

Muutamia koulukysymyksiä.

Kirj. N. J. Arppe.

II. Koulut tartunnan levittäjinä.
Lapsuuden aika on otollinen tarttuville taudeille.
Lapsiin tarttuu kaikellaiset rokkotaudit, kuten tuhka-,
tuli-, vesi- ja isorokko. Niihin pystyy myös kurkkumätä,
kuristustauti ja hinkuyskä. Keuhkotauti, taudeista tuhoisin,
saa sekin tavallisesti lapsuudessa alkunsa. Lapsenruumis,
kaikenlaisille vaikutuksille herkkä, on myös
tartunnalle alttiimpi kuin aikaihmisen.

Hyvillakin asioilla on usein varjopuolensa. Koulut,
opin ja valistuksen levittäjät, voivat myös olla pahojen
vaikuttimien levittäjiä. Siinä, missä lapsia lukuisasti on
koolla, voi taudinsiemen tavata levenemiselleen mitä
otollisimman maaperän. Syrjäisestä kylästä tulee sinne
lapsi, joka ehkä juuri on taudista parantunut. Tuolla
metsäkylässä, jossa, ei ole naapureja lähitienoolla, olisi
tauti ehkä sammunut siihen, mutta nyt, kun oli hoppu
kouluun, vaikuttaa taudista juuri toipunut, jossa taudinsiemen
vielä on elinvoimainen, lapsilaumassa kuin
kipuna tappuroissa. Lapsi toisensa perästä saa tartunnan;
eikä sillä hyvä, että koululaisista useimmat sairastuvat,
vaan jokainen näistä vie taudin kotiinsakin, jossa pian on
pienten siskojen ja veikkojen vuoro sairastua.

Joll'ei ajoissa pidetä silmiä auki, voi siis koulu, valon
ja siunauksen lähde, käydä monelle turmioksi.

Tarttuvien tautien ehkäisemisessä on tehokkain
keino sairaan täydellinen eristäminen. Mitä tähän täydelliseen
eristämiseen kuuluu, ei ole tässä tarkoitukseni
selittää. Ainoastaan siitä on puhe, mitä koulun on tehtävä
tautien leviämisen estämiseksi.

Opettajan toimi on aina vastuunalainen; kaksinkerroin
vastuunalainen tarttuvien tautien paikkakunnalla
liikkuessa. Silmät silloin auki!

Heti kun yhdessäkään lapsessa ilmenee tarttuvan
taudin oireita, on se pidätettävä koulusta. Eikä vaan
sairas itse, vaan määräajaksi myös kaikki samassa paikassa
asuvat koululaiset; myöskin ne, joiden perheessä
tiedetään jonkun sairastavan tarttuvaa tautia.

Tässä, terveiden lasten koulusta pidättämisessä,
kohtaa useimmiten suurimman vaikeuden. Väkisenkin
tuppautuvat he kouluun; vanhemmat eivät monastikaan
pidä siitä väliä. Ja sääli valtaa usein opettajankin, niin
että hän taipuu lasten ja vanhempain hartaasta toivomuksesta
ottamaan kouluun lapsen, jonka tietää levittävän
tartuntaa.

Tässä ei kuitenkaan saa antautua tunteiden valtaan,
vaan on antaminen järjen puhua. Monen lapsen ja perheen
onni siitä riippuu.

Yhtä vaikeata on tavallisesti riittävästi kauan pidättää
koulusta toipumaisillaan olevaa lasta. Niin kauan kuin
lapsi makaa kuumeessa sairaana on tehtävä helppo; mutta
kun se toipuu ja hoppu taas tulee kouluun, on siinä pidättämistä.
Sääli on kieltää, kun on niin kova halu. Jäähän
se raukka muutoin niin takapajulle, arvelevat vanhemmat
ja usein myös opettja.

Taudin toipumisaika on kuitenkin taudin varsinainen
tarttumisaika. Silloin tapahtuu hilseytyminen, silloin eroittuvat
ruumiista yskösten j a muiden eritteiden mukana taudinidut.
Tämä taudin tarttumisaika on eri taudeissa eripituinen.

Jos mainitsemiini toimiin tarmolla ryhdytään, vältetään
monasti koulun sulkemista, joka vaan siinä tapauksessa
käy välttämättömäksi, että tauti kaikesta huolimatta
paikkakunnalla yhä leviää.

Kuta pikemmin ensimmäiset taudinkohtaukset tulevat
ilmi ja kuta nopeammin taudin ehkäisemiseksi ryhdytään,
sitä vähemmällä voi suoriutua koko jutusta. Parempi
on, vaikka suotta, pidättää joku epäilyksenalainen lapsi
koulusta muutamia päiviä, kuin myöhästyneen toimen
takia olla pakoitettu viikkokausia sulkemaan koko koulu.

Mitä keuhkotautiin tulee, on se, kuten tietty, tarttuvatauti
sekin, mutta sekä sen tarttuminen että esiintyminen
muutoinkin on suuresti muista tarttuvista taudeista eriävä.
Tässä taudissa olemme jo joutuneet niin pitkälle, että
voimme, varokeinoja noudattaen, jommoisellakin varmuudella
estää tartunnan leviämistä. Sitä todistaa muun
muassa kokemus keuhkotautiparantoloista ja sairaaloista.
Opettajan on vaan tarkoin perehtyminen näihin varokeinoihin
ja hänen asiansa on juurruttaa ne oppilaisiinsa.
Tarttuma-vaara koulussa käy täten hyvin pieneksi.
Kokemus sitä paitsi osottaa, että keuhkotauti kansakouluijässä
on jokseenkin harvinainen tauti. Jokainen oppilas,
jossa vaan on syytä epäillä keuhkotautia, on toimitettava
lääkärin tutkittavaksi ja sitten tarkoin meneteltävä
hänen antamiensa ohjeiden mukaan.

Opettajilla on todellakin tärkeä tehtävä heidän
huostaansa uskottujen lasten suojelemiseksi tarttuvilta
taudeilta.

Talousjätteiden hävittämisestä,

Kirj. A. J. Hällström.

II.

Edellisessä kirjoituksessa koskettelemamme järjestelmä
taloudessa kokoontuvien ruoka y. m. jätteiden

hoitamista varten olisi yleisesti kaupungeissa otettava
käytäntöön. Pikku kaupunkimmehan ovat pääasiassa
maataviljeleviä yhteiskuntia, joissa luonnollisesti kustakin
taloudesta kerääntyvät lanta y. m. aineet, mikäli niissä
on jotakin arvokasta joukossa, ovat tarkoin säilytettävät
ja mahdollisuuden mukaan talouden hyödyksi käytettävät.
Mutta meillä ollaan vielä kaukana minkäänlaisesta järjestyksestä
tällä alalla. Sekaisin heitetään kaikki sekä nestemäiset
että kuivat aineet ja esineet samaan ulkohuoneessa
olevaan lantakuoppaan, joten ei edes sekään yleensä vielä
ole niin rakennettu, että arvokkaimmat aineet, joista todellisuudessa
olisi jotakin hyötyä peltokasvulle, tulisivat
talteen otetuksi. Suuri osa nestemäsistä aineista, jotka juuri
sisältävät kasvullisuudelle tärkeitä typpipitoisia aineita,
imeytyvät vaan maahan ja yleensä ovat talon isännät
hyvillään siitä, että heidän ei tarvitse näiden kulettamista
varten kustantaa hevosia ja rattaita, Kuitenkaan ei tulla
ajatelleeksi, että voimakkain osa tällaisesta sekalannasta
menee hukkaan. Vieläpä jäävät jälelle kaikkein arvottomimmat
aineet, nim. liukenemattomat, särmikkäät kovat
esineet, jotka ajan pitkään joutuvat pelloille milloin hevosten
milloin aikaihmisten ja lasten jalkoihin tallattavaksi,

tuottaen suoranaisia vaaroja yleisölle.

Tämä viimeksi mainittu epäkohta olisi kuitenkin
hyvin vähillä kustannuksilla poistettavissa. Kehoitan
joka talon isäntää teettämään talonpihaansa suurenlaisen
puisen laarin, noin 150 sentim. pitkän ja 75 sentim. leveän,
ja korkealla, vinoon asetetulla kannella, jonka yläreuna
on kiinnitetty laarin reunaan saranoilla. Tämä laari on
tarpeeksi suuri säilyttämään yllä mainitut kovat ja kuivat,
taloudessa kerääntyvät esineet niin kauan, että keskikokoisessa
taloudessa, jossa asuu sanokaamme 2O-henkeä, tuota
laaria ei tarvitse tyhjentää kuin kerran vuoden kuluessa.
Hyöty tällaisesta järjestelmästä on suurempi kuin luuiisikaan.
Ja kun sitä jonkun ajan on tottunut käyttämään,

niin tuntuu hyvin vastenmieliseltä ajatellakaan, että nuo
teräväsärmäiset, vaaralliset lasipalaset y. m. s. heitettäisiin
lantaruumaan.

Sille ensi sijassa, jonka tehtävänä on näiden lantaruumien
tyhjentäminen, tuottaisi tällainen järjestelmä
suuren helpotuksen. Mutta myöskin talon koko järjestys,
puhtaus siitä voittaisi. M. m. olisi pihamaaltakin ja kaduilta
löytyvät lasipalaset y. m. vaaralliset, särkyneet esineet,
joista kaupunkien poliisijärjestyksissäkin mainitaan, aina
kerättävät näihin puulaareihin.

Tällaisen laarin hintaa ei tarvitse peljätä. Sellaisia
saapi usein sattumalta miltei valmiina, hylky tavarana ja
vaativat ne vain hiukan muodostelua ollakseen tarkoitukseensa
kelvolliset.

Olen usein huomannut, että yleisö yleensä vastahakoisesti
ottaa uusia järjestyssääntöjä noudattaakseen,
syystä että se osaksi pelkää niistä johtuvia kustannuksia,
osaksi pitää kaikkia uudistuksia ja parannuksia turhina.
Olisi kuitenkin toivottava että tämä vähäinen, mutta
silti talouden hoidossa tärkeä uudistus saataisiin vapaaehtoisen
toiminnan kautta kaikkialla käytäntöön, jo
ennenkuin lakipykälät siihen pakottavat.

Louis Kuhnen »Uusi lääketiede" ja kuhnijat.

Kirj. Konr. ReijolVaara.

Joitakuita vuosia sitte jouduin kerran joutohetkinä
vilkaisemaan eräs -Louis Kuhne nimisen saksalaisen puoskarin
julkaisemaa-n »Uusi lääketiede» nimiseen, lihavahkoon
kirjatekeleeseen ja tulin jo pintapuolisesta tuttavuudesta
siihen huomioon, että vaikkapa siinä olikin
joitakuita oikeaan osattuja neuvoja ja ajatuksia, niin oli
siellä paljon runsaammin harhaan vetävää, jopayksityi

sille ja koko yhteiskunnallekin suorastaan turmiota tuottavia
väitelmiä ja ohjeita, siinä tapauksessa nimittäin, että
todellakin oli ihmisiä, jotka ottaisivat uskoakseen kirjassa
oleviin humbugimaisiin hassutuksiin.

En voinut kuitenkaan edellyttää ihmisissä yleensä
olevan siihen määrään arvostelukyvyn puutetta ja vaillinaisia
tietoja oman ruumiinsa rakenteesta ja s.en elinten
toiminnasta, taudeista sekä paranemisen edellytyksistä,
että Kuhnen mitä syvintä tietämättömyyttä osottavat,
kuohuvaan sanahelinään verhotut, ontuvilla vertauksilla
ja väärin tulkituilla havainnoilla tuetut, sekä kuitenkin
tieteellisinä totuuksina esitetyt päähänpistot voisivat
mennä kenekään oppimattomankaan, saatikka sitte koulusivistystä
saaneiden päähän. Mutta olenkin pahasti erehtynyt.
Kyllä näkyy ihmisiin nykyaikanakin menevän
vaikka mitä. Monet eri haaroilta tulleet, Kuhnen kirjoja
koskevat kirjeet ja tiedonannot sen selvästi todistavat.

Muutamat viestit esim. kertovat, että Oulun ja
Tornion puolella ovat ihmiset aivan villissä Kuhnen oppien
johdosta: »kuhnij öitä kuhisee koko Oulun ympäristö ja
istumakylpy »paljoja» on m. m. Luukisen sauna Oulussa
niin t äyrinänsä, että vuoroja on muunlaisten kylpyjen
tahtojien vaikea saada». Ja läkkiseppä Laine ei kuulu tahtovan
saada niin paljon istumakylpy astioita valmiiksi kun
kysytään. Viipurista taas huhutaan, että sielä olisi muodostunut
varsinainen yhdistyskin, jonka tehtävänä pitäisi
olla tuon uuden, muka ihmeitä tekevän aatteen levittäminen.

Useat ovat nimenomaan ja hartaasti pyytäneet, että
allekirj oittanutkin Terveydenhoitolehdessä seikkaperäisesti
arvostelisi Kuhnen kirjaa ja hänen parannustapaansa
vaikka siitä oli jo tässä lehdessä ,v. 1906 siv. 59, tarpeeksi
murhaava arvostelu, »sillä», arvelee yksikin kirjeenvaihtajistamme,
»jos tuo parannustapa ei ole pelkkää humbuugia,
kumoo se koko nykyaikaisen lääketieteen myrkytyslääkitsemistavan».

Niin tosiaan, jos ei se olisi vaan pelkkää
humbuugia.

Näin ollen — vaikka tosiaankin tuntui hieman hullunkuriselta
ruveta ottamaan Kuhnen houreet vakavalta
kannalta - - ei minulle jäänyt muu neuvoksi kuin ottaa
tuon jo mainitun kirjan käteeni ja vaikkapa vastenmielisestikin
uhrata sen tutkimiseen kokonaisen kolmen viikon
kaikki joutohetket, siinä toivossa, että tuosta vaivannäöstä
todellakin olisi hyötyä lehden lukijakunnalle.

Tässä siis ensiksi muutamia poimintoja v. 1908
ilmestyneen »Uuden lääketieteen» 2:sesta suomenkielisestä
painoksesta, näytteiksi mitä Herra Kuhne täysissä tosissaan
voi väittää, joskin ikävä kyllä, tilan ahtauden takiaf en
voi kerätä tähän muuta kuin murtoosan kirjassa olevista
hullunkurisuuksista.

Lähtökohtana Kuhnen väitteille on väärä olettaminen,
että »kaikki taudit saavat alkunsa yhdestä j a samasta
syystä» sekä että minkä nimellisiä »niin sanotut» taudit
ovatkin, »eivät ne ole muuta kuin muuttelevia muotoja,
vaihtelevia tiloja, eivätkä suinkaan itsenäisiä ja itseensä
rajoitettuja tauteja». Ja tuo yksi ja sama tauti, miten
sen muoto sitte vaihteleekin, aiheutuu Kuhnen teorian
mukaan siitä, että vieraita, ruumiin ylläpitämiseksi kelpaamattomia
aineita joutuu ulkoa joko nenän kautta
keuhkoihin tahi suun kautta vatsaan, sekä sitte ruumiin
sisässä, varsinkin vatsanpohjassa, käymistilaan. Noita
vieraita, etupäässä vatsan pohjasta ylöskuohuvia aineita
koettaa ruumis poistaa keuhkojen, suoliston, ihon ja
munuaisten avulla. Mutta kun ruumiin eroittamiskyky
vähitellen joutuu lamaan, jää noita vieraita aineita ruumiin
sisäpuolellekin muodostamaan kerrostumia, jotka m. m.
tukkivat ihon hienot verisuonet, noudattaen painolakia
kasaantuvat sille puolelle ruumista, jolla maataan sekä
keräytyvät myös mielellään erittämiselimien läheisyyteen.

Aina sen mukaan, minkä ruumiinosan kimppuun vieraat,

käymisessä olevat, ruumiin sisään pysähtyneet aineet
vyöryvät tahi hyökkäävät, syntyy sitte muka eri taudit
kuten vatsa-, keuhko-, sydän-, y. kaikki muutkin taudit,
sukupuolitauditkin, jotka nekään eivät ole muka muuta
kuin »ruumiin parannustiloja, joiden kautta ruumis pyrkiii
poistamaan itsestään vieraita aineita». Väittääpä tämä
rohkea lääketieteen mullistaja ja ihmiskunnan ihmeparantaja
m. m., etfei kenenkään tarvitse säikähtyä kuppatautiakaan
», sillä Kuhnen hoitotavan (hiostus- ja istuma
hierontakylpyj en) avulla on se »yhtä helppo parantaa kuin
muutkin taudit ilman mitään vaaraa jälkeläisille».

Entäs sitte keuhkotauti; sekin, »kuten muutkin
taudit, saa alkunsa vatsanpohjasta eli huonosta ruuansulatuksesta
», ja syynä siihen, että keuhkojen kärjet usein",
ensimmäiseksi turmeltuvat, on Kuhnen mukaan se,
»että vieraat aineet, käymistilaan joutuessaan, aina tunkeutuvat
ylöspäin (siis keuhkoissa niiden kärkiin) ja kun
keuhkot päättyvät hartioihin, eivät vieraat aineet, hartioiden
olessa esteenä, pääse siitä edemmäs, josta tietysti
keuhkojen kärkien täytyy turmeltua»; aiheutuupa tuosta
hartioihin pysähtymisestä, Kuhnen mukaan, vielä lisäksi
ne »moninaiset hartiainpakotuksetkin ja pistokset, joita
keuhkotautiset usein tuntevat niin kauan kun keuhkot
eivät vielä ole piloilla». Tähän nyt puolestani vaan lisään,
että meneeköhän tällainen pöty suomalaiseen lukijaan?

Bakteritkaan ja muut elolliset tautiaiheet eivät taas
ole muuta kuin »osia käymistilassa olevasta aineesta eli
käymisen tuloksia», siis muka aivan merkityksettömiä
sivutuotteita, eivätkä niinollen kulku ja tarttumatauditkaan
ole missään suhteessa peljättäviä. Ihan sattuman
varassa kuuluu olevan, synnyttävätkö ruumiista poispyrkivät,
kuohuvat aineet tuhkurin, tulirokon, lavantaudin,
kuppataudin, tippurin, silmä tahi korvataudin
tahi minkä muun taudin hyvänsä. Ja kaikki taudit, mitä
nimellisiä ovatkaan, paranevat ihan varmasti, nopeasti

ja sen suuremmatta vaivatta, kun vaan Kuhnen neuvojen
mukaan pesee peräpuoltaan ja hiostusvuoteella ajaa nuo
kaikkivoivat vieraat aineet ulos ruumiistaan hien mukana
sekä noudattaa yksinkertaista ruokajärjestystä. Voiko
todellakin suomalainen tätäkin kaikkea pitää tieteellisenä
totuutena?

Mutta, kysynee joku, miten on selitettävissä, että
monikin, joka on noudattanut Kuhnen hoitoneuvoja,
on saanut terveytensä takaisin? Eiköhän noissa neuvoissa
ja ohjeissa sittekin ole jotain hyvääkin? On kyllä. On
niissä paljonkin hyvää, vaikka-selitykset ja teoriat ovat
ihan päin mäntyyn. Jatkakaa te, arvoisat kuhnijat,
vaan istuinkylpyjanne Luukisen saunassa, jos tunnette
niiden vaikuttavan hyvää. Ja ostakaa kaikessa tapauksessa
Laineelta kylpyastioita; ne ovat tärkeitä olemassa
jokaisessa kodissa. Hankkikoon kukin maallakin omaan
saunaansa ei ainoastaan istuinkylpy-astian, vaan tavallisen
kylpyammeenkin, johon kunkin kylpijän tulisi tottua
lavoilta laskeutumaan viileään veteen pulikoimaan pariksi
minuutiksi. Mutta älkäähän vaan eksykö olettamaan
tarttuvat taudit viattomiksi, kuten Kuhne luulottelee.
Kyllä sellainen harhaluulo voi käydä Teille kalliiksi.

Istumahierontakylvyt voivat terveille, ja sairaille
hyvinkin monessa taudissa, olla aivan erinomaisia apukeinoja,
jopa kuppataudissa ja tippurissakin tarttumaainetta
hävittävän hoidon ohessa, mutta ei suinkaan sen
vuoksi että taudit olisivat kaikki samasta lähteestä kotosin,
vaan siitä syystä, että tuollaiset kylvyt yleensä vahvistavat
ruumiin omia voimia, jotka itse asiassa ovat ne,
jotka kaikista taudeistakin parantavat. Ei lääkkeitäkään
anneta sairaille muussa tarkoituksessa kuin tullakseen
niillä ruumiin omille voimille avuksi. Joka luulee lääkkeissä
tahi istuinkylvyissä piilevän jotakin taikasauvan tapaista
voimaa, hän pahasti erehtyy.

--

Ja Kuhnen vaatimukset yksinkertaisuuteen rimassa
ja juomassa, kohtuullisuuteen sukupuolielämässä j. n. e.,
ovat nekin hyvin tärkeitä, useinpa välttämättömiä paranemisen
ehtoja. Noudattakaa siis niitäkin.

Joskin nyt siis Kuhnen kirjasta löytääkin joitakuita
kultamurusia, niin varokoon hänen teoksiensa lukijat,
etteivät noita murusia siitä hakiessaan huku Kuhneläisyyden
kuohuviin lokavirtoihin. Ja mitä uutta tuossa
Kuhnen hoitotavassa sitte itse asiassa on? Eihän esim.
Terveydenhoitolehtikään 20 vuoden kuluessa ole paljon
muuta saarnannut kun koettanut teroittaa kaikkien mieliin
luonnonomaisten parannuskeinoj en etevämmyyttä tautienkin
parantamisessa ja terveyden säilyttämisessä, sekä
alituiseen varoittanut yleisöä liiaksi luottamasta lääkkeisiin
ja kaikenmoisiin lääkekeinottelijoihin. Mutta luonnönomaisiakin
hoitotapoja voidaan käyttää vahingokseen,
jollei niitä ohjaa niiden käyttämiseen pystyvä henkilö;
eivätkä lääkkeetkään suinkaan ole hylättäviä, silloin kun
ovat paikallaan. Mutta eiväthän Kuhnen mielestä tositieteellisesti
toimivat luonnonparannustapoja noudattavat
lääkäritkään kelpaa juuri mihinkään. Ja miksi? Siitä
syystä, sanoo Kuhne, että hoitoa määrätessään noudattavat,
kuten tulee kunkin eri sairaan ruumiinrakennetta
ja taudin laatua, sekä tautien tutkimuksessa käyttävät
hyväkseen tieteellisiä tutkimustapoja, eivätkä Kuhnen
puoskaritavoin tyydy pitämään kaikki taudit vaan saman
lokavirran johtotorvina, joitten tuntemiseen ei muka
tarvita muuta kuin oppia sairaan kasvojen ilmeistä ja
ruumiin pakuroimisista y. m. s. huomaamaan, onko henkilö
terve vaiko sairas.

Kyllä tarvitaan toisellaisia neroj a kuin Herra K uhnea
todellisen »Uuden lääketieteen» luomiseen. Mutta saattaa
joskus hassutuksistakin olla käytännöllistä hyötyä, kuten
kuhniläisyy desiäkin voi olla, jos se pystyy karkoittamaan
suomalaisista vielä joteskin yleistä kylmän veden ja

kylmien kylpy muotojen pelkoa. Kunpa vaan siksi varovaisesti
käyttäisivät noita istumahierontakylpyjään, ett'eivät
niistä saa todellisen tauden.

Urheilijan opas
on huomiota herättävä kirjallinen uutuus, jonka puolestani
lämpimästi suosittelen, en ainoastaan ammatti-urheilijoiksi
pyrkiville, vaan jokaiselle kansalaiselle, vanhalle
ja nuorelle. Ei tarvitse kenenkään katua, että tutustuu
esim. kirjan historialliseen katsaukseen urheilun kehitykseen
eri maissa sekä
siinä oleviin tervey-

Merkkiteos urheilijoille!
URHEILIjflN
OPflS
Toimittanut
Lauri Pihkala

kustannuk-seen selvästi ymmärsellamme
ilmestynyt. — Hinta vaatekansissa 5
mk., nid. 4: 25.
K. J. GUMMERUS OSAKEYHTIÖ
Jyväskylässä.

siinä oleviin terveydenhoitosääntöihin,
vaikk'ei olisikaan mikään 
urheilla. Suotava
olisi, että varsinkin 
lasten vanhemmat
ja kasvattajat 
tutustuisivat tähän 
teokseen, oppiakon

tämään, että nuorison 
urheiluharrastus
ei ole ainoastaan huviksi, 
vaan palvelee
yhteishyvää, on omiansa 
kohottamaan koko 
kansan henkistä
ja aineellista elämää, ja että tämä harrastus siis kaikin
puolin ansaitsee vanhempien ja koko yhteiskunnan kannatusta,
muun muassa siten, että kunnat kaikkialla hankkisivat
kylien ja kaupunkien keskuuksiin tahi läheisyyteen
laajoja urheilukenttiä- ja puistoja, joissa eivät ainoastaan

nuoret, vaan ikäihmisetkin pääsisivät tilaisuuteen
keveässä puvussa urheillen karaisemaan ihoaan, vahvistamaan
sydämensä toimintaa ja kokeilemaan hermovoimaa
elämän vastuksien torjumiseksi ja kilpailun kestämiseksi
mahtavampienkin rinnalla.

Ko n r. ReijoWaara.

Eipä luulisi Suomessa virastojen tarvitsevan huomauttaa
suomalaisen saunan tarpeellisuudesta.

Suomalaista saunaa on kouluylihallituksen täytynyt
sakon uhalla velvoittaa Lohjan kuntaa rakentamaan kunnan
kansakoululle. Niin kertovat sanomalehdet.

Totta tosiaan kuuluu kummalliselta, että on Suomessa
kunta, joka ei ole hyvällä tahtonut rakentaa koululleen
saunaa, kun ikivanhoista ajoista saakka on ollut
suomalaisen mökkiläisenkin tapana rakentaa itselleen sauna
jo ennenkuin varsinaista asuinhuonettakaan. Sopisi toki
toivoa, ettei maassamme tämäntapaista niskottelua terveydenhoidon
alalla tarvitsisi vasta kuulla. Onhan meillä
pidetty sauna siksi tärkeänä, että monissa kuntiemme
terveydenhoito-ohjesäännöissäkin velvoitetaan yksityisiäkin
rakentamaan itselleen sauna tahi muu kylpyhuone. Ja
kokonainen kunta ei tahtoisi opettajalleen saunaa rakentaa.

Konr. ReijoWaara.

Kirjelaatikko.

J61. ? Happoja sisältävät Karamellit voivat syövyttää hampaiden
pintaa ja avata tien hammasmätä baktereille. Samoin muutkin karamellilajit,
jopa sokurikin, jollei ahkeraan harjaa hampaitaan ja huuhdo
suunsa puhtaaksi.]

162. 17 vuotias. Teillä on vaivana maha eli vatsakatarri. Lukekaa
kirjoitusta T. H. lehdessä 1889 siv. 67—74. Uinti on terveydeksenne,

samoin avojaloin käynti ja urheilu yleensä. Ruoka huolellisesti
purtava, kahvista luovuttava. Terveyssuola voi pitemmän aikaa
käytettynä olla suorastaan vahingoksi.

163 »Toivoton 17 vuotias", jolle «siivottomat toverit ensin neuvoivat
millä tavalla siitinelimen saa toimimaan" sillä seurauksella että
hän joutui onanian uhriksi, ei tarvitse olla huolestunut, kun kerran
paheesta on jaksanut irtautua; ei ole »kuolemaksi" vaikka kiihoitus
vielä jatkuukin. Kyllä vähitellen lakkaa, kun jatkatte voimaperäistä
työskentelyänne ulkoilmassa, uintia, avojaloin liikkumisia, talvella hiihtämistä
j. n. e. Syökää pääasiallisesti lehmän- ja pellonantiruokia,
marjoja maidon kanssa y. m. s. Välttäkää kahvea ja ottakaa, tarvittaessa
vaikkapa joka iltakin, 2—3 minuuttia kestävän 40—42 jopa 44
asteen istumakylvyn ja heti sen päälle 1—2 minuuttia kestävän 20—
18 asteen lämpöisen. Sitte kuivaksi hieronta. Myöhemmin käytettävä
iltasin yksistään viileitä istumakylpyjä.

564. 18 vuotias X. Samat neuvot kuin ylläolevalle.

565. E—d T. Kehotamme (tiedusteltuanne onko tilaa) menemään
joksikin aikaa T:ri Lybeckin hoitolaan Ruovedellä.

566. nvegetariaani". Jatkakaa hoitoanne alettuun tapaan. 80—
85 syd. tykyntää minuutissa on jotenkin tavallisia terveissäkin. Tytön
suonenvetoon jaloissa on hierominen illoin paras keino. Uintia ei
tarvitse silti lopettaa, jollei syyskylmät siihen pakota.

567. Urheilia. «Ahtaista kengistä isovarpaan-niveleen kohdalle
muodostuneen luunystyrän" hävittämiseksi käyttäkää joka ilta 15 minuuttia
niin kuuma varpaan vesihaude kun sietää, sitte pistäkää kylmään
veteen. Lopuksi hierottava petroleumilla. Ja käyttäkää tarpeeksi
väljiä kenkiä (mieluimmin pieksuja), kulkekaa myös paljon avojaloin.

568. Laihialainen. Äänijänteenne tutkituttavat spesialistilla.
Pois kaikki jodilääkkeet. Illoin kutkapaikat lämp. saippuavedellä pestävät,
sitte voideltavat lanoli-creme voiteella.

569. A. Lehdessä oleva kirjoitus vastaa kysymykseenne Kuhneista.

570. O. H. ja »Hanni". Emme tiedä olisiko yhdestäkään n. s.
hiusvedestä todellista hyötyä. Hilseiden poistamiseksi lienee Lassarin
hoitokeino paraimpia. (Katso T. h. lehteä 1889 siv 45).
Helsinki 1908. K. F. Puromiehen kirjapaino.

N:o 1O LOKAKUU XX vtkerta
Terveydenhoitolehti

Duodecim-seuran toimittama ja kustantama,

Hfelsinki Päätoimittaja Konr. ReijoWaara.

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo l/z 9—T/2 10 a. p. Tilaushinta 2 mk. vuodelta .Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReijoWaaralle
. Antink. 15. telef. 4892, muistutukset lehden jakamisesta konttoriin.

Jos kolera todellakin tulisi maahamme?

Tuulispään tavoin on kolera jo toista kuukautta
raivonut kaakkois-rajallamme. Tulenkipinöitä on rannoillemmekin
saakka singahdellut. Olemmeko tulipalolta
säilyvä, vai täytyykö meidänkin joutua ruton pyörteeseen?

— näin monikin vavisten kysyy.
Joka tahtoo taistelua välttää, sen täytyy olla taisteluvalmiina,
varustettuna. Ja me olemme tällä kertaa koko
hyvin varustettuja koleraa vastaan. Kansamme on ehkä
entistä paremmin valveilla.

Jos nyt, varokeinoista huolimatta, tuo kamala vihollinen
sittekin pääsisi etuvarustuksiamme murtamaan, pesäpaikkoja
maahamme tekemään; mitä on yleisön silloin
tekeminen? Käpälämäkeenkö, pakopirtteihinkö on turvauduttava?
Eipä toki!

Kukin pysyköön ja toimikoon jokapäiväisissä askareissaan
tyynenä ja kylmäverisenä pitäen vaan tarkkaa
huolta puhtaudesta ympärillään, sekä turvaukoon kohta
lääkäriin kun vatsa vähemmässäkin määrässä joutuu epäkuntoon.
Silloin ei hätäkään. Kolera on näet kaamea
peikko ainoastaan siinä, missä siivottomuus vallitsee ja
juoppous rehentelee. Mutta se on hampaaton akka siinä,

missä ei hätäännytä ja missä ei huolettomuudessa jätetä
muonavaroja vihollisen käsiin, lian, saastutetun juomavaden,
irstaisen elämän t. m. sellaisen muodossa.

Kunnallisten terveydenhoitoviranomaistenkaan, nimismiesten,
polisien ja muiden, joiden asiana epäiltävissä
tautitapauksissa on ottaa tarkempaa selkoa sairaiden tilasta
sekä ryhtyä alustaviin toimiin, ei tarvitse pelolla lähestyä
itse sairastakaan, kun vaan välttää sairaan ulostuksia
ja niillä tahratulta esineitä, tahi, jos on ollut pakko
sellaisiin esineisiin kajota, pesee huolellisesti käsiään ja
muita tahratuita paikkoja esim. 2 % lysolivedellä.

Jonka nyt siis on tarvis mennä sairaan luo, jota epäillään
sairastuneen koleraan, tahi muuhun tarttuvaan tautiin,
menetelköön esimeksi seuraavaan tapaan. Ulkooven,
yhtävähän kuin kamari-oven avaimeen tahi ripaan
ei saa paljain käsin kajota, vaan peitettäköön ensin avain
tahi ripa sanomalehtikappaleella (jommoisia tulee varata
taskuunsa pieni tukko) aina kun itse on pakotettu avaamaan
tahi sulkemaan oven. Paperi tietysti jätetään siihen.
Toiseksi ei saa ottaa sairasta eikä hänen seurassa
olleita käteen, ei saa sairashuoneessa istua mihinkään,
eikä sairastalossa nauttia mitään, ei kahvea, juomaa, ruokaa
eikä muuta sellaista. Seisoaltaan tulee puhutella sairasta
ja hänen ympäristöään sekä tehdä muistiinpanojaan
mukana olevaa esinettä (esim. kirjankantta) vasten.

Muassaan tulisi myös aina tämäntapaisiin toimituksiin
kulettaa pullo lysolivettä sekä oma käsiliina, siltä varalta,
että tulisi tahranneeksi käsiään tahi vaatteitaan,
joita kohtia silloin heti tulee pestä. Ken tahtoo olla oikein
varovainen, käyttäköön vaatetuksensa suojana valkoisesta
kankaasta tehtyä, hihoilla varustettua, jalkoihin ulottuvaa kapua,
joka, jos se on tahrautunut, pistetään 6 tunniksi likoon
lysoliveteen. Ulkona ovat vielä kengän pohjat nurmikkoon
tahi hietikkoon, talvella lumeen, hangattavat puhtaiksi.
Konr. ReijoWaaia.

Nyt jos koskaan

kaipaa Suomi-äiti henkisesti ja ruumiillisesti terveitä,
reippaita, voimallisia ja sitkeäluontoisia poikia ja tyttäriä.
Tarmoa ja vastustuskykyä Suomen kansalta monessakin
suhteessa kysytään. Ja kuitenkin niin moni kansalainen
vielä uinailee tietämättömyyden ja saamattomuuden
uunipankolla. Kulkutaudit, keuhkotauti y. m. s.
saavat yhä jatkaa tuhotöitään; harvat vielä pintapuolisestikaan
tuntevat terveenä pysymisen yksinkertaisia edellytyksiä
ja luonnonomaisia apukeinoja. Mätä yhä jäytää
Suomen kansan terveyden ydinpuuta.

Jos vaipuva sukupolvi ehkä jo onkin siihen määrään
kangistunut vanhoihin tapoihinsa, epäterveellisiin tottumuksiin
ja katsantotapoihinsa, ettei se ole halukas rupeamaan
terveyden puolesta vaivaa näkemään, niin sopii
ainakin nousevalta supupolvelta toista odottaa; nuorilta
sopii odottaa työtä ja tointa sekä oman että koko kansan
terveyskannan kohottamiseksi.

Mutta moni nuori, jonka povessa jo kytee tulinen
into ja halu käydä työhön käsiksi, ehkä huokailee:
kyllä toimisin, kun tietäisin miten.

Annan sinulle tässä, tuntematon ystäväni, yksinkertaisen,
tepsivän neuvon. Mene kohta, riennä jo tänäpäivänä,
toverisi luo innostuttamaan heitä yhteistoimintaan.
Liittykää viipymättä yhteen kaikki nuoret, muodostakaa
vitkastelematta paikallinen terveydenliitto kyläkunnallenne.
Suomen kansallisen terveysliiton säännöt ovat tämän lehden
kesäkuun numerossa ja niitä saadaan allekirjoittaneeltakin
kun panee 5 p. merkin mukaan postirahaksi.
Tarvittaessa ja kysyttäessä saatte liiton keskustoimikunnalta
lisäneuvoja ja ohjeita.

Ja Te, jo muodostuneiden paikallisterveysliittojen
toimihenkilöt, käykää taas uudella tarmolla ja ponnella
työhön. Älkää väsykö vaikka tulokset alussa ehkä tuntuvat

vähäsiltä. Ennen kuin aavistattekaan on heikosta
siemenestä noussut mahtava, suojaava, varjostava puu.

Emme ole saaneet vielä tietää, että muut liitot olisivat
syystouhuun ryhtyneet kuin Elimäen ja Mäntsälän
liitot. Elimäellä on jo työt taas käynnissä; tulirokon vastustuspuuhiin
on ryhdytty; on myös päätetty todenteolla
ruveta pohtimaan miten ylipäänsä voitaisiin paikkakunnalla
tartunnat ja kulkutaudit vastustaa. Tässä kuussa
aijotaan saada taas »terveyspäiviä» toimeen ja terveyshoitokirjallisuutta
sekä keuhkotauti-kirjemerkkejä on päätetty
edelleen levittää j. n. e. Mäntsälässä on taas kunta,
paikallisliiton alotteesta, 28/9 päättänyt ottaa vakinaisen kiertävän
sairaanhoitajan kunnan palvelukseen.

Toivomme pian saavamme hyviä terveysliitto-viestejä
eri osista maata, kun raittiusväkikin Haminan kokouksessa
omisti terveysliittoaatteen omakseen.

Konr. ReijoWaara.

Miksei minua kukaan varottanut.

Kirj. Konr. ReijoWaara.

Nuoret ovat useimmitenkin terveet, vaan päästyään
30—40 vanhaksi monikin jo rupeaa tuntemaan arveluttaviakin
terveydenhäiriöitä, joihin voi olla syynä joku perinnäinen
heikkous, jonka lapsuudessa alotettu kasvattava
harjoittelu olisi voinut korjata, tahi on aiheena hermostoa
jäytänyt paha tapa (alkoholijuomien liiallinen nautinto,
tupakoiminen, onania, irstain elämä ja moni muu nuorukaiselle
alussa viattomana esiintyvä pahe) tahi myös jokin
kestetty tauti, jonka jälkivaikutuksia ei oltu aikanaan
tarpeellisella huolella poistettu. Seuraukset tällaisista
elimien toiminnan tasapainoa järkähyttävistä vaikutuksista
tulevat harvoin tuntuvina ilmi niin kauvan kuin

ruumiissa vielä on nuoruuden jäntevyys tallella, mutta
niin pian kun vanhenemisen, 3:hella ja 4:nnellä vuosikymmenellä
alkava, .aikaansaama suoniston elastisuuden
väheneminen, jota kaikki jo mainitut ja muutkin syyt
tietysti vaan jouduttavat, silloin vasta, ja useinkin aivan
äkkiä, kauhukseen huomaa tahi saa lääkäriltään kuulla,
että esimerkiksi sydänlihas jo alkaa* tehdä lakkoa, munuaiset
eivät jaksa enää täydellisesti suorittaa puhdistavaa
tehtävätään, maksassa tapahtuneet muutokset panevat
arveluttavia esteitä veren vapaalle kiertokululle, ruuan
sulatuselimet eivät jaksa kunnollisesti sulattaa ravinnon,
muistikin ehkä jo alkaa arveluttavalla tavalla pettää, kädet
tutisemaan, jalat käymään hervottomiksi, työkyky
yleensä ennen aikaansa huolestuttavalla tavalla vähenemään
j. n. e.

Tällainen onneton, kun hän tulee lääkäriltä neuvoa
kysymään ja saa kuulla tuomionsa, hyvinkin usein puhkeaa
katkeraan valitukseen: miksei minua kukaan aikanaan
varottanut, miksei minulle selvästi ja vakuuttavasti
nuoruudessani kerrottu, mitkä terveysvaarat ihmistä uhkaavat
ja missä muodossa? Jos alisin selvästi tuon jo
nuoruudessani ymmärtänyt ja tiennyt, varmaankaan en
olisi siihen tai tuohon paulaan langennut, josta nyt saan
kärsiä.

Niin miksemme todellakaan pidä parempaa huolta
siitä, että jo lapset ja nuorukaiset saisivat tarkat ja vakuuttavat
tiedot ruumiinsa rakenteesta, elintensä tarkotuksista
ja toimista, sekä terveenä säilymisen ehdottomista
edellytyksistä ja keinoista?

Kyllä olisi tarpeen, että ruumiin ja sielun terveydenhoitoa
opetettaisiin jo kouluissa niin perinpohjaisesti
ja että koditkin enemmän kuin tähän saakka panisivat
painoa käytännölliselle, jokapäiväiselle terveydenhoitoharjoittelulle,
niin ettei todellakaan kukaan pystyisi terveytensä
menetettyään sanomaan, miksei minulle kukaan ole nuoruudessani

--

156

kertonut mitkä terveysvaarat elämässä voivat
uhata, miksei minulle jo kodissa ja koulussa opetettu,
miten noita vaaroja voisi välttää sekä myöskin miten tietämättömyydestä
tahi kevytmielisyydestä syntyneitä vaurioita
voitaisi vielä korjata?

Ravinnosta.

4. Maito ja kaskikannasta saatu ruoka on terveellisintä.
Kirj. G. V. L.

Paitsi ennen mainittuja l) kokeita on vielä tehty
tarkkoja havaintoja sekä sotamiesten että voima-ihmisten,

s. o. urheilijain voiman näytteistä sekaruualla ja puhtaalla
kasviruualla, ja niissä on yleensä tultu siihen tulokseen,
että kasviruuilla on voima lihaksissa lisääntynyt.
Jos sen vuoksi kasvikunnasta saatua 30 tai 60 grammaa
munavalkuaista riittää, niin ei ole ihmeteltävä, että 120—150
gramman sulattamisessa ja erottamisessa suolistosta
menee voimaa hukkaan, sillä liiallisesta määrästä jää aina
paljon kuona-aineita, joita maksa ja munuaiset saavat
toimekseen hajottaa ja erittää ruumiista. Mutta jos se
on tarpeetonta ja hyödytöntä, niin se voi samalla olla
vahingollistakin, sillä liiallisesta työstä elimistö rasittuu.
Tämä liiallisen ravinnon eroittamiseen tarvittava voima
on jostain tuleva ja se selittää myös meidän raukeutemme
runsaan liha-atriaii jälkeen. Mutta sitäpaitsi hajaantuu
lihasta myrkyllisiä aineita, nimittäin hiilihappoista ammoniakkia
ja karbamiinihappoa, joita maksa saa tehtäväkseen
hävittää, etteivät ne joutuisi verenkiertoon. Toiset
ainekset taas, kuten puriini-aineet, joutuvat kyllä vereen.
Munuaiset saavat erottaa ne pois. Mutta jos näitä

*) T. H. lehden sivut 89 ja 109.

aineita kovin runsaasti muodostuu suolistossa alituisten
liha-aterioiden jälkeen, niin väsyvät sekä maksa että munuaiset,
eivätkä jaksa hävittää niitä kokonaan, vaan niitä
jää elimistöön synnyttämään kaikellaisia ravitsemishäiriöitä.
Yhä enemmän vakaantuu se käsitys, että monet
hermokivut, pakotukset maksassa, sydänalassa, munuaisissa,
päänkivistys, ajoittaiset unettomuudet ja alakuloisuudet
tai yleensä hermoheikkous ja hermostuminen ovat
vaan liiallisen lihansyömisen tuottamia häiriöitä eli »verenmyrkytyksiä
». Ja nämät häiriöt häviävät sopivalla
ruokajärjestelmällä, s. o. jättämällä pois kaikki puriiniaineita
synnyttävät ruuat, lihan, kalan, herneet y. m. s.,
ja syömällä ainoastaan munia, maitoa, juustoa, voita, leipää,
perunoita, hedelmiä j. n. e. sekä juomalla paljon
vettä.

Tiedämme vielä, että suolistossaan aina paljon baktereita,
vieläpä on luultu niiden auttavan meitä sulattamaan
ruokaammekin. Tämä luulo on kumminkin paljasta
otaksumista. Mutta sitävastoin on varmaa, että näitten
bakterien lukuisuus ja myrkyllisyys lisääntyy lihan
syömisestä. Sitä todistavat sairasvuoteen ääressä saadut
kokemukset. Jos umpilisäkkeen tulehduksen aikana annetaan
esim. lihalientä potilaalle, niin kuume kohoaa,
mutta jos hän pysyy maitoruualla, niin se vähitellen laskeutuu.
Samoin hoidetaan kaikkia muitakin vatsakalvotulehduksia
maitoruuilla. Vielä osottavat sotakentällä saadut
kokemukset, että kuulan haavat suolistossa voivat
parantua paljon helpommin suoliston tyhjänä ollessa kuin
runsaan aterian jälkeen. Tietysti suolistobakterit ovat jäljellä,
vaikkei niillä ole sitä myrkyllisyyttä kuin ennen.
Emme hoida mitään vatsatautia liharuuilla, sillä kokemus
on osottanut niiden haitallisuuden. Sen vuoksi ovatkin
maitoruuat ja kasviruuat varsinaisia sairaanruokia. Näissä
on munavalkuaista paljon vähemmän kuin lihassa, mutta
kuitenkin riittävästi, s. o. sen verran kuin ruumis tarvitsee.

Älkää juoko suuria määriä kylmää vettä hiostuneena
ollessanne!

Kirj. E. L—n.

Vilpoisella, raikkaalla lähdevedellä on epäilemättä
monia hyviä ominaisuuksia; juomavedeksi on se useinkin
vallan erinomaista. Kiusallisen janon tunteen se kesällä
hyvinkin helposti sammuttaa ja tekee mielen ja elämän
raittiiksi. Vaan vielä paremmin voi janon sammuttaa
kesän helteessä raitis vesi jossa on jotain happoa
seassa, kuten esim. karpalo-, vattu-, puolukka-, sitrona- eli
jotain muuta sellaista mehua. Piimän-hera sekä hyvin
tehty kalja ovat myös oivallisia janonsammuttajia.

Että kuitenkin kylmällä vedellä, jos sitä juodaan
märäksi hiostuneena ja kovan työn perästä suuret määrät,
voi olla terveydelle sangen vahingollisiakin seurauksia,
on kieltämätön tosiasia. Paitsi kurkkukatarria (yskää),
voi se aiheuttaa ankaran ripulinkin, kaulataudin, keuhkokuumeen
y. m. s. ilmenemisen, jopa munuaisten toimintaakin
voi se häiritä, sen todistaa hyvinkin selvästi seuraava
tapaus.

Eräänä päivänä elokuun alussa saapui luokseni mies

S:n pitäjästä, joka oli pöhössä kasvoista kantapäähän
saakka ja pyrki sairashuoneeseen. Tautinsa synnystä kertoi
mies seuraavasti: Kuumana päivänä heinäkuun lopussa
oli hän ollut niittämässä eräällä pienellä niityllä,
mikä oli joka puolelta metsän ympäröimänä, niin ettei
tuuli päässyt miltään puolelta siihen puhaltamaan. Kuuma
kun oli (niihin aikoihin oli lähimmässä kaupungissa 42°
—45° C auringon paahteessa), riisui mies vaatteet päältään,
työskennellen sitten paitasillaan. Paitansa oli ollut
niin märkä, että siitä miltei vesi tippui, Syötyään hiukan
päivällistä oli hän juonut noin tunti sen jälkeen yli
Vs litraa raitista, hyvämakuista, oikein kylmää lähdevettä,
minkä perästä hän jonkun aikaa vielä niitti. Jo samana

päivänä myöhemmin illalla tunsi hän pakotusta selässään
sekä kovaa päänsärkyä ja seuraavana päivänä oli hän jo
työhön aivan kykenemätön, myöhemmin hän joutui kokonaan
vuoteen omaksi. Muutama päivä sairaana oltuaan
kävi hän pitäjänsä lääkärin luona, joka hänet heti määräsi
sairashuoneesen. Sairashuoneesen tullessa huomattiin
hänet sairastavan ankaraa munuaistautia. Muut ruumiin
elimet olivat aivan terveet. Noin parisen viikkoa sairashuoneessa
oltuaan voitiin hänet laskea parantuneena pois.

Tässä tapauksessa ei muuta taudin syytä voitu keksiä,
kuin tuo paljon kylmän veden nauttiminen yhdellä
kertaa. Mielestäni tämäkin tapaus kehottaa varovaisuuteen
kylmän vedenkin nauttimisessa!

Märkämyrkytystaudeissa tepsivä lääke-ruiske.

Suuri yleisökin rupeaa jo vähitellen kokemuksesta
pääsemään selville märkämyrkytys-kuumeiden tuhoavasta,
useinkin hengenvaarallisesta merkityksestä. Tässäkin lehdessä
on m. ra. monta monituista kertaa huomautettu miten
tärkeätä on jokahisen, varsinkin työtä tekevien, tarkoin
puhdistaa ja peittää pieniäkin haavottumia, kynsi
juurienkin halkeamia y. m. s., jottei niihin pääsisi kaikkialla,
varsinkin ryvettyneissä esineissä ja likaisella ruumiinpinnallakin,
olevia märkäbakterejä sikiöitään tekemään
ja myrkkyä levittämään vereen ja siten panemaan asianomaisen
hengen vaaraan.

Mutta ei huolellinenkaan voi aina välttää märkämyrkytystä.
Ja niin pian kuin m arka myrkytys bakterit
kerran ovat veressä riehumassa, ei ole lääkärillekään helppo
tehtävä pelastaa sairas noitten pikku-olioiden hampaista.
Joutuupa usein ihan toivottomaan tilaan mitä tehdä, kun
ei ole varmoja keinoja, joitten avulla voitaisiin märkämyrkytys-baktereja 
ja niiden synnyttämiä myrkkyjä ruumiin

--

160

nesteissä hävittää. Tarkoituksenmukainen, kunkin
eri tapauksen mukaan sovitettu, pitkitetty kylpy- ja muu
vesi-hoito on sittenkin useimmiten ollut paras pelastuskeino.
Sairashuoneissa on sitäpaitsi jo muutamia vuosia,
kuten kerrotaan hyvällä menestyksellä, käytetty erästä
kollargol nimistä hopea-yhdistystä, mutta pääasiallisesti
ruiskutuksina suorastaan laskimosuoniin, johon keinoon
ei lääkärikään yleensä voi ryhtyä muuta kun sairashuoneessa.
Ja kun tuollaiseen hoitoon suoranainen, tuontuostakin
uudistettava pistos suoneen on tarpeen, eivät
sairaatkaan ole niin kovin halukkaat siihen antautua.
Tosin on kollargolia märkämyrkytys-tapauksissa käytetty
jonkummoisella menestyksellä myös ulkonaisesti iho-voiteena;
niinikään peräruiskeenakin, vaan ruiskutukset laskimoihin
lienevät sittekin ankarammissa tapauksissa olleet
ainoat tarpeeksi luotettavat. Nyt on kuitenkin Dresden-
Johannstadt'in sairashuoneen alilääkäri Curt Seidel
aivan äsken (Deutsch. Med. Woch. schriftissä 30/7 08) kertonut
niinhyvin lapsivuodekuume-, kuin muistakin yleismärkäkuume-,
tippurinivelkuume-, korvamärkäkuume

y. m. s. märkämyrkytys-tapauksista, joita on hoidettu
kollargoli-peräruiskeilla melkein yhtä hyvällä menestyksellä
kuin jos niissä kollargoli olisi ruiskutettu suorastaan
suoniin, sekä huomauttaa, että syy, miks'ei peräruiskehoito
ennen ole antanut tarpeeksi suotuisia tuloksia, on
ollut se, että on käytetty kovin mietoja liuvoksia, eikä
ole liittävän tarkasti huuhdottu peräsuoli puhtaaksi ennen
kuin on kollargoli-ruiske suoritettu.
On näet Seidelin neuvon mukaan meneteltävä seuraavalla
tavalla. Kerta päivässä on ensin annettava sairaalle
ulostuttava, huoneen lämpöinen vesiruiske tahi vesisaippua
ruiske. Ja noin neljännes tuntia tämän jälkeen,
eli niin pian kuin ruiskevesi ynnä ulostukset ovat peräsuolesta
poistuneet, on vielä suoli-liman poistamiseksi annettava
l °/o:nen, Vs tahi litran suuruinen, haalean lämmin

suolavesiruiske. Jollei tämä suolaliuvos poistu itsestään
V* tunnin kuluttua, on se päästettävä ulos peräsuoleen
pistetyn guraiputken kautta. Vasta tämän jälkeen
ruiskutetaan peräsuoleen hyvin verkalleen 50—100 grammaa
2 a 5 °/o:istä kollargoli-liuvosta. Röntgen-säteiden
avulla on voitu osottaa, että kollargoliliuvos imeytyy suoliseinämään
joteskin nopeasti siinä tapauksessa, että suolilima
on suolaruiskeen avulla poistettu, mutta että imeytyminen
tapahtuu hyvin hitaasti ja vaikutus siis on huono
siinä tapauksessa, että tämä limanpoisto-ruiske jätetään
antamatta. Väkevämpi liuvos käytetään ankarammissa tapauksissa
ja miedompi lieveämmissä. Täysikäisille annetaan
100 gr. (lieveämmissä riittää 50 gr.) ja noin 10 vuotisille
ankarissakin tapauksissa 50 gr. suuruiset ruiskeet.
Ruiskeet annetaan taudin alussa 2 kert., myöhemmin
kerta päivässä, mutta ei missään tapauksessa saa keskeyttää
ruiskeiden käyttämistä ennenkuin 8—14 päivän
kuluttua. Jos kollargoli-ruiske kohta pyrkii ulos, on täysikäisen
ruiskeeseen sekotettava 8—12 tippaa opiumitinkturia.
Kollargoli-ruiske ei kuulu synnyttävän tuskia
eikä vaivoja peräsuolessa, mutta niveltulehdustapauksissa
enenee aluksi tuskat niveleissä, ja muutoinkin ilmestyy
tavallisesti vilunkohtaus ja hikoileminen ruiskeen jälkeen,
mikä ei siis saa säikähyttää. Yleisvointi sentään siitä
huolimatta pian kuuluu paranevan. Ja S. väittää, että
keino tuskin koskaan pettää, kun siihen vaan turvautuu
heti taudin alussa.

Olen nyt tämän kertonut Terveydenhoitolehden lukijoille,
ei senvuoksi, että tähtösin kehottaa ketään ominpäin
märkämyrkytystapauksissa turvautumaan kollargolihoitoon.
Päinvastoin, ainoastaan saattaaksem yleisönkin
tietoon, millä tavoin lääkäri melkein aina hengenvaarallisissa
märkämyrkytystapauksissa voi menestyksellä hoitaa
sairaan, jos sairas heti kääntyy lääkärin puoleen. Paitsi
tarvittaessa toimittaa kollargoli-ruisketta, on lääkärin näet

tarkoin seuraaminen taudin menoa, voidakseen aikanaan
esim. ryhtyä märkäpesän tyhjentämiseen, milloin sellainen
ilmestyy, tahi tarkoituksenmukaisilla kylvyillä, hauteilla
y. m. sellaisilla keinoilla virkistämään sydämen toimintaa,
jos se osottaisi uupumisen merkkejä j. n. e. Yksi
paha puoli kollargoli-hoidolla kuitenkin on, ja se on tämän
aineen korkea hinta, mutta kun tiedetään, että henki
on kysymyksessä ja keino miltei varmasti tepsii, niin lienee
aina mahdollista jollain tavoin suoriutua menopuolesta.

Seidelin julkaisussa kerrotaan m. m. miten eräs lääkärikin
on kollargoli-ruiskeilla pelastunut miltei varmasta
kuolemasta; hän oli saanut myrkytyksen eräästä potilaastaan
pieneen sormi-haavoittumaan, vaikka hän kohta oli
huolellisesti koettanut tuota saastutettua haavaa puhdistaa
tartunta-aineista.

Konr. Reijo Waara.

Kylmävesi-kääreistä vielä sananen.

»Vesi vanhin voitehia;» ja hyvä voide se onkin,
sen suomalainen kyllä tietää. Miten monta kertaa sauna
onkaan alkavan taudin pakoon ajanut! Mutta saunaakin
voi vahingokseen käyttää, voipa »kuolernan-taudinkin»
itselleen hankkia.

Samoin kylmävesi-käärettäkin. Hyvin laitettu, se on
oikein hyvä, mutta huonosti varustettuna, se on vahingoksi.
Ja harva sen hyvästi osaa laittaa. Siinäkin syy
miksi lääkärit usein karttavat kylinä vesi kääreen määräämistä;
nekin lääkärit, jotka sen siunausta tuottavat vaikutukset
kyllä tuntevat.

Kerran tuli lääkäri sairaan luo, joka kääreessä makasi,
— mutta märkä vaate oli päällimmäisenä. Toisessa
tapauksessa kääre oli läpeensä niin märkä, että koko vuode

oli kostea. Kerran taas oli veri päässä, jalat kylmänä
kuin jääpuikot. Ja eräässä talossa oli tapana pitää seuraa
kääreessä makaavalle, kerrankin isä luki sanomalehteä,
veli soitti harmonikkaa, »ettei olisi ikävä sairastaa.»

Miten on sitten kääre pantava, jotta se olisi hyvä.
Edellisestä sen jo pääasiassa tiedämme. Useita tärkeitä
huomautuksia vielä lisäksi.

Ensinkin, kääreeseen ei koskaan saa panna viluista
ja värisevää ihmistä. Kuumeenkin noustessa odotetaan,
kunnes väristys on ohi, sitten vasta sairas kääreeseen. Ja
jollei kuumetta ole, on katsottava että iho ja vuode ensin
saadaan lämpimäksi" sitten vasta lämpöselle iholle pantava
kääre. - Jalkoja on tarkattava. Niitten on aina
oltava lämpösenä kääreessä makaavalla. Melkein poikkeuksetta
ne eivät ole kyllin lämpöset. Joka siis tahtoo
tehdä hyvin, hän teke.e aina näin ennenkuin kääreen panee,
hän lämmittää jalat, jos ovat kylmähköt, kuumavesi
pulloilla. Pulloon kaadetaan kuumaa vettä, tulpataan tiiviisti;
pullo pistetään villasukan sisään ja asetetaan sairaan
jalkapohjia vasten. Jos jalat ovat hyvin kylmät, on
pulloja pantava jalkojen väliin ja vierellekin. Käärettä
vaihtaessa pannaan pulloon uutta kuumaa vettä.

Toivoisimpa,
että jokainen kääreen laittaja saisi itse kokea, miten
iso ero on maata kääreessä ilman pulloja tai niitten
kera, kun jaloista nousee suloinen lämmin koko ruumiiseen,
sekä pää on selvä ja keveä.

Miten kääreen panet? Laita ensin kaikki tarpeet
täyteen kuntoon, taivuta kastettava kappale ja villanen
sopivan kokoisiksi, samoin muut kuivat kankaat. Vähäkankaan
sijasta sopii usein käyttää pumpuli flanellia tai
vaan pyyheliinaa tai lakanaa, mutta silloin pitää villasta
olla paljon paksummin. Märän väännät sitten hyvin kuivaksi.
Ja katso tarkasti, että kuiva kangas, sekä ylä- ja
ala-puolella että sivuilla, • ulottuu 15 ä 10 sm. ihoa
vasten tulevaa märkää vaatetta ulomma. Jos näet kääre

pannaan esim. selälle, nousee sairas istumaan vuoteellaan,
valmis kääre pannaan poikkipäin vuoteelle, paita kohotetaan
ja sairas laskeutuu tahi lasketaan kylmälle makaamaan
-- hirmuinen hetki; mutta lyhyt.

Nopeasti kierretään nyt kääre sairaan vartalolle, tasaisesti
ja tiiviisti, jottei ilma-aukkoja ja tuulen pesiä väliin
jäisi. Kuta tiivimmin kääre tulee sitä parempi. Se
ei kuitenkaan saa kiristää, varsinkaan ei rintakehää. Reunat
ovat lukkoneuloilla huolellisesti kiinnitettävät, jottei
sieltä hengittäessä ilma pääsisi kääreen alle. Peite tiukasti
sairaan ympärille. Sitten hiljaisuutta vuoteen ympärillä.
Sairas ei saa jutella, eikä lukea. Virkistävä uni
tulee useinkin juuri kääreessä makaavalle.

Käärettä vaihtaessa 'on usein hyvä antaa sairaan
maata hetkisen kuivan, karkeahkon kääre-vaatteen sisässä.
Jos sairaan on välillä tarvis päästä hiukan liikkeelle, tai
kääre pitemmäksi aikaa jätetään pois, on sairaan iho,
ainakin kääreen kohdasta, pyyhkäistävä kylmävesi — kostealla
vaatteella ja kuivattava hyvin.

Paljon olisi vielä huomautettava kylmävesikäärehoidon
suhteen. Ehkä toiste lisää. Joka jo näitä ja tässä
lehdessä ennen annettuja neuvoja seuraa, huomaa ison
eron olevan hyvän ja huonon kääreen välillä.

H. H:mo.
Suomen lääkärien raittiusseuran tiedonantoja.

2. Tautisuus ja tapaturmat olutpanimoissa.
Guttstadtin mukaan joutui vuosina 1897—1901
1000:nnesta eri ammateista vakuutetusta Saksassa vuosittain
41—46 tapaturmien uhreiksi. Mutta olutpanimojen
henkilistössä nousi tämä luku kaksinkertaiseksi, nimittäin
99—118. Yli-Schlesiassa 134,753:sta vuori- ja kaivostyömiehestä
v. 1901 12,143 = 90.1 °/oo tapaturmaisesti vahingoittui,

kun samaan aikaan 100,903:sta olutpanimotyömiehestä
11,968 = 118.6 °/oo loukkautui. Että työ olutpanimoissa
on vaarallisempi kuin vuorikaivostyö, riippunee
(kuten Guttstadt alleviivaten huomauttaa) etupäässä
runsaasta vapaaoluen nauttimisesta olutpanimoissa.

Mauerer'm mukaan suhtautuvat (Miinchenin paikallis-sairausapukassassa 
N:o 6) eri ammeteissa taudit jäsensenlukuun
seuraavalla tavalla:

% koko jäsen- °/o tautitapaukluvusta.
sista.
Olueupanimo-työväki .... . 4 3 54.9
Leipurit 24 16.1
Konditorit 4 2.2
Teurastajat 14 9.8
Myllärit 2 l.s
Tupakkityöntekijät 5 6.?
Muu työväki 8 8.5
Olutpanirnotyömiehet nauttivat n. s. vapaaolutta
»als tägliche Naturalleistung» (= tavallisissa oloissa päivittäin),
oppineet 7 litraa ja oppimattomat 5 litraa.
10:essä frankfurter-olutpanimossa on tammikuun 8
pistä 1904 lopetettu vapaa-oluen antamista työmiehille,
mutta sen sijaan maksettu heille 15 pfennigiä litraa kohti
korvaukseksi; josta oli se huomauttava tulos, että tapaturmien
luku Frankfurt a. M:n olutpanimotyöväestössä
laskeutui kuten seuraavat luvut osottavat:

Työväestön luku. Tapaturmien luku. Tapaturmia 100:lle
työmiehistä.

V.
1900 . . . 1239 224 18.i
» 1902 . . . 1240 227 18.3
» 1904 . . . 1308 166 12.7
Tässä on vielä huomattava, että tämä vähennys kohdistui
ainoastaan varsinaisessa panimotyössä olleisiin, kun
sitä vastoin ulkotyössä olleiden ja oluen kulettajien keskuudessa
tapaturmien luku hieman kohosi, mikä juuri

osottaa, että vähennys aiheutui olutjuonnin vähentämisestä,
sillä vapaaolutta olikin annettu ainoastaan varsinaisille
olutpanotyömiehille, mutta ei ulkotyömiehille, eikä
oluen kulettajille.

Saksalainen työväenvakuutuslaitos maksaa joka päivä
noin Vs miljoonaa saksan markkaa tapaturmakorvausta.
Alkoholin laskuun tulee noin 10 % kaikista tapaturmista.
Jos siis ankara alkoholikielto vallitsisi Saksan työpaikoissa
kuten Amerikassa, vähenisivät työväen vakuutuslaitoksen
menot tapaturmien takia 30000:nnella markalla päivässä
eli 9 miljoonalla vuodessa. (Tri B. Laguer'iu (Wiesbaden)
mukaan, Zeitschrift fur soziale Medizin, l Band 3 h.)

# #

#

Ylläkerrotut tosiasiat ja numerot ovat valaisevina
lisätodistuksina kieltolain välttämättömyydelle köyhälle
Suomelle, varsinkin juuri nyt kun ollaan aikeessa säätää
tehokkaita lakeja työväestön turvaamiseksi tautien, tapaturmain
ja työkyvyn menettämisen varalle.

Konr. ReijoVaara.

Kirjelaatikko.

577. »Tyyne". Vaikka sydänlyönti tuntuukin sekä väsyttää ja
rinnan alla on omituinen paino, ei tarvitse luopua voimistelusta, jolFei
lääkäri katso tarpeelliseksi. Pankaa joka ilta rintakuoppa-seudulle
kylmä-lämmittävä vesikääre ja älkää juoko kahvea. Viimeistään V* 10
vuoteeseen.

572. 26 vuotias. Kylmiviä käsiänne ja jalkojanne hoitakaa
vuoro- jalka ja käsikylvyillä illoin (10 min. 40°—42°, sitte l min,
20° C). Mahalaukku- ja kuukautishäiriöihinne sopii käyttää kylm.lämmitt.
vesikääreet rintakuopalla' joka ilta sekä 2 kertaa viikossa l
minuutin 28°—26°—24° istumakylvyn, jolloin jalkakylpyä ei oteta.
Jättäkää kahvet tykkänään, samoin sianlihan.
Tilan puutteessa on täytynyt muutamia vastauksia jättää seuraavaan
n:roon.

Helsinki 1908, K. F. Puromiehen kirjapaino.

Tilausiltnoitus.

20 vuotta on Terveydenhoitolehti ahertanut, sen toimittajat
ja avustajat uutterasti työtä tehneet raivatakseen
alaa terveydenhoito-aatteelle Suomen karussa maaperässä.
Eikä lehden tähänastinen, joskin vaatimaton ja hiljainen
työ varmaankaan ole turha ollut. Paksuimmat, aurinkoa
pimittäneet usvat tosin jo ovat hälvenemässä, mutta runsaasti
on vielä seutuja Suomessa, varsinkin takalistoja,
joissa maa vielä on täydessä roudassa. Eivät vanhat
rintamaatkaan vielä ole terveydenhoidon ohdakkeista vapaat.
Arveluttavan suuri on vielä nytkin Suomessa tietämättömyys
terveyden säilymisen alkeellisimmistakin
edellytyksistä ja luonnonomaisimmistakin apukeinoista.
Kansa yhä vieläkin moniaalla on taikauskon vallassa, ja
sameaan veteen laskevat kaikenmoiset Kiddin-kaltaiset
salalääkkeiden tyrkyttelijät ja Kuhnen-tapaiset tautien parantajat
sekä onnenonkijat houkuttelevat verkkonsa, joilla
eivät ainoastaan tyhjennä herkkäuskoisten kukkaroita,
vaan turmelevat heidän terveyttäänkin.

Tällaisiin vielä pimeihinkin seutuihin pyrkii Terveydenhoitolehti
valosoihdullaan pimeyttä hajottamaan,
omintakeista, tietopuolista terveydenhoito-toimintaa luomaan

sekä siten onnea ja hyvinvointia levittämään kansan
syvimpiinkin kerroksiin.

Ja sielläkin, missä lehti jo on päässyt koteutumaan,
toivoo se löytävänsä yhä uusia ystäviä, luodakseen niiden
ja vanhojen kannattajiensa avulla kasvavaa intoa ja
vireyttä niinhyvin yksityisten kansalaisten, varsinkin lasten,
kuin koko kansankin terveyskannan kohottamista
tarkottavalle, muun muassa Suomen kansallisen terveysliitto-aatteen 
ympäri keräytyvälle paikallisellekin terveydenhoitotyölle
ja toiminnalle.

Arvoisat kansalaiset! Terveydenhoitolehden ystävät
ja suosijat!

Te, jotka tunnette millä tapaa Terveydenhoitolehti
on tähän saakka työskennellyt, enimmäkseen ahtaissa
oloissa, avatakseen Suomen kansan silmät näkemään, mitä
tietä sen tulisi kulkea kukistaakseen terveytensä vihollisia
ja säilyttääkseen henkistä ja ruumiillista vastustuskykyään
— jos olette lehden toimintatapaan tyytyväiset,
niin älkää ainoastaan itse ammentako lehden tietolähteistä,
vaan osottakaa muitakin niiden luo. Joutukaa hyvissä
ajoin itse tilauksianne tulevaksi vuodeksi uudistamaan,
mutta kehottakaa kaikkia tuttavianne ja naapureitannekin
lehteä tilaamaan.

Lehden hinta ei ole tilaamiselle esteenä. Edelleen
se maksaa Helsingissä (jossa sitä sopii tilata myös puh.
48 92) sekä asiamiehillä maaseuduillakin 2 mk. vuosikerta.
Postissa ja yksittäin ristisiteessä konttorista lähetettynä
on hinta 2: 50.

Erityisesti pyydämme huomauttaa lehden »kirjelaatikosta*,
jossa vastaamme nimensä toimitukselle ilmottavien
tilaajien tekemiin, alaamme kuuluviin kysymyksiin.
Tämä etu jo yksistään, jopa moninkerroinkin, voi korvata
lehden hinnan, joten vahävaraistenkin kannattaa tilata
lehden itselleen.

Eivät lehden vanhatkaan vuosikerrat ole kadottaneet
arvoaan, varsinkin kun huhtikuussa erityisenä vihkona
ilmestyy tarkka sisällysluettelo lehden tähän saakka ilmestyneistä
vuosikerroista 1889—1908, joka luettelo saadaan
50 pennillä jos sen tilaa samalla kun lehden tulevan vuoden
vuosikerran. Erikseen tilattuna se maksaa l markan.
Se saadaan myös postissa tilata lehden mukana.

Kuten tähänkin saakka ilmestyy lehti kerran kuukaudessa,
ainakin painoarkin kokoisena. Kesällä yhdistetään
kerran kaksi numeroa yhdeksi.

Vakaantuneita lehden tilaajia kehotamme tilaamaan
lehteä postin kautta, josta on se etu, että lehti nopeammin
tulee tilaajan käsiin ja jos joku numero tiellä häviää,
ei tarvitse muuta kuin ilmottaa postikonttoriinsa,
niin siellä pidetään huolta uuden numeron saapumisesta.

Asiamiehiä otamme yhä niihin paikkakuntiin (eri
kyliinkin), joissa ei ole ennestään. Entisiä asiamiehiämme,
joita lämpimästi kiitämme tähänastisesta uutterasta
toiminnastaan lehden hyväksi, toivomme edelleenkin saavamme
pitää.

Niitä lehden tähänastisia tilaajia, jotka aikovat uudistaa
tilauksensa asiamiehen kautta, kehotamme viipymättä
itse ilmottamaan tilauksensa asiamiehelle, niin että
hänelle jäisi paremmin aikaa ja tilaisuutta kerätä tilaajia
niistäkin piireistä, joihin lehti tähän saakka ei ole
päässyt koteuturnaan.

Miksi rasitat lastasi päällystakilla?

Ennen ei lapsia vaivattu päällystakeilla. Mutta nykyaikana
ovat tavat toiset. Käy useinkin oikein sääliksi,
kun näkee minkälaisia taakkoja moni arkaileva, hemmotteleva
äiti panee pienokaisensa kannettavaksi, ennenkuin

tohtii laskea sydänkäpyään ulkoilmaan, ja varsinkin ennenkuin
tohtii päästää lumihankeen temmeltelemään, jos
rohkenee lumen sekaan laskeakaan.

Eihän keväinen aurinkoinen päivänpaistekaan saa
päällystakit lapsukaisten hartioilta. Katsokaahan esim.
Helsingin esplanaadissa leikkiviä lapsia.

Sen vuoksi, että nykyajan vanhemmat, varsinkin n.

s. säätyläispiireissä, useimmiten ruumiillisen työn puutteesta,
ovat itse kovin veltostuneet ja viluiset, eivät luule
juoksentelevien ja leikkivien lastensakaan mitään kestävän;
veltostuttavat ja heikontavat niitä pienestä pitäen.
Kun päällysvaatteiden painosta kangistuneet lapsiraukat
tietysti niissä tamineissaan temrnellessä ylönmäärin hikoilevat
ja siitä helposti vilustuvat ja sairastuvat, luulevat
äidit tästä vaan käyneen ilmi, etteivät sittenkään ole tarpeeksi
pukeneet lapsiaan ja panevat ehkä siitä lähtien
lisäksi paksun villaröijyn päivävaatteiden lisäksi päällystakin
alle. Ja mikä on vielä surkeinta, työläispiiritkin
alkavat monin paikoin matkimaan jo mainittua, nuorisoa
veltostuttavaa lasten vaatettamistapaa.
Kun näkee miten usein pieniä lapsia nykyaikana
hemmotellaan, herää kysymys, kuinka on lopulta käyväkään
sen kehutun suomalaisen sitkeyden jos tämä hemmottelu
järjestelmä yhä vaan saa jatkua. Muutamien nuorten
voimistelu ja urheilu ei vielä riitä vastapainoksi.
Kaikkia lapsia olisi saatava vapautetuksi veltostuttamisjärjestelmän
kahleista.

Johtuu mieleeni oma lapsuuteni. Ei minulla omaa
päällystakkia ollut olemassakaan ennenkuin olin viisitoista
vuotta täyttänyt. Silloinen muoti vaati, että gymnasistilla
piti olla oma päällystakkinsa, ja sen vuoksi minäkin
siihen aikaan sain omani, josta tietysti olin ylpeä.
Mutta ei sekään päälle tullut muuta kuin erikoisissa juhlatilaisuuksissa.
Kyllä päällystakki arkioloissa sai riippua
naulassaan, vaikka Pohjolan pakkanenkin nurkissa paukkui.

Kotiteko sarkavaatteet pitivät kyllä lämpimänä kun
lumisilla oltiin, hiihtoretkillä ja luistinradalla, eivätkä ne
liikkeitä estäneet. Jos temmellyksessä hikeenkin joutui,
ei siitä vilustunut kun ei ollut päällystakki liikkeitä kangistuttamassa.
Jos sattui kova pakkanen tahi pyry, niin
käännettiin hätätilassa naapukka korville. Mutta harvoin
sekin oli tarpeen, sillä oppivat ne korvatkin pakkasta
suojatta kestämään, kun niitä välin lumella hierasi ja
käänsi lakin aina sille korvalle, josta viima kävi. Sellainen
oli ollut isän neuvo: hiero lumella nenän päätä ja
korvalehtiä kun pakkanen alkaa puremaan, ja jos tuuli
käy, niin siirrä lakki kallelleen viiman puoleiselle korvalle.
Ne neuvot olen hyväksi kokenut ja rohkenen antaa
niitä vielä nykyajankin poikaviikareille, kassapää palleroillekin.

Päällystakit pois ja lapsille pehmoiset, lämpöiset päivävaatteet,
jotka eivät käsien ja jalkojen liikkeitä estä,
niin kyllä liikkuva, juoksenteleva lapsi lämpimänä ja terveenä
pysyy. Ja jos tauti joskus koppaseekin kouriinsa,
niin ei se sen vuoksi tapahdu, ettei ollut lapsella leikkiessä
päällystakkia. Karaistu lapsi kestää tautejakin paremmin
kuin hemmoteltu.

Eri asia on jos lapsi on ollut sairaana tahi on hemmoteltu,
silloin on tietysti alussa oltava karaisemisessa
varovaisia, mutta silti johdonmukaisia, niin ei kestä kauvankaan
ennenkuin hemmoteltukin lapsi voi jättää päällystakkinsa
vaatenaulaan kun lähtee ulos ammentamaan
voimia Pohjolan karaisevista pakkasviimoista, ja elämän
toimintaa elähyttäviltä auringon säteiltä ja puhtaasta ulkoilmasta.
Lapsen karaisemista olisi aina alotettava jo
kesällä ja syksyllä sekä jatkettava läpi talven ja vuosien.

Konr. ReijoWaara.

Ravinnosta.

5. Maidon vaikutus suolistoon.
Kirj. G. V. L.

Yhä enemmän on huomio viime aikoina kääntynyt
ennen mainittuihin suolistobaktereihin, sillä niistä uhkaa
alituinen vaara meidän hyvinvointiamme. Niinkauan
kun ne pysyvät siivolla, emme tiedä niistä mitään. Mutta
jos sattuu joku häiriö ruuansulatuksessa, niin kohta ne
lisääntyvät, ne synnyttävät kuumetta tai niiden myrkyllisyys
voimistuu, ne voivat tunkeutua suolistosta läheisiin
elimiin. Vieläpä on väitetty, että niistä alituisesti kehittyy
myrkyllisiä aineitakin, joita joutuu vereen ja jotka,
vaikkei niistä tulisikaan varsinaista tautia, kuitenkin riuduttavat
koko ruumiin, niin että se ennen aikojaan vanhenee
ja kuolee. Suolihakterit olisivat siis syynä kaikkiin
vanhuuden oireisiin ja estäisivät meitä saavuttamasta
korkeata ikää. Kun niiden lukuisuus ja myrkyllisyys
riippuu siitä ravinnosta, jota syömme, ja ravinto
on sellainen kohta, jota voimme mielemme mukaan muuttaa,
niin voimme siis myös jonkun verran vaikuttaa elämämme
pituuteen. Ennen jo on mainittu, että maito on
terveellistä sairastaville, jonka tähden kokemus onkin vienyt
siihen, että kaikkia heikkoja sairaita hoidetaan rnaitoruuilla.
Kun muutamissa maissa, kuten esim. Bulgariassa,
on paljon sellaisia ihmisiä, jotka saavuttavat 100
v. ijän, niin on luultu syyn siihen olevan siinä, että Bulgarian
kansa syö maitonsa piimänä. Sen johdosta on
ruvettu arvelemaan että happamen maidon bakterit hävittävät
muut vaarallisemmat suolibakterit ja että happamessa
maidossa oleva maitohappo estäisi muita baktereita
kehittymästä, joten suolisto pysyisi viattomien maitobakterien
vallassa. Omassakin maassamme osottaa kokemus,
että kultturi-ihmiset harvoin kuolevat vanhuuteen,

vaan useimmiten johonkin elimen tautiin, jota vastoin
köyhä kansa maalla verrattain usein saavuttaa korkean
ijän ja kuolee rauhallisesti »elämään väsyneenä». Kultturi-ihmiset 
syövät hyvin ja juovat vielä paremmin, joten
elimistö jo aikaiseen saa vammoja, jotka kehittyvät kuolettaviksi
taudeiksi, jota vastoin rahvas syö yksinkertaista
ruokaa, pääasiallisesti leipää ja perunoita sekä siihen särvintä.
Myöskin oli happamen maidon käyttäminen en

tavallinen, paljon yleisempi kuin nykyään, jolloin
Kaikki maito halaistaan separaattoreissa ja piimän teko
siten on vähentynyt. Mutta separoidussa maidossa on
silti vielä jäljellä tuo maitohappo, jonka pitäisi olla esteenä
suolistobakterien kehitykselle, joten seikastakaan
maitoa ei pitäisi hylkiä, vaikka sen ravitsemisarvo onkin
vähentynyt. Siitäkin saadaan hapattamalla piimää, jona
se käy maukkaammaksi kuin heti nautittuna. Sentähden
olkoon maito yhä eteenkinpäin meidän jokapäiväisenä
ruokanamme ja nauttikaamme se kernaimmin piimänä,
varsinkin kesäaikana.

Puhtaita vaatteita vastasyntyneille, lapsivaimoille
ja sairaille.

Kirj. Konr. ReijoWaara.

Yleisenä valituksena kätilöillä ja sairaanhoitajilla
on, että niin kovin monessa paikassa ei ole puhtaita vaatteita
vastasyntyneille, lapsivaimoille ja sairaille. Ja siellä
missä on, ovat vaatekappaleet tarvittaessa useinkin haettavat
kylmästä aitasta tahi ullakosta.

Olisi siis peräti tärkeätä, että kätilöillä ja sairaanhoitajilla
aina olisi mukanaan välttämättömimmät puhtaat
vaatekappaleet, joihin vastasyntynyttä verhota, ja
lapsivaimolle tahi sairaalle vaihtaa, silloin kun tulevat

--

apuaan antamaan sellaiseen paikkaan missä puhtaita vaatteita
ei ole, tahi ei ole kohta käsillä; sillä synnytystilaisuuksissa
ja sairaustapauksissa on mahdotonta järjestää
hoidon järkiperäisellä tavalla, ell'ei edes ole puhdasta jota
pukea hoidettavan päälle ja panna hänen alleen.

Monen pikkulapsen terveys on joutunut kärsimään
siitä, ett'ei äiti ole voinut tahi ei ole tullut varanneeksi
sille lämpimiä, puhtaita vaatteita; moni lapsivaimo on
joutunut lapsivuodekuumeesen puhtaiden vaatteiden
teestä ja kulkutaudeissa on mahdotonta ajatella
leviämisen tehokasta vastustamista, eirei saada sairas puhtaisiin
vaatteisiin ja puhtaalle vuodeliinalle.

Mutta kätilöt ja sairaanhoitajat eivät tietysti voi
omilla varoillaan hankkia ja pitää puhtaita vaatteita tarvitseville
hätätilassakaan tarjona; vaan se on ehdottomasti
kuntien ja parempiosaisten asia. Ja kysymys on
tosiaankin siksi polttava, etfei sitä pitäisi, missään kohdella
välinpitämättömyydellä, vaan ryhdyttäköön kaikkialla,
maaseuduilla ja kaupungeissa, todenteolla pitämään
huolta siitä, että aina olisi riittävä varasto puhtaita
vaatteita kätilöiden ja sairaanhoitajien käytettäviksi sanottuihin
tarpeisiin.

Ja helposti voitaisiin suuremmitta uhrauksittakin
saada tällaisia varastoja, jos esim. varakkaat talollis- ja
säätyläisnaiset ottaisivat tavakseen] koota käytettyjä, kuluneita
vaatteita ja niitä paikata, pestä sekä kerätä kylän
varastoon mainittuihin tarkoituksiin käytettäväksi

Kuulin kerrottavan eräästä naisesta, joka vuosikausia
tällä tavoin on menetellyt ja voinut siten aivan yksityisenä
henkilönä auttaa montakin vaatteen tarpeessa ollutta
lapsivaimoa ja sairasta. Pikkulapsille hänellä esim.
kuuluu olevan tapana valmistaa mukavia jaj lämpimiä
liivejä eli rinnan ja vatsan suojia kuluneiden villasukkien
varsista. Mitä eivät sitte useat saisij aikaan jos yksissä
tuumin kullakin paikkakunnalla ryhtyisivät tuumasta

--

toimeen. Yksistään tällainen homma jo riittäisi
paikkakunnalla muodostuneen terveysliiton alkutyöksi.
Vaan kuten jo sanoin, tämä ei ole yksistään yksityisten
asia; kunnissa vaivaishoitohallitustenkin velvollisuus olisi
valvoa, että sairaus- ja synnytystilaisuuksissa hoitajalla
olisi puhtaita vaatteita vähävaraisten hoidokkaitten tarpeeksi
käytetiävänään, missä niitä ei yksityistä tietä
saada kokoon.

Addisonin tauti.

On eräs omituinen tauti, josta englantilainen lääkäri
Addison ensimmäisenä teki selkoa v. 1855 ja jolta
tauti on saanut nimensä.

Taudin silmäänpistävin tuntomerkki on ihon väri,
joka aluksi paikotellen, mutta vähitellen yleisemmin muuttuu
ruskeaksi, osaksi pronssin näköiseksi kuten mulattien
iho. Tähän liittyy suuri lihasten velttous ja voimattomuus
sekä siitä aiheutuva työkyvyttömyys. Sairas ei
silti, ei ainakaan aluksi, laihdu, vaikka ruokahalu on
enimmäkseen huono ja vaikka sairasta usein oksennuttaa
sekä hänellä on vaivoja rinnanalustassa.

Taudin aiheuttaa hämäräperäiset häiriöt munuaisten
yläpuoleen kiintyneissä lisämunuaisissa, Tauti tapailee
useammin miehiä kuin naisia ja päättyy muutamassa
vuodessa kuolemaan. Se pidetään ehdottomasti parantumattomana.
Kuitenkin näytti jo v. 1893 tohtori Neumann
Berlinin lääkäriseurassa potilaan, jonka hän oli pelastanut
taudin vallasta ja joku aika sitten on taas toht.

E. Gravitz samassa seurassa tehnyt selkoa kahdesta Addisonin
tautia sairastaneesta, joita hän on parantanut,
vieläpä hyvin yksinkertaisella hoitotavalla.
Sairaat, joita m. m. vaivasi tuskalliset oksennuskohtaukset,
hoidettiin näet yksinkertaisilla mahalaukun

suolavesi-huuhteluilla ja huuhtelun jälkeen annettiin sairaalle
aluksi kumisen mahaletkun kautta vahvaa ruokaa,
josta oksennukset pian lakkasivat. Tämän ohessa saivat
ravitsevia peräruiskeita ja lääkkeenä pääasiallisesti suolahappoa.
Oksennukset hävisivät ja heille voitiin piankin
antaa muuta ruokaa, etupäässä kasvikunnasta olevaa ravintoa.
Sairaat alkoivat nopeasti toipua, voimat palasivat
jälleen ja paino lisääntyi. 5 viikossa toisen potilaan
paino enentyi 14 Saksan naulaa, toisen kokonaista 32
naulaa. Tämä oli v. 1903 ja yhä ovat potilaat, noudattamalla
tarkkaa ruuan järjestystä, pysyneet terveinä sekä
ruskea väri heidän ihostaan vähitellen hävinnyt. Ylipäänsä
on väitetty että ruskea väri ei häviäisi.

Lopuksi mainittakoon, että pitkällinen arseniikkimyrkytys,
esim. arseniikkipitoisista tapeteista, sekä juopottelukin
voivat joskus aiheuttaa Addisonin tautia muistuttavaa
ihovärin muutosta.

Konr. ReijoWaara.

Lassarin tukanlähdön hoitotapa.

Tukka on niinhyvin miehen kuin naisenkin kaunistus.
Kummako jos tukanlähtö ihmisiä huolestuttaa.
Ja monella alkaakin tukka jo aikasin harveta.

Syyt voivat olla moninaiset, kuten tässäkin lehdessä
jo usein on osotettu (1890 siv. 64; 1891: 80 & 174; 1900:
53 ja 1905: 159). Kovat, ahtaalle ottavat päähineet sen
useinkin saavat aikaan. Yleensä heikoritavat tauditkin.
Mutta useimmiten on siihen syynä hiustuppeen tunkeutuneet,
hiusjuuria nakertelevat pikkuoliot.

Kuuluisa ihotautien erikoistuntija, berliniläinen lääkäri
Lassar lienee se, joka ensimmäiseksi huomautti bakterien
merkityksestä tukan lähdössä ja taudin tarttuvaisuudesta.

Tukanlähtökin on näet tauti, vieläpä tarttuva tauti,
jonka helpostikin voi saada; jos käyttää tätä tautia potevan
päähinettä.

Lassar on muodostellut hoitotavankin tämän taudin
parantamiseksi, josta tein selkoa jo tämän lehden ensi
vuosikerrassa (1889). Nyt ovat useatkin lehden lukijoista
pyytäneet, että uudestaan siitä kertoisin. Tahdon noudattaa
pyynnön, vaikkei 1889 vuoden vuosikerta vielä
olekaan loppuunmyyty, Lassarin äsken julkaiseman uuden
kirjoituksen nojalla. Huomautan kuitenkin, että on
sittekin viisaampaa ensin neuvotella myös lääkärinsä
kanssa ennenkuin rupeaa Lassarin ohjeita ominpäin noudattamaan,
sillä kuten jo sanoin, syyt voivat olla moninaiset.

Kun alkaa päähän ilmetä hilseitä ja tukka harvenemaan,
niin on aluksi (6—8 viikkoa) jokapäivä, sitte
harvemmin, koko pää noin 10 minuuttia saippuoitava
terva- tahi muulla hyvällä saippualla. Saippuoidessa on
käytettävä kuumaa vettä. Ennenkuin naiset siihen ryhtyvät,
jakakoot hiuksensa niskassa pienempiin kimppuihin,
joita pidetään erillään, etteivät hiukset joudu sekaannuksiin.
Saippuoirnisen jälkeen huuhdotaan saippua huolellisesti
pois, esimerkiksi valelemalla pienestä kannusta,
aluksi haalealla lopulta viileällä vedellä. Vaaleatukkasille
naisille soveltuu saippuoimiseksi paraiten saippualiuvos,
jossa on 15 gr. kali carbonic., 15 natr. carbonic.,
70 saponis domestici pulverati sekä 100 gr. ruusuvettä.

Pesun ja valelun jälkeen pyyhitään pää keveällä
kädellä ihan kuivaksi ja sitte kostutetaan hiusten juuret
myrkyllisellä sublimati-liuoksella (3 ä 5; 1000:lle), jota
kuitenkaan ei voi saada muuta kuin lääkärin määräyksestä.
Jos päässä on kutkaa sopii main. liuokseen lisätä
karbolihappoa (2; 1000:lle).

Annettua subl. liuoksen jonkun verran haihtua, hierotaan
päähän, niinkauan kunnes hiukset kuivuvat, joko

tymoli-spiritus vini liuvos (0.5: 200) tahi beta-naftoli alkoholi
liuvos (0.5: 200). Päätteeksi voidellaan, keveällä
kädellä eikä hieromalla, hiusten juuriin seos, jossa on l
gr. salisylihappoa, 2 bensoe-tiukturia, 50 gr. hienointa
ruokaöljyä ja 15 tippaa bergamottiöljyä.

Vastahakoisissa tapauksissa sopii yöksi voidella päähän
10 % tärpättivaseliniä, joka hoito sentään heti on
keskeytettävä jos siitä pään iho kiihottuisi, tahi voide,
jossa on l gr. karbolihappoa, 10 sublimeerattua rikkiä,
15 tippaa bergamottiöljyä, 2 gr. peru-balsamia ja 37 gr.
vedellä ohennettua puhdasta lanoliniä.

Ilman sublirnatiakin tulee usein hyviin tuloksiin vähemmän
kehittyneissä tapauksissa.

Konr ReijoWaara.

Lähetetty.

Siveellisyydestä.

Me toivomme uutta, onnellista Suomea. Mikä on
sitte Suomi, onko se vain tämä tuhatjärvien maa? Ei!
se on ennen kaikkea kansa, ihmiset. Yksilöiden jalostumisen
kautta kulkee tie Suomenkin uudistumiseen.

Yksi vain on, joka sanan täydessä merkityksessä
voi sanoa: »Katso minä teen uutta«. Tämä sama Ainoa
sanoo: »Olkaa pyhät, sillä minä olen pyhä». Pyhyys on
puhtautta täydellisessä määrässä, ja siveellisyys on myös
puhtautta, laajimmassa merkityksessä samaa kuin pyhyys,
joikin sillä tavallisesti tarkotetaan vain sukupuolista
puhtautta.

Jumala sanoi: »Olkaa hedelmälliset ja lisääntykää».
»Lapset ovat Herran lahja», ja kallis anti on koko sukupuolielämä 
ihmiskunnalle, mutta voidaksemme saada
niistä molemmista oikeaa iloa, tulee meidän asettaa ne
Herran eteen, kuten vanhan liiton hurskas sanoessaan:
»Tässä ovat ne lapset, jotka Sinä minulle annoit».

Kun itsesaastutusta on tavattu jo 4 ja 5 vuoden
vanhoissa lapsissa, voimmeko silloin epäillä, että sukupuolielämä
ei olisi heissä alkanut? Emme voi, ja rne
tiedämme, että se alkaa samana hetkenä kuin hänen elämänsä
muutenkin. Sillä miten saattaisimme toisin selittää,
että isän epäsiveellisyys jää perinnöksi lapselle, vaikka
edellinen on kuollut ennen jälkimäisen syntymää? Siinä
elämänkipinässä, jonka hän on lapsen äidille antanut, on
hänen olemuksensa ollut. Tämä on hirvittävä, mutta samalla
suuremmoinen tosiasia. Vasta siihen syventyessämme
näemme, miten lujasti ihmisten elinjuuret ovat
toisiinsa kiintyneet. Siksi tulee meidän ajatellen pysähtyä
kysymyksen eteen: Mikä on hyödyllistä lähimäiselleni
?

Äidin tulee a lottaa siveellinen kasvatus silloin, kun
hän tietää elämän syttyneen sydämensä alla, ja parhain
keino on rukous sekä oman terveyden hoito sen ohella.
Kun lapsi syntyy, kasvaa äidin velvollisuudet yhä. »Paljon
vettä ja raitista ilmaa, sitä sanon siveelliseksi kasvatukseksi
» huudahtaa muuan äiti. Ulkonainen, arinten
ruumiinosien jokapäiväinen puhdistus on erinomainen
suojeluskeino siveellisyyspaheita vastaan, mutta vasta se
on täydellisesti turvassa, jonka sydän on puhdas.

Äidin velvollisuus ei siis yksin koske lapsen ulkonaisesti
puhtaana pitämistä, vaan tulee hänen ennen kaikkea
viedä pienokaisensa yhä edelleen rukoillen sydänten
Puhdistajan luo. Silloin hän ei voi valheellisesti vastata
palleroisensa kysymykseenkään: »Mistä lapset tulevat?»
Vastaus on erittäin arkaluontoinen. Hienosti ja kauniisti
on se annettava, samalla kuitenkin muistaen, että totuus
on voittamaton voima.

Eräs mies kertoo vaimostaan: »Hän oli lapsuuteni
leikkitoveri, nuoruuteni unelmien sankaritar, miehuuteni
hellä ja tarmokas työtoveri, lasteni äiti ja vanhuuteni
kotilieden vaalijatar». Onnellinen hän ja hänen kaltaisensa!

Oi, että kaikkien ihmisten sukupuoli-elämä olisi
»suljettu lähde ja kiinnipantu kaivo, joka avautuisi vain
yhdelle koko maailmassa». Jumalan ajatus ennen syntiinlankeemusta
oli tällainen. Hän olisi valmistanut jokaiselle
ihmiselle puolison, ja nämä olisivat yhdessä eläneet
iäisesti. Tämän ihanan ajatuksen teki tyhjäksi synti
ja synnin kautta kuolema. Avioliittokaan ei euään ole
ainaisesti pysyvä, kuolema sen katkaisee ja siksi sallii
Jumala ensimäisen aviopuolison kuoltua mennä naimisiin
toisen kanssa. Epäilemättä on avioliittokäsite tämän
kautta alentunut, mutta se ei ole Herran syy. Uskollisuutta
yhdelle kuolemaan asti Hän vieläkin vaatii ja tahtoo
selvittää, kuka tuo ainoa on. Viekäämme sentähden
tämä asia usein Jumalan eteen. Raamatussa näemme
monta esimerkkiä siitä, miten Jumala ohjaa omiensa kohtalon
tässäkin suhteessa.

»Varjele sydämesi, sillä siitä elämä tulee». Taistojen
kautta me kuljemme siveelliseenkin puhtauteen, mutta
meillä on voimakas Vapahtaja rinnallamme, ja Hän on
lähtenyt »voittamaan ja voittoa saamaan». Voitto on
Hänen ja kaiken puhtaan, oikean, kauniin, mitä maailmassa
on.

»Metsätähti*.

Uutta terveyshoidollista kirjallisuutta.

(Lähetetty arvosteltavaksemme).

Ihminen, kirj. prof. O. Schmeil, suoment. toht. W.
Linnaniemi, on Werner Söderströmin kustannuksella äsken
ilmestynyt kuvitettu, 74 siv. laajuinen kirjanen, jonka
hyvällä oraallatunnolla voimme lehtemme lukijoille suositella.
Siinä lyhyesti, mutta silti riittävän täydellisesti ja
selväpiirteisesti tehdään selkoa ihmisruumiin rakenteesta
ja sen elinten toiminnasta, jonka ohessa kaikkialle on sirotettu
esityksen eloisaksi tekeviä, selvätajuisia, tärkeitä

terveyshoidollisia huomautuksia, neuvoja ja ohjeita,'jotka
suuresti lisäävät kirjan arvoa ja hyötyä. Jokunen virhekin
siinä sentään on, kuten sivulla 41, jossa suomentaja
viivan alla sanoo, että meillä kuolleista vuosittain noin 7
prosenttia on sortunut keuhkotautiin. Pitäisi olla joka
seitsemäs.

Werner Söderströmin kyläläisten kirjasista on toht.

K. ReifoWaara7i toimittaman terveydenhoito-sarjan 3 ensim.
vihkoa (kolerasta; äidistä ja lapsesta sekä lasten terveydenhoitoa
koskeva) ilmestynyt. Jouluun- mennessä ilmestyy
näiden lisäksi vielä 7: terveenä pysymisen ja paranemisen
ehdoista; tautibaktereista; mahalaukku-ja suolitaudeista;
ihon karaisemisen hyödystä; keinoista säilyä
ennenaikaiselta vanhenemiselta; terveydenhoitotyön järjestämisestä
maassamme sekä terveydenhoitoaatteen kehityksestä
Suomessa. Tuskinpa tarvinnee kukaan katua
jos talviiltapuhdelukemisekseen uhraa tähän kirjavihkosarjaan
10 kertaa 5 pennisensä. Kukin vihko on noin
arkin kokoinen.
Terveysliittojen työmaalta.

Kymin terveysliitto on hiljaisella, mutta sitkeällä työllä
alottanut selvittää terveysliittotyön suurta merkitystä, vaikkakin
osanotto liittomme toimintaan suuren yleisön puolelta ainakin
toistaiseksi on ollut perin pieni. Sitkeä näkyy olevan
se suomalaisen tunnettu hitaus, se on saatu täälläkin kokea,
sillä ei edes ketään opettajahenkilöä ole vielä saatu asiaan
innostumaan. Liitto on jo pitänyt 3 kokousta ja esitelmiä
kunnan eri kylissä. Jouluksi pitäisi säätämän oikein suuri
kokous ja pitkämatkainen puhuja, jolle ainoastaan täällä arvoa
näytään annettavan. Terveysliitto-työtä olisi täällä hyvinkin
paljon. Paraikaa raivoaa tulirokko kahdella kulmalla pitäjää.
Innostuttavaa työjoukkoa tarvittaisiin. Liittykööt kymiläiset
Terveydenhoitolehden lukijat nyt terveysliittoon.

Sampsa.

Elimäen terveysliitto toimeenpani 18/io onnistuneen esitelmäkokouksen
Ratulan kansakoululla, johon oli saapunut
kansaa huoneet ahdinkoon saakka täyteen.

Kirjelaatikko.

573. Alavieskan nuorisoseura. Pyytäkää, että piirilääkärinne
tilaa teille Lääkintähallitukselta toht. Arppen kirjasia
Keuhkotaudista, ne annetaan ilmaiseksi. Paavo Pirilän
10 p. vihkonen tuberkuloosin estämisestä kodeissa teille myös
sopii levitettäväksi, samoin kuin raittiuden ystäviltä a 50 p.
kappale saatavissa oleva, tuberkulosikeräyskomitean laatima,
asiaa valaiseva suuri Keuhkotauti seinätaulu.

574. nHarvatukka" kertoo parturinsa tukan uudistamiseksi
ja hiusten lähdön ehkäisemiseksi kehottaneen pari
kertaa viikossa voitelemaan lamppuöljyllä sekä kysyy tohtineeko
tuota neuvoa seurata. -- Meillä ei tosin ole siitä kokemusta,
mutta emme otaksu kokeesta vaaraakaan olevan.
Tukka on tietysti perästäpäin pestävä. Antakaahan tietää miten 
tuo vaikuttaa.

575. n!7 vuotias11. Miten saada kasvoistanne n. s.
finnit häviämään, selviää jos luette kirjotuksen ihomadoista
ja ihonäppylöistä lehden viime vuosikerran siv. 125.

576. "Apua pyytävä". Lievässä kohdun laskeutumassa
soveltuvat iltasin lyhyet, 28°—26°—24° istumakylvyt.

577. W. A. Lääkäritutkimus vain voi ratkaista, onko
lapsuudesta asti seurannut hermoheikkoisuus parannettavissa.
Aikaa ja kestävyyttä parantaminen kysyy. Helsingissä ainakin
lienee hypnotismin käyttäjiä.

578. E. M. Munuaistautiselle soveltuu paraiten maito-,
puuro- ja vihannesruuat. Jos nauriit aikaansaavat oksennusta,
tulee niitä välttää. Ahkeraan käytettäköön lämpimiä kylpyjä
ja yleisiä hiostuskääreitä, sekä isoja haaleita peräruiskeita
(puhd. vettä) jos vatsa on ummella. Niveltuberkuloosissa ovat
kylmävesikääreet paikallaan. Parasta kuitenkin olisi uudelleen
pyrkiä läänin sairaalaan.

579. S. t. a. Kupulat päästänne tuskin häviävät muulla
kuin veitsellä. Känsiänne jalkojen alla olisi paras tottua, pari
kertaa viikossa, kuuman kylvyn jälkeen leikkaamaan terävällä
veitsellä. Valkoinen silmä on siitä aina juurta myöten kaapittava
pois.

Helsinki 1908, K. F. Puromiehen kirjapaino.

N:o 12 JOULUKUU XX v:kerta
Cerueydenboitolebti

Duodecim-seuran toimittama ja kustantama.

Helsinki Päätoimittaja Konr. ReijoWaara. 1908

Lehden konttori Helsingissä Uudenm.-k. 2; 3 kerr. T. 20 18, avoinna tiistaina,
tuorstaina ja lauantaina klo 1/a9—x/2 10 a. p. Tilaushinta 2mk. vuodelta Helsingissä,

2: 50 p. postissa. Lehti ilmestyy kerta kuukaudessa. Lehteen tulevat kirjoitukset
ja kirjelaatikkoon aijotut kysymykset lähetetään Toht. Konr. ReijoWaaralle
Antin-k. 15. telef. 4892, muistutukset lehden jakamisesta konttoriin.
Kaksi vuosikymmentä

on Terveydenhoitolehti tehnyt voitavansa saadakseen
Suomen kansaa käsittämään, että senkin jo olisi aika
täysin hereelle joutuneen kultturikansan tavoin käydä
puolustamaan ja suojelemaan kaikkien jäsentensä terveyttä,
elämää ja henkeä.

Tunnustusta on lehti myös usein saanut osakseen,
mutta ei paljas tunnustus vielä perille vie. Suoranaisempaakin
kannatusta tarvitaan. Kokemus selvän selvästi
osoittaa, että nykyaikana hyvänkin asian puolesta täytyy
suorastaan agiteerata ja työtä tehdä.

Sen vuoksi jättäessämme taas täksi vuodeksi ystävillemme
hyvästit ja kiittäessämme heitä osottamastaan
myötätuntoisuudesta tähän saakka, sekä toivottaen kaikille
iloista joulurauhaa ja joululevon jälkeen uusia voimia
työhön Suomen kansan hyväksi, rohkenemme lausua
sen toivomuksen, että tekisivät ensi vuodeksi kaiken voitavansa
Terveydenhoitolehden leviämiseksi yhä laajeneviin
piireihin, jotta lehti todellakin pääsisi vaikuttamaan
ja saamaan jotakin aikaan kansamme ruumiillisen ja
henkisenkin terveyden kohottamiseksi. Lukekaahan vielä
uudestaan viime numerossa ollutta tilausilmoitusta.

Terveyshoidollista paatumusta.

Kurkkumätä, useinkin ystävällisessä sovussa tulirokon
kanssa, vierailee tätä nykyä monessakin Suomen
maalaiskunnassa.

Laajemmalle levinneeksi kulkutaudiksi ei kurkkumätä
moniaalla sentään vielä liene päässyt, mutta kyllä
se sellaiseksikin helposti kehittyy, varsinkin siellä, missä
isät ja äidit ihan kuin uhalla laskevat taudin pienokaistensa
kimppuun.

Tässä taas tuore esimerkki.

Eräässä hyvinvoivassa perheessä P:n pitäjässä oli
vielä kesällä 8 lasta. Reippaita vielä olivatkin. Syksyllä
lähetettiin yksi noista kahdeksasta, pieni tyttönen, sukulaisten
luo naapurikuntaan, jossa kurkkumätä pitkin kesää
oli kytenyt. Tyttönenkin joutui taudin saaliiksi ja
kuoli siihen.

Lapsi haudattiin ja isä vei tytön käyttämiä vaatteita
kotiin, mutta puhdistamatta, yksinkertaisesti myttyyn
käärittynä.

— »Mitä isällä on mytyssä?» kysyi pieni, kolmevuotias
poikanen isältään muuan tunti tämän kotia tulon
jälkeen.
— »Kurkkumätä», oli isän ilvehtivä vastaus.
— »Vissiin minäkin sitte saan kurkkumädän, kun
myttyyn koskin», arveli pienokainen lapsellisen viattomasti.
Ja taudin hän saikin, eikä viipynyt sen jälkeen kauankaan
ennenkuin poikanenkin oli ruumiina.

Sairastuivat sitte toinen lapsista toisen jälkeen ja
järkiään vielä kaikki kuolivatkin. Parin kuukauden kuluttua
olivat isä ja äiti kahden avarassa pirtissään.

Oikein sydäntä kouristaa, kun ajattelee, että tällaista
voi tapahtua vielä nykyaikana v. 1908. Eikö tosiaankaan
löydy sitä miestä tahi naista maassamme, joka kykenee

kohottamaan ääntä sellaista, että se tunkeutuisi kansamme
luihin ja ytimeen ja saisi nukkuvatkin hereille.
Eivätkö edes maamme valistuneemmat kansalaiset,

varsinkin nousevan polven valistuneet miehet ja naiset
jo huomaa, että olisi aika herätä ja nousta tositoimintaan.

Eivätkö edes kerrotuntapaiset tosiasiat pysty repäisemään
Teitä lepovuoteiltanne nostamaan terve}^sliittoja
pystyyn jokaiseen Suomen Byrjäisimpäänkin kolkkaan,
herättämään Suomen kansan syvätkin rivit terveyttään
suojelemaan ja ainakin puolustamaan lapsukaisia bakterimailman
näkymättömiä, mutta ei silti voittamattomia
laumoja vastaan.

Sinä, joka luet nämä rivit, mieti mitä juuri sinä voisit
asian hyväksi tehdä, ja tee se, äläkä torku enää.

Konr. ReijoWaara.

Pitäkää lastenne kehitystä silmällä.

Ziehenin tiedonantojen mukaan lapsen pää ylipäänsä
kehittyy siten, että sen ympärysmitta ensi kuukauden lopussa
on 35,5 sm., ensi ikävuoden päättyessä 45,o, toisen
48,o ja 5:nnen ikävuoden lopussa 50,o sm. Suuremmat
poikkeukset näistä mitoista antavat aihetta epäilemään
säännöttömyyksiä aivojenkin kehityksessä.

Jos pienen lapsen silmäterä ei luonnollisella tavalla
supistu ja laajene silrnäluonta sulkiessa ja avatessa tahi
jos jalkavarsi ei nytkähdä kun napsauttaa jännettä polvilumpion
alapuolella, voi se olla arveluttavan perinnöllisen
taudin merkki.

Neljännen kuukauden lopussa rupeaa lapsi tavallisesti
pitämään päätään pystyssä, 6 kuukautta täytettyään
se jo istuu ja 9—10 kuukauden ikäisenä se pyrkii seisoalleen

ja noin vuoden vanhana kävelemään. Viiden
kuukauden vanha lapsi pitelee jo esineitä, joita sille tarjotaan,
6 kuukautinen niitä itsekin tavoittelee ja 7
kuukautta täytettyään lapsi jo ymmärtää lyhintä tietä
koettaa saada käsiinsä, mitä näkee. Jos lapsen kehitys
hidastuu yli 2 kuukautta näistä keskimääristä on syytä
otaksua aivojen kehityksen jääneen takapajulle.

Siinä tapauksessa, että lapsessa vielä lisäksi on riisitautia,
on kiireen kautta haettava lääkärin apua, ell'ei jo
sitä ennen ole lääkärin neuvoa kysytty.

Konr. ReijoWaara.

Ravinnosta.*)

Kirj. G. V. L.

6. Mikä arvo on eri ravintoaineilla?
Kukkaroammekin koskevat eri ravintoaineet, Seuraava
taulu, joka osoittaa miten paljon ja mitä ravintoaineita
on eri ruokalajeissa, antaa jonkunlaisen käsityksen
eri ravintoaineiden arvosta.

3000 ka-
Muna-Ras-Hiili'-Kaloriaa
Hinta. lorian
valk. vaa. hydr. 
hinta.

Ohraryynit . 12.0 2 o 71 o 3589 35 p. 30 p
Tattari „ .... 8.0 2.6 75.o 3589 35 „ 30 „
Manna lOo 0 o 77 o 3567 40 „ 34 „
Riisi „ .... 8.0 O.o 76.0 3490 65 „ 56 „

*) Jatkoa sivuilla 79, 89, 109, 156 ja 172 olleisiin kirjoituksiin.

3000 kalorian
hinta.

35 p.
47 „
18 „
32 „
38"
62 „
90 „
300 „
253 „
95 „
39 „
93 „
90 „
90 „
80"
43 „
114 „
180"
380 „

l? „
175 „
200 „
424 „
300 „
Io4 „
300 „
600 „
161 „
400 „

3000 „
548 „

Kalo

riaa.

3818
3423
3402
2300
3576
2400
4000
1000
1424
3777
9207
538
8370
657
378
350
2117
4000
1556
900
742
308
354
512
2440
328
250

2600
320
286
328

Kauraryynit
Perunajauhot ... .
Ruis ., ....

leipä .
Vehnäjauhot ... .

leipä
Sokeri . ....
Raavaanliha, laiha . .

„ 1/a lihava
Sianliha .
Silava
Kala, tuore . . .
Voi ....
Maito, kuorimaton . .

„ kuorittu . . .

„ separoitu . . .
Kerma
Juusto, lihava. . . .
Munat . ....
Perunat . ....
Herneet
Kupukaali
Kukkakaali
Omenat

„ kuivatut . .

Mansikat
Mustikat
Rusinat, viskunat . .
Olut
Portviini
Limonaadi .

Muna

valk.

15.5

1.5

11.0

8.0

11.0

7.0

O.o
21.o
20.0

15.0

O.o
12.o
O.o
3.7

3.7

3.7

3.0

27.0

13.o
2.0
6.0
2.0
2.5
0.5
1,5

1.0

1.0

2.0

O.o
O.o
O.o
Rasvaa.

6.0

O.o
2.0

0.5

l.o
1.0

O.o
1.5

6.5

34.0

99.0

0.5

90.o
3.5

0.5

0.2

20.0

30.0

11.0

O.o
0.5
O'o
0.5
O.o
O.o
O.o
O.o
O.o
O.o
O.o
O.o
Hiilihydr.

64.o
82.o
70o
48.0
74.0
52.0
97.0
O.o
O.o
O.o
O.o
O.o
O.o
4.4

4.4

4.4

4.0

2.5

O.o
20.0

11.0

5.5

5.0

12.0

58.o
7.o
5.0

62.0

8.0

7.0

8.0

Hinta.

45 p.
50 „
20 „
25 „
45 „
50 "
120 „
100 „
120 „
120 „
120 „
50 „
250 „
20 „

10"

5 „
80 „
240 „
200 „
5 „
40 „
20 „
50 „
50 „
100 „
100 „
50 „
140 „
40 „
300 „
60 „

Ylläolevan taulun ensimmäisessä, toisessa ja kolmannessa
sarekkeessa on merkitty prosenteissa eli sadasosissa)
minkä verran kussakin ravinnossa on munavalkuaisainetta,
rasvaa ja hiilihydraatteja (tärkelystä ja sokeria).
Loput sadasosat ovat vettä ja vähän tuhkaa eli sulamattomia
aineita. Neljännessä sarekkeessa on merkitty, montako
lämpöyksikköä eli kaloriaa on yhdessä kilossa kutakin
ravintoainetta. Tämän sarekkeen arvojen perusteella
voidaan jo arvostella eri ravintojen keskinäinen arvo ravitsemiseen
nähden. Näemme, että laihanpuoleinen raavasliha
on merkitty 1000:lla ja ohranryynit 3566, siis
ohranryyneistä saadaan 3 ja puoli kertaa niin paljon ravintoa
kuin lihasta. Noin l Va litraa nuorta maitoa vastaa
kiloa lihaa. Suurin ravintoarvo on rasvalla, joka
saadaan sianlihasta ja voista. Niitä tarvitsemme siis
vaan vähän sekoittaa muihin ruokiin, joiden arvo siitä
kohoaa melkoisesti. Vielä tärkeämpää olisi tietää, missä
suhteessa eri ravintoaineiden sulavaisuus on toisiinsa,
mutta sitä on mahdotonta numeroilla osottaa.

Viidennessä sarekkeessa ovat 4:nnen sarekkeen tavallisimmat
hinnat penneissä, mutta kun ravintoaineiden
ravitsemisarvo ja hinta eivät ole suoranaisessa suhteessa
toisiinsa, niin on kuudennessa sarekkeessa laskettu hinta
sille lämpöyksikkö-määrälle, minkä ihminen joka päivä
tarvitsee, ja tämä on tasaisissa luvuissa 3000. Jos siis
esim. söisimme ruisjauhopuuroa veteen keitettynä — ja
sillä tulisimme kutakuinkin toimeen — niin sen päivän
ateriat eivät tulisi maksamaan kuin noin 18 penniä,
mutta jos söisimme paljasta lihaa, niin se maksaisi 250
tai 300 penniä; mutta paljaalla lihalla ei tulisi toimeen,
kun lihassa ei ole hiilihydraatteja, vaan meidän täytyisi
syödä paljon rasvaa lihan lisäksi ennenkuin ruumis olisi
tyytyväinen. Vertaamalla 6:nen sarekkeen arvoja toisiinsa,
näemme, että huokeimmat ateriat saamme kasvikunnasta.

7. Riippuuko elämän ilo ravinnosta?
Ne, jotka puhuvat elämän ilosta, tuskin tekevät itselleen
selvää, mistä elämän ilo riippuu. Todellista elämän
iloa näemme tuskin muissa ihmisissä kuin terveissä lapsissa,
harvoin enään edes nuorisossa nousevassa. Vanhemmat
ihmiset jo huokaavat, kun näkevät lasten riemua.
Mistä tämä tulee? Se tulee ruumiillisesta väsymyksestä
ja henkisestä lainautumisesta, ruumiin hyvinvointi
on mennyt, koneisto on rasittunut kovasta työstä,
liiallisesta ravinnosta ja hermojen jännityksestä. Elämä
ei ole ollut sopusoinnussa työhön, ravintoon ja lepoon.
Olemme ennen nähneet, että ruumiin työkyky ja kestävyys
riippuu etupäässä ravinnosta ja että tässä ravinnossa
ei saa olla liiaksi munavalkuaisaineita, sillä ne rasittavat
ruuansulatusta ; niiden erottamiseen menee voimia.
Siinä, missä tarvitaan voimia, tarvitaan myös hermojen
toimintaa, joten hermostokin väsyy yhden rinnan
lihaksien kanssa. Jos nyt voimamme (energiiamme) menee 
runsaiden aterioiden sulattamiseen, niin kuinka voimme
enää toivoa sen riittävän henkiseen pirteyteen ja
työskentelyyn hengen vainiolla ? Emmehän runsaan aterian
jälkeen heti jaksa ryhtyä ruumiilliseenkaan työhön,
vaan meidän täytyy levätä ja »antaa palan painua«.
Kokoomalla sitten kaiken tahdonlujuutemme voimme
taas ryhtyä työhömme ja askareihimme. Sellaista väsymystä
aterian jälkeen ei tule, jos syömme yleensä helposti
sulavaa kasviruokaa, emmekä syö liiallisesti, vaan
ainoastaan sen verran kuin hyvältä maistuu. Jos pakotamme
itseemme toisen ruokalajin toisensa jälkeen, kuten
pidoissa on tavallista, niin silloin saamme munavalkuaista
liiallisen määrän, joka oikeastaan riittäisi koko
päiväksi. Tätä liiallista syömistä ja juomista pidetään
suurimpana nautintona, vaikka ruumis siitä kärsii. Ruumis
tylsistyy ja saadakseen tyydytystä, täytyy seuraavan

juhla-aterian olla vielä ylellisempi, ennenkuin se kiihottaa
uuteen nautintoon. Hennot vaativat myös kiihotusta,
alkohoolia, kahvia ja tupakkaa, pysyäkseen edes
vähän toiminnassa. Ihmiset eivät jaksa enää juhlaaterioillaan
ylläpitää hilpeätä mieltä, vaan lopuksi pitää olla
palkatut soittajat, laulajat ja tanssijat mielen kohottamiseksi,
kun se on mennyt lamaan liiallisesta nautinnosta.
Tätä sanotaan sitten elämän iloksi. Surkeus on toisena
päivänä sitä suurempi. Työkyky on poissa ja henkinen
joustavuus samoin. Kun kevät tulee niin kaupunkilainen
vaistomaisesti herää, hän huomaa, että asiat ovat
hullusti, hänen täytyy päästä maalle rauhaan, syömään
yksinkertaista, kuivaa ruokaa ja piimää pysyäkseen edes
vielä jonkun aikaa työkykyisenä. Elimistö palautuu yksinkertaisella
ravinnolla entiseen virkeyteensä, jollei se jo
ole mennyt aivan pilalle. Mutta jos se on saanut pysyväisen
vamman, niin se vaikuttaa jälkeläisiin, ne ovat
jo alun pitäen »heikkoja astioita», jotka eivät kykene
jatkamaan samaa työtä kuin edellinen sukupolvi, vaan
kuihtuvat ja kuolevat. Sen vuoksi täytyy tulla uusia
sukuja ja uusia voimia maalta ylläpitämään kulttuurielämää
kaupungeissa. Harvat suvut elävät enää useampia
vuosisatoja, sillä ylellisyys kuluttaa ne ruumiillisesti
ja henkisesti. He eivät ole kypsyneet todellisessa elämän
ilossa, s. o. ruumiillisessa ja henkisessä tasapainossa,
vaan ovat kuluttaneet »maallisen majansa» voimat liiallisessa
nautinnossa, joka on todellisen elämänilon pahin
vihollinen.

Rimpiläisen keuhkotautilääkkeestä

on viime aikoina paljon pakinoitu ja kirjoitettu. Vieläpä
kovin hermostuneestikin. Tuntuu siltä kuin monet lääkäritkin

olisivat joutuneet pois tasapainostaan. Mitä sitte
oikeastaan on tapahtunut?

Eräs arvossa pidetty, tunnollinen maalaislääkäri huomaa,
että hoidossaan ollut, arveluttavaa keuhkotautia sairastanut
alkaa parata sekä että parannuksen on nähtävästi
aikaansaanut laikuksen keksimä ainesekotus, jonka
potilas on salaa nauttinut. Puhtaasti ihmisystävällisessä
ja rehellisessä tarkoituksessa hän päättää pyrkiä varmuuteen
siitä, onko tuo lääke todellakin keuhkotaudissa vaikuttava,
vai eikö. Ja kokeista on hän tullut siihen vakaumukseen,
että lääke on tieteellisten kokeilujen arvoinen.
Potilaita on myös riittävästi, jotka vapaaehtoisesti
pyrkivät kokeilujen esineiksi.

Saattaahan nyt olla, että hän tulee pettymään, Ovat
suuremmatkin tiedemiehet pettyneet lupaavilta näyttäneissä
toiveissaan. Mutta minkä takia juuri hänen kimppuunsa
hyökätään ikään kuin hän olisi jotakin hyvin
pahaa tehnyt? Voihan käydä niinkin, että odotukset
täyttyvät. Toivotta vahan se olisi.

Asettukaamme nyt siis tässä asiassa toki levollisesti
myötätuntoisen odottavalle, eikä suinkaan ahdistavalle
kannalle, kunnes Toht. Arvelin, jonka käsissä kokeilut
ovat, katsoo päässeensä täysin varmalle pohjalle, että
hän voi julaista kokeilujensa tulokset kaikkien arvosteltaviksi.
Tiedämmehän kaikki, että siihen tarvitaan aikaa.

Konr. Reijo \Vaara.

Lääkärin muistiinpanokirjasta.

Matti Mähönen.

Kirj. Konr. ReijoWaara.

Oulu 2% —04.

Edessäni istuu Matti Möhönen, Ojakylän kielevä
kauppias.

--

Kun opin hänet ensin tuntemaan oli hän ketteräjalkainen,
jäntevä ja voimallinen maanviljelijä. Hänen
kourissaan työ sujui, ja missä Matti-isäntä oli mukana,
siinä eivät muutkaan laiskana viruneet.

Siitä on nyt 10 vuotta Mutta kuinka onkaan hän
muuttunut?

Tuossa hän istuu edessäni, tuo ennen voimakas, terveyttä
uhkuva maanraataja, hengästyneenä, riippuvin
poskin, silmien alustat vesikelloissa.

Ainoastaan silmäterissä vielä huomaa entistä veitikkamaista
ilvettä.

— No mutta mikä on Teidät tuollaiseksi saattanut?
— oli hämmästynyt kysymykseni. -- Enhän ollut teitä
enää tunteakaau, niin olette muuttunut siitä kun opin
teidät tuntemaan Mikkolan reippaana isäntänä.
Niin! Sitä juuri tulin tohtorilta tiedustelemaan,
että mitä minun mahtanee olla. En tunne missään mitään
varsinaista kipua, mutta entinen voimani on poissa.
Niin kummallisesti väsyttää ja hengästyn mäissä ja portaitakin
noustessa, varsinkin jos vähänkään kiirettä pidän.
Sellaisesta en tiennyt mitään Mikkolassa ollessani,
enkä alkuaikoina kauppatoimessanikaan.

Rupesin tiedustelemaan. Miten kauan olette nyt
Ojalassa asuneet ja kauppaa pitäneet?

- 6 vuotta, oli vastaus.
— Siitä saakka ette tietysti ole puuttuneet itse minkäänlaisiin
maanviljelystöihin ?
— En ole, kuului vastaus.
— Ja olette ehkä ruvenneet vähän ryypiskelemäänkin
En! Sitä en ole! — vakuutteli M��hönen. En
ole koskaan pannut tippaakaan viinaa enkä konjakkia
suuhuni. Olen periaatteessa raittiusmies, vaikken ole
ruvennut mihinkään seuraan.

— Olutta kai kauppias silti juo ja sahtia?

— Kyllä olutta, vaan ainoastaan ruuanpainimeksi,
pullo ateriaksj. Ja sahtia olen paha juomaan, sen myönnän.
Ei tahdo vanha kannu sahtia riittää vuorokaudeksi.
Olin saanut tietää tarpeekseni ja kävin sairasta tutkimaan.
Huomasin sydämessä rasvoittumisen oireita ja
munuaisten toiminta oli häiriytynyt. Tämän kerroin sairaalle
ja selvitin, että syy oli muuttuneissa epäterveellisissä
elämäntavoissa.

Ennen raatelitte peltoja kuin karhu ja olitte alituisessa
liikkeessä ulkoilmassa. Siitä ruumiissanne aineiden
vaihto pysyi vilkkaana, lihaksenne voimallisina, sydämenne
ja munuaisenne toimintakykyisinä. Nyt ette
enää suorita ruumiillista työtä muuta kuin ehkä siksi nimeksi;
istutte aamusta iltaan ummehtuneessa, tupakansavun
täyttämässä puotikamarissanne; juotte olutta ja
sahtia yhteensä ainakin 6—7 litraa päivässä, siihen lisäksi
vielä kahvea, maitoa y. m. s. nestemäisiä aineita. Kuu
nyt ruumis oikeastaan kaipaa ainoastaan noin 3 litraa
nestettä vuorokaudessa kaikkiaan, syntyy tietysti nautti'
mastanne nestemäärästä ääretön liikarasitus sekä sydämelle
että munuaisille. Ja alkoholi oluessa, joskaan se
ei päihdytä pullon annoksissa, lisäksi vielä veltostuttaa
näitä ruumiin tärkeimpiä elimiä. Siitä hengenahdistus
ja voimattomuus.

Lopuksi huomautin potilaalleni, että jollei hän pikaisesti
ja täydellisesti muuta elämäntapojaan, niin tulee
hän kulkemaan loppuaan kohti huimaavaa vauhtia, kaikista
lääkkeistä ja hoitokeinoista huolimatta. Sekä lisäsin
vielä, että ainoa tie hänen saada terveytensä takaisin
oli ruveta, vanhaan tapaansa Mikkolan ajoilta, maata
itse raatamaan ja tekemään ruumiillista työtä yleensä,
joskin tietysti varovaisesti alussa, kun oli sellaisesta työstä
nyt tuiki vierautunut. En katsonut edes tarpeelliseksi
määrätä mitään lääkettä. Ainoastaan kylpyjä ja jalkapesuja

neuvoin ahkeraan käyttämään ihotoiminnan parantamiseksi
ja sen kautta sydämen ja munuaisten työn
helpottamiseksi.

Muutin samana vuonna pois Oulusta, enkä siten tullut
Herra Möhöstä tavanneeksi, ennenkuin hän äsken
astui vastaanottohuoneeseeni täällä Helsingissä. Sanoi
joutuneensa pääkaupungissa käymään ja tuli itseänsä
näyttämään.

Nyt en kauppiasta taas enää tuntenut, mutta sen
sijaan Mikkolan entisen isännän. Terveen ja reippaannäköiseksi
oli hän käynyt. Ja tämän oli hän saavuttanut
ilman lääkkeitä, ainoastaan noudattamalla antamiani
neuvoja. Kaupan oli hän jättänyt taitavan apulaisen
haltuun, ainoastaan valvoi hänen tointaan, sekä oli taas
aamusta iltaan puuhannut pelloilla ja niityillä sekä ulkoilmatyössä,
kaikenmoisessa, mitä vaan jaksoi. Oli kyllä
kestänyt runsaasti toista vuotta ennenkuin väsymyksen
tunne oli hävinnyt ja hengitys käynyt helpoksi, mutta
nyt ei enää kummastakaan jälkiä. Olutkin oli häneltä
jäänyt ainaiseksi.

Gelsemini-myrkytys.

Kasvohermojen piirissä ilmenevien tuskien, m. m.
hammaspakotuksen lieventämiseksi, ynnä muihinkin hermovaivoihin,
kuukautistuskiinkin, on huomattu Gelseminitinkturista
useinkin olevan hyvää vaikutusta, käytettynä
täysikäiselle 10—15 tipan suuruisissa annoksissa 2 ä 3 kertaa
päivässä. Olen itsekin menestyksellä käyttänyt sitä
potilailleni. Tätä lääkettä annetaan usein pienille lapsillekin,
mutta tietysti vastaavissa pienemmissä annoksissa,
eikä sitä ole' pidetty tietääkseni erikoisen vaarallisena;
mutta ettei tätäkään lääkettä sovi kovin varomattomasti

pidellä ja käyttää, sen osottaa erään Genfiläisen lääkärin,
toht. Naegeli-AkerblonVin itsessään tekemä havainto. Hän
näet kovissa, yöllä tavoittelevissa hampaan tuskissa .kerran
otti sanottua lääkettä kerrassaan 35 tippaa, siis tosin
melko annoksen. Hampaanpakotus siitä kyllä katosi ja
tohtori pääsi uneen, mutta seuraavana aamuna kun heräsi
tunsi itsensä omituisen heikoksi, hän näki esineet
kaksittain, mustia pilkkuja lenteli silmien edessä, sydän
tykytti levottomasti, ruokahalu oli hävinnyt, sylkyä valui
suusta (noin 40 kuut. sent. 2 minuutissa) ja vatsa oli
vetelällä. Kaksi vuorokautta kesti ennenkuin nuo myrkytysilmaukset,
sopivien lääkkeiden avulla, olivat hävinneet.

Konr. ReijoWaara.

Terveysliittojen työmaalta.

Tyrvännän terveysliitto on tänä vuonna levittänyt,
paitsi Terv. hoitolehteä, kirjasia Keuhkotaudista ja Kolerasta
sekä lehtisiä ruuan kypsyttämisestä heinälaatikoissa;
pannut toimeen terveydenhoito-iltaman, urheilujuhlan
ja, yhteistoiminnassa Suomen naisyhdistyksen kanssa,
6 viikkoset, onnistuneet ruuanvalmistuskurssit Kirkonja
Retulan kylissä, joihin 25 oppilasta on ottanut osaa;
saanut toimeen formalini-desinfisioimislampun hankkimisen
kuntaan: herättänyt kysymyksen sairaanhoitajan hankkimisesta
kuntaan; sekä laatii paraikaa ohjesääntöä eli
ohjelmaa vastaisen toimintansa lujittamiseksi. Liitolla on

m. m. ollut onni saada piirilääkäri K. von Fieandtin ohjausta,
neuvoja, jopa aineellista kannatustakin toimissaan.
Siemenestä puutkin kasvavat. Kunpa piankin kaikkialla
maassamme ruvettaisiin tällaisia itukukyisiä, terveysliittotoiminnan
siemeniä kylvämään.

--

Vihdissä on perustettu ter\7eysliitto, jonka toimesta
on 6 p:nä tätä kuuta pidetty luento ja keskustelukokous
Kirkonkylän Niuhalan koululla.

Niitä näitä.

Joka hengittää syvään, hänen ruumiilliset voimansa kasvavat.
Ainoastaan se, joka tekee ruumiillista työtä kykenee hengittämään tarpeeksi
syvään. Istuvaa elämää alituiseen viettävä ei saa riittävästi
ilmaa keuhkoihinsa. Siitä tuli elämän liedellä laimenee ja ruumiinvoimat
vähenevät, vastustuskyky tautejakin vastaan lamautuu. Ponnista
voimiasi vanhuutesi päiviin saakka, jos mielit kulkea pää pystyssä
haudan partaalle saakka. K. R.

Vatsahapon eli n. s. närästyksen karkoittamiseksi ei useinkaan
tarvitse muuta keinoa kuin joka syönnin jälkeen 10—15 minuuttia
pureskella pientä kalmusjuuri-, inkivääri- tahi rabarberijuuri-palasta.
Muodostuva neste niellään, mutta kiinteät jäännökset syletään lopulta
ulos suusta. ElTei tämä täydellisesti auta, sopii lopulta niellä teelusikankärellinen
sooda-pulveria. K. R.

Naisen hedelmöitymiselle edullisin ajanjakso on kohta kuukautisten
loputtua, koska silloin siemeneliöillä on vapain pääsy emän
sisälle. Myöhemmin niiden perille tunkeutuminen käy vaikeammaksi,
joskaan ei aivan mahdottomaksi, syystä että kuukautisten edellä taas
emän limakalvo turpoaa ja erittää runsaasti nestettä. K. /?.

8 tuntia kestävä rauhallinen uni on paras terveyden lähde, niistä
ainakin 2 tuntia ennen klo 12 yöllä. Hufeland jo huomautti, että
"2 tunnin uni ikäpuolella yötä on suuremmasta arvosta ruumiille
kuin 4 tunnin lepo päivällä". K. R.

Joka tottuu nousemaan ylös määräajalla, aikaisin aamulla, hän
vaipuu illalla nopeasti uneen, hän saavuttaa päättäväisen, lujan luonteen.
Esimerkillään hän vaikuttaa ympäristöönsä enemmän kuin sadoilla
saarnoilla. Hän pysyy terveenä, elämä on hänelle nautintoa,
työ virkistyksensä, ahkeruus tulee hänen varsinaiseksi luonnokseen.

K. R.

--

Kirjelaatikko.

580. S. H. H. Punottavaan nenään illoin pantava suola-viina
(1:10) haude, aamusin voideltava lanolini-vaselinillä. Ellei tämä tepsi,
turvauduttava sähköpistinpolttamiseen.

581. H. E. Umpilisäkeleikkauksenkin jälestä jäänyttä suoli toiminnan
hitautta tulee Teidän poistaa vatsanhieromisella, kylmillä iho-,
varsinkinj vatsapesuilla ja vatsalihaksiin kohdistuvilla voimisteluliikkeillä,
eikä lääkkeillä. Silloin tällöin V* litran suuruinen peräruiske.

582. H. Kohtuullinen saksalaisenkin ruokasuolan käyttäminen
ei ole vahingoksi, kohtuuton on. Kylmät vesikääreet vatsalle yöksi
soveltuvat sekä mahakatarrissa että unettomuudenkin karkottamiseksi.

583. 18 vuotias. Urheilu ja hiihto vaan jatkettava. Päävaivaanne
soveltuvat iltasin ensin 40°—42° jalkokylpy 8 min. ja sen päätteeksi
20° l min. Katsokaa myös että saatte puhdasta ilmaa keuhkoihinne
nukkuessakin.
584 "Neuvoton äiti." Jos poikanne on taipusa yskään, "vaikka
koko kesän saanut aamusta iltaan olla ulkona ohuessa liivissä ja
lyhyissä housuissa", eikä huonettakaan ole lämmitetty ainakaan yli 16
asteen — — niin voi syy olla siinä, että, vesiperäinen ja kostea kun
seutunne on, olette ehkä lämmittäneet uuninne liian vähän. Lämmittäkää,
mutta tuuleuttakaa huoneenne ahkeraan ja jatkakaa poikanne
varovaisesti karaisemista saadakseen siltä vähitellen häviämään mahdollinen
synnynnäinen keuhkojen heikkous. Kylmät vesikääreet yöksi
lapsen rinnan ympäri sekä hunaja ynnä anistipat ovat paikallaan yskää
vastaan.

5#5. Anna Johanna. Iltaväsymyksenne ja sitä seuraava vilun
tunne sekä käsien kuoleutuminen nukkuessa, ovat nähtävästi murrosajan
oireita. Nopea spriivesi (1:5) — pesu yli koko ruumiin maatepannessa
on paras hoitokeino. Jalkojanne tulee Teidän myös joka
päivä pestä, ja ahkeraan tulee Teidän kylpeä.

586. Ville. Teitä vaivaava puuskittainen hengenahdistus ja
sydämentykytys riippuvat nähtävästi ylenmääräisestä tupakoimisesta.
Luopukaa siis tykkänään siitä paheesta.

587. Kalle. 2 vuot. tyttärenne takaraivossa olevaa ihottumaa,
joiika kohdalle ei kasva tukkaa, peskää illoin saippuavedellä, voidelkaa
sitte kalamaksaöljyllä ja peittäkää. Aamulla taas pestävä ja peitettävä
sinkkisalvalla.

588. E. J. Päästäksenne onaniastanne tulee Teidän nousta
ylös klo 6 aamulla ja panna maate vasta klo 11 illalla, olla pitkin päivää
ankarassa ruumiillisessa työssä, sekä ennen maatapanoa ottaa ensin

--

10 min. kestävä 40° lämmin ja sen päätteeksi 2 min. 18o lämmin
istumakylpy sekä ehdottomasti lopettaa siitinelimien raapimista.

$8g. J. V. N. Ulkona kylmälläkin säällä liikkeessä ja työssä
ollessa on terveellisintä pitää ainoastaan yhtä pehmoista vaatekerrosta
tahi olla niin vähillä vaatteilla kuin palelematta voi, mutta jos kylmässä
asettuu yhteen kohtaan'on vaatetus lisättävä.

Suojellakseen keuhkonsa pölysessä ilmassa työskennellessä, tulisi
ainakin korlata kulkkuaan ja huuhtoa suunsa puhtaalla vedellä tuontuostakin.
Vaarallisemmassa tomussa työskennellessä voi suun edessä
pitää varsinaista tomun pidättäjää (respiraattoria).

5po. E. M. 2 kuukautiselle, pullolla olevalle japselle, jonka
suolissa on ilmaa ja kolinaa, mutta vatsa muutoin hyvässä kunnossa,
sopii silloin tällöin antaa ruokalusikan parin kokoinen peräruiske puhdasta
vettä ja vatsa on hierottava esim. saippualinimentillä. Kylmä
(lämmittävä) vesikääre vatsalle on myös paikallaan

5pi. "Äiti". Olette unhottaneet mainita ikäänne, mutta koska
ette tunne itseänne heikoksi ja ruokahalu on hyvä, eikä lääkäri ole
huomannut Teidät raskaaksi, eikä löytänyt muutakaan varsinaista vikaa,
niin neuvomme Teidät jättämään lääkkeiden nauttimisen. Ei kuukautisten
poisjääminen 7 kuukautta sinään merkitse mitään. Säännöllinen
elämä, säännölliset kylvät ja luopuminen kahvesta lienee Teille
paras hoito.

5p2. "Kaarin." Kun kerran kuume tuntuu olevan poistumassa
ei lapsenne paraneminen liene mahdoton, joskin kertomuksenne panee 
epäilemään tuberkuloosia. Noudattakaa vaan tarkoin lääkärinne
määräyksiä.

Huom.l Pyydämme arvoisia kirjeenvaihtajiamme kirjeisiin panemaan
täysimäärä postimerkkiä, ettemme joudu niistä maksamaan
lunastusta tahi niitä palauttamaan.

593. "Huolestunut isä" kertoo 5 vuotiaassa pojassaan pari
kertaa kuukaudessa ilmenevän seur. tapaisia kohtauksia. Muutamia
päiviä oltuaan hermostunut ja kärsimätön, alkaa hän valitella vatsaansa
ja otsaansa kipeäksi, puhuu väliin sekasinkin, rupeaa sitte taajaan nielemään,
muuttuen huuliltaan ja kasvoiltaan mustan siniseksi sekä käy
melkein tunnottomaksi, vaan ei ilmene mitään kouristuksia.
Kaatuvaa tautia tämä ei 'ole. Nähtävästi joku hermohäiriö. Paitsi
yleisesti vahvistavaa hoitoa, kylpyjä ja puhdasta ilmaa makuuhuoneessa,
on oikeaan osattu kasvatus tärkein. Hyvä olisi jos voisitte saada
poikanne muutamiksi kuukausiksi pois kotoa sopivaan hoitolaitokseen.

Helsinki 1908, K. F. Puromiehen kirjapaino.

